
Mulţumiri speciale 


Această carte nu ar fi văzut lumina tiparului fără susţinerea de care am 
avut parte în momentele mai dificile din timpul desfășurării cercetării şi 
fără dialogurile pline de idei, care m-au inspirat să merg mai departe, cu 
multi dintre colegii mei de la Facultatea de Comunicare şi Relaţii Publice, 
dar şi cu persoane pasagere ce au reușit să-mi îmbogăţească perspectivele. 

Tin să mulţumesc profesorului coordonator al lucrării de doctorat, 
doamna Camelia Beciu, pentru tot efortul depus în decursul celor 3 ani 
de cercetare, Dorinei Guţu, pentru că a ţinut loc şi de sfătuitor înţelept şi 
de bun prieten în toate circumstanţele, şi prof. univ. Nicoleta Corbu, 
decan al facultăţii în perioada în care mi-am finalizat stagiul doctoral. 
Mulţumiri speciale le transmit unor colegi care nu au ezitat să mă spriji- 
ne si să mă indrume, de câte ori am avut nevoie. Aceştia sunt Florenţa 
Toader, asistent universitar, Loredana Ivan, conf. univ., Paul Aparaschivei, 
consultant politic, Malina Ciocea, conf. univ., Sofia Frunza, Senior Con- 
sultant PR si multi altii. 

Nu in ultimul rand, multumesc familiei si prietenilor apropiati pen- 
tru ca si-au facut timp de fiecare data sa ma asculte, au crezut in mine 
si in acest proiect de cercetare. 

Toate aprecierile mele si gandurile cele mai bune se indreapta catre 
Mireia Fernandez, persoana cu care m-am consultat indeaproape in tim- 
pul stagiului la Internet Interdisciplinary Institute Barcelona si care a 
avut un impact important asupra directiei de cercetare. Aceeasi Mireia 
m-a pus in legatura cu o serie de cercetatori, din domeniul miscarilor 
sociale si pattern-urile de comunicare dezvoltate prin Internet, de care 
ma leaga amintiri placute. 

Aceasta carte este destinata tuturor celor care de-a lungul timpului 
mi-au pus intrebari, mi-au adus contraargumente si nu s-au multumit 
niciodata cu mai putin. 


Introducere 


„Spațiile virtuale, aşadar, nu sunt doar o expresie a identității şi a culturii unor 
oameni şi nici un simplu mediu propice pentru naționaliști şi activităţile lor, dar, 

mai degrabă, acestea funcţionează ca o sferă publică în care identitatea, comunitatea şi 
sentimentul de cetăţenie sunt construite colectiv prin procesul de contestare si dezbatere.” 
(Bernal, 2005) 


În această lucrare, analizez sfera publică, fenomenul activismului civic 
online şi contribuţia reţelelor sociale la construcţia unui cadru deliberativ. 
Principala întrebare este în ce măsură se poate forma un spaţiu public în 
mediul virtual şi care sunt condiţiile sale de producere. Am situat această 
problemă într-o discuţie mai amplă despre procesul de deliberare online 
şi identitățile discursive construite de către participanţii la dezbateri. 

Există o întreagă literatură despre formarea unor arene virtuale de 
comunicare şi interacţiune şi constituirea opiniei publice (Bernal, 2005; 
Dahlgren, 2005; Milioni, 2009; Papacharissi, 2009; Riegert & Ramsay, 
2013; Yang, 2003). Dacă am accepta argumentele care susţin existenţa 
unei sfere publice online, atunci ar trebui extinse definițiile spaţiului pu- 
blic, astfel încât să înglobeze şi o dimensiune virtuală. În cadrul lucrării, 
voi aprofunda principalele paradigme legate de înţelegerea fenomenu- 
lui mişcărilor sociale; evidentiez specificitatea noilor mişcări sociale in 
mediul virtual, formele de activism online şi propun o analiză compara- 
tivă a mişcărilor sociale din ultimii ani si a practicilor lor comunicationale 
în raport cu formele de protest Piaţa Universității (ianuarie-februarie 
2012) şi Roşia Montană (septembrie-octombrie 2013). 

Cercetarea empirică include analiza predominant calitativă a paginilor 
de Facebook numite Piaţa Universităţii şi Rosia Montană in UNESCO World 
Heritage pentru a releva construcţia identitatilor virtuale deţinute de par- 
ticipantii la dialog (cine sunt protestatarii, cum sunt construiți activiștii 

şi care este imaginea despre politicieni, media şi corporaţii, în cele două 
cazuri analizate). Totodată, sunt investigate raporturile pe care aceste 
pagini le construiesc şi le intretin cu media tradiţionale. Urmarim în ce 
măsură reţeaua socială online influenţează agenda mediatică. Va fi obser- 
vată, interactivitatea paginii, mai exact legăturile formate între utilizatori 
şi conexiunile către alte reţele sociale, bloguri si site-uri (reţeaua de 
resurse online care este creată). 

Pentru a atinge aceste obiective, a fost folosită metoda analizei de dis- 
pozitiv (Beciu, 2011; Caborn, 2007; Jager & Maier; Nel, 1999). Aceasta per- 
mite cercetătorului să investigheze nu numai textul încărcat online de către 
utilizatori, ci şi resursele comunicationale, materiale, tehnologice, logis- 
tice şi simbolice. Aplicând analiza de dispozitiv, poate fi observat felul în 
care toate aceste resurse sunt utilizate strategic astfel încât să creeze un 
spaţiu de interacţiune între participanţi. În mod complementar, este apli- 
cată pe acelaşi corpus şi analiza de discurs. Astfel, observăm interacţiunile 
online, o abordare de tipul noi versus ei şi reţeaua de activişti formată. 

Cele două forme de protest investigate au scopuri diferite. Rosia Mon- 
tană s-a dezvoltat precum o mişcare de tip ecologist şi urmăreşte să rezolve 
o problemă de mediu prin conştientizare întregii societăţi româneşti 
asupra gravităţii şi consecinţelor exploatării aurului folosind ceanuri. Daca 
Rosia Montană si toate acţiunile activiştilor implicaţi au ca obiectiv clar de- 
limitat întreruperea definitivă a proiectului companiei canadiene Gabriel 
Resources Ltd. pe teritoriul României şi dezvoltarea comunităţii locale din 
acea zonă prin activităţi economice de alt tip, ce nu presupun extragerea 
resurselor subsolului, protestele din Piaţa Universităţii deţin un caracter 
atipic. Agenda protestatarilor este mai degrabă fragmentară, nu există un 
scop bine delimitat, ci fiecare participant vine cu propria propunere 
(Stoica & Mihăilescu, 2012). Vor să schimbe tot astfel încât problemele 
lor să fie rezolvate definitiv: modul în care cetăţenii protestează, clasa 
politică şi înţelegerea proceselor democratice, maniera de discuţie privind 
cele mai importante subiecte ale momentului, participarea cetăţenilor în 
politică (doresc o forma mai directă de democraţie) s.a.m.d. Ca fenomen 
social, Piaţa Universităţii a fost o urmare a acumulării nemulțumirii 
populaţiei în legătură cu situaţia economică şi politică a României. 

Cele două forme de protest investigate au obiective diferite si, prin 
urmare, trăsăturile lor specifice variază (nu sunt aceleaşi în ambele ca- 
zuri). Sunt manifestări distinctive şi trebuie tratate în această manieră. 

Atât manifestările împotriva începerii exploatării miniere de la Roșia 
Montană, cât şi cele ce au avut loc în Piaţa Universităţii au fost mult im- 
pregnate de utilizarea noilor media, prin Facebook, Twitter, Google+, 

YouTube, blog-uri, newsletters, aplicaţii care odată descărcate pe telefonul 
mobil oferă informaţii utilizatorilor despre cum, când si unde se pot im- 
plica în proteste etc. (Mercea, 2012; Stoica & Mihăilescu, 2012). Ambele 
platforme de comunicare online au permis organizarea în structuri flexi- 
bile, nonierarhice şi fără o coordonare centralizată a acţiunilor. Acesta este 
contextul socio-tehnologic în care ar trebui înţelese fenomenele sociale 
investigate, însă a existat şi unul socio-politic. Din decembrie 2010 şi pana 
în prezent în Peninsula Arabică şi nordul Africii au izbucnit o serie de 
proteste investigate sub sintagma de primavara arabă. Protestatarii au uti- 
lizat tehnici nonviolente, inspirate din ideile lui Mahatma Gandhi, pen- 
tru a contesta regimul politic şi mass-media tradiţionale care îi sprijineau 
pe politicieni (Ghonim, 2012). S-au folosit de campanii susţinute al căror 
repertoriu includea greve, demonstraţii, marsuri si mitinguri. În acest con- 
text, noile media au fost utilizate pentru organizare, mobilizare, trans- 
miterea informatiilor in timp real catre un public vast si pentru a creste 
gradul de constientizare al populatiei privind cenzura asupra Internetu- 
lui si formele de represiune folosite de catre conducatori (Ghonim, 2012; 
Markham, 2014; Sakr, 2013; Wolfsfeld, Segev & Sheafer, 2013). 

Specificul protestelor din Piaţa Universităţii si al celor împotriva proiec- 

tului minier de la Roşia Montană ar trebui raportat la acest cadru. Pe de 
o parte există un context socio-tehnologic (apar practici de comunicare 
noi și scade publicul mass-mediei tradiţionale), iar pe de altă parte unul 
socio-politic. Actorii politici au tot mai puţină legitimitate, scade numărul 
cetăţenilor care se prezintă la vot sau se interesează de probleme de natură 
politică, instituţiile statului se confruntă cu o scădere a credibilitatii, nivel 
de trai este scăzut, iar societatea se confruntă cu probleme precum 
corupţia (Bennett, 2005; Castells, 2010; Ghonim, 2012; Lagos, Coopman 
& Tomhave, 2014; Yang, 2008; 2009; 2013). În aceste condiţii, apar par- 
ticularitati emergente ale formelor de protest investigate, cum ar fi: 

e un mod descentralizat de organizare şi coordonare al acţiunilor; 

e lipsa oricărei forme de leadership si din această cauză nici o acti- 
une nu poate fi atribuită celorlalţi membri şi nici nu există nici 
un statut formal de membru — acesta este oferit oricui îl dorește 
şi susține acţiunile întreprinse de ceilalți; 

e idei, norme și valori extrem de flexibile sau ceea ce Donatella della 
Porta si Sidney Tarrow numeau neînțelegeri provocate intentional sau 
slăbirea cadrajelor de tip ideologic având scopul de a încuraja partici- 
parea unor cetăţeni din medii sociale foarte variate şi având viziuni 
si soluţii diferite (Bennett, 2005; della Porta & Tarrow, 2005); 

e protestatarii nu împărtășesc o singură agendă de acţiuni si o di- 
rectie comună (în special în cazul Pieţii Universităţii); 

e este promovată o lipsă de concordanţă — idei politice de stânga si 
de dreapta incluse în acelaşi timp în mesajele protestatarilor — ce 
ar putea fi explicată prin aceeaşi strategie denumită neînțelegeri 
provocate intenționat menţionată de către Donatella della Porta si 
Sidney Tarrow; 

e individul este plasat în centrul multiplelor reţele interumane 
funcţionale online si offline, iar în acest mod funcţiile structurilor 
organizaţiei sunt înlocuite de către o reţea densă de relaţii inter- 
personale (Bennett, 2005); 

e acţiuni si mesaje creative ca parte a repertoriului, cu rolul de a dis- 
tra audienta; 

e toate acţiunile întreprinse de către protestatari susţin un stil de 
viaţă alternativ, potrivit altor reguli decât cele cu tradiţie în socie- 
tate (pratic normele sociale devin destul de flexibile). 


Toate aceste caracteristici inedite de manifestare conduc spre premisa 
că protestele din Piaţa Universităţii în perioada ianuarie-februarie 2012 şi 
cele împotriva proiectului de la Roşia Montană din septembrie şi oc- 
tombrie 2013 ar trebui înţelese într-un nou context comunicational. 

Rezultatele studiului relevă faptul că pot fi observate mai degrabă 
spaţii non-deliberative, fenomenul activismului civic online ia amploare, 
iar mediul virtual este folosit în mod eficient de către activişti. Folosirea 
Internetului facilitează construcţia unui spaţiu comunicational alterna- 
tiv cu identități discursive specifice şi un discurs critic, antisistem, din mo- 
tiv ce permite o varietate de agende şi forme de dezbatere. Se formează 
o diversitate de arene discursive unde este invocat un alt interes public. 


Structură 


Problematica acestei lucrări este tratată în șapte capitole. Primele trei 
sunt teoretice, al patrulea dezvoltă cadrul metodologic, penultimele 
două reprezintă studiul empiric, iar ultimul capitol concluziile finale. 
Fiecare capitol începe cu o introducere care reia problematică lucrării 
și anunţă întrebările de cercetare. 

Primul capitol prezintă principalele dezbateri teoretice din jurul con- 
ceptului de spaţiu public şi direcţii critic-reflexive. Discutăm şi teorii şi 
cercetării empirice despre sfera publică alternativă şi formarea contra- 
public-urilor. Nu în ultimul rând, ne referim la fenomenul activismului 
media. În acest capitol, argumentăm că am putea discuta despre formarea 

unei sfere publice virtuale daca renuntam la o perspectivă strict haber- 
masiană asupra conceptului. Prin spaţiu public înţelegem un mod de co- 
municare ce permite o diversitate de puncte de vedere despre problemele 
de interes comun şi existenţa unor mecanisme de mediere între diferite 
poziţii adoptate de cetăţeni. 

În al doilea capitol, definim mai întâi conceptul de mișcare socială 
dintr-o perspectivă interdisciplinară. Ulterior, ne referim la concepte şi 
teorii despre activismul civic online, prezentăm repertoriul acţiunilor de 
protest din mediul digital şi o clasificare a acestora şi aducem în discuţie 
modele de mișcări sociale si practicile lor comunicationale. Capitolul se 
va încheia cu rezultatul unor studii actuale despre activismul civic online, 
din domeniul ştiinţelor comunicării, antropologiei si sociologiei. 

În al treilea capitol, tratăm conceptul de reţea socială online, crearea 
identitatilor virtuale si discutăm contribuţia reţelei sociale Facebook la 
construcţia unui cadru deliberativ. Prezentăm spaţii unde poate fi ob- 
servată deliberarea si limitele acestui proces. Argumentăm că nu putem 
discuta despre o stare de omogenitate a cadrului comunicational gene- 
rat prin folosirea reţelei sociale online Facebook. Cu toate acestea, pot 
fi observate o diversitate de spaţii care întrunesc într-o mai mică au mai 
mare măsură condiţiile democraţiei deliberative. 

Al patrulea capitol reprezintă cadrul metodologic al lucrării. Discutăm 
despre metodele de cercetare folosite (analiză de dispozitiv si analiza de 
discurs), construcţia ariei empirice, instrumentul de cercetare şi limitele 
designului metodologic. Instrumentul de cercetare propus se distinge prin 
faptul că ia în considerare atât capitalul vizual al paginilor de Facebook 
(secţiunile paginii, imagini iconice, fotografii simbolice, poze de profil, 
copertă), cât şi cel verbal generat de discursul protestatarilor. Totodată, 
putem observa identitatilor comunicationale construite prin intermediul 
paginilor de Facebook. Considerăm că aceste construcţii identitare influ- 
enteaza modurile de interacţiune si practicile de dezbatere online. 

Următoarele două capitole formează studiul de caz. Discutăm despre 
identitățile virtuale ale utilizatorilor şi spaţiul deliberativ construit prin 
intermediul paginilor de Facebook Piaţa Universităţii şi Rosia Montană in 
UNESCO World Heritage. Totodată, sunt investigate şi imaginile despre 
clasa politica, media şi reprezentanţii corporației Gabriel Resources (cazul 
Rosia Montana). Rezultatele susţin faptul că, în timp ce dispozitivul Pieței 
Universităţii este unul deschis, permisiv, iar utilizatorii comunică de pe 
poziţii egale şi pot influenţa agenda de dezbateri, în cazul paginii Roșia 
Montană in UNESCO World Heritage se observă un dispozitiv format în 
timp. Această pagină reprezintă o sinteză a evoluţiei problemei Roșia 

Montană şi a importanţei ei în societatea românească. Agenda de dez- 
bateri este deja trasată, iar utilizatorii sunt mobilizați si antrenați ca ac- 
tori activi şi membrii ai unei reţele internaţionale mai vaste. 

Ultimul capitol dezvoltă concluziile studiului de faţă. Chiar dacă dez- 
baterea pe Facebook este un fenomen actual, promovat intens de către 
activiștii civici, paginile investigate au mai degrabă un caracter nonde- 
liberativ. Discursul este fragmentat într-o multitudine de probleme 
mici interconectate, iar accentul este pus pe mobilizare şi informare şi 
nu pe deliberare, opiniile nefiind în toate cazurile argumentate. În cele 
din urmă, discutăm despre contribuţiile teoretice şi empirice ale cerce- 
tării, limite şi direcţii viitoare de investigare. 


PARTEA ÎNTÂI 


Facebook: 
câmp de luptă pentru activişti 


I. Sfera publica şi contrapublicuri in 
mediul virtual 


1.1. Spatiul public 


In aceasta sectiune discut cele mai importante perspective teoretice 
referitoare la sfera publica si prezint relevanta acestui concept in relatie cu 
activismul civic online. Nu-mi propun o analiza exhaustiva, ci voi sublinia 
conceptele care imi vor folosi ulterior pentru a înţelege noile mișcări 
sociale şi rolul lor într-un spaţiu public virtual. 

Spaţiul public si influenţele noilor media asupra societăţii au avut si 
continuă să deţină un loc însemnat pe agenda cercetătorilor din dome- 
niul ştiinţelor sociale şi reprezintă importante teme de dezbatere pentru 
intelectuali. Preocupările s-au axat, în principal, pe măsura în care con- 
ceptul de spaţiu public este unul operaţional în societatea postindustrială 
de azi, unde funcţiile antrenate de sistemul media — pentru a stabili un 
cadru de dezbatere transparent si a permite accesul liber şi egal al cetate- 
nilor — sunt atrofiate prin consumerism şi tendinţa accentuată spre diver- 
tisment. În acelaşi timp, cercetarile academice dezbat modurile prin care 
acest concept ar putea contribui la un proiect democratic, având promi- 
siunea de a remedia insuficientele sistemelor de guvernământ (Dahlgren, 
2001; 2005; 2009). Conform unui astfel de proiect, punctele de vedere ale 
cetăţenilor ar putea fi mai bine reprezentate, iar forma de guvernământ 
ar oferi o deschidere mai mare, o diversitate culturală accentuată si o struc- 
tură mai fluidă, ceea ce ar fi în beneficiul democraţiei (Dahlgren, 2005). 
În acest context, se pune întrebarea: care ar fi influenţa noilor media 
asupra sistemului democratic actual, avantajele si dezavantajele la nivel 
macrosocial? (Dimaggio, Hargittai, Neuman & Robinson, 2001). 

Ascensiunea noilor media si, în special, a reţelelor sociale ca resurse co- 
municationale importante generează noi practici de comunicare şi de in- 
teractiune si alt mod de vizibilitate a temelor de discuţie. Prin lucrarea de 
faţă este investigat impactul noilor media asupra spaţiului public: cum 
anume influenţează noile media condiţiile de producere a spaţiului public 
şi formele de manifestare alternative; cum se institue publicurile subalterne, 
mai exact cele care contracarează, vin să conteste discursurile dominante și 
poziţia ocupată în cadrul societăţii de către actorii sociali cu acces la resurse. 
Discursurile dominante reproduc o anumită viziune despre lume creată si 
transmisă mai departe cetăţenilor de actorii sociali ce deţin puterea. În acest 
mod, ei isi legitimeaza statutul şi propun o anumită abordare a lucrurilor, 
considerată a fi în interesul întregului public. Aceste discursuri garantează 
perpetuarea formelor de putere deja instituite în societate şi asigură o pozi- 
tie de putere pentru anumite categorii sociale (Bernal, 2005; Russell, 2005; 
van Dijk, 1996). Totuşi, ca să putem discuta despre spaţiul public, este nece- 
sar să fie asigurată condiţia accesului egal, transparenţă în procesul de lu- 
are al deciziilor la nivel oficial şi lipsa constrângerilor privind participarea 
la formarea acestui cadru de dialog. Într-o democraţie, un grup minoritar 
de indivizi ar trebui să poată lansa în dezbatere publică o problemă speci- 
fica lui. Altfel, acest grup ar fi discriminat, poate ar suferi chiar o enclavizare. 
Însă, ca să pot discuta despre publicurile de tip enclavă, ar trebui să fi clari- 
ficat mai înainte de toate ce este spaţiul public. 

Într-o primă etapa, mă voi referi la lucrările lui Jurgen Habermas si 
Hannah Arendt, autori fondatori pentru înţelegerea noţiunii de spaţiu 
public. Pe această bază aprofundez problematica accesului la spaţiul pu- 
blic (Habermas, 1991; 1992) şi conceptul de spatialitate (Arendt, 1958). 

Ulterior, voi aduce în discuţie cele mai importante poziţii critice din 
jurul conceptului si relevanta lor pentru lucrarea de cercetare de fata. 
Există totodată un anumit context tehnologic si comunicational care nu 
ar trebui neglijat într-o cercetare despre sfera publică virtuală. Ascensi- 
unea noilor media şi în special a reţelelor sociale a reanimat dezbaterile 
legate de posibilele contribuţii şi implicaţii sociale ale utilizării unor noi 
mijloace de comunicare. 


1.1.1. Spaţiul public burghez 
Spatiul public este un concept controversat, în special prin modelul 


normativ al lui Habermas criticat pentru faptul că ar fi dificil de aplicat 
în societatea postindustrială de azi, care a suferit multiple transformări 

(la nivelul sistemului politic, mediatic, social, economic etc.). Alte probleme 
ridicate în jurul conceptului de spaţiu public sunt următoarele: 

e daca media mai pot să-şi păstreze aceleaşi funcţii de vreme ce sfera 
politicului si cea a economicului se întrepătrund în multiple moduri; 

e măsura în care noile media asigură o formă de mediere între 
opiniile diferitor publicuri, astfel încât să se ajungă la formularea 
şi asumarea unor probleme publice; 

e contribuţia noilor mijloace de comunicare la democratizarea so- 
cietatii sau, dimpotrivă, la tribalizarea ei (Maffesoli, 1996; McLuhan, 
1997). Prin tribalizare, Maffesoli se refera la procesul de fragmen- 
tare si izolare pe care l-ar suferi individul in postmodernitate. 


Pentru ca se confruntă cu o nevoie accentuată de a forma conexiuni 
de ordin emotional cu alti actori sociali, acesta isi doreste sa devina 
membru unor comunităţi diverse si este cumva depersonalizat, intere- 
sele lui particulare scăzând ca importanţă în comparaţie cu aspiraţiile 
grupului. Individul renunţă la valorile lui pentru că nevoia lui de aparte- 
nenta este resimţită foarte puternic în comparaţie cu propriile aspirații. 
Din această perspectivă, spaţiul public ar evolua înglobând influenţe 
provenite din procesul de tribalizare. Ca urmare, când sunt gestionate 
probleme de interes comun, rolul raţiunii este diminuat şi devin mai im- 
portante sentimentele. 

Înainte de toate, ar trebui specificat faptul că spaţiul public nu tre- 
buie confundat cu un cadru comunitar de acțiune. Prin acest concept fun- 
damental pentru ştiinţele sociale, voi înţelege spaţiul comun în care se 
întâlnesc actorii sociali având aceleaşi valori şi simboluri identitare pen- 
tru a se mobiliza şi a întreprinde împreună anumite acţiuni (Beciu, 2011; 
Wolton, 1998). În schimb, în spaţiul public coexistă cetăţeni cu identități 
si interese diversificate (Habermas, 1992; Robbins, 1993). 

Direcţiile de cercetare care acordă un interes deosebit mediatizării 
evenimentelor la distanţă susţin ideea că publicul comunitar este format 
din spectatori sau utilizatori ce reacţionează la informaţiile legate de co- 
munitatea de apartenenţă (din zona lor de proximitate) şi îi afectează 
în mod direct, în timp ce publicul cosmopolitan rezonează cu eveni- 
mente aflate în zone îndepărtate şi nu depind neapărat de grupul de 
provenienţă (Chouliaraki, 2008a; 2008b). Publicul cosmopolitan mobi- 
lizează principii şi argumente cu valoare universală și resimte suferinţa 
celorlalți, chiar dacă aceștia se află la o anumită distanţă spaţială si nu 
aparţin aceleiaşi comunităţi (Chouliaraki, 2008a; 2008b). O posibilă 
problemă care rezultă din înţelegerea conceptelor de spaţiu comun şi 

spaţiu public ar fi natura ansamblului format din resursele cu valoare 
comunicaţională disponibile pe reţeaua socială online Facebook. Îmi pro- 
pun să urmăresc, prin investigarea modului de interacţiune din mediul 
virtual, temele şi argumentele introduse în dezbatere, dacă utilizatorii 
deţin identități si interese diversificate sau este vorba mai degrabă 
despre un spaţiu de omogenizare. 

Diversitatea publicurilor si a intereselor lor este o problemă centrală 
pentru înţelegerea conceptului de spaţiu public. În viziunea lui Jürgen 
Habermas (1991; 1992), acest concept este descris ca fiind un mod de co- 
municare si de interacţiune prin intermediul căreia se caută acordul si 
înţelegerea, făcându-se apel la argumente de tip raţional. În plus, este im- 
portant să rezulte o formă de mediere şi să genereze formularea unei pro- 
bleme relevante pentru întreaga societate. Deoarece viaţa socială a devenit 
din ce în ce mai complexă, publicurile trebuie să coexiste, iar rolul spatiu- 
lui public este de a oferi acestora un cadru propice dezbaterii. Potrivit lui 
Habermas, spaţiul public ar trebui să medieze între diferite sfere de ac- 
tivitate: politică, privată, administrativă sau ce aparţine societăţii civile 
(Habermas 1998; 2006). În contextul lucrării de faţă, conceptul de me- 
diere este esenţial pentru înţelegerea spaţiului public oficial, dar şi a for- 
mării unui spaţiu alternativ. Se pune problema dacă sfera publică 
alternativă permite medierea între diverse publicuri, dar si între variate 
domenii de activitate. Cu alte cuvinte, îmi propun prin acest demers de 
cercetare să observ în ce măsură poate fi considerat cadrul de comuni- 
care şi interacţiune de pe reţeaua socială online Facebook o contrasferă pu- 
blică şi cum devine aceasta funcţională. 

Cele mai multe poziţii teoretice legate de conceptul de spaţiu public 
se referă la lucrarea lui Habermas Sfera publică şi transformarea ei struc- 
turală, publicată prima dată în 1962 şi tradusă în engleză abia în 1989. 
Habermas explică spaţiul public de sorginte burgheză care apare în 
Franţa, Marea Britanie si Germania și antrenează schimbări sociale si 
politice importante. Probleme relevante pentru comunitate erau aduse 
în discuţie de către o elită culturală reprezentând un număr restrâns de 
cetăţeni, însă totul era dezbătut într-o manieră critică (argumentele rele- 
vante erau cele de ordin raţional). În epoca modernă, circulau nu- 
meroase publicaţii, surse de informare pentru membrii comunităţii, dar 
dialogurile la care luau parte erau private. Conţinutul conversatiilor in- 
cepe să aibă un caracter tot mai public, pentru că era în interesul unui 
număr considerabil de persoane (Habermas, 1991). În acest mod, se 
formează publicul presei scrise. 

Puterea şi influenţa acestui nou public provine din dezbaterile şi 
ideile care circulă şi se fac auzite mai departe. Participanţii sunt indivizi 

cu un anumit prestigiu în grupul lor social. Ceea ce era discutat în sfera 
publică poate fi difuzat şi preluat mai departe de către redactorii de la 
diverse publicaţii. Presa reprezenta o sursă de informare ce alimenta dez- 
baterile, însă, rolul ei nu se oprește aici. Jurnaliştii preiau ideile prezente 
în spaţiul public (Habermas, 1991; Habermas, 1992; Calhoun, 1992; 
Dahlgren, 2005). Astfel, ceea ce se discuta despre problemele de interes 
comun va avea o influenţă ulterioară, prin intermediul ziarelor, asupra 
cititorilor care, la rândul lor, vor purta alte dialoguri în cadrul familiei 
sau al grupului de prieteni. Informaţia circulă pe orizontală şi pe verti- 
cală în societate, creând o presiune de ordin social. Transparenţa infor- 
matiilor si accesul liber al tuturor membrilor societăţii sunt condiţii 
esenţiale pentru formarea spaţiului public. Dacă aceste condiţii nu sunt 
respectate, discutăm despre grupuri de putere cu o influenţă prea mare 
într-o colectivitate, iar, pe de cealaltă parte, vor rămâne în afara arenei 
publice de dezbatere ceilalţi cetăţeni, cei discriminați. Sfera publică nu 
ar trebui să fie acaparată de nici un grup social. Într-o democraţie, este 
necesar ca toţi membrii societăţii să aibă acces la discuţiile legate de 
problemele de interes comun. Pentru a înţelege mai bine acest fapt, este 
necesar să explic modul de formare al spaţiului public. 

Sfera publică se dezvoltă între sfera privată şi cea a autorităţii publice. 
În timp ce ultima desemnează statul şi clasa conducătoare, sfera privată 
cuprinde societatea civilă în care este inclus domeniul schimbului de măr- 
furi si piaţa muncii. Prin spaţiul public, punctele de vedere si viziunile 
cetăţenilor sunt aduse la cunoştinţa reprezentanţilor puterii. Acest spaţiu 
este conceput ca fiind unul distinct de stat, deoarece aici este produs şi pus 
în circulaţie un discurs care poate deveni critic la adresa guvernantilor 
(Dahlgren, 2009; Habermas, 1991; Nash, 2010). Cu alte cuvinte, în sfera 
publică actorii sociali discută temele care îi preocupă şi pot ajunge să aibă 
idei şi soluţii diferite de cele oferite şi împărtăşite de clasa conducătoare. 
În acest context, m-aș putea referi la funcţia critică a opiniei publice. Ast- 
fel, spaţiul public legitimeaza actorii politici sau, din contra, le atribuie o 
lipsă de legitimitate. Problema se complică în momentul în care intro- 
ducem în discuţie grupurile marginalizate, periferice, având identități şi in- 
terese diferite. În acest caz, nu mai este vorba despre o singură sferă publică. 

Problema care se studiază la ora actuală în literatura de specialitate este 
dacă spaţiul public trebuie tratat ca o singură entitate (Habermas, 1991) 
sau este alcătuit mai degrabă dintr-o diversitate de publicuri (Dayan, 2005; 
Dahlgren, 2001; 2005; Eley, 1992; Fraser, 1990; 2014; Garnham, 1992; 
Habermas, 1992; 2009). Însuşi Habermas a admis în introducerea scrisă 
în 1989, cu ocazia republicării lucrării sale principale, o sferă publică se- 
cundară, pe care a numit-o plebee. Filosoful german considera că aceasta 

poate fi atât o variantă a sferei publice burgheze, cât si un tip alternativ, 
deoarece sunt prezente şi elemente divergente, care fac notă discordan- 
tă faţă de discursul burghezimii (Habermas, 1991; Fraser, 1990). În acest 
context, Habermas ia în calcul existenţa unei pluralitati de sfere, in detri- 
mentul unui singur spaţiu de dialog, care ar contraveni menţinerii 
status-quo-ului deja instituit (un anumit statut deţinut într-un context de 
putere). Poate exista, aşadar, şi un discurs alternativ sau care s-ar opune 
celui oficial reprezentat prin ideile împărtășite si răspândite de un număr 
restrâns de cetăţeni cu acces la resurse materiale, comunicationale si 
simbolice. Ideea unei pluralitati de sfere în contextul investigării construc- 
tiei unui spaţiu public în online permite reconsiderarea posibilităţii for- 
mării unei arene antihegemonice de dialog între diverse publicuri. 

O altă idee importantă, pluralitatea publicurilor este afirmată si în lu- 
crarea Between Facts and Norms (Habermas, 1998), din a doua perioadă a 
scrierilor lui Habermas, in care autorul aduce in discutie cresterea gradu- 
lui de complexitate de la toate nivelurile vieţii unui sistem democratic. Este 
respinsa conceptia legata de existenta unui singur public omogen, reafir- 
mandu-se de fapt coexistenta mai multor publicuri cu interese specifice. 
În același timp, sfera politică si cea economică au parcurs multiple trans- 
formari, ceea ce a avut o influenţă ulterioară si asupra sferei publice. Nu 
mai discutăm de condiţiile în care membrii burghezimii se documentau 
din ziare şi cărţi şi dezbăteau în cafenele cele mai importante aspecte ale 
momentului. Teoria iniţială a capturat un anumit punct din trecut care 
nu mai este acum actual. Habermas afirmă că s-a creat o distanţă tot mai 
mare între acest model normativ si abordările empirice asupra fenomenu- 
lui politic. Pe de altă parte, paradigma deliberativă — în care actorii sociali 
cu scopuri, preocupări şi resurse diferite ajung să fie de acord în privinţa 
unor reguli de discuţie şi interacţiune — pune accentul mai mult pe funcţia 
epistemică a discursului și pe negociere, în detrimentul alegerii raționale 
şi a ethosului politic (Beciu, 2011; Habermas, 2000). Potrivit acestei teorii, 
se presupune că există condiţii care să asigure transparenţă, oportunităţi 
egale de participare şi prezumția că rezultatul dialogului va fi unul corect 
şi rezonabil. Cu alte cuvinte, procesul deliberativ implică dezbatere şi re- 
flexie asupra tuturor argumentelor înaintea luării unei hotărâri, iar, ca 
acest demers să fie cu adevărat unul democratic, indivizii ar trebui să poată 
lua parte indiferent de condiţiile sociale şi economice. 

Studiile culturale au reluat paradigma deliberativă punând accentul 
însă pe rolul emoţiilor în formarea spaţiului public şi susţinând că în ul- 
timii ani în Occident s-a observat un discurs public în care afectele ocu- 
pau o poziţie centrală (Hermes, 2006; Pantti, 2010). Suntem martorii 

nașterii unor sfere publice de tip alternativ, unde sentimentalul con- 
trolează ceea ce este permis să fie publicat sau să primească atenţia 
cetăţenilor (Pantti, 2010). Totodata, asistăm la o fragmentare a intere- 
selor comune si a identitatilor asumate de către grupurile sociale. 

În aceeași ordine de idei, iniţial Habermas discuta despre un singur 
public omogen, ulterior a admis existenţa unei sfere publice alternative 
(plebee), iar, în cele din urmă, mai multe publicuri cu interese speci- 
fice (Habermas, 1998). Totuşi, procesul de fragmentare în care se înscriu 
noile mişcări sociale şi grupuri opozante nu este considerat de către so- 
ciologul german ca având vreun beneficiu asupra extinderii activităţilor 
civice şi al valorilor democratice pentru că discuţiile nu contribuie decât 
la fragmentarea opiniilor. Avem de-a face, mai degrabă, cu un amalgam 
de puncte de vedere polarizate si nu sunt create condiţiile necesare un- 
ei medieri, nu se ajunge la formularea unei probleme comune asumate 
de către participanţi (Habermas, 1991; 1992; 2009; Kellner, 2000). Dacă 
discutăm despre polarizarea opiniilor în online, atunci rămâne întrebarea 
dacă mai este posibil procesul deliberativ în acest mediu. 

Scrierile lui Habermas reafirmă importanţa modelului deliberativ şi 
discută situaţia în care ar fi putea fi unul realizabil şi operaţional în con- 
textul democratic din epoca contemporană. Potrivit filosofului german, 
societatea occidentală este expusă la un volum impresionat de informaţii 
despre teme politice, dar sfera publică este caracterizată, în acelaşi timp, 
în mod negativ de lipsa unui context propice deliberării, deoarece 
lipseşte interacţiunea de tip fata-in-fata a celor care iau decizii şi o anu- 
mită reciprocitate între persoanele ce se adresează publicului larg şi des- 
tinatarii mesajelor transmise. Mai mult decât atât, dinamica mass-media 
este dictată de puterea de selecţie a jurnaliştilor şi a modului în care ei 
interpretează şi prezintă mesajele. În plus, există şi nişte imperative eco- 
nomice puternic modelatoare ce au o anumită influenţă în selectarea 
informaţiilor şi prezentarea ştirilor. 

În acest context, Habermas susţine că sistemul mediatic ar trebui să 
se menţină autonom de mediul în care el funcţionează şi, totodată, ar 
fi necesar să interconecteze, adică să medieze între comunicarea politică 
existentă în sfera publică, societatea civilă şi reprezentanţii puterii. Mai 
mult decât atât, este important ca societatea civilă să încurajeze cetăţenii 
şi să le creeze şanse să participe si să răspundă la discursul public. Pro- 
blema accesului în spaţiu public este reluată în cadrul studiilor de gen 
care explică poziţia femeilor în societate si identitatea atribuită lor 
examinând perspectiva patriarhală asupra acestei situaţii (Bastian 
Duarte, 2012; Fraser, 1990; 2005). Alţi cercetători susţin că posibilitatea 

de a lua parte la dialogurile din sfera publică este o condiţie esenţială 
pentru un sistem democratic pentru că o democraţie condusă de elite 
este un nonsens (Lesnikova, 2011). Audienta formată din oameni 
obişnuiţi are nevoie să ofere şi să primească feedback la rândul ei, ca să 
existe o forma de comunicare reală între guvernanti și cei pe care-i repre- 
zintă. În același timp, în acest caz opinia publică nu va mai fi dictată de 
marile trusturi de presă, ci va aparţine cetăţenilor care, astfel, îşi vor 
manifesta voinţa si le vor adresa aleşilor doleantele lor. 

Modelul propus de Habermas rămâne un ideal, fiind discutabilă mă- 
sura în care sistemul mediatic poate să se menţină autonom. Totuşi, 
lumea suferă un proces de digitalizare, ziare, posturi de radio şi televi- 
ziuni emit în online. Atât timp cât Internetul va rămâne nereglementat, își 
va păstra acest mediu de comunicare autonomia sau va ajunge să fie gu- 
vernat de aceleaşi imperative economice discutate si criticate de Habermas? 
Însă, viziunea filosofului german respinge o posibilă contribuţie pozitivă 
a noilor media asupra democraţiei. 

Perspectiva teoretică propusă de Habermas pune accent pe dimen- 
siunea discursivă a sferei publice şi respinge orice formă de localizare 
spaţială. Cu toate acestea, calitatea de a fi prezent într-un loc şi de a fi 
văzut îi atribuie subiectului o anumită poziţie în care poate forma legă- 
turi cu semenii lui, importante pentru fenomenul politic. De aceea, mă 
voi referi în continuare la scrierea lui Hannah Arendt The Human 
Condition, punctând ideile relevante pentru lucrarea mea de cercetare. 


1.1.2. Solidaritate şi reciprocitate 


Spre deosebire de viziunea lui Habermas în care spaţiul public este un 
mod de comunicare si de interacţiune, Hannah Arendt (1958) accen- 
tueaza dimensiunea spatiala, a afisarii publice. Pentru ca implicarea civica 
a cetatenilor sa fie reactualizata in contemporaneitate, trebuie sa fie re- 
cuperata o lume comună la care au acces toţi membrii unei comunităţi si 
să fie create numeroase spaţii unde indivizii sa fie prezenţi, să-şi dezvăluie 
identitățile din plan social si să stabilească relaţii de reciprocitate şi soli- 
daritate. Mai mult de atât, este necesar ca actorii sociali să-și formeze o 
conştiinţă de public care împărtășește ceva. Lumea comună cuprinde arte- 
facte şi instituţii ce separă actorii sociale de natură si le furnizează un con- 
text permanent şi durabil pentru acţiunile întreprinse. 

Spatiul public şi sfera politicului au trei caracteristici esenţiale 
(Arendt, 1958): 

e Artificialitate (viata politica nu este rezultatul unor schimbări din 
natură, ci un produs de ordin cultural); 

e Spatialitate (faptul de a fi si a aparea in public îi constituie realitatea); 

e Distincția dintre interese particulare si interese publice. 


Spaţiul public si cel privat sunt interdependente, însă, pentru ca sis- 
temul democratic să funcţioneze, ele nu trebuie să fuzioneze. Solidaritatea 
între cetăţeni nu presupune ca aceștia să renunţe la calitatea lor de sot 
sau tată. Ceea ce face societatea de masă atât de dificil de suportat nu este 
numărul foarte mare de indivizi pe care îi conţine, ci faptul că lumea co- 
muna dintre ei şi-a pierdut puterea să-i unească, să creeze conexiuni, dar 
să-i şi separe în același timp (Arendt, 1958; Calhoun, 1992). Astfel, pen- 
tru ca societatea de masă să nu devină una în care actorii sociali isi pierd 
individualitatea şi-şi dizolvă interesele particulare, trebuie să fie menţinută 
o distincţie clară între ceea ce ţine de domeniul privatului şi ce aparţine 
publicului si să fie garantate spaţii unde indivizii să fie prezenţi, să-și 
dezvăluie identitățile din plan social şi să stabilească relaţii de reciproci- 
tate şi solidaritate. Hannah Arendt nu pune accentul pe procesul persua- 
siv al acţiunii deliberative, ci pe legăturile care se stabilesc între indivizi 
în momentul în care aceştia acţionează în calitate de cetăţeni în public. 
Politicul devine o activitate prin modul în care actorii sociali ajung să îm- 
părtăşească o lume comună, astfel încât să ridice probleme publice şi să 
le articuleze din multiple perspective de analiză. Solidaritatea şi recipro- 
citatea sunt principiile de bază ale unui spaţiu public. 

Spre deosebire de Habermas, Hannah Arendt concepe spaţiu public 
precum o realitate socială evolutivă. Este mai degrabă o evoluţie rezultată 
din normele unei anumite societăţi, decât un model normativ ce ar tre- 
bui urmat îndeaproape (Adut, 2012). În scrierile sale, se referă la nu- 
meroase locuri unde indivizii se întâlnesc pentru a pune la punct aspecte 
ce tin de viata publica si să-şi dezvăluie identitățile din plan social, sublini- 
ind in acest mod spatialitatea (Adut, 2012; Arendt, 1958). În același timp, 
spiritul critic nu mai este atât de proeminent, iar acest fapt poate fi expli- 
cat prin dimensiunea culturală a spaţiului public. O posibilă implicatie pen- 
tru lucrarea de faţă este că am putea anula universalitatea conceptului de 
sferă publica şi accepta unele fluctuații, atât timp cât se păstrează marile 
particularităţi ale sale ce sunt menţionate şi în scrierile lui Habermas: ac- 
cesul liber şi egal, transparența, un anumit repertoriu tematic de interes 
comun si posibilitatea unei medieri între puncte de vedere diferite. 

Dimensiunea spaţială a sferei publice este subliniată si de către Ari 
Adut (2012) care susţine că vizibilitatea şi publicarea informaţiilor pro- 
duc semnificaţii majore pentru societatea civică şi determină configurarea 

şi evoluţia ulterioară a unor atitudini politice foarte variate (de pildă un 
conţinut scandalos sau obscen ce ar putea deveni acceptabil în anumite 
condiţii). La rândul lor, atitudinile exprimate public influenţează decizii 
şi comportamente politice. Sfera publică nu ar trebui să fie redusă la o 
dimensiune discursivă, deoarece există anumite efecte colective sau de 
status cu rezonanţă asupra fenomenului politic — provenite din vizibili- 
tatea si publicarea unor informaţii — deloc de neglijat pentru înţelegerea 
modului de funcţionare a spaţiului public şi a evoluţiei problemelor pu- 
blice şi a celor private (Adut, 2012). 

Majoritatea poziţiilor teoretice si empirice legate de spaţiul public si 
sistemul democratic actual fac referire la Sfera publică şi transformarea ei 
structurală, deşi Habermas însuşi a revenit asupra lucrărilor sale şi a adus 
completări. Principalele critici aduse viziunii habermasiene pot fi sinte- 
tizate astfel: 

e spaţiu public nu a fost niciodată omogen (Dayan, 2005; Dahlgren, 

2001; 2005; Eley, 1992; Fraser, 1990; 2014; Garnham, 1992; Habermas, 
1992; Negt & Kluge, 1993); 

e democraţia deliberativa este mai degrabă un ideal decât un proiect 
realistic, se supraestimează valoarea acordului la care s-ar putea 
ajunge printr-o dezbatere raţională (Fraser, 1990; Fraser, 2005; 
Mouffe, 1992; Mouffe, 1999; Mouffe, 2000; Papacharissi, 2009); 

e spaţiul public ar trebui înţeles ca fiind format din multe alte sub- 
spaţii diferite, incluzând noile media (Bernal, 2005; Dahlgren, 
2005; Kahn & Kellner, 2004); 

e tratează funcţia pe care o poate deţine media în societatea con- 
temporană în promovarea democraţiei şi a interesului public, 
susţinând că sistemul mediatic își pierde rolul structural în con- 
structia unei societăţi democratice (Guobin, 2003; Kahn & Kell- 
ner, 2004; Kellner, 2000). 


Lucrarea lui Habermas ramane un punct de referinta pentru cerceta- 
torii din domenii precum sociologia, politologia şi ştiinţele comunicării 
pentru idealul de societate democratică pe care-l prezintă şi condiţiile 
normative ale producerii spaţiului public. Însă, Habermas însuși a revenit 
asupra ei şi a discutat ulterior despre coexistenta unei pluralitati de sfere, 
anulând ideea unui singur spaţiu omogen. Publicurile diversificate care 
îl formează constituie una dintre cele mai dezbătute si criticate dimen- 
siuni de analiză, ridicind intrebarea: cine are acces la sfera publica si cine 
este exclus? 

1.2. Direcţii critic-reflexive 


Principalele poziţii critice susţin faptul că Habermas a idealizat sfera 
publică burgheză prezentând-o ca fiind un model de integrare socială 
si nu a luat în considerare si limitele acestui model (Kellner, 2000). So- 
ciologul și politologul german discută despre transparenţa procesului de- 
liberativ, incluziune şi oportunităţi egale pentru toţi membrii societăţii 
şi prezumția că rezultatul va fi unul rezonabil si avantajos pentru parti- 
cipanti, indiferent de condiţia lor socială. Totuşi, alti cercetători din 
domeniu consideră că, de fapt, anumite grupuri de cetăţeni au fost de 
la început excluși si nu au fost reprezentaţi la nivelul discursurilor pu- 
blice, participarea lor în sfera publică fiind limitată (Fraser, 1990; 
Kellner, 2000, Negt & Kluge, 1993). 

În această secţiune, îmi propun să prezint cum au evoluat în timp dis- 
cutiile critice referitoare la condiţiile de producere ale spaţiului public. 
Voi începe cu problema discursurilor dominante care legitimează statu- 
tul celor ce deţin deja o anumită poziţie, destul de avantajoasă. 


1.2.1. Discursul ca formă de putere 


Argumentele de ordin culturalist susţin că o limită considerabilă a 
viziunii lui Habermas ar fi concepţia acestuia legată de limbă, deoarece 
este prea universală si lipsită de istoricitate (Kellner, 2000; Mouffe, 1999). 
Limba si întregul proces al comunicării dintre actorii sociali sunt inte- 
grate în forme de putere şi într-un anumit sistem politic şi social ce urmă- 
reşte să-şi asigure continuitatea şi legitimitatea. În acelaşi timp, sunt 
promovare interese de dominare și manipulare ale cetăţenilor. Limba 
este imprimată cu transpuneri subiective ale realităţii, părtinitoare, ce 
servesc unui grup dominant. Limbajul nu este niciodată nevinovat şi 
filosofic în natura lui, ci ar reflecta şi ar contribui la păstrarea anumitor 
condiţii sociale şi politice (Kellner, 2000; Van Dijk, 2006). Această pozi- 
tie critică atacă statutul viziunii lui Habermas ca ideal de urmat în sco- 
pul democratizării sistemului de guvernare din capitalismul târziu. 
Conceptul de spaţiu public ar surprinde un anumit stadiu istoric în care 
burghezia era clasa dominantă şi urmărea să-şi păstreze acest avantaj. 

În concepţia lui Habermas, mass-media si sfera publică funcţionează 
în afara sistemului politic, în principal ca un spaţiu al discuţiilor dintre 
indivizi şi nu precum unul care facilitează lupta între tabere opuse, forme 
de organizare civică şi procesul de transformare al structurilor societăţii. 

Cetăţenii sunt lipsiţi de o capacitate reală de a reforma politicul, abili- 
tatea sferei publice de a rezolva probleme prin propriile acţiuni fiind ca 
si anulată (Kellner, 2000). În aceeaşi ordine de idei, Habermas îşi exprimă 
îndoiala că noile mijloace de comunicare şi grupurile opozante pot să 
creeze un context favorabil pentru dezbaterile publice. Din acest motiv, 
procesul prin care poate fi consolidat si transformat un sistem democra- 
tic este îngrădit la mass-media tradiţionale (Kellner, 2000), iar mișcările 
sociale sunt excluse din perspectiva lui Habermas (1991) pentru că nu 
formează un cadru propice dialogului social, ci contribuie la frag- 
mentarea societăţii. Alţi autori susţin că acestea au un rol crucial în re- 
orientarea agendei discursurilor politice, aducând în atenţia cetăţenilor 
si alte teme de discuţie (Calhoun, 1992; Castells, 1996). Chiar dacă ac- 
ceptăm aceste argumente, nu înseamnă că date empirice ulterioare nu 
ar putea să le infirme, mai ales că, în prezent, societatea a trecut de la 
etapa de adaptare la noile media, la cea în care le poate oferi o valoare 
instrumentală pentru atingerea unor obiective importante pentru sis- 
temul democratic. De pildă, noile tehnologii comunicationale facilitează 
o cultură civică generată de proiecte locale, unele de natură culturală 
(Lahdesmaki, 2013), acestea putând susţine noi forme de solidaritate în- 
tre indivizi, în interiorul diverselor publicuri fragmentate si chiar con- 
tribui la rezolvarea unor probleme de interes comun. 

Habermas nu este singurul autor ce susţine că noile media facilitează 
fragmentarea societăţii (Arceneaux & Johnson, 2010; Mancini, 2003), 
însă poate ar trebui luate în considerare si potentialele avantaje ale uti- 
lizării lor, precum diversificarea vocilor publice si vizibilitate pentru pro- 
bleme care altfel nu ar ajunge în media (Curran, 2010, Fenton, 2010). 
Dacă un posibil efect al folosirii noilor mijloace de comunicare este 
scindarea publicurilor, atunci ar trebui revăzut până unde continuă 
această divizare şi posibilitatea ca procesul să se înscrie într-o dialectică, 
adică în anumite condiţii să favorizeze solidarizarea utilizatorilor. Este 
posibil ca problemele, valorile, tematicile care îi dezbină pe membrii 
unei anumite comunităţi, să-i şi unească până la urmă, pentru că orice 
evoluţie socială parcurge, de fapt, mai multe etape şi tendinţe, nefiind 
unidirectionala (Cabin & Dortier, 2010; Bernal, 2005). In aceste condiţii, 
ar trebui revizuite noi forme de agregare şi de organizare, alte culturi 
civice din mediul digital şi formele de activism civic şi social. În acelaşi 
timp, apare întrebarea cum este posibilă o sferă publica în online şi care 
ar fi condiţiile sale de producere, astfel încât să fie posibilă medierea în- 
tre diferite publicuri si să poată genera formularea unei probleme rele- 
vante pentru întreaga societate. 

1.2.2. Democraţia deliberativă ca model normativ 


Cercetătorii care urmăresc să găsească dovezi empirice privind proce- 
sul de sporire a gradului de democratizare al fenomenului politic şi al in- 
stituţiilor publice, aduc în discuţie relaţia dintre idealurile democratice si 
ceea ce se întâmplă in mod curent în societate (Dahlgren, 2005; Mouffe, 
1999; 2000). Aceştia susţin că democraţia deliberativă constituie mai de- 
grabă un ideal decât un proiect realistic. Limitele sale ar fi de ordin onto- 
logic (Mouffe, 2000; 2005). Democraţia deliberativă porneşte de la premisa 
că poate fi atins un anumit nivel al dialogului social lipsit de constrângeri 
şi prin intermediul căruia cetăţenii ajung la un consens bazat exclusiv pe 
argumente de ordin raţional. Totuşi, relaţiile de subordonare şi dominare 
sunt constitutive pentru societate si nu pot fi eliminate. Conceptul de pu- 
tere este imposibil de scos din ecuaţie, el ţinând de esenţa legăturilor for- 
mate între cetăţeni. Când doi indivizi urmăresc să-și influenţeze acţiunile, 
ei nu pornesc de pe poziţie egale si nici nu vor ajunge in această situaţie. 

Pe aceeași linie critica, alti teoreticieni susţin că valoarea acordului la 
care s-ar putea ajunge printr-o dezbatere raţională este supraestimată 
(Lyotard, 1984; Papacharissi, 2009). Din contra, dezacordul şi promovarea 
unor viziuni individuale asupra problemelor considerate importante sunt 
cele care ar putea, de fapt, conduce la acţiuni democratice şi la consoli- 
darea societăţii civile (Lyotard, 1984). Viziunea lui Habermas porneşte de 
la supoziţia că indivizii se vor comporta ca agenţi rationali si vor alege 
soluţia cea mai buna pentru toţi, însă, în situaţiile de zi de zi din societatea 
contemporană, este putin probabil ca ei să nu-şi urmărească propriile in- 
terese (Mouffe, 1999). Dacă în epoca modernă, actorii sociali aveau sen- 
timentul că aparţin aceleiași clase sociale, în prezent nu mai există o astfel 
de comuniune între ei, nu mai pot delibera doar pe baza statutului de 
cetăţean. Pe aceeași linie de argumentare, într-o societate digitalizată con- 
ceptul de democraţie deliberativă este limitat, căci internautii nu actio- 
nează prin prisma unor principii raţionale, ci ei caută mai degrabă legături 
de ordin emoţional și resimt nevoia de apartenenţă. Discuţiile despre pro- 
blemele sociale sunt alimentate de sentimentul de solidaritate și de fap- 
tul că sunt legaţi de o anumită comunitate, nu trăiesc izolat. Așadar, 
valoarea argumentelor bazate pe rațiune este supraapreciata. 

Ca alternativă la conceptele de sferă publică şi democraţie delibera- 
tivă, Chantal Mouffe propune pluralismul agonal (Papacharissi, 2009; 
Mouffe, 1999) in care se fac auzite o multitudine de voci menite să-şi 
susțină poziţia si interesele. Excluziunile sociale si formele de discriminare 
sunt aduse în discuţie publică şi nu sunt mascate sub vălul moralității şi de 
necesitatea unor argumente raţionale. Ceea ce se urmăreşte prin acest demers 

este recunoaşterea relaţiilor de putere din plan social şi nevoia de a le trans- 
forma în cadrul unui proiect democratic. În același timp, este eliminată 
iluzia că putem rămâne pe poziţii de egalitate în dialogurile purtate de 
cetăţeni şi că acţiunea de a-l influenţa pe celălalt nu implică impunerea 
unui anumit raport de subordonare. Abordarea lui Chantal Mouffe trece 
dincolo de condiţiile istorice determinante ce au condus la formarea 
sferei publice şi discută aplicabilitatea acestui concept în prezent. Până la 
urmă, spaţiu public nu este lipsit de istoricitate, iar recrearea condiţiilor 
propice de funcţionare presupune, în același timp, discutarea unor limite. 

În acest sens, Chantal Mouffe aduce în discuţie argumentul lui 
Wittgenstein care consideră că, pentru a ajunge la un acord, actorii sociali 
ar trebui să se înţeleagă în privinţa limbajului folosit, fapt ce implică o apro- 
bare mutuală a stilului de viata şi a formelor sale cotidiene (Mouffe, 1999). 
Însă, limba şi limbajul nu sunt universale, ci suferă o serie de variaţii de la 
o cultură la alta. 

Potrivit filosofului austriac, putem vorbi despre proceduri doar când 
există un ansamblu complex de practici sociale. Loialitatea faţă de o anu- 
mită procedură şi de etica înglobată în aceasta este generată de faptul că 
indivizii trăiesc în anumite condiţii specifice pe care le înţeleg si dezvoltă 
un ataşament faţă de ele. Totuşi, aceşti agenţi sociali aparţin unei anumite 
culturi. Capacitatea de a decide în beneficiul comun pe criterii raţionale 
nu ar tine cont de nici un specific. Rațiunea este cea care face diferenţa. 
Potrivit lui Mouffe, neutralitatea implicării într-un astfel de dialog rămâne 
un ideal sau, mai bine zis, o condiţie utopică. Mai mult decât atât, faptul 
că actorii sociali ajung la un acord provine dintr-o înţelegere comună a lu- 
crurilor şi nu este, în mod necesar, un produs al raţiunii, cum considera 
Habermas (Mouffe, 1999, p. 749). Acest argument se înscrie pe aceeași 
linie precum cel precedent. Lumea nu este un dat obiectiv, ci este recom- 
pusă de subiecţii sociali. Potrivit lui Mouffe, conceptul de spaţiu public, 
aşa cum l-a definit Habermas, este specific unei anumite culturi. Totuşi, 
ar trebui evitat un relativism absolut, pentru că este în continuare nevoie 
de un anumit cadru normativ care să ofere, indiferent de specificul cul- 
tural al unei ţări, accesul şi oportunităţi egale la discuţiile despre pro- 
blemele comune. 

Un alt argument legat de limitele democraţiei deliberative așa cum este 
ea concepută în viziunea lui Habermas îi aparţine lui Dahlgren, potrivit 
căruia noţiunea nu poate fi aplicată la sfera publică din mediul virtual 
(Dahlgren, 2005, p.155). Autorul susţine că discuţiile pe teme politice din 
online ar avea un impact democratic. Internetul este un mediu în care se 
formează culturi civice la un alt nivel, cu un specific aparte, iar acestea ar 
contribui la formarea publicurilor. Comunicarea si accesul liber al indi- 
vizilor este, până la urmă, o formă de putere. 

1.2.3. Accesul la spaţiul public 


În literatura de specialitate despre sfera publică, o problemă funda- 
mentală este accesul liber şi egal al actorilor sociali (Fraser, 1990; 2005; 
Jenkins & Thorburn, 2004). Pe de o parte, Internetul oferă alte căi de 
implicare în interacţiunile dintre indivizi, iar problemele de natură civică 
sau politică sunt aduse în atenţia unui număr semnificativ de cetăţeni. 
Mediul online ar permite un grad mai mare de participare, iar proble- 


ma accesibilitatii este simplificată. Însă, dacă o linie de analiză a spatiu- 
lui virtual nu consideră că acesta ar avea un impact democratic (Bennett 
& Entman, 2001; Bimber, 2001; Dahlgren, 2001), alţi autori susţin că, în 
anumite condiţii, poate avea o contribuţie importantă (Bernal, 2005; 
Dahlgren, 2005; 2009; Mouffe, 2000; 2005). Pe de alta parte, o a treia 
viziune consideră că noile media în sine nu sunt nici bune, nici rele, nu 
contribuie la democratizarea societăţii, dar este exclusă și neutralitatea 
lor (Papacharissi, 2009). Până la urmă, agenţii sociali sunt cei respon- 
sabili de valorizarea noilor tehnologii comunicationale într-un anumit 
context. Internetul in sine nu are cum să remedieze insuficientele sis- 
temului democratic şi nu oferă nici o garanţie că va fi utilizat în scopuri 
civice (Dahlgren, 2007). Indivizii sunt cei consideraţi responsabili de a 
da valoare tehnologiei şi a o folosi pentru a atinge diverse obiective. 

O direcţie critică aparte este cea feministă care aduce în discuţie sfera 
publică alternativă şi contrapublicuri (Fraser, 1990; 2005; Freedman, 2006). 
Acestea din urmă se formează ca reacţie la discursurile dominante ce im- 
puneau o anumită viziune asupra lumii şi înglobau forme de excluziune so- 
cială (publicul feminin, populaţia de culoare, minoritățile). Este readusă in 
discuţie problema accesului în spaţiu public şi susţinută ideea că anumite 
grupuri sociale au fost mereu discriminate. Aceste grupuri formează contra- 
publicuri care la rândul lor pot construi o contrasferă publică. Acolo unde 
există publicuri reactive, este posibil să se organizeze şi să-şi creeze propria 
reţea de comunicare. Totuşi, rămâne de discutat în ce măsură ar putea fi 
recunoscută şi argumentată apariţia unei sfere publice de un alt tip. 


1.2.4. Reţelelor sociale online şi formarea opiniei publice 


O alternativă la proiectul lui Habermas o reprezintă noţiunea de rețea 
ca mod în care societatea şi toate structurile ei funcţionează într-un anu- 
mit context societal. Astfel, creşterea gradului de complexitate este 
dublată de fenomenul de digitalizare, tot mai multe activităţi cotidiene 
se desfăşoară online si există o largă diversitate de fluxuri de comunicare. 
Rețelele au un rol central în cadrul politicului, al sistemul economic, dar 

pătrund şi în sfera privatului (Castells, 1996; Friedland, Hove & Rojas, 
2006). Practic, fiecare individ este membru mai multor reţele, fapt care 
implică o regândire a modului în care funcţionează întreaga societate, 
ceea ce are consecinţe şi asupra fenomenului politic, deciziile publice 
fiind influențate de fluxurile de informaţii dintre indivizi. 

Rețelele deţin funcţia de integrare socială, însă mai important este fap- 
tul că au un rol puternic în modelarea semnificatiilor si al întregului pro- 
ces de comunicare. În ştiinţele sociale, conceptul de reţea a fost dezvoltat 
pentru a înţelege structurile societăţii. Actorii sociali, atât la nivel indivi- 
dual, cât si al instituţiilor si al organizaţiilor de orice tip, formează o serie 
de legături între ei, un ansamblu relational şi comunicational (Castells, 
1996; 2007; Friedland, Hove & Rojas, 2006; Simmel, 1964). Ulterior, reţelele 
influenţează opinia publică si exercită mai departe o presiune în societate. 
Lewis A. Friedland, Thomas Hove şi Hernando Roja înţeleg prin reţele so- 
ciale mai mult decât Internetul, telefoane mobile, mesaje text trimise prin 
dispozitive electronice sau emailuri. Acestea reprezintă doar forma pe care 
o ia comunicarea între diverse structuri sau publicuri (Friedland, Hove & 
Rojas, 2006). Aşadar, semnificaţia conceptului este una mai vastă, pentru 
că lumea în care trăim devine din ce în ce mai complexă. În viziunea lui 
Habermas, aceste reţele erau denumite publicuri. 

Alternativa propusă de Lewis A. Friedland, Thomas Hove şi Hernando 
Roja critică însăşi condiţia ca media să rămână autonome — adică jurna- 
liştii să-și producă propriile reglementări si coduri deontologice, iar aces- 
tea să nu fie influențate de politic — pentru ca acest fapt nu mai este 
posibil. În urma formării reţelelor, structurile identificate de sociologul 
german au suferit transformări importante, iar mijloacele de comuni- 
care în masă sunt remodelate la rândul lor sub impactul unor reţele mai 
mari. Mai pregnant decât orice alt sistem, cel mediatic a suferit modi- 
ficări şi este înglobat într-un ansamblu de conexiuni informaţionale glo- 
bale, această tendinţă determinând numeroşi cercetători să reconsidere 
formele de putere politică, simbolică şi comunicationala (Friedland, 
Hove & Rojas, 2006). Chiar dacă existenţa si interdependeta reţelelor 
sociale nu poate fi tăgăduită, este în continuare nevoie de un model nor- 
mativ prin care să poată fi evaluat sistemul democratic şi eventualele dis- 
torsiuni. În plus, marile particularităţi ale spaţiului public se menţin: 
problema accesului, un anumit repertoriu tematic legat de interesele co- 
mune ale actorilor sociali, transparenţa şi publicarea informaţiilor (atât 
timp cât nu afectează siguranţa naţională). 

În concluzie, chiar dacă s-au conturat de-a lungul timpului numeroase 
direcţiile critice, viziunea lui Habermas despre spaţiul public îşi păstrează 
în continuare rolul central în analiza şi înţelegerea limitelor sistemului 

democratic actual, pentru că problemele pe care le lansează, precum acce- 
sul liber şi echitabil în sfera publică, şi-au păstrat importanţa şi au fost re- 
luate ulterior de către cercetători din alte domenii: studiile de gen (Fraser, 
1990; 2005), studiile culturale (Hermes, 2006; Lesnikova, 2011), politici 
privind sistemul democratic (Mouffe 1999; 2000; Dahlgren, 2005) etc. Cri- 
ticii au problematizat cât de operaţional mai este acest concept în soci- 
etatea democratică actuală, dar si cât de realistă, ancorată în dovezi istorice 
şi neutră din punct de vedere ideologic a fost perspectiva iniţială a lui 
Habermas, dacă a fost sau nu impregnată de ideologia burgheziei. 
Fraser, Negt şi Kluge (Fraser, 1990; Negt & Kluge, 1993) susţin că au 
existat mereu forme de excluziune si acestea se vor manifesta in conti- 
nuare. Nici un model democratic nu urmăreşte să ajungă la o societate 
egalitară, ci la una cât mai democratică posibil, în care si publicurile mino- 
ritare își fac auzite poziţiile faţă problemele relevante pentru ele. 

Odată cu apariţia noilor media, problematica spaţiului public devine si 
mai complexă. Utilizarea acestora determină un proces de reconfigurare a 
sferei politice, economice şi a practicilor de comunicare dintre indivizi. 
Online, discutăm despre un mediu participativ, unde cetateanul-utilizator este 
consumatorul informaţiei si coautorul ei (Gulbrandsen & Just, 2011; Murthy, 
2011; Hanrahan, 2012). Pe plan socio-politic, politicul si economicul ajung 
să se întrepătrundă, iar jurnaliştii se confruntă cu numeroase provocări la 
adresa profesiei lor si a statutului deţinut în societate (Kellner, 2000; Kahn 
& Kellner, 2004). Informaţiile oficiale se află în competiţie cu numeroase 
surse alternative, iar Internetul contribuie la această stare de fapt. 

Pornind de la acest context politic, social si mediatic, urmărim să in- 
vestigăm în ce măsură putem discuta despre formarea unui spaţiu pu- 
blic online si ce relaţie construieşte cu mass-media tradiţionale 
(principalele ziare, reviste, posturi radio şi de televiziune care menţin 
status-quo-ul în societate). 


1.3. Contrapublicurile 


Sfera publică alternativă poate fi înţeleasă ca fiind o formă de comple- 
mentaritate sau de discurs opozant fata de spaţiul public traditional. Nu- 
meroase cercetari explică sfera publică alternativă printr-o dimensiune 
pregnant contestatară. Cu alte cuvinte, poate fi o reacţie sau o contrareactie. 
Daca este o contrareactie, atunci discutăm despre un spaţiu puternic reac- 
tiv, grupuri discriminate si discursuri anti-hegemonice produse de acestea. 
În acest caz, mă refer la o contrasferă publică a cărei formare este explicată 

şi argumentată prin nevoia publicurilor marginalizate de a transmite pro- 
priile imagini despre ei şi problemele lor, deoarece nu se simt reprezen- 
taţi prin naratiunile celorlalți. Discursurile dominante sunt purtătoare de 
forme de excludere. Ca să-şi contureze o identitate, cei excluşi isi creează 
prin resursele comunicationale de care dispun, naratiuni relevante pentru 
ei, pe care le pun în circulaţie. 

Alte concepte complementare cu sfera publică alternativă sunt: con- 
trapublicurile, publicurile subalterne (Fraser, 1990), publicurile marginali- 
zate (Squires, 2002), spaţiu public online (o posibilă formă a sferei publice 
alternative), identitate colectivă şi identitate virtuală. 

În literatura de specialitate legată de spaţiul public alternativ, se con- 
turează două mari linii teoretice: 

e de stânga, ca reacţie la sfera publica neoliberală (Fraser, 1990; 

Freedman, 2006; Negt & Kluge, 1993); 

e sfera publică asa numită culturală (McGuigan, 2005), introdusă 

printr-o viziune postmodernă asupra scrierilor lui Habermas. 


Un alt mod de a defini spaţiul public alternativ este sintagma de con- 
trasferă publică, însă ea surprinde numai contrareactia fata de neolibe- 
ralism şi valorile implicite ale acestuia si omite alte variaţii (exclude de 
exemplu sfera publică de ordin cultural). În continuare voi folosi con- 
ceptul de spaţiu public alternativ şi voi cuprinde prin această sintagmă 
şi sfera publică aşa numită culturală. Aşadar, va fi abordat întregul 
fenomen si nu mă voi limita doar la teoreticienii de stânga care au scris 
despre contrasfera publica. 

Poate că o linie teoretică de un alt tip ar fi spațiul public retoric (Hauser, 
1999) în care dialogurile despre o anumită problemă sunt principalele 
cauze ale formării sale, nu criterii precum clasa socială a participanţilor la 
discuţii sau identitatea lor. Normele acestor discursuri sunt derivate din 
practicile curente si nu sunt considerate ca fiind universal-valabile. Prac- 
tic, dacă actorii sociali rezonează cu acestea, faptul în sine le va conferi rele- 
vanta şi legitimitate. Granițele sunt fluide, oricine din afara va putea 
participa, nu există restricţii de acest gen, iar structura dialogurilor este pre- 
cum un fluviu cu multipli afluenţi și ramificații. În plus, participanţii din 
spaţiul public retoric trebuie să dovedească toleranţă faţă de opinii con- 
trare sau luări de poziţie alternative (Hauser, 1999). Sfera publică retorică 
este deschisă, fluidă, cu graniţe aflate într-un permanent proces de modi- 
ficare. Actorii sociali au şanse egale de participare la dialog şi, atât timp cât 
au ceva de spus, ei sunt reprezentaţi ca urmare a propriilor acţiuni. 

Această perspectivă se înscrie în viziunea postmodernă asupra spa- 
tiului public care relativizează toate condiţiile de producere. Totuşi, pro- 
blema accesului rămâne în continuare de importanţă majoră. Atât timp 
cât există forme de excluziune socială, mai putem discuta despre un 
spaţiu public în care orice membru al societăţii poate participa? 


1.3.1. Spaţiul public proletar 


Una dintre principalele probleme reluate în discuţiile critic-reflexive 
despre spaţiul public se referea la caracterul său incluziv în care nu ar con- 
ta statutul social al participantului la dialog (Hauser, 1999; Sahoo, 2006). 
În același timp, sunt contestate problemele de interes public; în alte cu- 
vinte, ce este relevant sau nu să fie de o anumită importanţă socială şi cine 
are dreptul să decidă acest lucru, să stabilească o delimitare clară şi una- 
nim acceptată. Drept replică la viziunea lui Habermas, Nancy Fraser aduce 
în discuţie publicurile subalterne (Fraser, 1990; 2005), iar Oskar Negt 
şi Alexander Kluge propun reflecţii legate de sfera publică proletară formată 
din cetăţenii excluși din spaţiul public oficial. Aceştia împărtăşesc resen- 
timente alimentate de naratiunile semnificative pentru ceilalți. 

Potrivit autorilor menţionaţi anterior, actorii sociali excluşi antrenează, 
ca defensivă, prin conversațiile lor o anumită viziune despre lume şi un mod 
de viaţă specific (Negt & Kluge, 1993; Sahoo, 2006). Sfera publică prole- 
tară, de pildă, este impregnată de sentimente puternice generate de o dis- 
tanta egocentrică şi o poziţie subiectivă ce exprimă atitudini şi convingeri 
care nu sunt valorificate social (Negt & Kluge, 1993). În acest spaţiu, cetă- 
tenii sunt critici şi conservatori (doresc să-şi păstreze poziţia, să conserve 
ce este al lor), ceea ce subliniază tendinţa lor spre subcultural si nevoia de 
a se forma ca reacţie de rezistenţă. Ar trebui menţionat că spaţiul public 
proletar nu trebuie înţeles ca fiind compus din cei care aparţin unei anu- 
mite pături sociale, distincţia dintre clase nedeterminând decât o confuzie 
asupra conceptului. Sfera publică oficială si cea proletară se definesc re- 
ciproc, ultima ar trebui înţeleasă în relaţie cu prima (Negt & Kluge, 1993). 
În viziunea lui Oskar Negt și Alexander Kluge, spaţiul public este definit 
ca fiind format din grupuri dominante care contribuie la perpetuarea 
unei viziuni ideologice despre lume si a unei poziţii de putere. Interacti- 
unea si comunicarea le reafirmă statutul. Este menţinută doar iluzia acce- 
sului liber al tuturor cetăţenilor, când, de fapt, discursurile produse 
perpetuează excluderea anumitor publicuri, de pildă pe cel feminin. 

În rândurile precedente, am discutat cum o anumită categorie socială 
marginalizată poate contribui prin discursurile sale la crearea unei spaţiu 
de comunicare şi interacţiune în care să se poată forma opinii în legă- 
tură cu temele de interes comun. În acest mod, este construit un dis- 
curs opozant, reactiv. În continuare, voi explica situaţia amintită 
referindu-mă la publicurile subalterne şi poziţia lor într-un context de 
putere considerat de acestea ca fiind inechitabil. 

Conform lui Nancy Fraser (Asen, 1999; Fraser, 1990; 2005), publi- 
curile subalterne sau contestatare sunt arene discursive paralele în care 
membrii grupurilor sociale subordonate celor dominante formează si 
pun în circulaţie discursuri opozante, acestea permițându-le să formuleze 
alte interpretări legate de identitățile, interesele și nevoile lor. Când aduce 
în discuţie grupurile aflate într-o poziţie dezavantajată, Fraser se referă 
la publicul feminin, la muncitori şi cei excluşi pe criterii de rasă sau pen- 
tru că ar aparţine minorităţilor sexuale. Aceste publicuri subalterne s-ar 
forma ca urmare a formelor de excluziune și nu sunt reprezentate prin 
discursurile din sfera publică oficială. În acest mod, prin practicile co- 
municationale folosite de publicurile contestatare, se dezvoltă ulterior 
un spaţiu discursiv lărgit. 

Atât timp cât există o poziţie de contestare faţă de ce ar trebui să se 
discute şi cum ar trebui încadrate aspectele relevante (termenii de dia- 
log) pentru viaţa în comun, o societate democratică nu are decât de 
câştigat (Fraser, 1990). Astfel, este combătut şi contrabalansat un discurs 
uniform si ideologic din urma căruia ar fi avut de beneficiat doar 
grupurile dominante, exact cele ce l-au construit si transmis mai departe 
şi care au puterea si accesul la resursele necesare. Totusi, acest model 
teoretic nu ia în considerare fragmentarea excesivă rezultată din vari- 
etatea discursurilor unor publicuri ce urmăresc să-şi promoveze propria 
viziune. În schimb, sistemul democratic este consolidat prin multi- 
tudinea și diversitatea vocilor care se fac auzite. 

Aşa cum am afirmat în rândurile precedente, poziţia lui Nancy Fraser 
critică o anumită concepţie despre sfera publică, şi anume viziunea 
despre un spaţiu incluziv si egalitar, și respinge modul de definire al pro- 
blemelor considerate ca fiind de importanţă publică. Drept replică la 
perspectiva teoretică a lui Habermas, Nancy Fraser susţine că există date 
istorice importante care atestă existenţa unei excluziuni consistente a fe- 
meilor şi a celor aparţinând unor clase sociale subordonate de la ceea ce 
reprezenta sfera publică oficială (a se înţelege în acest context cea domi- 
nantă). Cu alte cuvinte, nu ar fi existat niciodată un singur public şi o sin- 
gură viziune despre lume. Am putea discuta, în acest context, despre 

faptul că mereu a fost o confruntare ce alimenta discuţii legate de iden- 
titati comunicationale transmise (cine suntem noi, cine sunt ceilalți, care 
este poziţia noastră în societate). Mai mult decât atât, sunt atacate definiti- 
ile legate de ceea ce reprezintă a fi de interes public sau privat. Fraser se 
întreabă cine pune etichetele sau cine are legitimitate să facă acest lucru 
şi aduce în discuţie problema violenţei domestice. În acest sens, ea afir- 
mă că femeilor nu le era permis să vorbească în public despre acest 
subiect pentru că ţinea de viaţa lor în cadrul familiei, în spaţiul clar sta- 
bilit şi bine delimitar. Acest aspect nu făcea decât să mascheze domina- 
tia exercitată de bărbaţi în societate. 

Chiar si în absenţa unei excluderi formale, inegalitatile sociale 
afectează procesul deliberativ limitând cadrul de dezbatere la membrii 
grupurilor dominante, adică rasa albă, bărbaţi cu studii şi având un 
anumit nivel de trai (Fraser, 1990, pp. 63-64). Inegalitatile se perpe- 
tuează, iar elitele conducătoare îşi consolidează poziţia. 

Potrivit lui Habermas, acea sferă publică dezvoltată în epoca modernă 
este un ideal ce ar contribui la înţelegerea limitelor actualului sistem de- 
mocratic şi continua să anime discuţii despre cum ar putea fi acesta îm- 
bunatatit. Argumentul lui Fraser contestă conceptul de spaţiu public 
pornind de la acest context istoric si susţine că nu ar trebui să fie un ide- 
al de urmat din motiv ce se bazează pe menţinerea şi perpetuarea unei 
serii de inegalităţi sociale, în timp ce susţine contrariul, faptul că orice 
ar putea participa la discuţii si isi poate aduce contribuţia. Ar fi mai de- 
grabă în beneficiul democraţiei, dacă ar fi luate în calcul toate acele in- 
terese, probleme si viziuni care sunt tratate ca fiind inadminisibile si 
insuficient de relevante pentru dialogul public. Mai mult decât atât, Fraser 
consideră că, în orice formă de societate ce urmărește respectarea prin- 
cipiilor democratice, este preferabil să existe mai multe publicuri cu dis- 
cursurile lor și practicile de comunicare specifice decât o singură sferă 
publică incluzivă şi în care inegalitdtile sociale sunt puse în paranteză. 


1.3.2. Rolul emoţiilor şi al comunicării afective 


Un concept diferit este propus de către Jim McGuigan care ia în con- 
siderare formele artistice şi de natură emoţională ale expresivitatii. Prin 
acest demers, se urmărește recuperarea noţiunii de sferă publică literară 
din scrierile lui Habermas şi integrarea într-un concept mai larg de 
spaţiu public. În acest sens, informaţiile având un caracter public si cele 
ce tin de domeniul privatului sunt antrenate într-un spaţiu de contestare 
şi dispută construit prin moduri de comunicare afective (estetice şi de 

ordin emoţional). Faţă de spaţiu public oficial, sfera publică de natură 
culturală funcţionează pe o scară diferită de timp si asimilează in mod 
rapid subiectele de actualitate (McGuigan, 2005). Literatura este inte- 
leasă ca un alt domeniu estetic în care sunt exprimate ideile, valorile, 
concepte, probleme sau interesele importante pentru publicul larg. Atât 
timp cât informaţiile circulă, pot reprezenta o forţă de presiune socială. 

McGuigan nu are neapărat o poziţie critică fata de Habermas, ci el 
porneşte de la un concept initial pentru a-i lărgi semnificaţia. Totusi, el 
reconsidera în același timp si cultură populară si divertismentul si le 
atribuie o forţă critică importantă, pe aceeași linie cu autori precum Bernal 
(2005), Hanrahan (2012) si Hermes (2006). Totodată, mass-media isi aduc 
contribuţia în acest proces. Habermas îşi exprima îndoiala în privinţa posi- 
bilitatii ca mijloacele de comunicare să transforme politicul si sistemul de 
guvernare într-un mod democratic, de vreme ce funcţia lor este delimi- 
tată din start la imperative manipulatoare, guvernate de putere şi bani 
(Habermas, 1996; 2006; Kellner, 2000). Sfera publică de ordin cultural din 
epoca modernităţii târzii funcţionează prin multiple canale şi fluxuri ale 
culturii populare (în televiziune, reviste de modă, romane comerciale), 
unde sunt incluse şi formele de artă şi divertisment. Normele curente ale 
esteticului şi reflectiile individuale exprimate public sunt cele ce mediaza 
felul în care actorii sociali isi trăiesc viata cotidiană si imaginarul despre 
un anumit standard legat de condiţiile de trai (McGuigan, 2005). 

În concluzie, problema accesului a rămas în continuare una extrem 
de dezbătută şi de criticată. Ar trebui subliniat faptul că Habermas însuși 
a revenit asupra scrierilor sale şi a discutat despre coexistenta unor diver- 
sitati de publicuri. Viziuni diferite permit alte interpretări şi introduc ideea 
că spaţiul public ar trebui regândit astfel încât să ofere cetăţenilor un 
potenţial transformator şi mai multă libertate de exprimare (de pildă să-și 
definească singuri problemele ce vor ajunge în dezbatere publică, chiar 
dacă nu sunt de interes comun). În același timp, ar trebui să fie reconsi- 
derat potenţialul noilor media şi să fie investigat cum se formează o sferă 
publică în mediul virtual, dar, mai ales, cum devine operaţională. 


1.3.3. Publicurile marginalizate 


Sfera publică alternativă este deseori investigată în corelaţie cu un alt 
fenomen denumit activismul media. Argumentele folosite cel mai des de 
către activişti pentru a susţine acest fenomen sunt următoarele: mass-me- 
dia sunt deţinute de mari trusturi de presă care doresc să transmită doar 
anumite imagini despre realitate, aşadar sunt ideologice, perpetuează un 

statut de putere a celor care o deţin deja, iar cetăţenii nu sunt reprezen- 
taţi şi nu primesc informaţii reale, ci doar frânturi şi interpretări parti- 
zane. Pe aceeaşi linie de idei, valorile democratice sunt încălcate în mod 
fragrant, căci publicurile marginalizate nu participă efectiv în spaţiul pu- 
blic si doar li se spune că sunt reprezentaţi. De fapt, grupurile cu acces 
la resurse îşi vor urmări propriile interese. 

De cele mai multe ori, activismul media este legat de o anumită comu- 
nitate cu practicile ei comunicationale specifice, presupune o poziţie cri- 
tică la adresa sistemului capitalist şi a formelor de dominare din societate, 
dar şi a unui anumit mod de viata. Sunt dezaprobate corporatiile, con- 
sumerismul, globalizarea şi conglomeratele media şi promovate în schimb 
tradiţiile, specificul local, diversitatea culturală şi comportamentele anti- 
consumeriste (Carroll & Hackett, 2006; Castells, 1997; Harlow & Harp, 
2012; Russell, 2005). 

Mijloacele de comunicare folosite de către activişti ca să creeze o con- 
trapondere la mass-media oficiale sunt denumite media alternative şi 
reprezintă una dintre cele mai importante resurse de formare a spatiu- 
lui public alternativ. Prin intermediul lor, activiștii îşi formează o arena 
de diseminare a informaţiilor, cu o importantă dimensiune critică. Aceast 
spaţiu comunicational constituie o forţă de presiune la adresa statului 
şi a structurilor de putere din societate (Harlow & Harp, 2012). Mai mult 
decât atât, sunt puse în circulaţie alte discursuri despre problemele con- 
siderate a fi relevante pentru societate şi se urmăreşte influențarea agen- 
dei publice. Pentru a putea fi eficiente, media alternative ar trebui să 
pătrundă în mass-media oficiale, căci discursurile produse de activişti se 
adresează publicului larg. În aceste condiţii poate funcţiona sfera publică 
alternativă. Mediul virtual facilitează acţiunile activiştilor deoarece con- 
ţinutul nu este limitat de timp, spaţiu, iar costurile sunt scăzute. 

Spaţiul public alternativ se dezvoltă în opoziţie faţă de cel hegemonic 
asociat cu producerea, circulaţia şi reproducerea opiniei publice majo- 
ritare (Harlow & Harp, 2012; Milioni, 2009; Susen, 2011). Cei margi- 
nalizati ajung să facă parte dintr-un public activ ce-şi construieşte propria 
identitate şi poate deveni chiar reactiv prin organizarea si promovarea 
unor acţiuni colective. 

Pentru a înţelege mai bine formarea spaţiului public alternativ, ar tre- 
bui semnalate următoarele evoluţii pe plan social: 

e multitudinea si diversitatea publicurilor din perioada capitalismu- 

lui târziu; 

e procesul de construire a identitatilor comunicationale aparţinând 

activiştilor; 

e participarea acestora la acţiuni colective cu obiective imateriale 
precum pacea mondială sau lupta împotriva sistemului capitalist 
(Vezi mai multe detalii în capitolul al II-lea). 


Aspectele mediatice ale acestui context se referă la: mediatizarea unor 
subiecte cotidiene care ţin mai degrabă de sfera privată şi utilizarea noilor 
media ce oferă un mediu prielnic exprimării libere şi o cale de escapadă 
fata de ceea ce înseamnă autoritate tradiţională si norme sociale impuse 
(Castells, 2007; Dahlgren, 2005; 2007; Milioni, 2009). Una dintre trăsă- 
turile distincte ale spaţiului public alternativ este rolul său transformator 
(Milioni, 2009; Warner, 2002). Publicurile sale contribuie la recontextu- 
alizarea normelor şi a tiparelor existente în societate si actualizează sau se 
opun puternic standardelor predominante în sfera publică tradiţională. 
O altă trăsătură esenţială este reflexivitatea sa şi a discursurilor puse în cir- 
culatie (Bernal, 2005; Riegert & Ramsay, 2003; Warner, 2002). Prin refle- 
xivitate, înţeleg faptul că aceste publicuri produc naratiuni despre ele, 
rolul lor in lume, valorile, aspiratiile si problemele lor si, mai ales, isi con- 
struiesc o poziţie fata de discursurile identitare precedente. 

Grupurile subordonate formeaza relatii conflictuale cu structurile de 
putere dominante, devin constiente de statutul lor social de subordonati 
intr-un anumit orizont cultural si transmit imagini despre nevoile, obiec- 
tivele si strategiile lor (Guobin, 2003; Milioni, 2009; Touraine, 1981). Re- 
flexivitatea le ajută sa puna la îndoială standardele, instituţiile, 
status-quo-ul şi să-şi formeze propria viziune pe care să o transmită ulte- 
rior unui public larg. Nu este acceptat statutul construit de către gru- 
purile dominante si dezvoltă sentimente de nesupunere. Devin active 
propunând alte definiţii pentru problemele întâmpinate. 


1.3.4. Mass-media tradiționale şi media alternative 


În rândurile precedente, am observat legătura dintre activismul me- 
dia şi spaţiul public alternativ. O altă noţiune folosită pentru a explica 
aceste două fenomene sociale este cel de identitate. Din această perspec- 
tivă, principalele definiţii ale contrapublicurilor şi ale sferei publice alter- 
native pot fi sintetizate astfel: 

e se dezvoltă în jurul conceptului de identitate colectivă sau de grup 

(Bernal, 2005; Calhoun, 1992; Fraser, 1990; 2005; Kahn & Kellner, 
2004; Milioni, 2009; Negt & Kluge, 1993; Robbins, 1993; Russell, 
2005); 

e explică formarea si evoluţia acestor publicuri renunțând la con- 


ceptul de identitate (Squires, 2002); 

e recurg, mai degrabă, la forme de fragmentare, solidaritate şi reci- 
procitate care-şi au rădăcinile în experienţa colectivă a celor 
marginalizati şi exploataţi (Downey & Felton, 2003). 


Un aspect foarte important este faptul că publicurile marginalizate iau 
naştere şi se dezvoltă prin conflict, iar identitățile comunicationale colec- 
tive sau de grup pe care le construiesc sunt utile pentru a forma coeziune 
şi sentimentul de apartenenţă la o comunitate mai mică, dar reprezenta- 
tivă pentru ele (Bernal, 2005; Hollenbeck & Zinkhan, 2006; Mesch & 
Levanon; 2003; 2006). De aceea, unele definițiile ale sferei publice alter- 
native ajung până la urmă la a explicita publicurile ca parte activă a unei 
subcomunilăţi (publicurile formează coaliţii în numele unor cauze similare 
cu activişti, organizaţii etc.). Pentru ca grupurile marginalizate să poată 
coabita, este nevoie de o comunicare reală între ele si implicarea lor in 
acţiuni comune. În literatura de specialitate, nu este specificat până la ce 
punct trebuie să se intersecteze discursurile publicurilor marginalizate, 
însă conceptul de identitate colectivă le oferă unitate în acţiuni pe plan so- 
cio-politic şi comunicational. Astfel, îşi dezvoltă sentimentul de apartenenţă 
la un public aflat într-o poziţie dezavantajată, dar care are resursele nece- 
sare de a face o schimbare semnificativă. 

Alte definiţii ale spaţiului public alternativ pun accentul pe procesul 
argumentativ din cadrul său cu scopul de a ajunge la evidenţierea şi fa- 
vorizarea anumitor interpretări considerate ca fiind cele corecte (Bernal, 
2005). În acest sens, Victoria Bernal susţine că publicurile marginalizate 
contribuie la formarea unui discurs raţional, o arenă a conflictului non- 
violent şi la un produs plin de creativitate, în acele momente critice în care 
au de înfruntat un pericol major comun sau se confruntă cu o problemă 
extrem de importantă. Astfel, spaţiu public alternativ recuperează idei şi 
sentimente ce nu pot fi exprimate într-un altă sferă socială. Această 
viziune pune accent pe democraţia deliberativă, dar în acelaşi timp reţine 
şi factorii de ordin emoţional care fac parte din viaţa unei comunităţi. 
Totodată, este subliniat rolul conflictului în construirea unor legături 
între diferite publicuri. Mediul virtual ar facilita închegarea acestora, chiar 
dacă utilizarea lui implică, în același timp, oportunităţi şi riscuri (Bernal, 
2005; Castells, 2007). Comunicarea online poate întrerupe ritmul unei 
comunităţi şi pune la îndoială reprezentările colective, însă, în același 
timp, va oferi altele în loc. 

O importantă întrebare de cercetare în această lucrarea este în ce mă- 
sură poate fi posibilă formarea unui spaţiu public în mediul virtual. Unii 
cercetători susţin că răspunsul este afirmativ, atât timp cât nu avem în 
vedere un demers strict habermasian şi pornim de la premisa că acest 

cadru comunicational este posibil dacă accesul este deschis, se formează 
puncte de vedere diferite si observăm mecanisme de mediere. Argu- 
mentele raţionale nu ar ocupa un rol central în interacţiunile sociale, 
iar afectele nu pot fi scoase din ecuaţie (Agnew, 2004; Bernal, 2005). 
Emotiile si experienţa individuală reprezintă doi factori importanţi care 
influenţează deciziile din spaţiul public (Hermes, 2006). 

Cercetătorii din domeniul comunicării si cel al influențelor mass-me- 
dia asupra societăţii consideră că sfera publică virtuală are calitatea de a 
fi un produs cultural creat şi consumat de către propriul public şi un 
spaţiu imaginar construit prin intermediul Internetului şi fără existenţă 
fizică (Agnew, 2004; Bernal, 2005). Actorii sociali implicaţi capătă o iden- 
titate de enclavă, aceasta fiind forma lor de rezistenţă la discursurile domi- 
nante, şi devin membrii unor comunităţi dispersate în spaţiu, iar pentru 
ca acţiunile lor să aibă ecou, să capete o anumită rezonanţă, semnificati- 
ile sunt create şi recreate în mod activ (Bernal, 2005; Russell, 2005). Ast- 
fel, produsul cultural rezultat în acest proces este al tuturor participanţilor 
şi rezonează cu modul lor de viata. 

Ceea ce este construit prin reţele sociale între publicuri ajunge să fie 
extrem de folositor şi plin de semnificaţii pentru membrii lor şi intră în 
opoziţie cu structurile de putere pur instrumentale, fără beneficii în via- 
ta cotidiană a indivizilor (Castells, 2007). Manuel Castells susţine că nu- 
meroase cercetări empirice atestă dezvoltarea unui grad de autonomie 
tot mai mare faţă de reguli sociale şi instituţii, pe măsură ce actorii so- 
ciali folosesc tot mai des Internetul. Atât timp cât grupurile minoritare 
capătă vizibilitate şi ajung să pună în circulaţie viziuni diferite faţă de 
cele oficiale despre problemele comune, putem accepta un efect de con- 
solidare a democraţiei. Din contra, dacă un anumit consens promovat este 
benefic doar pentru un public aparte, atunci intervin forme de domi- 
nare şi monopol asupra resurselor. 

Alte definiţii ale contrapublicurilor si ale sferei publice alternative recurg 
la procese de fragmentare, solidaritate şi reciprocitate care-și au rădăcinile 
în experienţa colectivă a celor marginalizati şi exploataţi (Downey & 
Felton, 2003). Prin contrapublic, se înţelege un fenomen modern descris 
ca reacţie la sistemul capitalist şi discursurile dominante puse în circu- 
latie de grupurile ce deţin monopolul. În același timp, comuniunea publi- 
curilor minoritare se dezvoltă prin conflict şi negociere si naratiuni 
semnificative, într-un context mediatic (Downey & Felton, 2003; Russell, 
2005). Există nişte mecanisme la nivel social ce favorizează formarea con- 
trapublicurilor. În același timp, insubordonarea si reinterpretarea narati- 
unilor semnificative din cadrul unei societăţi (de pildă miturile 

fondatoare) ajung să aibă implicaţii politice, deoarece sunt legate de felul 
în care indivizii apreciază structurile sociale şi deţin o anumită viziune 
comună despre cum trebuie trăită viata în sensul ei larg. Sfera publica 
alternativă fragmentează şi dislocă, însă succesul real al publicurilor con- 
stituite precum nişte enclave rezidă în capacitatea lor de a depăşi acest 
nivel şi de a influenţa mass-media tradiţionale şi opinia publică dominan- 
tă (Downey & Felton, 2003). Conflictul, dislocarea şi negocierea îşi au 
rolul lor, însă accesul la spaţiul public mediatic va confirma statutul de 
putere nou creat. 

Statutul contrapublicurilor şi eficienţa discursurilor lor depind de: mă- 
sura în care recurg la retorică şi promit prin mesajele proprii un mod de 
comuniune între membrii şi acceptarea unor diferenţe şi diverse puncte de 
vedere. Atât timp cât contrapublicurile sunt capabile să admită o serie de 
identități variate, negocierea înlocuiește fragmentarea (Downey & Felton, 
2003). Caracterul neomogen al spaţiului public este însăşi elementul ce 
reprezintă un avantaj important, pentru că integrarea altor publicuri în 
componenţa lui este esenţială pentru stabilitate. Un potenţial conflict în- 
tre publicurile marginalizate este, în acest mod, gestionat pe cale pașnică. 
Insubordonarea rămâne o stare manifestată în principal faţă de grupurile 
dominante şi naratiunile lor ce instaurează şi reinstaurează hegemonia. 
Totuşi, ar trebui evitată o radicalizare a acestei viziuni în care toate publi- 
curile marginalizate trăiesc în armonie şi fără stări de conflict, pentru că 
în realitate este posibil ca unele să aibă o atitudine combativă fata de al- 
tele, dar totuși să poată coopera cand se confruntă cu o problemă comună. 

Dacă majoritatea definiţiilor despre sfera publică alternativă au recurs 
la conceptul de identitate colectivă sau de grup, Catherine R. Squires re- 
nunta la acest concept. Autoarea propune trei tipuri de publicuri mar- 
ginalizate, enclavă, contrapublic şi satelit, şi afirmă că spaţiul public are, de fapt, 
o natură fluidă (Squires, 2002). Pentru a-şi susţine afirmaţiile, Catherine R. 
Squires explică mai întâi specificul fiecăruia. Când un public îşi ascunde 
ideile anti-hegemonice şi strategiile cu scopul de a supravieţui şi a evita 
sancţiunile, cu toate că el continuă să producă dezbateri puternice în 
domeniile sale de interes, atunci se consideră că ia forma unei enclave. În 
stadiul de satelit, cei marginalizati caută să se separe de alte grupuri, din 
motive diferite decât cele ce ţin de dominare şi opresiune, dar continuă să 
se implice din când în când în discuţii publice pe teme variate (Squires, 
2002). Membrilor unei enclave sau ai unui satelit le lipseşte specificul anti- 
hegemonic si militant al unui contrapublic, însă ei dezvoltă practici de 
supravieţuire şi continuitate, fără a accepta pe deplin asimilarea într-un pu- 
blic mai mare. În acest mod, Catherine R. Squires reconsideră publicurile 

marginalizate ce nu se încadrează neapărat în categoria de contrapublic, 
însă pot ajunge în acest stadiu în anumite condiţii. Astfel, publicurile 
coexistă şi nu suferă un proces continuu de fragmentare, ci doar pot trece 
dintr-o stare în alta (Squires, 2002; 2007). 

Membrii unui contrapublic adoptă o retorică a protestului, sunt animați 
de convingeri puternice, se implică în comunicarea şi interacţiunea cu alte 
publicuri, reclamă formele de dominare existente în societate, contestă spa- 
tiul public atent controlat de către stat si se folosesc în mod strategic de 
către celelalte grupuri marginalizate pentru a le sublinia poziţia şi intere- 
sele (Lesnikova, 2011; Squires, 2002; 2007; Warner, 2002). Fata de enclave, 
care se retrag intro stare partial activa pentru a-si conserva resursele si 
supravietuirea, contrapublicurile mizeaza pe conflict, revolta, insubordonare 
şi acţiuni sfidătoare la adresa grupurilor hegemonice. Este adoptată o pozi- 
tie militantă. Discursul lor trece dincolo de zona de conform si siguranţă 
pentru a se implica într-o luptă în care sunt puse la îndoială viziunile domi- 
nante, în acelaşi timp fiind promovată o anumită abordare a realităţii şi a 
problemelor publice (Squires, 2002; Tang & Yang, 2011; Yang, 2003). 

Principalele definiţii ale contrapublicurilor aduc în discuţie formarea si 
interacţiunea dintre publicuri variate ce formează un spaţiu public alter- 
nativ. În anumite condiţii, studiile au demonstrat că Internetul poate fi 
mai mult decât un spaţiu în care diverse grupuri îşi susțin poziţia într-un 
permanent conflict şi fără să existe o formă de mediere între puncte de 
vedere diferite (Bernal, 2005). Mediul virtual poate fi utilizat într-o diver- 
sitate de moduri, căci utilizatorii pot să-l valorifice într-un sens mai mult 
sau mai puţin democratic (Papacharissi, 2009). În același timp, tehnolo- 
gia nu este neutră, indivizii răspunzând la discursurile despre noile me- 
dia (Papacharissi, 2009). Cu alte cuvinte, există o dispoziţie socială de 
alieniere la marile tendinţe de utilizare. 

Internetul este un mediu propice pentru un contrapublic ai cărui mem- 
bri au o identitate fluidă si cosmopolită — înrădăcinată într-o cultură locală, 
însă având apartenente multiple si flexibile — dar si pentru enclave. Studi- 
ile au demonstrat că printre influenţele sale asupra utilizatorilor se enu- 
mera consolidarea practicilor existente de participare politică. Totodată, 
mediul virtual poate servi ca un spaţiu de comunicare alternativ la mass- 
media tradiţionale. Totusi, deficienţele democraţiei nu vor fi remediate prin 
procesul de utilizare în sine, impactul noilor media asupra sistemului po- 
litic fiind unul modest (Dahlgren, 2007). În schimb, accesul liber permite 
o multitudine de voci, de identități si agende politice diferite să se formeze 
în online. Din această perspectivă, există o corelaţie pozitivă între carac- 
teristicile mediului virtual şi oportunităţile lui şi formarea contrapublicurilor. 

Acestea din urmă, vor putea, folosindu-se de mijloacele comunicationale 
de care dispus să formeze o contrasferă publică. Aşa cum am mai discutat în 
acest subcapitol, media alternative pot funcţiona ca un spaţiu public alter- 
nativ pentru ca ele permit medierea între opiniile, problemele, valorile si 
agendele diferitelor publicuri marginalizate. 


1.4. Concluzii 


Obiectivul acestui capitol constă în a investiga în ce măsură noile me- 
dia pot contribui la formarea unui spaţiu public virtual şi ce relaţie în- 
tretine acesta cu mass-media tradiţionale. Înainte de orice demers 
analitic, am încercat să înţelegem conceptual ce este o sferă publică, 
pornind de la cele mai importante teorii clasice si ajungând la linii teo- 
retice care propun definiţii alternative, cum ar fi: sfera publică prole- 
tară, contrasfera publică sau perspectiva că sfera publică este formată, de 
fapt, dintr-o multitudine de sferi. În cele din urmă, argumentăm unde 
ne plasăm prin acest studiu şi din ce perspectivă definim spaţiul public. 

Având în vedere teoriile sociologice, politologice, antropologice şi din 
domeniul comunicării — abordate în acest capitol — si rezultatele studiilor 
empirice, susţinem că putem atesta formarea unei sfere publice virtuale 
dacă renuntam la o perspectivă strict habermasiana asupra conceptului. 
Prin spaţiu public înţelegem un mod de comunicare ce permite formarea 
unor puncte de vedere diferite despre problemele de interes comun si 
existenţa unor mecanisme de mediere între diversele poziţii adoptate de 
cetăţeni. În plus, este important să se creeze o forță de presiune la adresa 
structurilor de putere din societate. Problemele dezbătute într-un spaţiu 
public alternativ ar trebui să pătrundă în mass-media oficiale şi să poată 
crea contextul propice pentru o dezbatere la nivel national. În caz con- 
trar, discutăm doar despre enclave fără putere de acţiune şi capacitate de 
a-şi aduce subiectele de dezbatere pe agenda publică. 

În ceea ce priveşte relaţia dintre sfera publică virtuală şi mass-media 
tradiţionale, susţinem că pot fi observate două situaţii. În prima, spaţiul 
public virtual se dezvoltă în mod complementar, iar publicurile partici- 
pante pot prelua puncte de vedere ale jurnaliștilor sau chiar construiesc 
alianţe cu aceştia, parteneriate strategice formale sau mai puţin formale. 
În cea de-a doua situaţie, discutăm despre un climat contestatar. Media 
alternative se dezvoltă în conflict cu trusturile de presă. Activiştii civici 
doresc o schimbare pe plan social, politic şi mediatic. Nu mai vorbim 
despre acord, ci de dezacord. În acest caz, publicurile marginalizate 
devin contrapublicuri şi organizează proteste. 

Spaţiul public normativ, aşa cum este prezentat în scrierile lui Habermas, 
nu se poate forma şi functina online, deoarece Internetul înglobează prin- 
cipiile societăţii de consum si diverse tehnici de marketing (Papacharissi, 
2010). Cei care îl folosesc urmăresc de multe ori să obţină profit. 
Astfel, acest spaţiu comunicational nu pune participarea civică şi demo- 
cratizarea structurilor societăţii pe primul loc, înaintea obiectivelor 
comerciale. Deşi are o platformă deschisă de comunicare şi putem dis- 
cuta despre accesul liber la dialogul social mediat de mediului virtual, 
nevoia de a obţine profit se menţine şi este pregnantă (Papacharissi, 
2010). În cazul în care sunt create și implementate norme juridice 
online ce permit formarea unei culturi politice democratice, studiile 
empirice demonstrează că rezultatul obţinut este de fapt cel contrar, iar 
participarea cetăţenilor la astfel de iniţiative define neatractivă 
(Papacharissi, 2010; Salter, 2005). Prin urmare, putem discuta despre 
spaţiu public în online doar dacă propunem o perpectivă alternativă 
asupra conceptului. Cu toate acestea, se menţin importante condiţii de 
funcţionare, precum: accesul liber şi egal al participanţilor, formarea 
unor puncte de vedere diferite şi a mecanismelor de mediere dintre 
acestea, invocarea interesului public în dezbaterile dintre internauti si 
necesitatea ca în urma dialogurilor să se ajungă la formularea unor pro- 
bleme publice. 


II. Mișcările sociale și activismul 
civic online 


2.1. Conceptul de mişcare socială 


În prima parte acestui capitol, voi defini mai întâi conceptul de 
mişcare socială prin prisma teoriilor care tratează politicul ca proces, ex- 
plică apariţia lor prin resursele utilizate sau fac referire mai degrabă la 
un conflict de natură culturală a cărui miză sunt semnificaţiile produse 
de către protestatari. Acestea din urmă sunt articulate pentru a ilustra 
noile mişcări sociale organizate în structuri fluide, flexibile şi care evită 
ierarhia, birocraţia si chiar calificarea membrilor componenți (Carroll 
& Hackett, 2006; Castells, 2007; 2010; Lahdesmaki, 2010; Nash, 2010; 
Touraine, 1981). Totodata, au o orientare mai accentuată spre societatea 
civică decât pentru impunea unor măsuri la nivel politic (Nash, 2010). 


2.1.1. Despre conflict şi schimbări sociale 


Teoriile politice despre mișcările sociale urmăresc procesul care a stat 
la baza formării şi evoluţie lor şi explică faptul că actorii sociali excluși 
isi doresc să aibă libertatea de a-și construi propriile politici. Mișcările 
sociale sunt definite ca reprezentând o serie de interacțiuni între 
reprezentanţii oficiali şi indivizi ce se transpun în poziţia celor care iau 
cuvântul în numele persoanelor marginalizate şi cer o redistribuire a pu- 
terii, având susţinerea actorilor sociali defavorizati (Diani, 1992; Tilly, 
1981; 2004). Astfel, aceste fenomene apar când există un grup de 
cetăţeni care considera că sunt puși într-o poziţie dezavantajoasă şi isi 
doresc să lupte pentru a accede la resurse de natură politică. Deoarece 

împărtăşesc o identitate comună, legătura dintre ei se formează pe o 
bază identitară (Tilly, 2004). 

Pe aceeași linie teoretică, mişcările sociale sunt considerate ca fiind 
acţiuni colective care cuprind un repertoriu al formelor de protest for- 
mat din crearea de asociaţii şi coaliţii, întruniri publice, mitinguri, demon- 
straţii, declaraţii de presă pentru a capta audiența, toate acestea având 
menirea de a aduce o schimbare pe plan politic sau social (Tilly, 2004). 
În timp însă, acest repertoriu a evoluat şi s-a diversificat. În funcţie de 
ocazie şi obiectivele avute în vedere, protestatarii optează pentru o anu- 
mită serie de acţiuni prin care pun în evidenţă o dispută, poziţia lor şi 
tabăra adversă (în cazul de faţă reprezentanţii puterii). Prin conceptul 
de repertoriu, Tilly (2004) desemnează o combinaţie de tactici având 
scopul de a evidenția in mod strategic poziţia unor indivizi a căror bună- 
stare a fost afectată în urma acţiunilor guvernantilor sau ale autorităților 
(pot include diverşi proprietari, clerici sau alţi actori sociali cu factor de 
decizie). Prin solicitările lor, cetăţenii care se considera defavorizati ur- 
măresc o redistribuire a puterii şi, de aceea, pun în scenă demonstraţii 
publice menite să susţină ideea că li se acordă suport popular si este cre- 
ata o formă de opoziţie fata de guvernanti. Astfel, mişcările populare ur- 
măresc să afirme suveranitatea poporului (Tilly, 2004). 

Charles Tilly observă evoluţia mişcărilor sociale în relaţie cu sistemul 
politic si actorii sociali care îl formează. Un demers similar il are şi Sidney 
Tarrow (2011), sociologul ajungând la concluzia că aceste fenomene so- 
ciale pot fi definite ca forme de contestaţie construite colectiv prin in- 
termediul căruia indivizi ce împărtăşesc aceleași scopuri se adresează 
elitelor, opozanților si autorităţilor în moduri de interacţiune susţinute. 
Aşadar, în viziunea acestui autor, un criteriu important însă nu defini- 
toriu este ca activităţile întreprinse de militanti să aibă o anumită durată 
în timp, cu alte cuvinte să constituie un efort continuu. Însă, cel mai valo- 
ros indicator care poate confirma că fenomenul investigat reprezintă o 
mișcare socială este reţeaua socială online care stă la baza formelor de 
organizare şi contestaţie dezvoltate de către membrii ei (Diani, 1992; 
Opp, 2009). Prin urmare, durată temporală este tratată de către cercetă- 
tori ca fiind de o importanţă relativă (Snow & Olliver, 1995). Mişcările 
sociale pot fi de lungă sau de scurtă durată, dar aceste două categorii 
nu sunt foarte clar delimitate temporal. 

Spre deosebire de aborările precedente care tratează acest fenomen 
în strânsă relaţie cu climatul politic (Tarrow, 2011; Tilly, 1981; 2004), teo- 
ria mobilizării resurselor (Jenkins, 1983; Walsh, 1981; McCarthy & Zald, 
1977) dezvoltată în anii “70 explică de ce se implică indivizii în acţiuni 

colective ca rezultat al judecății rationale privind propriile lor interese. 
În acest context, protestatarii sunt consideraţi persoane înzestrate cu rati- 
une care cântăresc problema înainte de a lua o decizie și vor să acceadă 
la resurse precum bani, cunoaștere, informaţii, legitimitate, suport din 
partea mass-mediei sau a celor cu putere mai mare de decizie. Din pers- 
pectiva teoriei mobilizării resurselor, conceptul de mișcare socială 
cuprinde opinii şi credinţe ce se transformă în preferinţe pentru a schim- 
ba ceva în societate şi a urmări redistribuirea bunurilor, cu scopul de a 
obţine o serie de beneficii (McCarthy & Zald, 1977). 

Teoriile despre noile mișcări sociale se delimitează de cele anterioare 
prin faptul că pun accentul pe conflict. Acesta devine tot mai puţin po- 
litic şi ar reprezenta, de fapt, o expresie a unor probleme universale 
(Nash, 2010) sau o luptă într-o anumită comunitate pentru controlul so- 
cial asupra istoricității (Touraine, 1981). Discursul produs de către protes- 
tatari este impregnat cu expresii artistice si antineoliberale, făcând apel 
la acţiune, dar în termeni mai degrabă culturali (Lahdesmaki, 2010). Cu 
alte cuvinte, formele de activism civic şi social iau amploare, actorii so- 
ciali devenind preocupaţi mai degrabă de a promova un stil de viaţă 
decât de a urmări adoptarea anumitor politici publice. 

Abordările constructiviste consideră că noile mișcări sociale ar re- 
prezenta un sistem de acţiuni colective în care o varietate de scopuri, 
mijloace şi forme de solidarizare se întrepătrund într-o manieră mai mult 
sau mai puţin solidă sau coerentă (Carroll & Hackett, 2006; Melucci, 
1996). Astfel, ele sunt înţelese precum un proces continuu, iar unitatea 
şi coerenţa lor sunt mai degrabă o consecinţă la care s-a ajuns în timp 
si nu sunt trăsături definitive. Instabilitatea si structura lor fluidă sunt 
considerate caracteristici de bază. În aceşti termeni poate fi explicată și 
lipsa de ierarhie şi de calificare a membrilor componenți. Ceea ce dife- 
rentiaza abordările constructiviste de poziţiile teoretice precedente este 
faptul că mişcările sociale sunt considerate un proces în plină evoluţie, 
construit şi reconstruit de către actorii participanţi. Semnificațiile eveni- 
mentelor şi ale problemelor societăţii sunt o construcţie comună a in- 
divizilor. Aceştia dau sens si valoare lumii fizice exterioare si vieţii sociale. 

Fiecare poziţie teoretică propune o viziune diferită asupra princi- 
palelor concepte discutate în cadrul acestui capitol. Diani (1992) ela- 
borează o sinteză a definiţiilor despre mişcările sociale prin prisma celor 
mai importante teorii din sociologie şi ştiinţe politice. El ajunge la con- 
cluzia că aceste fenomene reprezintă o reţea informală de interacțiuni 
între o varietate de indivizi, grupuri si/ sau organizaţii — antrenate într-un 
conflict politic sau cultural — ce impartasesc o identitate colectivă. Apoi, 

face o comparaţie cu alte concepte complementare. Referindu-se la 
conflictul social, Diani (1992) susţine că acesta ar putea să apară chiar şi 
în absenţa unei mișcări sociale. Dacă ne-am raporta la deosebirile fun- 
damentale dintre semnificaţiile acestor două concepte, dinstinctiv pen- 
tru cel din dintâi este faptul că are o durată mai mare în timp si este 
rezultatul unei reţele informale mai ample de interacțiuni. 

Uneori, mișcările sociale sunt studiate şi analizate sub sintagma de 
shimbări sociale. Însă, cercetătorii le delimitează ca fiind obiectivul final 
pe care îl urmăresc participanţii antrenați în diverse manifestații (Diani, 
1992). În același timp, pe lângă membrii mișcărilor sociale, sunt intere- 
sati de o schimbare socială favorabilă şi activiștii ce se implică în numeroase 
proiecte civice şi culturale (Castells, 2010; Lahdesmaki, 2013; Yang, 2003; 
2006; 2013). 

Am delimitat principalul concept utilizat în acest capitol de altele simi- 
lare din literatura de specialitate, însă rămâne întrebarea cum se dife- 
rentiaza acesta de proteste si activism civic, dar si cum anumite se suprapun 
semnificaţiile. Potrivit lui Opp (2009), protestul poate fi atât un act indi- 
vidual, cât si de grup. În schimb, cercetătorii din domeniu tratează 
mișcările sociale ca fenomene sociale colective. În același timp, putem să 
ne referim la un singur protest, în timp ce repertoriul folosit de către ac- 
tivişti cuprinde o serie de acţiuni cu un caracter contentios, care poate in- 
clude si proteste. Astfel, mişcările sociale nu sunt singura modalitate prin 
care indivizii pot să-şi manifeste nemulţumirile şi să aducă pe agenda pu- 
blică probleme controversate, ci se manifestă în paralel sau chiar se inter- 
sectează cu alte forme de acţiuni colective, uneori violente. Astfel, 
protestele şi campaniile sunt tratate în literatura de specialitate ca fiind 
incluse în repertoriul lor (McAdam, Tarrow & Tilly, 2001). 

O caracteristica valabila in cazul miscarilor sociale, dar si in cel al 
formelor de protest este urmatoarea: ambele fenomene sociale intrerup 
ritmul unei comunităţi (Opp, 2009). Acestă regula nu se aplică si activis- 
mului civic si voi da un exemplu in acest sens. Un proiect avand scopul 
sa dezvolte sustenabil o comunitate prin încurajarea, susţinerea şi pro- 
movarea iniţiativelor locale poate fi o formă de activism civic şi nu im- 
plică neapărat întreruperea unui ritm al vieţii sociale. În același timp, 
prin acest proiect nu sunt solicitate anumite revendicări unor autorităţi 
sau actori cu factor de decizie consideraţi ca fiind culpabili pentru ne- 
dreptatile suferite de cetăţeni. Tinta care trebuie sensibilizată pentru a 
produce o schimbare reală, în cazul activismului civic, poate fi reprezen- 
tată şi de către simplii cetăţeni. 

În cazul mişcărilor sociale, protestatarii încearcă să reafirme suverani- 
tatea poporului într-o luptă purtată cu guvernanţii sau autorităţile (Tilly, 

2004). Protestul poate urma aceeaşi logică, însă nu este o condiţie nece- 
sară. Dacă punem politicul între paranteze, am putea în continuare con- 
sidera anumite fenomene sociale ca fiind proteste. 

Un alt concept complementar este cel de acțiuni colective. Prin proteste 
şi participarea la mișcări sociale actorii sociali nu puteau să imple- 
menteze schimbarea pe care şi-o doreau singuri si trebuia să pună pre- 
siune pe o terță parte (adversarul) ca să-i influenţeze deciziile. În cazul 
acțiunilor colective, nu este exclus să realizeze ceea ce vor cu forţele pro- 
prii (Opp, 2009). Atât protestele, cât şi mișcările sociale pot fi conside- 
rate acţiuni colective, însă semnificaţiile conceptelor sunt diferite. 


2.1.2. Noi teorii legate de mişcările sociale 


În acest subcapitol, vor fi abordate pe scurt principalele structuri teo- 
retice referitoare la modul în care au fost studiate si înţelese mișcările so- 
ciale din cursul anilor '50 şi până în anii '80. Nu-mi propun o abordare 
exhaustivă, ci doar marchez nişte repere care au rolul de a reliefa evoluţia 
concepţiilor împărtăşite de cercetători din sociologie şi politologie despre 
aceste fenomene. Demersul de fata este util pentru înţelegerea specifi- 
cului mișcărilor sociale din prezent. 

Cele mai importate concepte si idei despre mişcările sociale din ul- 
timele decenii ar putea fi clasificate astfel (Diani, 1992; Nash, 2010; Opp, 
2009; Smith & Fetner, 2010): 


1. Teoria comportamentului colectiv (anii '50) 

Iniţial, mişcările sociale au fost studiate sub sintagma de comportament 
colectiv. Continuând o lungă tradiţie de neîncredere şi suspiciune fata de 
gloate, mase şi mulţimi, studiile clasice au pus accentul pe caracterul iratio- 
nal al revoltelor, zvonurilor şi panicii începând cu Revoluţia franceză şi cul- 
minând cu isteria în masă întreţinută de nazism şi, apoi, de către cultul 
personalităţii lui Stalin (Smelser, 2011; Westd, 2004). Sociologii americani 
s-au confruntat de multe ori cu aspecte pe care au ajuns să le considere ca 
fiind mai putin rationale şi au etichetat mișcările ample din stradă într-un 
mod ce a subliniat sentimentele puternice ale protestatarilor şi ideea că rati- 
unea nu juca în acţiunile lor un rol important (Currie & Skolnick, 1970; 
Westd, 2004). Practic, factorilor sentimentali li s-a acordat o conotatie nega- 
tiva, ceea ce a denaturat intelegerea miscarilor sociale. 


2. Teoria privatiunii relative (anii '60) 
In urmatorul deceniu, protestele au fost explicate prin teoria privatiu- 
nii relative. Potrivit acestei abordări teoretice, actorii sociali se simt lipsiţi 

de anumite bunuri materiale si resurse şi, de aceea, există o probabilitate 
mai mare ca ei să se organizeze si să formeze mișcări colective cu scopul 
de a-şi îmbunătăţi condiţiile de trai (Nash, 2010). Grupurile care suferă 
din cauza marginalizării şi nu au oportunităţi reale de a-şi rezolva pro- 
blemele — precum studenţii, femeile sau minoritățile — se vor orienta spre 
acţiuni colective. În acest mod, îşi manifestă nemulţumirile şi încearcă să 
găsească împreună soluţii. Această teorie întrebuinţează conceptul de grup 
marginalizat pentru a explica mecanismele prin care indivizii se organizează 
şi participă la mișcări sociale. Conceptul va fi folosit în studiile despre 
fenomene actuale precum activismul civic online şi influenţele mediului vir- 
tual asupra noilor mişcări sociale din prezent. Pentru a înţelege ce anume 
îi uneşte pe activiști si conferă coerenţă acţiunilor si viziunilor lor, cercetă- 
torii leagă acest concept de cel de identitate. 


3. Teoria mobilizării resurselor (anii '70) 

Ulterior, sociologii au început să acorde mai mult interes pro- 
blemelor pe care mişcări sociale le revendicau şi au ajuns să respingă 
ideea că acţiunile maselor sau gloatelor ar trebui privite ca urmări ale 
unor disfuncţii sociale. Au adus contraargumente concepţiei că, în 
cadrul acţiunilor colective, indivizii ar fi animati de o serie de sentimente 
care le-ar umbri judecata si i-ar face să acţioneze irațional. În plus, par- 
ticiparea nu a mai fost interpretată ca fiind o cauză directă a condiţiilor 
structurale dintr-o societate (Nash, 2010). Potrivit teoriei mobilizării re- 
surselor, protestatarii sunt consideraţi cetăţeni responsabili. Ei vor putea 
examina atent o situaţie sau o problemă şi abia după lua o hotărâre. 

Dacă avem în vedere că devotamentul, prietenia şi statusul social pot 
fi considerate la rândul lor resurse, atunci este explicabil de ce individul 
ar dori să adere la acţiunile grupului mai degrabă decât să acţioneze de 
unul singur. Argumentul cel mai invocat pentru a susţine acest fapt este 
ca nu există indivizi care trăiesc izolaţi, ci ei convietuiesc în cadrul 
unei comunităţi şi, de aceea, fiecare simte o presiune socială pentru atin- 
gerea anumitor țeluri comune (Lubell, 2002; Nash, 2010; Oberschall, 
1973). În plus, costurile participării la acţiuni colective sunt pentru ei 
foarte reduse (Nash, 2010). Aşadar, oamenii ar fi mai degrabă tentaţi să 
se implice într-o iniţiativă de grup decât să urmeze pe cont propriu un 
demers care ar putea avea, în acest mod, şi mai puţine sorţi de izbândă 
şi le-ar consuma şi mai multe resurse (financiare, de timp, sociale). 
Grupul oferă o serie de avantaje, printre care şi o structură, o formă de 
organizare şi un program comun de acţiune. 

Sentimentul de comuniune dintre membrii mișcării şi solidarizarea 
acestora sunt idei importante care vor fi preluate în cercetări despre 

noile mișcări sociale si mediul virtual. Online, activiştii se organizează de- 
seori în comunităţi virtuale. Printre particularitatile cele mai importante 
ale acestor comunităţi se enumeră faptul că sunt fluide si deschise şi 
reuşesc să atragă şi să integreze noi membrii. 


4. Teoria noilor mișcări sociale (anii '80) 

În contrast cu premisele liberale care stau la baza studiilor despre 
mobilizarea resurselor, teoria noilor mișcări sociale este influenţată de 
marxism, de care încearcă să se diferentieze. Cu toate acestea, conflictul 
îşi mentinane un rol extrem de important în înţelegerea societăţii, fiind 
considerat motorul schimbării sociale (Nash, 2010; Stobbe, 2011). Acolo 
unde există un grup dominant, vor exista forme de opoziţie, iar actorii 
sociali marginalizati vor urmări să-şi susţină valorile si identitatea speci- 
fică (Castells, 2010; Eder, 1985). De această dată, contestaţia culturală este 
baza luptei simbolice pentru intepretările împărtăşite de ambele tabere, 
cetăţenii dorindu-și, mai mult decât orice, libertatea de a decide în nu- 
mele propriu (Eder, 1985). De aceea, conflictul care animă luptele pur- 
tate de membrii noilor mişcări sociale apare, în această etapă de evoluţie 
a societăţii, în domenii precum producţia culturală, integrarea socială si 
socializarea (Habermas, 1981). 

Aceste mișcări sunt considerate ca fiind foarte diferite de cele prece- 
dente prin accentul pe care-l pun pe valori imateriale precum pacea 
mondială sau lupta împotriva sistemului capitalist global. De obicei, deşi 
sunt înrădăcinate într-o cultură locală, practicile lor si alianțele pe care 
le formează sunt transnationale, deoarece pentru protestatari cetăţenia 
are o semnificaţie mai largă şi nu se limitează la apartenenţa la un sin- 
gur stat (Bernal, 2004; Jenkins & Thorburn, 2003). Astfel de mişcări sunt 
reprezentate de gherile comunicationale precum Zapatista, de feminism, 
ecologism si activiștii care militează împotriva unei ordini mondiale 
(Castells, 2010; Cleaver, 1998). 

Idei şi concepte importante propuse de această teorie şi preluate în 
investigarea activismului civic online si protestelor observate în mediul 
virtual sunt: grupul dominant si formele de rezistenţă şi de opoziţie, 
valori imateriale, diferitele interpretări ale evenimentelor şi problemelor 
publice etc. Acestea din urmă au fost explicate prin neînțelegeri provocate 
intenționat sau atenuarea cadrajelor de tip ideologic astfel încât tot mai multi 
indivizi să se simtă reprezentaţi, să simpatizeze cu ideile şi acţiunile ac- 
tivistilor (Bennett, 2005; della Porta & Tarrow, 2005). 


Vom aborda noile mișcări sociale din prezent într-un subcapitol aparte. 
Până atunci, ne vom referi la activismul civic şi, în special, la dimensiunea 

lui virtuală pentru a putea diferenţia acest fenomen de alte forme simi- 
lare si, ulterior, a operationaliza conceptele discutate in analiza protestelor 
investigate. Clarificarea conceptuală are rolul de a construi baza pe care 
vor fi adăugate ideile şi noţiunile necesare în vederea atingerii obiectivelor 
capitolului de faţă: definirea formelor de protest care urmează a fi inves- 
tigate si posibilitatea de a le include într-un model de acţiuni contestatare. 


2.2. Teorii despre activismul civic online 


Modul în care a fost înţeles activismul civic în ştiinţele socio-umane a 
fost influenţat în deosebi de scrierile lui Sidney Tarrow despre mișcările 
sociale (della Porta & Tarrow, 2005a; 2005b). Din această perspectivă, ac- 
tivismul civic este definit ca fiind efortul unui grup care se organizează în 
mod voluntar pentru a soluţiona probleme ce ameninţă interesele mem- 
brilor săi, în timp ce reprezentanţii de bază atrag alte publicuri pe care le 
implică în construcţia unei identități comune (Lähdesmäki, 2013; 
Sriramesh & Kim, 2009). În același timp, în acest proces activiştii utilizează 
o serie de resurse comunicationale pentru a influenţa anumite persoane 
cu factor de decizie — uneori chiar prin strategii ce fac recurs la forţă sau 
presiune — să remedieze o situaţie care îi afectează într-un mod negativ 
(Brancati, 2013; Rolfe, 2005; Zhang, 2013). Această perspectivă nu face o 
delimitare clară între activism si mișcări sociale, cele două fenomene fi- 
ind considerate foarte apropiate. Protestele de amploare care nu se în- 
cadreaza în definițiile clasice ale mișcărilor sociale propuse de Charles Tilly 
şi Sidney Tarrow (della Porta & Tarrow, 2005a; Tarrow, 2011; Tilly, 1981; 
2004) sunt analizate ca făcând parte din fenomenul activismului (Yang & 
Calhoun, 2007; Yang, 2006; 2009). Diferenţa dintre cele două fenomene 
constă în faptul că activismul civic este tratat uneori separat în literatura 
de specialitate din motiv ce deţine anumite caracteristici aparte, cum ar 
fi încercarea de a atinge în mod indirect un scop politic (Bennett, 2005). 

În lucrarea de fata, ne propunem să investigăm activismul în mediul 
digital pentru a observa particularitatile lui si modul în care se delimitează 
de procese sociale similare. Vom folosi termenul de activiști pentru a ne 
referi atât la actorii sociali implicaţi în acest fenomen, cât și la participanţii 
la mișcări sociale. 


2.2. 1. Activismul cultural, social şi politic 


Odată cu digitalizarea societăţii, cercetătorii au început să urmărească 
impactul noilor media asupra activismului online. Au fost delimitate patru 

tipuri de activism online: cultural, social, politic şi nationalist (Yang; 2009). 
Primul dintre acestea se preocupă de valori, morală, stil de viaţă şi iden- 
titati, iar cel de-al doilea se concetreaza pe probleme precum corupţia, 
mediul înconjurător şi drepturile grupurilor aflate în dificultate (Earl & 
Schussman, 2008; Howard-Spink, 2004; Yang; 2009). Dacă aceste 
fenomene sociale urmăresc fiecare să obţină şi un anumit impact la nive- 
lul politicului, activismul politic online se distinge prin valorile sale consti- 
tutive distinctive — cum ar fi drepturile omului sau reforme la nivelul 
statului. În acest caz, accentul este pus pe rezolvarea unor probleme de 
natură politică, iar existenţa unei dimensiuni sociale sau culturale rămâne 
într-un plan secund. 

În ceea ce priveşte ultima categorie menţionată, activismul de tip 
naţionalist, acesta se diferenţiază prin mobilizarea tacticilor radicale la 
o scală mai mare şi preocuparea de a produce o schimbare considerabilă, 
în toate planurile vieţii sociale ale unei naţiuni (Vegh, 2003; Yang; 2009; 
Yang, 2013). Acest fenomen înglobează elemente reprezentative din cele 
precedente, cum ar fi existenţa unei mize culturale sau acţiuni de natură 
politică. Diferenţa constă în accentul pe care activiştii îl pun pe naţiune 
şi identitate naţională (Vegh, 2003). 

Cele patru tipuri de activism online reflectă răspunsuri strategice ale ac- 
torilor sociali fata de oportunităţile prezente care le permit sau nu să atin- 
ga anumite scopuri în funcţie de un context politic, economic si mediatic 
(McAdam, McCarthy & Zald, 1996; Oberschall, 1999; Voss, 1999; Yang, 
2013). O posibilă explicaţie ce elucidează de ce activismul politic este mai 
putin întâlnit ar putea fi faptul că politicul este un domeniu controversat, 
iar activiştii implicaţi nu se bucură întotdeauna de susţinerea cetăţenilor 
(Yang; 2009). Studiile din domeniu discută despre faptul că aceştia nu au 
suficientă legitimitate (Vegh, 2003). În plus, dificultăţile si constrângerile 
întâmpinate de cei care contestă direct clasa politică şi acţiunile între- 
prinse de către reprezentanţii ei sunt interpretate de către cercetători ca 
fiind mult mai mari şi, de aceea, gradul de atractivitate necesar activiştilor 
pentru a se implica în acţiuni colective este mai scăzut. 

Principala deosebire dintre activismul civic si cel politic este accentul 
pe care primul fenomen îl pune pe comunitate (Gurak & Logie, 2003). 
Activistii implicaţi se organizează în structuri nonpolitice, orientate mai de- 
grabă spre societatea înţeleasă în sensul de comuniune între membrii ei. 
În acest context, comunitatea este un concept fundamental pentru 
înţelegerea activismului civic (Jones, 2006; Russell, 2005). Potrivit lui Yang 
(2009), comunităţile online sunt o formă importantă de asociere civică. 
Multe dintre ele sunt în mod predominant un spaţiu de socializare, relaxare 

şi distracţie. Anonimatul le permite cetăţenilor să se exprime mai liber 
decât o fac în mod normal. În funcţie de specificul politic si cultural al 
unei tari, comunităţile virtuale pot îndeplini diverse funcţii şi uneori dez- 
voltă o natură ludică folosită ca răspuns de opoziţie faţă de climatul poli- 
tic (Gauntlett, 2000; McAllister, Sewell & Gordon, 2001; Riegert & Ramsay, 
2012; Yang, 2009). Totusi, este important de precizat că activismul civic nu 
se referă în mod direct la acţiuni de natură politică, pentru că nu lumea 
nu este interpretată şi înţeleasă în termeni politici (Yang & Calhoun, 2007; 
Yang, 2009). Activiştii acţionează din dorinţa de a schimba o nedreptate, lup- 
ta lor fiind susţinută prin convingerea fermă că schimbarea este posibilă, 
iar contribuţia lor va avea un impact favorabil într-o perioadă de timp in- 
definită (Bogre, 2012). Chiar dacă de multe ori nu întrevăd nici un rezul- 
tat, continuă să se implice mai degrabă în numele unei promisiuni că 
obiectivele lor vor fi atinse. 

Scopul activiştilor este conştientizarea problemelor reale pe care le în- 
tâmpină o comunitate şi, în acest sens, urmăresc să atragă atenţia asupra 
gravitatii lor şi a urgentei de a acţiona (Ghonim, 2012; Yang, 2013). Pen- 
tru că îi determină pe indivizi să înveţe ceva important care le-ar îmbunătăţi 
viata în comun şi i-ar ajuta să trăiască in respect fata de ceilalţi, straduintele 
actorilor sociali implicaţi sunt de natură moralizatoare (Bogre, 2012). În 
acestă manieră poate fi explicată implicarea şi motivaţia activiștilor civici 
de a iniţia proiecte menite să producă o schimbare socială. 


2.2.2. Mobilizare şi coeziune 


Cercetări din domeniul sociologiei, psihologiei sociale, ştiinţelor comu- 
nicării şi antropologiei au studiat ceea ce îi ţine uniţi pe activişti şi le con- 
feră continuitate şi consens în acţiunile lor (Checker & Fishman, 2004; 
Klandermans, 1997; Yang, 2008; 2009; 2013). Unul dintre cei mai impor- 
tanti factori care facilitează acest proces este cultura, aceasta ajungând sa 
deţină un rol crucial pentru activismul civic, dar si pentru cel cultural, fi- 
ind folosită pe termen lung ca o forţă ce asigură solidaritatea membrilor 
şi rezistenţa grupării (Yang, 2009; 2013). Prin intermediul ei sunt expri- 
mate valori individuale sau de grup, păreri şi sentimente şi sunt răspân- 
dite informaţii politice şi ideologice. Cultura creează sentimentul de 
apartenta şi construieşte o identitate comună, împărtăşită de către toţi 
membrii unei comunităţi (Checker & Fishman, 2004; Lâhdesmâki, 2013). 

Pentru a înţelege modul in care activiștii se organizează si ajung să con- 
stituie o forţă de presiune astfel încât să poată influenţa agenda publică, 


58 


Mişcările sociale şi activismul civic online 


studiile despre activismul online fac referire la conceptul de reţea 
(Castells, 2007; Harlow & Harp, 2012; Russell, 2005; Tang & Yang, 2011; 
Yang, 2003; 2006). Rețelele interpersonale din offline şi cele virtuale sunt 
considerate structuri ce pot facilita organizarea, comunicarea si mobi- 
lizarea membrilor componenți. Astfel, ei acţionează pentru a-şi spori in- 
fluenta și a-şi atinge obiectivele. Puterea lor este amplificată prin Internet. 
Sunt formate din indivizi, grupuri mai puţin formare sau chiar anumite 
organizaţii. Cu cât îşi formează mai multe legături cu alte structuri sau 
formaţiuni similare şi se aliază, cu atât devin mai puternice şi deţin mai 
multe resurse pentru a-și atinge obiectivele (Boyd, 2010; Yang, 2006). Co- 
muniunea este factorul care întăreşte reţeaua dintre membrii compo- 
nenti. De multe ori, aceste forme de organizare create de către activiști 
au un rol central ce le permite să acceadă la putere, dar sunt în același 
timp importante în construirea unei forţe de rezistenţă (Castells, 2007; 
2009; Vegh, 2003; Yang, 2006). 

Reţele interpersonale extrem de flexibile stau la baza protestelor 
transnationale, fenomene ce nu se mai încadrează în definițiile clasice 
ale mișcărilor sociale. Flexibilitatea prin care se face trecerea de la o pro- 
blemă la alta sau este schimbat publicul-tinta i-a determinat pe cercetă- 
tori să reevalueze critic unitatea formelor de organizare folosite de către 
activiști şi statutul lor de membrii ai unei mișcări (Bennett, 2005). Exis- 
tă îndoieli legate de faptul că aceste reţele ce permit apartenente mul- 
tiple şi identități flexibile (della Porta, 2005) şi sunt concentrate pe 
rezolvarea unor aspecte foarte diferite între ele pot sta la baza unui tip 
de angajament necesar astfel încât să se poată produce o schimbare re- 
ală. Totodată, este reconsiderată relaţie care ar putea fi construită cu 
publicul-tinta astfel încât activiștii să fie credibili pe un termen mai lung 
de timp şi, în acest mod, să-l poată influenţa. Dacă acest fapt nu se în- 
tâmplă, atunci putem discuta doar de o reţea de invidivizi ce împărtășesc 
poziţii disidente şi nu de o mișcare socială (Bennett, 2005). Totusi, ca- 
pacitatea acestor activişti de a-şi atinge obiectivele este susținută prin uti- 
lizarea noilor media care permit ca informaţiile să ajungă direct la 
individ, ne mai fiind nevoie de medierea jurnaliştilor. Astfel sunt atinse 
obiectivele urmărite de către activişti şi este posibilă producerea unor 
schimbări reale în multiple domenii ale societăţii. În acest proces, inter- 
acţiunea din mediul virtual formează un continuum comunicational cu 
relaţiile din offline, iar, în anumite cazuri, relaţiile interpersonale si nu 
mass-media devin principala sursă de informare pentru cetăţeni (Bennett, 
2005). Acesta este modul prin care este explicat activismul online şi schim- 
bările produse la nivelul comunităţii. 

Legat de contribuţia noilor media în acest proces, studiile realizate în 
spaţiul anglo-saxon susţin, prin dovezi empirice, faptul că utilizarea tehno- 
logiilor comunicationale de ultimă generaţie şi reducerea timpului de ex- 
punere la informaţii din mass-media tradiţionale facilitează în mod 
considerabil creşterea încrederii cetăţenilor în organizaţii ale activiștilor 
şi sporeşte participarea la proteste, nationale sau transnationale (Bennett, 
2005; Castells, 2009; Gerbaudo, 2012; Gurak & Logie, 2003; Segerberg & 
Bennett, 2011). Cu alte cuvinte, creşte numărul de participanţi în acţiuni 
care au loc atât în offline, cât şi online. Cu timpul, activismul din mediul vir- 
tual se materializează în afara reţelelor digitale, căci între real şi tot ceea 
ce este creat cu ajutorul Internetului graniţele se estompează din ce în ce 
mai mult (Ito & all, 2008; Maiba, 2005). Actorii sociali ajung să nu mai 
perceapă online-ul şi offlineul separat, ci integral, ca un continuum. 

Noile media contribuie si la scăderea legitimităţii clasei politice. In 
acelaşi timp, imaginea protestatarilor devine pozitivă în opinia publică 
(Castells, 2010; Vegh, 2003). Cetăţenii ajung să adere la organizaţiile for- 
mate de către activiști si să înţeleagă identitățile construite de către aceştia. 
Astfel, imaginile pe care militantii le construiesc despre ei şi problemele 
lor ajung să fie împărtășite si de către ceilalți. Eficienţa acţiunilor mili- 
tantilor este explicată prin faptul că reuşesc să-şi facă auzite mesajele prin 
simplii cetăţeni, fără a mai fi nevoie de medierea jurnaliștilor. Îşi ating 
direct publicul-tinta, în lipsa accesului în spaţiul mediatic traditional a 
cărui legitimitate, din punct de vedere al cetăţenilor, este în scădere. 

De vreme ce mass-media tradiţionale sunt folosite de către actori sociale 
care urmăresc să-şi promoveze interesele, iar aceste sunt de multe ori in 
contradicţie cu dorinţele si nevoile cetățeanului obișnuit, activiștii folosesc 
mediul online ca o resursă de informare şi pentru a contrabalansa discur- 
sul celorlalţi. Informaţiile sunt furnizate de către jurnalişti independenţi 
sau simplii cetăţeni preocupaţi de evenimente nerelatate în media sau 
având doar o interpretare părtinitoare. Din dorinţa de a oferi valorea corec- 
tă, aceşti indivizi creează o alternativă la media tradiţionale. Internetul face 
posibil acest fenomen, uneori chiar amplificându-l, creându-i un mediu 
propice pentru a se dezvolta (Vegh, 2003). În literatura de specialitate, acest 
subiect este tratat prin conceptul de activism media (Carroll & Hackett, 
2006; Harlow & Harp, 2012; Kellner & Kim, 2010; Meikle, 2002). 

Activistii distribuie informaţia prin site-uri Web, reţele sociale, bloguri, 
Youtube, direct prin email-uri si alte resurse informaţionale valabile online, 
iar cetăţenii au acces la ea indiferent de locul în care se află sau ora din 
zi. Fiind expusi la un anumit tip de critică din partea celor care se ocupă 
de furnizarea informaţiilor sau primind chiar ştiri contradictorii din mai 

multe surse, receptorii isi dezvoltă o anumită raportare fata de media 
tradiţionale. Ajung să se îndoiască mai mult, să simtă nevoia să cerceteze 
singuri, să caute surse alternative de informare si să se gândească la intere- 
sele din spatele marilor corporaţii sau la cele alte elitelor politice (Vegh, 
2003). Practic, cetăţenii devin mai critici şi mai putin dispuși să accepte 
diverse influenţe exterioare, ceea ce îi face să acorde mai mult interes 
proiectelor activiștilor. Unii cercetători ce investighează activismul online 
consideră că iniţiativele civice ale activiştilor contribuie la democratizarea 
societăţii prin faptul că schimbă balansul de putere. În plus, este cultivată 
o viziunea mai detașată faţă de media tradiţionale (Bennett, 2005). 

Discutând despre ce-i determină pe indivizi efectiv să participe la 
mişcări sociale sau la acţiuni care pot fi încadrate ca aparţinând activis- 
mului civic, Klandermans (1997) explică faptul că simpla adeziune nu 
garantează participarea. Înainte să devină activişti, actorii sociali parcurg 
patru trepte, iar procesul în sine poate fi reprezentat printr-o pâlnie. La 
fiecare nivel există indivizi care rămân pe afară şi, astfel, cei care vor par- 
ticipa devin tot mai puţini. Din punctul de vedere al organizatorului, 
aceste patru trepte sunt: crearea potenţialului de mobilizare, formarea 
şi activarea reţelelor de recrutare, stimularea motivaţiei de a participa si 
îndepărtarea barierelor de participare. Ca să ia parte efectiv la proteste, 
individul trebuie: sa fie inclus în publicul-tinta pe care organizatorii 
doresc să o mobilizeze, să primească și să răspundă la mesaje mobiliza- 
toare, să devină motivat să se implice activ şi, în cele din urmă, să 
depășească barierele şi să treacă la acţiune (Klandermans; 1997). Este 
nevoie ca toate aceste condiţii să fie îndeplinite, astfel încât simpatia faţă 
de o anumită cauză să se transforme în fapte. 


În concluzie, noile media facilitează distribuirea informaţiilor prin 
reţele interpersonale în beneficiul unor indivizi care se confruntă cu o 
problemă comună și nu se simt reprezentaţi prin acţiunile actorilor politi- 
ci sau nu se regăsesc în imaginile promovate prin mass-media tradiționale. 
În primul rând, folosind resurse de comunicare alternative cetăţenii isi 
transmit idei, sentimente, perspective sau viziuni ce nu pot fi exprimate 
prin alte canale de informare. În al doilea rând, prin intermediul contin- 
utului publicat în mediul virtual şi practicile de dezbatere care se for- 
mează este creat un forum discuţii despre ceea ce nu merge bine sau 
contravine valorilor democratice (Vegh, 2003). Studierea mecanismelor 
de dezbatere oferă indicii în legătură cu spaţiul comunicational generat 
prin intermediul reţelei sociale Facebook. Investigând aceste mecanisme, 
pot observa în ce măsură am putea discuta despre formarea unui spaţiu 

public online. În contextul socio-tehnologic din societatea actuală (indi- 
vidul devine centrul multiplelor reţele interpersonale și primește prin in- 
termediul lor numeroase informaţii, scade încrederea în jurnalişti, în 
timp ce actorii sociali se informează tot mai mult utilizând reţele sociale), 
practicile de dezbatere se reconfigurează. 

În același timp, climatul socio-politic (actorii politici se confruntă cu 
o legitimitate tot mai mică, scade participarea la vot şi numărul cetă- 
tenilor interesaţi de politica etc.) si folositea noilor media de către un 
număr tot mai mare de cetăţeni determină o recontextualizare a mis- 
cărilor sociale. Astfel, acestea ajung să fie impregnate de noi particula- 
ritati comunicationale, organizaționale si de mobilizare. În acelaşi timp, 
pot fi observate noi mecanisme de vizibilitate a problemelor publice si 
a identitatilor construite de către protestatarii. La rândul lui, activismul 
civic dobândește valenţe noi, cum ar fi dimensiunea lui transnationala 
şi faptul că o cauză locală stabileşte multiple conexiuni cu alta, dintr-o 
tara diferită si cu o cultură specifică. Utilizarea Internetului nu creează 
doar o fragmentare a publicurilor, ci, în multiple cazuri, le solidarizează. 
Noile media contribuie la construcţia unei identități comune flexibile, 
precum şi a unor direcţii comune de acţiune. 

Prin tehnologii comunicationale de ultimă generaţie, activiștii produc 
o altă dinamică în organizarea, coordonarea şi extinderea protestelor 
la o scară largă, în timp ce reţelele lor de apartenenţă se influenţează 
reciproc şi conlucrează (Bennett, 2005). Astfel, sunt utilizate în mod efi- 
cient resursele comune pentra a comunica şi menţine relaţii cu multi- 
ple publicuri. În acest context, apare întrebarea dacă grupările de 
activişti investigate în cadrul empiric al acestei lucrări formează sau nu 
mişcări sociale. Problema devine dacă protestele din Piaţa Universităţii 
din ianuarie-februarie 2012 si cele împotriva proiectului minier de la 
Roşia Montana pot fi considerate mișcări sociale cu forme noi de con- 
textualizare sau se încadrează mai degrabă în acţiuni specifice activismu- 
lui civic din mediul virtual. 

Pentru a înţelege mai bine caracteristicile emergente ale acestor două 
forme de protest, am să aduc mai întâi în discuţie repertoriul acţiunilor 
folosite în online. Paginile de Facebook investigate au adoptat în mare 
parte tacticile la care voi face referire în subcapitolul următor, iar o posi- 
bilă explicaţie a acestui fapt ar fi multiplele conexiuni şi alianţe formate 
cu alte grupuri de activiști sau adeziunea la cauze aparţinând altor 
mişcări sociale din lume. 

2.3. Repertoriul acţiunilor de protest online 


Tacticile folosite de către activiștii din Europa, Asia si Africa pentru 
a protesta sunt influențate puternic de către cele utilizate în societatea 
occidentală, însă sunt adaptate în funcţie de specificul fiecărei ţări în 
parte. Variabilele care au un impact considerabil în acest proces sunt cul- 
tura şi cultura politică (Markham, 2014; Tang & Yang, 2011; Tilly, 1986; 
Yang, 2013). Noi produse culturale apar ca răspuns la anumite condiţii 
sociale si politice, în urma acţiunilor indivizilor. Felul în care actorii so- 
ciali folosesc mediul online poate fi considerat un produs al unei anu- 
mite culturi prin intermediul căruia sunt satisfăcute alte nevoi, apărute 
ca urmare a unor noi factori de natură socială. 

Modul în care este folosit un anumit canal de comunicare este pu- 
ternic modelat de un flux de semnificaţii şi valori aparţinând unei anu- 
mite culturi. Nu discutăm despre canalul în sine ca un dat, ci mai 
degrabă despre funcţia socială atribuită lui de către actorii sociali. 
Există o anumită dinamică a puterii în spatele modelării unei canal de 
comunicare ce va ajunge să fie înţeles şi folosit ca produs cultural (Yang, 
2013). Prin această sintagmă mă refer la înglobarea televizorului sau a 
Internetului într-o anumită cultură care îi va atribui un anumit specific. 
Mediul de comunicare va fi integrat, asimilat. Discutăm despre adaptarea 
la un anumit climat cultural. 

În același timp, tot acest proces nu poate fi înţeles dacă nu sunt lu- 
ate în calcul şi condiţiile de viaţă ale omului modern (Raymond, 1958; 
Yang, 2013). Acesta răspunde la provocările tipului de societate în care 
trăieşte, însă, totodată, își asumă un rol activ si, prin acţiunile lui, alege 
ceea ce vrea să facă. În anumite condiţii, isi asigură dreptul de a contes- 
ta (Earl & Schussman, 2008). Respinge un anumit statut de putere si ast- 
fel, devine el cel care accede la o poziţie de putere (Denning, 2001; 
Gerbaudo, 2012; Ghonim, 2012). 

Există un alt mod de a înţelege apariţia şi evoluţia formelor de 
protest. Felul în care statul a răspuns la nemulţumirile cetăţenilor a avut 
de-a lungul istoriei un impact considerabil asupra repertoriului folosit 
de către activişti (Markoff, 1996; Zhang, 2013). Autorităţile reacţionează 
în diverse moduri faţă de acţiuni ce au un caracter contestatar, iar anu- 
mite practici sunt considerate ca fiind fie mai putin dăunătoare societăţii, 
fie morale în comparaţie cu altele (Yang, 2013). Cultura unei anumite 
tari şi cultura politică au un rol decisiv în a stabili care sunt formele de 
protest acceptate. De exemplu, în China sunt tolerate manifestatiile opo- 
zante ale fermierilor şi ale muncitorilor, deoarece, din punct de vedere 

istoric, climatul politic le oferă o anumită legitimitate, iar politicienii nu 
se simt direct ameninţaţi. Astfel de acţiuni nu au fost considerate pericu- 
loase de către elitele politice (Yang, 2013). În funcţie de specificul fiecărei 
tari, putem vorbi despre un anumit nivel de acceptare sau de respingere 
al protestelor. Uneori protestatarii aderă la acest standard daca vor să-şi 
asume riscuri mai mici sau isi doresc să nu conteste în mod direct 
reprezentanţii statului (Mercea, 2012). 

Online, acţiunile de protest iau forme verbale sau nonverbale. Din pri- 
ma categorie fac parte: semnarea de petiţii, aşa numitele scrisori deschise, 
încărcarea unor afişe pe diverse platforme de comunicare, punerea în cir- 
culatie a unor pliante si manifeste, publicarea editorialelor în ziare sau re- 
viste, folosirea sloganelor, discursuri publice, dezbateri şi exprimarea 
suportului moral. A doua categorie include: mitinguri, demonstraţii, ocu- 
parea anumitor spaţii, linking up (consolidarea solidarităţii si mobilizarea, 
de exemplu când studenţii chinezi se duc în alte oraşe pentru a-și uni 
forţele cu alti cetăţeni care le susţin cauza), blocade (întreruperea accesu- 
lui la anumite resurse de comunicare online, cum ar fi site-uri, motoare 
de căutare, blog-uri sau reţele sociale) şi greva foamei (Denning, 2001; 
Rolfe, 2005; Russell, 2014; Wray, 1999; Yang, 2008; 2013). Tot aici putem 
menţiona şi gripes sites create pentru a colecta nemulţumirile clienţilor si 
a le trimite apoi companiilor (Hattotuwa & Tyler, 2005), atacurile ciber- 
netice şi virusurile produse special pentru a provoca daune într-un anu- 
mit sistem informatic (Denning, 2001; Levesque, 2006). 

Anumiți cercetători considera că întregul repertoriu al formelor de 
protest s-a dezvoltat din tactici folosite în decursul ultimului secol. Aces- 
tea au ajuns să capete o dimensiune virtuală pe măsură ce activiștii au 
început să opereze tot mai mult online (Meike; 2002). Pe de alta parte, 
alte cercetări empirice susţin că există tactici fără precedent istoric, fi- 
ind specifice societăţii informaţionale (Dominguez, 2002; Rolfe, 2005). 
Acestea au fost dezvoltate de la zero ca să facă fata unor noi provocări 
şi nu au un corespondent în offline. 

Acţiunile online cu un caracter ofensiv pot fi încadrate în următoarele 
categorii (Vegh, 2003): 

e atacuri virtuale; 

e campanii susţinute (sunt coordonate, se extind pe o perioadă de 
timp mai amplă si fac parte dintr-un conflict bine identificat si aflat 
în plină desfășurare); 

e cyberwar (o serie de acţiuni ofensive si defensive aparţinând am- 
belor tabere implicate în dispută). 

Din aceeaşi serie de tactici fac parte: hackerii (practică atacurile 
online uneori la limita legii), distrugerea site-urilor Web şi întreruperea 
serverelor (astfel de acţiuni pot fi numite si blocade), crearea de pagini 
Web parodice (au un nume de domeniu similar, dar urmăresc să critice 
şi să atace o pagina faţă de care se dezvoltă ca replică) etc. Forme de 
protest mai putin ofensive sunt: cybergrafitti (schimbarea temporară a 
primei pagini virtuale aparţinând site-ului unei companii sau organiza- 
tii, fapt ce poate fi înţeles ca ocupare simbolică a stabilimentului unei 
puteri dominante), marşuri virtuale, transmiterea prin Internet sub di- 
verse forme a unor mesaje adresate şefilor de stat ş.a.m.d. (Vegh, 2003). 

Yang (2013) propune o clasificare a formelor de protest în genuri. 
Putem înţelege termenul prin raportarea la felul în care este folosit în 
literatură. Genuri de protest cu tradiţie pentru o ţară precum China sunt 
scrisorile-petitii şi poemele, pe când discursurile publice şi manifestele 
sunt împrumutate din cultura occidentală. Manifestul este o formă de 
protest revoluţionară, inspirată din scrierile lui Karl Marx. Dacă ne ra- 
portăm la cultura română, manifestul nu este un gen cu tradiţie în so- 
cietate, ci este importat din Europa de vest. În contextul manifestărilor 
din Piaţa Universităţii în ianuarie-februarie 2012, o parte dintre protes- 
tatari l-au folosit la rândul lor, însă ar trebui menţionat că nu toţi cetă- 
tenii adunaţi în stradă au fost de acord cu acest mod de a protesta şi nici 
nu impartaseau toţi o viziunea de stânga asupra politicului. Manifestul 
produs şi încărcat pe reţeaua socială online Facebook în circumstanţele 
anterior menţionate poate fi obsevat în ataşamentul nr. 1. 

Genurile de protest din mediul digital pot fi clasificate astfel: cu 
tradiţie şi recent apărute. Ambele categorii tind să fie stabile în timp. 
Cu alte cuvinte, acestea nu suferă mari transformări, evoluează încet şi 
în acord cu o anumită cultură (Tarrow, 1995; Yang, 2013). Modificări 
sau extensii în cadrul unui gen sunt mult mai des întâlnite decât 
construcţia de la zero a altuia. Înainte de apariţia Internetului, puteau 
fi observate următoarele tipuri, cu menţiunea că nu voi face o în rân- 
durile următoare o inventariere exhaustivă (Costanza-Chock, 2003; 
Tarrow, 1995; Tilly, 2003; Yang, 2013): 

e glume, bancuri şi întâmplări hazlii; 

e sloganuri; 

e versuri; 

e declaraţii si discursuri publice; 

e cântece; 

e caricaturi si desene animate; 

e parodii, fabule si texte cu un conţinut satiric; 

Atasamentul nr. 1 


Sintem tipii aia inca saraci și cuminti care zimbim 
umil cind veniti si tinati la noi: 

Ca nu muncim 

Ca bem 

Ca facem prea multi conii și luam aiutor social 
Ca sintem țigani, curve sau doar saracani 

Ca o ardem la rece prin spitale fara sa fie nevoie 
de ele 

Ca nu avem nevoie de şcoli ta țara 

Ca nu avem nevoie de pensie, de concediu, 

Ca nu economisim 

Ca nu citim contractele ide 300 de pagini in care 
ne pacalesc bancile pe mina cu voi 

Ca nu intelegem cum functioneaza capitalismul 
Ca nu intelesem lucruri elementare cum ar fi 
faptul ca: [i] 
Puterea se aliaza cu opoziţia, cu corporatiile, cu 
toti aia cu bani si cad de comun acord 

Ca tara are o mare bogatie numita: Mina de Lucru 
lar poporul-mina-de-lucru nu e bun daca: 

e educat 

are drepturi 

nu e umil. 

Faceţi husiness cu vieţile noastre. 

Intr-o zi Mina de Lucru o sa va stringă de sil. 


—. 


= 


Mina de lucru 





e jurăminte; 

e blesteme; 

e muzica grotească dată la un volum ridicat (o formă de umilire pu- 
blică pentru indivizi care au încălcat şi au nesocotit regulile unei 
comunităţi, molestându-i pe membrii acesteia); 

e baricade şi blocarea unor puncte importante ale orașului (de pildă 
universităţi de renume); 

e conferinţe despre teme de interes pentru protestatari; 

e un limbaj nonverbal conţinând gesturi sau diverse sunete, folosit 
pentru a sfida autorităţile. 


Toate aceste genuri au fost preluate, adaptate sau au suferit o digi- 
talizare pentru a putea fi folosite în activismul online, dar, în acelaşi timp, 
pot fi observate unele noi, precum blogurile, videoclipurile ce folosesc 

tehnici de ultimă generaţie (precum cele Flash) şi chaturile sincronizate 
(Yang, 2013). În cazul acestora din urmă, utilizatorii trebuie să fie conec- 
taţi la Internet în același timp ca să poată purta un dialog. Videoclipurile 
Flash sunt create cu softul Adobe Shockwave Flash si sunt suficient de re- 
duse ca dimensiune ca să poată fi încărcare si vizualizate printr-un ser- 
viciu bazic de Internet. Au anumite efecte vizuale foarte atractive care 
au atras o serie de activişti cu dorinţă de a-și folosi creativitatea în sco- 
pul de a promova anumite cauze; de pildă internautii cu înclinați artis- 
tice au făcut filmutele de promovare pentru proiecte feministe sau 
ecologiste (Yang, 2013). Popularitatea acestui gen de protest îl face să 
tot mai răspândit la nivel global. În același timp, crește impactul deţinut 
de mesajele transmise prin intermediul lui, pentru că sunt atrăgătoare 
şi prind repede la public. Videoclipurile Flash au la bază un mix de di- 
verse genuri şi efecte audio-vizuale. În acelaşi timp, sunt deseori folosite 
imagini familiare cu o retorică potrivită, pentru a crea o poveste cu tri- 
miteri la probleme din viaţa de zi cu zi a cetăţenilor. Pe lângă faptul că 
aceste videoclipuri contin momente pline de umor, sunt impregnate si 
cu o doză de sarcasm uşor de înţeles de către membrii unei comunităţi 
(Xiao, 2013; Yang, 2013). De aceea, sunt preluate de către internauti şi 
trimise mai departe prin reţelele lor interpersonale. 

Imaginile si fotografiile digitale ar putea fi considerate un alt gen nou 
de protest, fiind un mijloc foarte apreciat de exprimare, iar conţinutul 
lor este reţinut un termen îndelungat în memoria cetăţenilor (Yang, 
2013). Precum caricaturile politice, în online imaginile fotografice si graf- 
fiti sunt tot mai utilizate şi îndrăgite de către activişti sau simplii cetăţeni, 
datorită usurintei de a le produce si de a le înţelege, dar si prin faptul 
că reuşesc să transmită emoţii puternice publicului (Bogre, 2012; Ghon- 
im, 2012; Yang, 2013). 

Un al gen cu impact puternic la nivel emoţional este versul (Yang, 
2003). Acesta reprezintă un mijloc foarte eficient de a transmite mesaje 
în termen scurt către un public foarte vast şi circulă prin limbaj oral, 
conţinutul lui fiind uşor de reţinut. Ca gen de protest, versul ii deter- 
mină pe indivizi să se implice emoţional în relatarea anumitor eveni- 
mente, ceea ce ar putea facilita atragerea simpatiei pentru o anumită 
cauză sau mișcare. 

În continuare, voi prelua categoriile propuse de Yang (2013) si voi 
clasifica formele de protest discutate în acest capitol. În plus, vor fi adău- 
gate şi cele observate în conţinutul celor trei pagini de Facebook inves- 
tigate în studiul de caz al acestei lucrări, cu menţiunea că nu-mi propun 
o clasificare exhaustivă. 

Genuri de protest 




















Cu tradiţie Nou-apărute datorită Internetului 
Glume si bancuri Blog-uri 
Fabule Videoclipuri Flash 
Caricaturi Imagini digitale 
Parodii Serviciile de chat 
Petitii Cybergrafitts 





Proclamatia (exemple: Proclamatia de 
la Islaz, Proclamatia de la Timisoara, 
Proclamatia de la Campeni din 
octombrie 2013 — mai multe detalii in 
atasamentul nr. 2) 


Pic Badges (insigna care se adauga 
fotografiei de profil a utilizatorului) 





Scrisoarea deschisa 





Crearea unor pagini pe Wikipedia, 
ca alternativa la varianta oficiala Aa- 
supra protestelor 








Genuri de protest 





Discursive 


Nondiscursive 





Controverse pe forumuri 


Fotografiile sugestive 





Versul 


Videoclipuri pe YouTube 





Petitii online (mai multe detalii in 
atasamentul nr. 3) 


Cybergrafitti 





Trimiterea unor mesaje scurte prin in- 
termediul telefonului mobil 


Manifestari creative 














Blog-urile Utilizarea unor genuri muzicale mai 
putin comerciale 
Manifestul Folosirea unor elemente simbolice 


(de exemplu lupul dacic) 

Atasamentul nr. 2 
Proclamaţia de la Câmpeni — 19 octombrie 2013 


Proclamația de la Câmpeni 
Li = 





2013-10-19 14:15:00 


Noi, locuitorii Muntilor Apuseni, adunati astazi, 19 octombrie 2013, la Campeni, 
ne afirmăm dreptul de a ne decide singuri soarta. În temeiul acestui deziderat le- 
gitim proclamăm: 

Pământul, pădurile, păşunile, apa şi aerul Munţilor Apuseni aparţin celor care 
locuim aici, aşa cum ne-au fost lăsate moştenire de străbuni. Avem dreptul şi obli- 
gatia să le transmitem în bună stare urmaşilor nostri, pentru ca şi ei să se poată bu- 
cura de ele. Locuitorii Apusenilor sunt cei indreptatiti să decidă care e cel mai 
potrivit mod prin care bogăţiile cu care ne-au înzestrat natura şi bunul Dumnezeu 
vor fi valorificate în folosul comunităţii noastre si al României! [...]! 


Pe lângă acţiunile de protest menţionate până acum în acest capitol, 
activismul civic online poate include în repertoriul lui şi lobby şi advocacy. 
În primul caz, activiștii vor urmări să se adreseze direct politicienilor pen- 
tru a-i convinge să susţină sau să se opună unui anumite chestiuni ori 
măsuri legislative. Organizațiile nonprofit se implică deseori în acest tip 
de acţiuni. O altă variantă de lobby presupune influențarea deciziilor gu- 
vernantilor prin încurajarea cetăţenilor să-i contacteze. În acest caz, in- 
divizii sunt informaţi cum o anumită decizie legislativă îi poate afecta. 
Acţiunile de advocacy presupun să-i facă pe cetăţeni conştienţi că întâm- 
pina o problemă cu multiple repercursiuni si să-i determine să formeze 
împreună o forță de presiune. În această manieră, ei pot influența 
actul legislativ (Sikkink, 2002). 





1. http://www.rosiamontana.org/ro/stiri/ proclamatia-de-la-campeni-19-oc- 
tombrie-2013 (accesat ultima data la 30.10.2014). 

Atasamentul nr. 3 
Petiţie online în vederea interzicerii în Europa a minieritului prin ceanurarea 
solului! 


Se mite en ae mima Jasni E votre: [Beah mmm ema ee Com 


Ca > BAN CYANIDE 


IN MINING IN EUROPE 


SEND THIS PETITION-LETTER TO 
José Manuel Barroso, President of the European Commission 


Janez Pototnik, EU Commissioner for the Environment 





Activismul civic online ocupa un rol important pe agenda cercetatorilor 
din domenii precum comunicare politica, comunicare, miscari sociale si 
mass-media (Bennett, 2005; Della Porta, 2005; Della Porta & Tarrow, 
2005a; Segerberg & Bennett, 2011; Tarrow, 2011). O directie de cercetare 
este relatia ce se formeaza intre utilizarea noilor media si felul in care ac- 
tiviştii se organizează şi conlucreaza. Acest proces este esenţial pentru a 
înţelege amploarea protestelor din ultimele decenii (Bennett, 2005). 
Folosirea unor tehnologii de comunicare de ultimă generaţie nu este con- 
siderat un factor determinant în expansiunea rapidă a acţiunilor în- 
treprinse de reţelele de protestatari. Un rol important în acest proces îl 
ocupă uşurinţa de a construi relaţii online şi offline, de a crea punți de legă- 
tură şi o anumită continuitate. Cu alte cuvinte, graniţele dintre real şi vir- 
tual se estompează din ce în ce mai mult, iar activiștii dezvoltă strategii 
prin care îi mobilizează pe utilizatorii unor platforme comunicationale sa 
se implice efectiv în protestele din spaţiile publice. Ulterior, atitudinile lor 
sunt consolidate online si internautii sunt mobilizați să participe la proteste 
în offline. Acest mecanism presupune cooperarea a multiple reţele sociale 
si facilitează dimensiunea transnationala a activismului (Bennett, 2005; 
Bernal, 2004; Maiba, 2005). Protestatarii nu sunt izolaţi ci formează alianţe 
şi legături cu alte grupări ce operează în tari diferite. Cauzele pentru care 
luptă împreună sunt interconectate. Astfel, ei ajung să se influenţeze în 
repertoriul actiulor de protest folosite. Împrumută tehnici şi cunoştinţe 





1. http://www.rosiamontana.net/ (accesat ultima dată la 3.01.2014). 

care îi ajută să se dezvolte şi să-și atingă obiectivele (Russell, 2005). În so- 
cietatea actuală, nici o mişcare socială nu este un caz izolat, ci face parte 
dintr-o reţea destul de amplă. Chiar dacă activiștii sunt determinaţi să 
protesteze pentru a găsi soluţii unei cauze locale, aceasta este înţeleasă ca 
având multiple conexiuni cu probleme ce afectează populaţia la nivel glo- 
bal (Castells, 2010; Russell, 2005). 

Pentru a explica acest fapt, trebuie să amintim mecanismele care îl 
facilitează la o scară transnationala. Acestea sunt formarea alianțelor 
online, difuzarea unor informaţii diverse interconectate si emulatia din 
mediul virtual (Bennett, 2005; della Porta & Tarrow, 2005a). Aliantele 
sunt construite prin intermediul unor acţiuni precum colectarea datelor 
în arhive şi furnizarea lor către părţile cooperante, afilierea automată la 
grupuri de suport, generarea cu ușurință a statutul de membru al gru- 
pării de activişti şi repertoriul comun de acţiuni. Informaţiile interconec- 
tate care sunt folosite în comun sunt: știri, mesaje, imagini (în special 
fotografii), un calendar al protestelor cu multiple trimiteri către site-uri 
şi resurse de informare virtuală etc. Emulatia este produsă prin publi- 
carea si preluarea mai departe a unor imagini si naratiuni ce produc 
plăcere receptorilor. Astfel, publicul este implicat si va dori să participe 
la rândul lui, printr-un conţinut similar. Nu va rămâne impasiv. 


În concluzie, în urma folosirii noilor mijloace de comunicare, activis- 
mul civic suferă modificări considerabile. În acelaşi timp, repertoriul acti- 
unilor de protest utilizat de către activiști se reconfigurează, apar noi 
genuri, iar cele existente se digitalizează. În acest context, îmi propun 
să investighez în continuare modelele de mişcări sociale din ultimii ani 
pentru a examina dacă există vreun tipar în care pot fi încadrate particu- 
laritatile emergente observate în cazul celor trei pagini de Facebook din 
corpusul empiric al lucrării de faţă. Aceste pagini sunt: Piaţa Universităţii, 
SOS Roşia Montană şi Rosia Montana în UNESCO World Heritage. 


2.4. Modele de mișcări sociale 


În următoarele rânduri, mă voi referi la mişcări sociale din ultimii ani 
pentru a putea ulterior discuta în ce măsură ar exista sau nu un anumit 
model care a influenţat protestele din Piaţa Universităţii şi pe cele îm- 
potriva proiectului minier de la Roşia Montană. Voi aduce în discuţie trei 
cazuri diferite: Mişcarea Zapatista, Primăvara arabă şi 15-M sau Indignados. 
În această secţiune sunt explicate pe scurt condiţiile lor de apariţie, mo- 
dul de acţiune, structura si cele mai importante caracteristici. 

2.4.1. Mişcarea Zapatista 


a) Cum a luat nastere: 

În 1994 formatiunea militară Zapatista a început războiul cu statul 
Mexic. Acţiunile întreprinse au avut mai degrabă un caracter defensiv, 
fiind o reacţia la intruziunea statului si a marilor corporaţii în regiunea 
Chiapas, aflată în sud-estul ţării. 


b) Mod de acţiune: 

Membrii mişcării au format numeroase mecanisme online prin inter- 
mediul cărora erau construite alianţe cu alti activişti sau simplii simpa- 
tizanti din diferite tari de pe mapamond. În interiorul acestei reţele, 
informaţiile şi sursele lor de provenienţă erau atent examinate, verifi- 
cate şi erau produse alte mesaje care să susţină poziţia protestatarilor. 
Aceştia îşi formau un discurs identitar de tip dizident. Astfel, în acest caz 
Internetul este folosit ca mediu propice pentru construcţia unor viziu- 
ni, idei, semnificaţii şi identități ce infirmă poziţia unor grupuri hege- 
monice şi creează un mediu de rezistenţă (Castells, 2009; 2010; Cleaver, 
2008; Olesen, 2006; Russell, 2005). 

Comunicarea ocupa un rol central în cadrul reţelei și era vitală pen- 
tru construcţia unui status de putere pe o scenă transnationala. În primul 
rând, subcomandantul Marcos, principalul purtător de cuvând al mişcării, 
a folosit mass-media tradiţionale si publicaţiile online pentru a trimite co- 
municate şi scrisori ce au fost preluate si publicate. Organizațiile formate 
din jurnalişti independenţi precum Indymedia au sprijinit la rândul lor 
activiștii, ceea ce a contribuit la sporirea vizibilitatii acestora (Wolfson, 
2012). În al doilea rând, identitățile fluide create de către activişti sunt in- 
clusive. Acest fapt reprezintă un avantaj major pentru că permite crearea 
unor conexiuni multiple între diferite categorii de indivizi. De exemplu, 
referindu-se la subcomandantul Marcos, Russell (2005) afirmă: „Procla- 
mându-și identitatea sa universală, nu reuşeşte numai să-şi justifice pro- 
priile angajamente fata de mișcare, dar permite şi altora să se implice. El 
creează legături între nord şi sud, indieni şi nonindieni. Propria identi- 
tate mixtă — intelectual, revoluţionar, artist, muncitor, feminist, indian, 
mexican, multilingvist, cosmopolit — îi încurajează pe alţii să se alăture aces- 
tei reţele, să treacă dincolo de afilierea identitară înţeleasă într-un mod 
restrâns si să contribuie la consolidarea hibriditatii propriilor identități.” 


c) Structură: 
Nu există lideri, ci doar mai multi purtători de cuvânt. 

d) Caracteristici importante: antisistem, educaţie alternativă (respin- 
gerea formelor institutionalizate de educaţie), lupta împotriva neolibe- 
ralismului si a corporațiilor, egalitate de gen, utilizarea miturilor pentru 
a crea solidaritate şi adeziune la cauzele activiştilor (Russell, 2005; Stahler- 
Sholk, 2007). 


2.4.2. Primăvara arabă 


a) Cum a luat naștere: 

Nemultumirile populaţiei în legătură cu sistemul de guvernământ (în 
unele cazuri discutăm despre dictatură sau monarhie absolută), încăl- 
carea drepturilor omului, condiţiile precare de trai, nepotismul, corupţia 
si lipsa unor oportunităţi reale de a ajunge la un standard de viata de- 
cent sunt doar câteva dintre cauzele care au declanşat protestele (Ghon- 
im, 2012; Lotan & all, 2011; Sakr, 2013). La acestea se adaugă cenzura 
mass-media tradiţionale și creşterea numărului de utilizatori ai reţelelor 
sociale, ceea ce a facilitat formele de contestare a structurilor de putere 
şi a permis libera exprimare a cetăţenilor, într-un spaţiu mediatic atent 
controlat de către stat (Sakr, 2013). 

Alte cercetări susţin că rolul noilor media în declanşarea protestelor 
ar trebui nuantat, pentru că în multe cazuri autorităţile au fost cele care 
au permis din motive economice utilizarea lor, iar schimbările socio- 
politice de pe de continentul african au fost posibile acolo unde regi- 
murile de putere au fost de fapt cel mai puţin opresive (Khondker, 
2011). Cu alte cuvinte, reţele sociale nu ar reprezenta un factor atât de 
important în democratizarea lumii arabe, dacă sunt luate în considerare 
şi alte variabile precum deschiderea permisă de sistemul politic sau o 
anumită cultură civică de rezistenţă care-i determină pe indivizi să 
reacționeze la acţiunile politicienilor (Khondker, 2011; Markham, 2014). 


b) Mod de acţiune: 

Primăvara arabă nu a fost un fenomen unitar și ar trebui înţeles în func- 
tie de specificul fiecărei tari în parte. Protestatarii au folosit reţele sociale 
pentru a se organiza şi a participa la acţiuni colective. Astfel, ei au reușit 
să străpungă cenzura practicată de regimul politic, să-şi promoveze pro- 
priile mesaje şi să contribuie la creşterea gradului de conștientizare asupra 
problemelor publice, în rândul populaţiei. Nu au existat propriu-zis li- 
deri, ci mai degrabă utilizatori cu mai multă influenţă în online care şi-au 
creat o identitate virtuală pentru a se proteja de represalii (Ghonim, 2012; 
Lotan & all, 2011). Aceştia au format legături interpersonale si aliente 

cu alti internauti ce la rândul lor susțineau aceeaşi cauză. De multe ori, 
mişcarea a fost susţinută din afara ţării de către alti activişti şi protestatari, 
iar participanţii au format o reţea transnationala de susport reciproc 
(Allagui & Kuebler, 2011). 


c) Structură: 

Este observată lipsa oricărui mod de organizare formal. Structura are 
mai degrabă o formă de reţea. Orice activist are puterea de a acţiona din 
punctul în care se află. Doar dacă mai mulţi protestatari conlucrează 
acţionând în aceeaşi direcţie, este posibilă schimbare (Ghonim, 2012). În 
plus, nu există un inamic foarte bine conturat. În acest context, reţeaua 
formată de către indivizi devine principalul adversar al sistemului (Allagui 
& Kuebler, 2011). Lipsa liderilor este un punct forte pentru activişti. 


d) Caracteristici importante: schimbare prin mijloace nonviolente, 
rezistenţă pașnică, utilizarea reţelelor sociale etc. (Ghonim, 2012). 


2.4.3. 15-M 


a) Cum a luat naștere: 

Pe 15 mai 2011, au loc proteste în 61 oraşe din Spania după ce utiliza- 
tori ai reţelelor sociale şi ai diverselor forumuri de discuţii au lansat plat- 
forma online ;Democracia Real YA!. Manifestările de amploare din stradă 
sunt o reacţia faţă de bipartidismul politic din Peninsula Iberică, poziţia 
politicienilor în ceea ce priveşte reformele economice neoliberale, co- 
ruptia practicată de elitele economice şi politice, criza economică, șomaj 
şi măsurile de austeritate (Hughes, 2011; Perugorria & Tejerina, 2013; 
Sevilla-Buitrago, 2011). 


b) Metodă: 

Protestatarii au ocupat spaţiile publice din centrul oraşelor, au cam- 
pat (şi-au instalat tabăra), au organizat adunări publice prin intermedi- 
ul cărora cei marginalizati au putut să se exprime şi să formeze conexiuni 


multiple care să faciliteze solidaritatea dintre o mare diversitate de par- 
ticipanti (Hughes, 2011; Perugorria & Tejerina, 2013; Postill, 2013). 


c) Structură: 

Forma de organizare este extrem de descentralizată, fiecare protestatar 
putând fi la rândul lui lider. Această structură s-a inspirat din mișcări so- 
ciale precum Primăvara arabă, dar şi din proteste din Islanda, Grecia si 
America Latină (Hughes, 2011). 15-Ma promovat comunicarea pe orizon- 
tala între membrii, aceasta fiind o caracteristică importantă si în cazul 

repertoriului acţiunilor protestatarilor din Argentina împotriva măsurilor 
de auteritate, dintre anii 2002-2004. În cadrul structurii, se ajunge la o de- 
cizie în urma unui consens colectiv rezultat din participarea fizică, în același 
spaţiu si timp, a activiștilor şi schimbul liber de informaţii si opinii într-un 
mediu propice diversităţii şi incluziunii (Hughes, 2011; Perugorria & 
Tejerina, 2013; Postill, 2013). Această formă de organizare a fost asemă- 
nată cu anarhia si este diferențiată de alte mișcări sociale care sunt struc- 
turate mai degrabă pe baza unui principiu ierarhic (Hughes, 2011). 


d) Caracteristici importante: anti-globalizare, democraţie participa- 
tivă, modelul consensual al democraţiei directe, respingerea oricărei 
forme de violenţă (proteste paşnice), revoluţie creativă, protestatarii 
susţin că schimbarea reală trebuie să înceapă cu fiecare cetăţean în parte, 
răspunderea publică nu revine doar clasei politice (Sevilla-Buitrago, 
2011; Vasudevan, 2014). 


În concluzie, cele trei forme de protest investigate, Mișcarea Zapatista, 
Primăvara arabă şi 15-M (Indignados), prezintă trăsături comune, de pildă 
structura descentralizată si dimensiunea transnationala în care operează 
activiștii. Această dimensiune este augmentată prin folosirea noilor media 
şi lipsa cadrajului ideologic (ar crea mai multe bariere între protestatari). 
Alţi factori importanţi în transnationalizarea protestelor sunt: faptul că sem- 
nificatiile evenimentelor sunt reinterpretate şi reconstruite colecti si spa- 
tiul şi timpul capătă o altă conotaţie (Mitchell, 2012; Vasudevan, 2014). 
Onlineul devine parte din real, iar activiștii acţionează concomitent în nu- 
mele unor cauze interconectate. Astfel, este facilitată solidarizarea între 
membrii şi un public vast şi construcţia unei reţele mai ample. 

Aceste tendinţe pot fi observate şi în cazul protestelor din Piaţa Uni- 
versitatii şi al celor împotriva proiectului de la Roşia Montană. Mai mult 
decât atât, fenomenele analizate prezintă caracteristici asemănătoare cu 
Mişcarea Zapatista, Primăvara arabă şi 15-M, precum importanţa structurii 
în formă de reţea ca mod de organizare si de comunicare, lipsa liderilor, 
critica sistemului democratic actual şi faptul că susţin un model parti- 
cipativ de democraţie. Putem vorbi de tendinţe comune noilor mișcări 
sociale din prezent. Din motiv ce fiecare mișcare este un răspuns la un 
anumit context socio-politic şi mediatic şi adoptă un repertoriu de 
protest adaptat la o cultură specifică, considerăm că nu putem discuta 
despre un tipar urmat de către protestatarii români. Mai degrabă, am 
accepta existenţa unor influenţe observate în cele două cazuri studiate, 
Piaţa Universităţii şi Roşia Montană. Aceste influenţe pot fi explicate prin 

multiplele conexiuni pe care reţeaua de activiști le formează cu alte 
reţele ce militează pentru cauze similare. 


2.5. Cercetări actuale despre activismul civic online 


Cercetările ştiinţifice legate de acest fenomen au la bază metode de tip 
calitativ precum analiza de conţinut a informaţiilor publicate pe site-urile 
administrate de către protestatari, analiza de discurs (Harlow&Harp, 2012, 
Lahdesmaki, 2013), analiza critică a discursului (Tang&Yang, 2011), 
proiecte etnografice ample, interviuri etc. Analiza de discurs de pildă a 
fost aplicată pentru a examina dinamica mesajelor transmise de către ac- 
tiviştii din Finlanda despre proiectul lor numit Turku — Capitala Europeană 
a subculturii. S-a urmărit, mai exact, modul in care este creat un discurs 
puternic opozant (contradiscurs) prin produse de tip cultural. Folosind ana- 
liza critică a discursului, cercetătorii au observat condiţiile ce au permis 
cetăţenilor obişnuiţi să-l producă, care au fost motivațiile, scopurile cul- 
turale si sociale urmărite, dar si ideologiile şi relaţii de putere înglobate 
(Lahdesmaki, 2013). Au fost urmărite discursurile reactive ale indivizilor 
fata de proiectele desemnate ca reprezentând cultura unei comunităţi lo- 
cale. Rezultatele au demonstrat că aceste contradiscursuri nu genează doar 
reacţii critice sau de rezistenţă, ci aduc o contribuţie însemnată la 
construcţia unor spaţii comunicationale alternative (cu reguli şi practici 
specifice şi unde se formează identități variate). 

Cercetări din domeniul sociologiei si al practicilor comunicationale 
emergente ale activismului online au la bază investigaţii mai complexe pre- 
cum analiza calitativă- pentru o înţelegere în profunzime a comportamen- 
tului uman si al motivelor care îl guvernează (Russell, 2005) — sau guerilla 
ethnography (Yang, 2003; Mariampolki, 2006). Cea din urmă metodă a pre- 
supus accesarea site-urilor activiştilor fără prejudecăţi timp de doi ani, im- 
plicarea în dialoguri si apoi retragerea pentru a observa conexiunile si 
implicaţiile lor într-un tablou mai complex şi mai vast, dar şi explorarea 
link-urilor, pregătirea unor notițe abundente si solicitarea de răspunsuri 
şi ulterior. Ulterior, cercetătorul se distanțează de fenomenul social pen- 
tru a putea reflecta mai bine asupra lui (Yang, 2003). Totodata, au fost 
folosite sondaje de opinie ca să completeze rezultatele obţinute. Astfel, 
cercetarea a avut la bază un mix de metode calitative şi cantitative. 

Analiza calitativă a fost utilizată într-un demers diferit pentru a obser- 
va mișcarea de rezistenţă Zapatista şi miturile create şi recreate de mem- 
brii ei. Cercetătorul a urmărit decodificarea discursurilor transmise de 

către activişti în termenii principiilor lor organizatorice şi a structurii in- 
terne şi, în special, modul în care miturile au funcţionat ca forme de con- 
testare a legitimitatii elitelor conducătoare. Au fost investigate şapte liste 
de mail cu protestatari şi sute de site-uri şi a fost realizată o mapă a pro- 
blemelor şi a grupurilor care compun mişcarea. Un concept central în 
această cercetare a fost cel de identitate colectivă. A fost urmărit modul de 
construcţie a acesteia, dar și elementele autentice (locale) si transnationale 
din structura sa. Totodată, Russell (2005) a observat felul în care se creează 
o conexiune între o problemă autohtonă, sau mesaj specific pentru o anu- 
mită cultură, şi contextul global, extrem de vast. Miturile analizate au cir- 
culat într-un sistem media digitalizat. Internetul a avut un rol proeminent 
în structura reţelei şi în modul de funcţionare. A permis mişcării de rezis- 
tenta Zapatista să-şi găsească tot mai multi susţinători — din culturi diferite, 
oameni obişnuiţi, dar şi jurnalişti — şi să beneficieze de resurse de comu- 
nicare importante care să-i asigure supraviețuirea. 

Activismul civic online este studiat în prezent în cadrul unor proiecte 
etnografice ample (Yang, 2003, Bernal, 2005; Dunbar-Hester, 2009). Un- 
eori analiza se concentrează pe acţiunile si demersul protestatarilor ce 
au ca scop democratizarea sistemului mediatic (media activism). Metoda 
de investigare include observaţii participative, monitorizarea activităţii 
din online a activiştilor, dar şi utilizarea tuturor produselor culturale sau 
comunicationale cu însemnătate pentru o anumită societate. Cercetă- 
torii își propun să examineze modului de adoptare a unor noi mijloace 
de comunicare printr-un comportament selectiv şi de pe o poziţie cri- 
tică (Dunbar-Hester, 2009). Astfel, este exprimată rezistența activiştilor 
faţă de tendinţele globale. În acţiunile acestora sunt înglobate de cele 
mai multe ori tehnologii inovatoare, dar care sunt integrate. Acest fapt 
presupune un proces de negociere a utilității noilor media. 

Metode de tip etnografic sunt aplicate si pentru a analiza istoria socială 
şi cultura unei diaspore. Sunt investigate conexiunile complexe dintre ac- 
cesul la Internet şi noilor forme de mobilitate tehnologică şi geografică 
în formarea unui alt tip de public şi, implicit, sferă publică (Bernal, 2005). 
Cercetătorul isi propune să observe şi impactul transformator al mediu- 
lui online asupra conceptelor de comunitate, public şi naţiune. Pornind 
de la studiul de caz realizat, Victoria Bernal (2005) susţine că puterea me- 
diului virtual constă în modul în care acest spaţiu permite diverșilor ac- 
tori să pună la îndoială o anumită viziune despre lume, cât şi relaţiile de 
autoritate din societate şi legitimitatea guvernantilor. Virtualul este un 
mediu propice pentru utilizarea unor surse alternative de informare, ce 
ar favoriza formarea contrapublicurilor (Cleaver, 1998; Gerbaudo, 2012). 
Acestea sunt publicuri reactive, cu un discurs opozant. 

Un alt domeniu de investigare este analiza legăturilor dintre tineri, noi 
tehnologii comunicationale si implicarea civică a acestora, în contextul in 
care se constată o tendinţă accentuată de lipsă de interes pentru proble- 
mele publice sau subiectele de natura politică (Hollenbeck&Zinkhan, 
2006; Zhang, 2013). Aceste cercetări au fost efectuate pentru a observa ce 
se întâmplă în cazul unei democraţii autoritare (Singapore) sau regim to- 
talitar (China), mai exact dacă tinerii reuşesc prin noile media să conteste 
poziţia grupurilor dominante si să propună alternative, într-o societate 
civică slab dezvoltată si defavorizata de mediul politic. 

Alte cercetări asupra activismului civic online au la bază interviul in pro- 
funzime. Prin intermediul acestei metode, este analizat modul în care 
bloggerii din Liban şterg graniţele dintre subiectele nationale si cele 
transnationale, formal si informal, divertisment si politică (Riegert & 
Ramsay, 2012). În aceasta maniera, ei redefinesc problemele de interes 
comun si abordeaza temele ce nu ajung sa fie discutate in spatiul public 
mediatic. Totodata, cercetatorii urmaresc daca bloggerii selectati formeaza 
contrapublicuri, şi anume dacă împărtăşesc sentimentul de a fi marginaliza- 
ti de către autorităţi sau grupuri puternice din societate, se simt monito- 
rizati şi dezaprobati, abordează subiecte tabu (homosexualitate, religii 
aflate în minoritate si, în același timp, adepţii lor sunt portretizati negativ 
în mass-media tradiţionale) sau emit opinii ce ar contesta informaţiile şi 
puterea deţinută de elite. Obiectivul cercetării constă în a observa dacă se 
formează în online o contrasferă publică (raportare critică la mass-media 
tradiţionale şi spaţiu public mediatic, un alt mod de vizibilitate a proble- 
melor de interes comun etc.). 

Forme auxiliare de activism civic sunt: 

e activismul anticonsumerism (Hollenbeck & Zinkhan, 2006); 

e anticorporatist; 

e pentru democratizarea sistemului mediatic (Carroll & Hackett, 

2006; Dunbar-Hester, 2009). 


Cercetările stiintitice urmăresc, în cea mai mare parte, modul speci- 
fic de formare al acestor comunităţi, discursurile, identitățile comuni- 
cationale si impactul pe care îl are tehnologia asupra practicilor de 
comunicare utilizate de către activişti. 

În cele din urmă, voi aminti conceptele operationalizate în studierea 
activismul civic online. În primul rând, fenomenul este corelat cu formarea 
contrapublic:urilor şi a sferei publice alternative. În al doilea rând, sunt ob- 
servate identitățile virtuale construite online. Cu alte cuvinte, este inves- 
tigat un discurs identitar, aparţinând protestatarilor, şi modul de formare 
al acestuia (Bernal, 2005; Russell, 2005). 

În concluzie, studiile actuale despre activismul civic online au la bază in- 
vestigaţii sociologice, etnografice, dar care urmăresc şi procesul comuni- 
cational dintre activiști, un public mai larg şi persoane cu factor de decizie 
(elite aflate la putere, actori publici sau profesionalisti din mass-media). În 
general, sunt utilizate metode de tip calitativ, dar uneori la datele obţinute 
sunt adăugate şi date cantitative, din sondaje de opinie de pildă. Nici un 
demers de cercetare nu epuizează fenomenul activismului online, acesta 
rămânând un important domeniu de interes pentru cercetători. Deși abor- 
dările analitice sunt diferite, rezultatele la care se ajunge pot fi asemănă- 
toare. Acestea evidenţiază anumite tendinţe comune precum: folosirea 
noilor media pentru a crea un discurs contestatar, construcţia colectivă 
a unor identități virtuale si necesitatea de a reconstrui naratiuni sem- 
nificative sau viziuni legate de problemele unei comunităţi, astfel încât 
discursurile rezultate să fie reprezentative, să rezoneze cu nevoile reale 
ale indivizilor. 

În contextul studiului de faţă, demersul analitic este unul comple- 
mentar. Ne propunem să observăm identitățile comunicationale formate 
prin utilizarea reţelei sociale Facebook, relaţiile de putere, viziunile acti- 
viştilor despre cele mai importante probleme din societatea românească 
şi tipul de proiect politic urmărit. Ne situăm pe o linie de cercetare 
analitică de tip constructivist, deoarece analizăm discursurile construite 
şi transmise mai departe de către utilizatori şi modul în care aceștia in- 
terpretează realitatea socială. În acest context, ca metodă de lucru ar 
putea fi folosită analiza de dispozitiv. Aceasta permite investigarea re- 
sursele cu valoare comunicationala din structura paginilor de Facebook 
şi a conexiunilor existente între elementele din componenţa ansamblu- 
lui. Totodată, metoda evidenţiază şi efectele discursive generate prin in- 
termediul conţinutului creat si distribuit online, mai exact ce identități 
îşi formează protestatarii şi tipul de spaţiu social rezultat. 

Spre deosebire de alte abordări metodologice, prin analiză de dispozi- 
tiv putem examina în mod integral comunicarea dintre utilizatorii reţelei 
sociale. Astfel, imaginile, videoclipurile, sunetele și structurile paginilor de 
Facebook sunt considerate ca fiind importante resurse comunicationale 
ce pot fi utilizate strategic de către internauti cu scopul de a crea un spaţiu 
de relationare între participanţi si a atribui acestora identități virtuale. 

În cadrul studiului empiric, vor fi examinate mecanismele de vizibilitate 
si de dezbatere observate în cazul reţelei sociale Facebook. Prin meca- 
nisme de vizibilitate, mă refer la modul prin care sunt create şi promovare 
identitățile comunicationale şi sunt aduse pe agenda publică problemele 
ridicare de activişti. Formele şi practicile de dezbatere dezvoltate de către 

utilizatorii reţele sociale Facebook pot oferi informaţii despre spaţiul 
comunicational astfel creat si în ce măsură acesta contribuie la formarea 
unei sferi publice online. 


2.6. Concluzii 


În acest capitol, am stabilit două obiective de cercetare. Primul se 
referă la modul în care ar putea fi delimitate formele de protest inves- 
tigate. Prin intermediul celui de-al doilea obiectiv de cercetare, ne pro- 
punem să analizăm în ce măsură paginile de Facebook Roşia Montană 
în UNESCO World Heritage şi Piaţa Universităţii sunt relevante pentru noile 
mişcări sociale si practicile comunicationale ale acestora. 

Având în vedere teoriile clasice sociologice şi politologice, Roşia Mon- 
tană poate fi considerată o mișcare socială, pentru că este o formă de 
contestaţie construită colectiv prin care activiștii urmăresc să influenţeze 
deciziile si acţiunile guvernantilor, în moduri de interacţiune susţinute 
şi pe o durată mai mare de timp (Tilly, 2004; Tarrow, 2011). Mai mult 
decât atât, are la bază o reţea dinamică formată dintr-o varietate de in- 
divizi, grupuri si organizaţii, acest fapt fiind un criteriu important ce 
validează existenţa unei mișcări (Diani, 1992). Ca formă de protest, Roşia 
Montană poate fi înţeleasă şi prin teoria noilor mișcări sociale (Nash, 
2010), deoarece prezintă caracteristici precum faptul că este o expresie 
a unor probleme universale şi este orientată mai degrabă către social şi 
cultural. În plus, este organizată într-un mod flexibil si are o structură 
fluidă, îşi asumă o identitate apolitică, iar forma de organizare internă 
evită ierarhiile şi este mai degrabă informală. 

În ceea ce priveşte acţiunile protestatarilor din Piaţa Universităţii, aces- 
tea ar putea fi înţelese prin conceptul de protest. Au fost observate unele 
trăsături comune cu 15 Msau Indignados, cum ar fi: lupta împotriva globa- 
lizării, susţinerea unui forme participative de democraţie şi a unui model 
consensual de sistem democratic, dorinţa de a produce o revoluţie creativă 
pe cale pasnica si de a responsabiliza fiecare cetăţean în parte cu scopul 
de-al determina să ia parte activ la rezolvarea problemelor comunităţii 
(Sevilla-Buitrago, 2011; Vasudevan, 2014). Cu toate acestea, protestele din 
Piaţa Universităţii au avut o durată scurtă: din ianuarie până în mai. Ulte- 
rior, au mai fost organizate manifestații publice, dar din ce în ce mai rar si 
nu de o asemenea anvergură ca în iarna anului 2012. Una dintre excepţii 
a reprezentat-o toamna lui 2013 când pe agenda protestatarilor cea mai 
importantă problemă a momentului a fost Roşia Montană. 

Având în vedere argumentele menţionate în rândurile anterioare, 
considerăm că Piaţa Universităţii nu îndeplineşte toate condiţiile pen- 
tru a fi clasificată ca mişcare socială, ci mai degrabă acest fenomen so- 
cial poate fi înţeles ca o formă de protest cu o durată restrânsă în timp. 
Din septembrie 2013, protestatarii din piaţă au organizat manifestații îm- 
potriva proiectului minier de la Roşia Montană. Dacă iniţial agenda celor 
care protestau cuprindea o largă varietate de probleme precum 
corupţia, aservirea instituţiilor publice de către partide, lipsa legitimităţii 
clasei politice sau dependenţa trusturilor de presă de finanţări garan- 
tate de politicieni sau corporaţii, ulterior a avut loc o reconfigurare. Di- 
rectiile de acţiune ale celor două forme de protest si scopul urmărit au 
început să se asemene tot mai mult. Din acest punct de vedere, Piaţa Uni- 
versitatii poate fi considerată un episod al constientizarii societăţii civice 
romanesti (cetatenii au acorde mai mult interes problemelor sociale). 
Proiectul minier de la Rosia Montana a dobandit in ultimii ani o impor- 
tanta sporită în opinia publică, fapt ce a produs o presiune tot mai mare 
asupra actorilor publici. 

În ceea ce privește răspunsul la cea de a doua întrebare de cercetare, 
putem afirma că ambele pagini de Facebook sunt relevante pentru noile 
mişcări sociale şi practicile comunicationale ale acestora datorită multi- 
plelor conexiuni construite cu alte grupuri de activişti şi protestatari din 
lume (dimensiunea transnationala), identitatilor fluide si lipsa profesio- 
nalizării formale a membrilor (respingerea vreunei calificări riguroase 
a actorilor sociali implicaţi) etc. La toate acestea se adaugă: nevoia de a 
găsi o alternativă la sistemul politic şi educaţional, la normele sociale pro- 
movate de către cei ce deţin puterea si acceptate fără prea mari rezerve 
de către cetăţeni si critica sistemului capitalist ce pune mai multă valoare 
pe bani şi realizarea profesională a individului decât pe relaţiile interu- 
mane. Totodata, discutăm despre criza valorilor şi o anumită poziţie cri- 
tică faţă de bunurile materiale care nu garantează mai multă libertate 
individului, ci îl fac tot mai dependent de sistem. 

Daca ar fi să rezumăm succint straduintele protestatarilor în ambele 
cazuri analizate, am spune că nevoia de a găsi o alternativă care să pună 
mai multă valoare pe indivizi şi relaţiile care se formează între aceştia 
este ceea ce primează. Banul, băncile, sistemul capitalism şi politicienii 
corupți sunt consideraţi responsabili pentru criza reală în care se află 
societatea. Soluţia este ca fiecare cetăţean să reacționeze şi să participe 
efectiv la găsirea unor soluţii viabile. 

3.1. Despre reţeaua socială online 


În acest subcapitol al lucrării nu ne propunem o abordare exhaus- 
tivă, o sinteză a teoriilor referitoare la reţelele sociale, ci vom trata subiec- 
tul din perspectiva cercetărilor (calitative şi cantitative) legate de 
publicurile în formă de reţea şi cum sunt folosite Facebook, Myspace şi 
Twitter. Totodată, ne interesează să observăm care este specificul 
reţelelor sociale, ce le diferenţiază faţă de alte tipuri de site-uri. Vom 
porni prin a discuta cum au influenţat aceste platforme comunicationale 
modurile de interacţiune online pentru ca ulterior, în decursul capitolu- 
lui al treilea, să ne referim la identități virtuale si cadrul de dezbatere 
format prin utilizarea reţelei sociale Facebook. 

Numeroase studii tratează subiectul nativilor digitali sau tinerii care de 
la o vârstă fragedă au un calculator cu acces la Internet si sunt obișnuiți 
să-şi petreacă în fiecare zi o parte din timpul lor în online. Odată cu apariţia 
reţelelor sociale, s-au schimbat modurile de participare şi de interacţiune 
dintre internauti. Myspace, Twitter, Facebook si YouTube sunt accesate zil- 
nic de milioane de utilizatori pentru a se informa, a socializa şi a-și con- 
strui un capital de imagine. Acestea sunt poate cele mai cunoscute reţele 
sociale, însă în funcţie de specificul cultural al fiecărei tari există prefe- 
rinte care variază, iar topul celor mai utilizate poate diferi foarte mult. Un- 
ele se adresează unor publicuri-tinta foate bine definite, în timp ce altele 
sunt mai degrabă de nişă şi atrag actori sociali ce au în comun o identi- 
tate culturală, sexuală, religioasă sau de tip naţionalist (Boyd & Ellison, 
2008). Faptul că majoritatea reţelelor sociale încorporează extensii care 

fac posibilă accesarea de pe dispozitive de telefonie mobilă complică uti- 
lizarea lor. Practicile comunicationale in online influenţează comporta- 
menul şi aşteptările utilizatorilor de telefoane de ultimă generaţie (Frith, 
2014; Lenhart, Purcell, Smith & Zickuhr, 2010). Înainte de a discuta de- 
spre aceste practici, ne propunem să definim conceptul de reţea socială. 
Danah Boyd şi Nicole Ellison (2008) propun o definiţia care va fi ul- 
terior utilizată în diverse cercetări despre noile media si influenţele lor 
asupra procesului comunicării. Rețelele sociale sunt considerate ca fi- 
ind spaţii comunicationale ce permit internautilor: 
a. să-şi construiască un profil public sau partial public în cadrul 
unui sistem dinainte stabilit; 
b. să-şi întocmească o lista de utilizatori si să împărtășească nişte 
conexiuni cu aceştia; 
c. să poată vedea legăturile şi interacţiunile cu indivizii din lista lor 
şi, în acelaşi timp, să aibă acces la informațiile şi acţiunile celor- 
lalti, în cadrul reţelei. 


Într-un studiu despre cele mai importante caracteristici ale reţelelor 
sociale si deciziile care favorizează utilizarea lor de către un număr tot 
mai mare de internauti, Boyd (2007) susţine că acest tip de site-uri poate 
fi caracterizat asemenea publicurilor ce funcţionează în reţea. Facebook, 
Myspace si Twitter deţin patru funcţii destul de rar întâlnite in interacti- 
unile fata-in-fata. Acestea sunt: 

e persistenta (conţinutul încărcat pe reţelele sociale rămâne online); 

e posibilitatea de a căuta multiple informații; 

e multiplicarea conţinutului încărcat; 

e o audienţă invizibilă. 


Aceste proprietăţi ale reţelelor sociale sunt specifice spaţiului de co- 
municare generat de către utilizatori. În acelaşi timp, modurile de inte- 
ractiune dezvoltate de către participanţi sunt mult mai complexe (Boyd, 
2007). În contextul comunicational rezultat, utilizatorii exersează un tip 
de socializare virtuală total diferită fata de cea din offline, practicând totodată 
competenţe decomunicare specifice mediului online (Ito et al., 2008). 

Caracteristic pentru acest tip de site-uri este că utilizatorului i se cere 
să-i definească pe alţii care au la rândul lor cont şi împărtăşesc anumite 
legături, cum ar fi de prietenie, amoroase sau familiale. Astfel, deţinătorii 
unui profil pe reţelele sociale se pot declara Prieteni, Fani, având diferite 
relaţii de rudenie sau o prietenie foarte strânsă. Deşi cei mai mulţi aleg 
să fie prieteni, termenul poate crea confunzii pentru că uneori înţelesul 

diferă foarte mult de ceea ce se înţelege în mod normal printr-o priete- 
nie (Boyd, 2006; Boyd & Ellison, 2008; Thelwall & Stuart, 2010). 

De pildă, în cazul Myspace! şi Cywold? membrii au libertatea de a 
decide singuri ce înseamnă să fii prieten cu alt utilizator al reţelei. Relati- 
ile de prietenie virtuală sunt considerate ca având semnificaţii foarte dife- 
rite, în conformitate cu apartenenţa indivizilor la o anumită cultură sau 
stil de viata (Thelwall & Stuart, 2010). Prieteniile online sunt un fenomen 
destul de întâlnit în Korea de Sud si natura lor permite reţelei sociale 
Cywold o deţină o funcţie socială importantă, aceea de crea un mediu 
unde membrii isi pot exprima cele mai sincere si personale gânduri, fără 
să se simtă ingraditi de norme sociale (Kim & Yun, 2007; Thelwall & 
Stuart, 2010). Acest grad de sinceritate este apreciat ca fiind foarte difi- 
cil de atins în alte condiţii, in offline. 

Thelwall & Stuart (2010) propun o tipologie a reţelelor de socializare. 
Acestea pot fi clasificate în: 

e reţele de socializare, ce susţin interacţiunile de tip informal dintre uti- 

lizatori (exemple: Facebook, Twitter, Myspace, Cywold, Couchsurfing) ; 
e reţele de networking al cărui specific sunt interacţiunile interperso- 
nale mai puţin axate pe socializare şi formarea unor legături infor- 
male, ci sunt orientate spre zona de business (exemple: LinkedIn, 
Ryze); 

e reţele de navigare, ce favorizează mai degrabă căutarea unor in- 
formaţii prin intermediul conexiunilor interpersonale (exemple: 
Flickr, YouTube). 


Cele de navigare pot fi la rândul lor clasificate în funcţie de continu- 
tul difuzat (Thelwall & Stuart, 2010): 

e fotografii: Flickr; 

e videoclipuri: YouTube; 





1. Retea sociala utilizata cu precadere in SUA, India, Tarile de Jos, Marea Britanie 
si Rusia (potrivit http://www.alexa.com/siteinfo/myspace.com) în cadrul căruia conți- 
nutului muzical i se acordă o importanţă sporită. Artiştii au pagi proprii cu albumele 
lor, videoclipuri, articole sau apariţii televizate, fotografii, evenimente, un top al fanilor 
etc. Utilizatorii reţelei pot asculta muzică online şi au acces la resursele încărcate de către 
idolii lor. Stilul muzical şi artiștii preferaţi face parte din identitatea virtuală construită 
prin Myspace. 

2. Potrivit Thelwall & Stuart (2010), Cywold este o reţea socială extrem de popu- 
lara in Korea de Sud care a pornit initial de la o platformă online ce permitea să fie folo- 
sită şi ca blog, iar ulterior a integrat şi funcţii specifice unei reţele. Acest site este construit 
ca o realitate de tip alternativ, membrii deţinând fiecare un avatar, o casă cu mobilă şi 
decoraţiuni virtuale, toate personalizate în funcţie de propriile gusturi și preferințe. 

e bloguri: LiveJournal, Live Spaces; 

e arta: DeviantArt, 

e ştiri: Digg; 

e referinţe de tip academic: CiteULike, Connotea. 


Daca discutam despre relatiile de prietenie in cadrul retelelor de navi- 
gare, rolul lor este de a facilita găsirea unor informaţii prin intermediul 
conexiunilor interpersonale (Thelwall & Stuart, 2010). De pildă, în cazul 
în care un utilizator este interesat de anumite curente artistice sau ten- 
dinte în arta fotografică, va căuta alti membri ce sunt cunoscători si încar- 
că online resursele necesare lui. Dacă devine prieten sau follower (urmăreşte 
activitatea altuia), atunci are acces la informaţiile încărcate de către ce- 
lălalt. Si în acest caz, semnificaţia conceptului de prietenie în online tre- 
buie nuanţată. Faptul că nu este clar delimitat de la început ce anumite 
semnifică permite un grad ridicat de libertate a membrilor, aceştia putând 
decide care sunt regulile acceptate şi limitele în relaţiile lor virtuale. 

Ceea ce diferenţiază reţelele sociale de restul site-urilor este impactul 
lor considerabil asupra comunităţilor virtuale (Boyd & Ellison, 2008; 
Lumby, 2010). Realitatea socială ajunge să fie formată din reţele de in- 
divizi, modul de organizare al indivizilor este diferit, fiecare trăind 
într-un microspatiu social propriu si personalizat. Individul se află în cen- 
trul comunităţii formate în jurul lui, iar aceasta este definită prin actori 
sociali şi nu prin interese. 


3.2. Formarea publicurilor prin intermediul Facebook 


În spaţiul comunicational online, pot fi observate o serie de procese 
care definesc noi condiţii şi posibilităţi de acţiune şi comunicare publică. 
În acest context, publicurile reţelei sociale Facebook sunt generate prin 
corelarea, asamblarea, conectarea şi hibridizarea diverselor coduri (plat- 
forma comunicationala, softul, reţelele interpersonale, dinamica infor- 
matiilor etc.) şi elemente şi actori politici, cum ar fi discursuri, mișcări 
cu impact la nivelul politicului, cetăţeni, politicieni etc. (Langlois, Elmer, 
McKelvey & Devereaux, 2009). Dinamica întregului site prefigurează 
constituirea unor diversitati de publicuri. Acestea se folosesc de codurile 
anterior menţionate pentru a pune pe agenda publică o problemă im- 
portantă pentru ele. În același timp, codurile influenţează și modelează 
fenomenul politic în funcţie de o anumită logică a informaţiei. 

Printre principalii actori implicaţi în procesul de formare a unor pro- 
bleme publice si implicit a publicurilor se enumeră politicieni, cetăţeni, 

organizaţii aparţinând societăţii civice etc. Aceştia folosesc oportunităţile 
comunicationale disponibile prin intermediul Facebook pentru a susţine 
şi crea noi moduri de comunicare politică si participare civică (Langlois, 
Elmer, McKelvey & Devereaux, 2009). Utilizarea noilor media reconfi- 
gureaza felul in care se organizeaza cetatenii, dar totodata apar alte prac- 
tici si stiluri de a comunica, iar acestea coreleaza dinamica fluxurilor de 
informatii din mediul virtual cu un context politic mai larg. Astfel, apar 
noi discursuri, tipuri de conţinut si dezbateri care coexistă într-un spaţiu 
mediatic ale cărui publicuri sunt active (Langlois, Elmer, McKelvey & 
Devereaux, 2009). 

Ca mediu de comunicare, Facebook este inteles prin natura sa fluida, 
in continua transformare, fapt ce influenteaza tipurile de publicuri posi- 
bile, diversitatea acestora fiind accentuata. In acelasi timp, este un spatiu 
eterogen al actiunilor actorilor sociali. Astfel, publicurile si stilurile lor 
comunicationale trebuie intelese intr-un perpetuu stadiu de permutari 
(Valtysson, 2012). Avand in vedere faptul ca orice utilizator al retelei so- 
ciale are si rolul de comunicator, mesajele sale pot fi setate astfel incat 
sa ajunga la o anumita audienta. Cei care comunica au posibilitatea de 
a-si stabili dinainte publicul. Fiecare utilizator este in centrul propriei 
retele interpersonaje si parte din grupul de prieteni al celorlalti. In 
acelasi timp, este membru mai multor tipuri de publicuri si, prin interac- 
tiunile sale, ia parte activ la conversatiile despre problemele publice. 

Cercetarile empirice arata ca utilizatorii cei mai implicati si care folo- 
sesc în mod frecvent reţelele sociale sunt predominant tineri (Boyd, 2006, 
Ito et al., 2008). De aceea, în următoarele rânduri vom discuta despre 
cum utilizează aceştia Facebook şi Myspace. Ulterior, ne vom referi la rela- 
tivizarea dintre spaţiul public şi cel privat şi contribuţia noilor media în 
acest proces. 


3.2.1. Tinerii si mediul comunicational online 


Utilizarea noilor media a contribuit la apariţia unor noi practici de 
comunicare. Tinerii construiesc un altfel de spaţiu comunicational, in 
care participanţii pot fi prezenţi în acelaşi timp online si offline şi unde 
pot stabili uşor relaţii de prietenii prin conversații simple, dar pline de 
semnificaţie pentru ei (Horst, Herr-Stephenson & Robinson, 2008). Con- 
tactul rezultat astfel nu mai este înţeles ca făcând parte dintr-o realitate 
virtuală, pentru că internautii îl interpretează ca fiind mai autentic şi re- 
al decât ceea ce transmit prin dialogurile din cadrul familiei si al şcolii. 
Contextul mediatic în care tinerii se dezvoltă este diferit faţă de cel al 

generaţiilor precedente; aceştia isi strâng informaţii inclusiv din continu- 
tul muzical pe care-l asimilează în fiecare zi, din videoclipuri si jocuri video, 
dar mai ales prin moduri de participare şi interacţiune online practicate 
în fiecare zi (Horst, Herr-Stephenson & Robinson, 2008; Ito et al., 2008). 

Mizuko Ito (2008), antropolog cultural preocupat de investigarea 
modalitatilor prin care noile media schimbă relaţii amoroase, identitățile 
şi comunităţile, a realizat un studiu împreună cu un grup de cercetători 
din domeniu despre practicile de comunicare ale tinerilor. Rezultatele 
susţin faptul că reţelele sociale au creat un mediu propice unde tinerii, prin 
interacţiunile lor, se maturizează, se confruntă cu propriile frici reuşind to- 
todata sa le depășească, trec împreună prin perioada de pubertate si pro- 
blemele ei, prin primele experienţe sexuale, fac diferenţa între prietenii 
adevăraţi şi cei falși si ridică întrebări legate de rolul lor în societate şi stan- 
darele care le sunt impuse (Sims, 2008). Unul dintre subiecţi a declarat că 
procesul în sine, intermediat de reţele sociale, l-a ajutat să-şi dea seama cine 
este cu adevărat și, în cele din urmă, a contribuit la maturizarea lui: 


„A fost un fel de maturizare ciudată în mediul virtual. Ca şi când ai ajuns aco- 
lo si vrei să vezi cum este... Aflam mai multe despre mine însumi si încer- 
cam să-mi dau seama cine sunt. Încercam să descopăr cine sunt cu adevărat 
oamenii din jurul meu si să înţeleg aceasta lume.” 


Cu alte cuvinte, reţelele sociale preiau din funcţiile instituţiilor care ar 
fi trebuit să-i pregătească pe tineri pentru viaţă. Discutăm despre dimi- 
nuarea controlului social și a nevoii de standardizare. În acest context, tine- 
rii au un grad mai mare de libertate de a alege cine vor să devină. În spaţiul 
comunicaţional din online, îşi dezvoltă moduri de comunicare şi practici 
specifice. Totodată, receptează şi interpretează informaţiile într-un mod 
individual, privat, însă isi invită camarazii să ia parte la acest proces. In- 
timitatea este dezvăluită şi detaliile sunt împărtășite cu alti utilizatori. 
Aceştia nu sunt total străini pentru ei, ci deţin ceva comun, cum ar fi genul 
de muzică pe care îl ascultă sau sporturile practicate (Boyd & Ellison, 2008; 
Waisanen, 2010). 


3.2.2. Spaţiul privat şi intimitatea 


În noul context mediatic, sursele oficiale de informare nu mai au acceaşi 
credibilitate, iar reţelele interpersonale devin tot mai importante. Practic, 
fiecare individ are printre cunoştinţe persoane pe care le consideră experţi 
în diverse domenii şi în care are încredere mai mult decât în jurnaliști sau 
autorităţi publice. Expertiza poate fi recunoscută și în lipsa unui contact 

nemediat in offline. Onlineul devine un mediu unde utilizatorii încep să se 
simtă tot mai confortabil si ajung să fie confidenti. Acest fapt ridică intre- 
bări legate de tipul de spaţiu privat construit prin intermediul noilor me- 
dia si modul în care internautii îl negociază şi-l redefinesc. 

În societatea actuală au existat multiple îngrijorări din pricina datelor 
personale expuse pe Internet şi furnizate fără prea mari rezerve de către 
utilizatorii însuși (Livingstone, 2008). Un alt subiect controversat este 
intimitatea şi faptul că generaţia tânără dezvoltă moduri de participare 
virtuală ce ar trece foarte greu de aprobarea celorlalţi membrii ai unei 
comunităţi, neobisnuiti cu astfel de practici. In acest sens, sociologul 
american C.J. Pascoe (Pascoe, 2008) susţine că: 


„Tinerii sunt cei care dezvoltă, utilizează, creează noi practici de folosire si 
incorporează noile media în legăturile lor sentimentale și amoroase, prin 
modalităţi ce ar putea să rămână necunoscute, nefamiliare şi câteodată 
înspăimântătoare pentru adulți.” 


Astfel, în comunicarea prin Internet sau dispozitive mobile, sunt dez- 
voltate moduri de coprezenţă (participare offline şi online în acelaşi timp). 
Acestea sunt create şi folosite de către generaţia tânără pentru a-şi 
dezvălui reciproc informaţii din existenţa de zi cu zi. Practic, persoanele 
fata de care dezvoltă o relaţie de amicitie pătrund prin virtual în spaţiul 
privat al fiecăruia, însă utilizatorii dezvăluie doar ceea ce doresc, urmă- 
rind scopul de a se conecta mai mult cu prietenii lor. De fapt, fiecare 
are controlul asupra informaţiilor. Analizează ceea ce vrea sau nu să di- 
vulge. Detalii care aparent par întâmplătoare sunt, de fapt, utilizate 
strategic. În online, mai mult decât în offline, indivizii pot avea un con- 
trol sporit asupra textului sau imaginilor, ceea ce-i face să fie mai încreză- 
tori când pătrund în acest mediu (Sims, 2008). În plus, vulnerabilitatile 
prezente în comunicarea interpersonală sunt gestionate mai uşor. 

Deşi există multiple temeri legate de riscurile din comunicarea online 
şi apare nevoia de a o reglementa, tinerii găsesc numeroase oportunităţi 
de a-și stabili propriile reguli si de a se menţine liberi, în afara unui cadru 
prea riguros stabilit (Ito et al., 2008). Putem discuta despre diferite prac- 
tici de comunicare, în funcţie de tipul de media folosit, dar nu despre 
un set prestabilit de norme (Waisanen, 2010). Modurile de participare 
din online sunt flexibile, pot fi redefinite de fiecare în parte. Cu toate aces- 
tea există anumite tendinţe. De pildă, Yahoo! Messenger este utilizat pen- 
tru a menţine legătura cu persoanele mai apropiate sau pentru a flirta, 
în timp ce Facebook şi Myspace sunt folosite cu scopul de păstra contac- 
tul cu o gamă mai variată de utilizatori, pe care-i cunosc într-o măsură 

mai mare sau mai mică (Livingstone, 2008). În ceea ce priveşte relaţiile 
sentimentale, Facebook este considerat ceva mai formal, în timp ce pe Mys- 
pace tinerii îşi expun cu mai multe detalii viaţa personală (Pascoe, 2008). 
Cu timpul şi cu numărul crescut de utilizatori, reţeaua socială online Face- 
book preia o parte din atribuţiile şi timpul alocat platformelor de comu- 
nicare Yahoo! Messenger și Myspace. De exemplu, utilizatorii încep să 
folosească serviciul de chat valabil pe Facebook si se conectează mai rar 
pe celelalte. În acelaşi timp, tot mai multi internauti sunt prezenţi pe mul- 
tiple retele sociale (Lenhart, Purcell, Smith & Zickuhr, 2010; Sims, 2008). 
Numărului de conturi deţinut de fiecare individ in parte este in creştere 
(Boyd & Ellison, 2008). 


3.2.3. Status în online, identități virtuale şi contestarea normelor sociale 


Reţele sociale pot fi înţelese ca fiind un mijloc prin care se negociază 
un statut pe plan social (Lumby, 2010). De pildă, prin diferite comentarii 
lăsate pe profilurile prietenilor din lista de contacte indivizii isi construiesc 
o poziţie legată de un subiect si relaţiile de putere cu alti utilizatori. În cazul 
unei legături amoroase, cei doi îşi negociază detalile personale ce urmează 
a fi dezvăluite pentru a marca un teritoriu (a lăsa de înţeles celorlati că doi 
actori sociali au o relaţie solidă şi comunică foarte bine). Pentru ei, Face- 
book funcţionează ca un spaţiu comunicational public (Pascoe, 2008). Ast- 
fel, dacă o informaţie este încărcată online şi este recunoscută de către 
ceilalţi, atunci relaţia lor se oficializeazd (este acceptată de cei din lista de 
contacte). Acest stadiu este considerat ca fiind un indice pentru un anu- 
mit nivel de dezvoltare atins de un cuplu. Pentru tineri, faptul în sine are 
o însemnătate aparte căci, dacă relaţia nu este oficială pe Facebook, ajunge 
să fie interpretată ca fiind ascunsă cu un anumit scop, iar acest act poate 
deveni o sursă de suspiciuni. De aceea, oficializarea relaţiei pe reţelele so- 
ciale are o importanţă majoră (Boyd, 2008; Pascoe, 2008; Sims, 2007). 

În legătură cu interacţiunile dintre utilizatorii Facebook, acestea formează 
un spaţiu comunicational având o natură hibridă. Hibriditatea constă in 
faptul că internautii cu vârste cuprinse în nouăspreze si treizeci de ani, isi 
creează identități care sunt, în același timp, si publice si private (Fine, 
2004; Ito el al, 2008). Spaţiul comunicational generat prin conţinutul 
încărcat pe reţelele sociale ar putea fi gândit ca fiind unul aparte, de un 
al treilea tip (Wyatt, Katz & Kim, 2000). Acesta ar aparţine în aceeași mă- 
sură şi sferei publice şi celei private şi poate fi explicat prin procesul de 
negociere dintre generaţia tânără şi ceilalţi (Ito el al, 2008). La şcoală, 

în familie, la locul de muncă, tinerii încearcă să treacă dincolo de rigo- 
rile şi normele care le sunt impuse si să capete independenţă si statut 
in online. Având în vedere faptul că mediul virtual este pentru ei o con- 
tinuare lină a realităţii, graniţele dintre real şi virtual estompându-se din 
ce în ce mai mult, o eventuală poziţie de putere dobândită prin inter- 
mediul reţelelor sociale are efecte in offline. 

Comunicarea online le permite internautilor să construiască relaţii de 
prietenie si să-şi facă mult mai uşor cunoștințe. Mediul comunicational 
în care se formează tinerii este caracterizat prin fluiditatea de a trece din 
offline în virtual şi invers, fără dificultăţi de adaptare la normele sociale 
existente în aceste două spaţii, pentru că totul este perceput in mod in- 
tegral (Horst, Herr-Stephenson & Robinson, 2008). Prin reţele sociale 
şi telefonie mobilă, actorii sociali pot fi prezenţi şi participa activ în mul- 
tiple spaţii sociale, în timp ce-și desfăşoară activităţile de zi cu zi. Mobi- 
litatea acestui nou spaţiu comunicational şi uşurinţa de a se conecta 
contribuie la inovaţie în practicile de comunicare si contestarea status 
guo-ului, înţeles ca un regim de putere ce impune condiţii normative îm- 
pământenite în societate (Kahn & Kellner, 2004; Savigny, 2002). 

Există o anumită ambiguitate observată în interacţiunile actorilor sociali 
prin intermediul noilor media si implicit a faptului că mesajele trimise per- 
mit concomitent mai multe cadre de interpretare (Boyd & Ellison, 2008; 
Ivana, 2014; Lange & Ito, 2008; Pascoe, 2008). Caracterul ambiguu al tex- 
tului este înţeles prin nevoia de a păstra o iluzie de lipsă de implicare, de 
asumare parţială a conţinutului încărcat online şi de naturalete, ca şi cand 
internautii afirmă ceva fără să se fi gândit prea mult înainte. Totodată, iden- 
titatea virtuală construită poate diferi cu mult de cea reală şi nu este foarte 
clar conturată. Acest aspect este explicat prin aceeaşi nevoie de protecţie 
fata de spaţiul offline aflat sub alte riguri comunicationale, pe care tinerii 
nu le acceptă în totalitate. În online, ei pot exersa un alt mod de a fi si par- 
ticipă în experienţe de un alt tip. Astfel, se dezvoltă, înţeleg mai multe 
despre ei însuşi şi lumea în care trăiesc (Mills, 2010; Pascoe, 2008). 


3.3. Facebook si construcţia identitatilor virtuale 


Analizând construcţiile de tip identitar din online, D. L. Milioni (2009) 
susţine că este nevoie sa redefinim sfera publică democratică ale cărei com- 
ponente se extind la nivel global creând un teritoriu transnational al 
cetăţenilor lumii. Aceste componente sunt: relaţiile de putere politică, 
fluxurile de comunicare şi de informaţii şi nu în cele din urmă publicul 

care deţine un rol creator. În onlinesi implicit pe reţelele sociale, observăm 
o accentuată diversitate si multitudine de publicuri active, cu propriile 
norme si practici de dezbatere (Christie, 2001). Acestea se reconfigureaza 
în urma acţiunilor si a construcţiilor identitare ale internautilor. Schim- 
bările au loc în cele trei dimensiuni ale sferei publice: structurală, 
reprezentativă şi a interacțiunii (Dahlgren, 1995; Milioni, 2009). Con- 
structiile identitare pot fi observate la nivelul dimensiunii reprezentative, 
acestea determinând la rândul lor tipurile de interacţiune din cadrul 
unui spaţiu virtual. Aşadar, pentru a înţelege mai bine procesul delibera- 
tiv, trebuie aduse în discuţie identitățile individuale ale participanţilor din 
online, dar şi cele colective. 

Identitatea si relaţiile de putere sunt conectate in mod indisolubil, 
deoarece de cele mai multe ori conflictul sau disputele intervin între 
publicurile active şi cele hegemonice numite şi grupuri dominante (Mil- 
lioni, 2009). Comunicarea poate fi disruptivă, fiindcă întrerupe o serie 
de procese şi activităţi din societate (Bernal, 2005). În acelaşi timp, re- 
configurarea identitatilor sociale antrenează de multe ori idei, senti- 
mente şi viziuni antihegemonice (Nicholson & Seidman, 1995). Relaţiile 
de putere din societate ajung să fie renegociate şi prin intermediul mi- 
crocosmosului reprezentat de mediul virtual (Lumby, 2010). 

Odată cu digitalizarea vieţii sociale şi a rolului tot mai accentuat deţinut 
de reţelele interpersonale, conceptului de sferă publică i s-a adăugat o nouă 
compenentă, şi anume aceea de acțiuni colective (Habermas, 2006; Milioni, 
2009). Recunoaşterea funcţiilor democratice ale formelor de asociere 
dintre cetăţeni, ale mişcărilor sociale si ale practicilor de revoltă fata de 
normele sociale a marcat o schimbare în modul în care este înţeles proce- 
sul de deliberare. Mai mult decât atât, faptul că într-un spaţiu deliberativ 
participanţii trebuie să adopte forme de discurs foarte diferite de cele 
folosite de către ei în mod curent poate avea până la urmă un efect an- 
tidemocratic pentru că discutăm despre publicuri care ajung să fie excluse 
din dialogul social (Fraser, 1990; Milioni, 2009; Hicks, 2002; Young, 2000). 

Urmează să investigăm dacă spaţiul comunicational generat prin 
folosirea reţelei sociale Facebook poate fi considerat unul deliberativ 
(cadru propice pentru dezbatere, acces permis tuturor utilizatorilor etc.) 
sau dacă discutăm mai degrabă despre o falsă dezbatere, publicurile con- 
solidându-și prin interacţiunile lor poziţiile iniţiale (Waisanen, 2010). În 
acelaşi timp, prin construcţii identitare şi diverse acţiuni la care participă 
activiștii civici sau membrii unor mişcări sociale, mediul virtual con- 
tribuie la formarea şi consolidarea publicurilor active (Milioni, 2009; 
Newman & Clarke, 2009). Acestea pot avea un impact democratic asupra 

societăţii pentru ca aduc pe agenda publică probleme de interes comun 
şi perspective variate. 

Revenind la construcţiile identitare virtuale prin intermediul reţelei 
sociale Facebook, cercetările despre crearea unei imagini personale posi- 
bile, dar nu actuale (conţine o parte din calităţile utilizatorului, este un 
portret real, însă nu coincide în totalitate cu realitatea, dar ar putea pe 
viitor) au discutat despre faptul că internautii considera că felul în care 
se prezintă pe sine online este o parte integrală din procesul de formare 
a propriei identități pe plan social (Zhao, Grasmuck & Martin, 2008). 
De aceea, aceştia încearcă să-şi coordoneze eforturile din mediul virtu- 
al cu actele lor din offline. Prin intermediul reţelelor sociale, pot să-și 
creeze liste cu grupurile pe care le susţin, cu preferinţele si interesele 
lor. Indirect, aceste acţiuni sunt un mod de autoprezentare (Zhao, Gras- 
muck & Martin, 2008). Astfel, ceilalţi utilizatori își pot forma o părere 
despre cine sunt deţinătorii profilurilor virtuale. 

Facebook poate fi comparat cu Myspace prin faptul că ambele reţele 
sociale le permit indivizilor să se prezinte în mai multe maniere diferite. 
Detin funcţii comune cum ar fi opţiunea de a încărca fotografii în al- 
bume, de a-şi descrie interesele personale şi pasiunile şi a afișa o listă de 
prieteni (Griffith & Liyanage, 2008). Toate aceste elemente fac parte din 
identitatea pe care şi-o construiesc utilizatorii. Interactivitatea plat- 
formelor este sustinuta prin comentariile si mesajele incarcate. Diferenta 
majora dintre cele doua retele sociale este faptul ca pe Myspace iti poti 
pastra anonimatul, pe cand Facebook iti solicita identitatea reala (Zhao, 
Grasmuck & Martin, 2008; Waisanen, 2010). Chiar dacă utilizatorii isi 
pot construi o altfel de imagine, aceasta nu este într-un totul diferită de 
realitate, ci mai degrabă complementară. Poate fi înţeleasă ca identitatea 
posibilă, la care aspiră actorii sociali. Persoana din online şi cea din 
offline sunt interpretate de către internauti ca fiind un continuum si nu 
sunt considerate construcţii identitare diferite (Ito et al., 2008). 

De cele mai multe ori, identitățile formate în mediul virtual au 
atribute ce îi fac pe utilizatori să fie extrem de apreciaţi pe plan social, 
însă, din diferite motive, acestea nu se regăsesc neapărat si in offline 
(Lumby, 2010; Zhao, Grasmuck & Martin, 2008). Legat de modul prin 
care isi formează o persoană online, putem afirma că utilizatorii preferă 
mai degrabă să se prezinte în imagini decât să se folosească de cuvinte. 
Oferă indicii despre ei mai mult implicit decât explicit, ceea ce ar putea 
fi interpretat ca un mod de a fi specific tinerilor. Studiile despre con- 
trucţiile identitare din online discută despre faptul că identitatea nu este 
o caracteristică individuală sau o expresie a ceva ce este înnăscut într-o 

persoană. Mai degrabă, aceasta este construită în societate, fiind rezul- 
tatul unui mediu social şi, în consecinţă, este transpusă în mod diferit 
în funcţie de un anumit context (Zhang, Jiang & Carroll, 2010; Zhao, 
Grasmuck & Martin, 2008). Individul isi va forma si va transmite o ima- 
gine despre sine ce îi permite să se situeze cât mai bine într-un moment 
anume. Cu alte cuvinte, identitatea este un răspuns strategic dezvoltat 
în funcţie de un context social. 

Cercetările privind o posibilă contribuţie a reţelelor sociale asupra 
democratizării societăţii şi a politicului au readus în discuţie democraţia 
deliberativă și au analizat practicile de comunicare dezvoltate prin inter- 
mediul noilor media (Halpern & Gibbs, 2013; Lewinski & Mohammed, 
2012; Pfister & Godana, 2012; Waisanen, 2010). Un prim aspect legat de 
această problemă este de ordin conceptual, si anume cum poate fi definit 
tipul de comunicare care este stimulat prin acest nou spaţiu comunication- 
al (Waisanen, 2010). B.J. Fogg susţine că reţelele sociale reprezintă o for- 
mă hibridă a persuasiunii interpersonale în masă, în timp ce alţii considera 
forumurile de discuţie online şi blogurile ca fiind o altfel de sferă publica 
ce nu mai aparţine nici unui teritoriu şi are, prin urmare, dimensiuni 
transnationale (Dakroury & Birdsall, 2008; Fogg, 2008; Waisanen, 2010; 
Yang & Calhoun, 2007). 

O perspectiva diferita este oferita de D. Waisanen (2010) in urma 
analizei potentialului detinut de comunicarea interpersonala prin inter- 
mediul Facebook asupra democraţiei deliberative si cum anume aceasta 
platformă comunicationala favorizează sau, din contra, împiedică for- 
marea unui cadru propice pentru dezbatere. Potrivit lui Waisanen, 
această reţea socială promovează o formă argumentativă de dialog pu- 
blic intermediat prin grupul de prieteni şi cunoştinţe ai utilizatorilor 
(reteaua acestora). Cercetătorul consideră că nu putem discuta despre 
comunicare în masă, deoarece Facebook este format din indivizi şi 
grupuri între care există anumite legături offline, fie că ne referim la pri- 
etenii de lungă durată sau simple contacte din listă. Este nevoie de acor- 
dul ambelor părţi pentru ca un prieten să figureze în reţeaua celuilalt, 
ceea ce genezează un climat de încredere între interacţiunile reciproce 
şi cele cu un public mai larg, format din cunoştinţele celor doi (Waisa- 
nen, 2010). Aceste raporturi formate nu sunt considerate ca fiind carac- 
teristice pentru comunicarea în masă. Discutăm mai degrabă despre o 
mediere produsă de reţelele personale ale utilizatorilor. 

Argumentele care susţin că Facebook poate contribui la construcţia 
unui spaţiu deliberativ — cu menţiunea că noile media au fost concepute 
să fie folosite cu un anumit scop, însă de foarte multe ori practicile de 

utilizare sunt regândite în funcţie de intentionalitatea comunicatorilor 
(Lewinski & Mohammed, 2012) — sunt următoarele (Pfister & Godana, 
2012; Robertson, Vatrapu & Medina, 2010; Waisanen, 2010): 


pot fi observate reguli de dezbatere ce promovează un dialog civic; 
este deseori creat un climat al încrederii reciproce, iar punctele 
de vedere contra sunt tratate de majoritatea utilizatorilor cu 
respect şi readuse în discuţie; 

sunt stimulate şi argumentele pro şi cele împotriva unei chestiu- 
ni importante ce afectează indivizii, acest fapt fiind potentiat prin 
însăşi tipul de platformă comunicationala reprezentat de reţeaua 
socială online Facebook; 

sunt aduse în discuţie dovezi sau probe (dau mai multă greutate ar- 
gumentelor invocate); 

folosirea reţelei sociale Facebook încurajează un proces deliberativ 
audiovizual, internautii construindu-si discursuri complexe despre 
problemele publice si invitandu-i pe ceilalti sa ia parte la dialog; 
există utilizatori care în urma dezbaterii isi schimbă părerea, iar de 
cele mai multe ori este vorba de cei care s-au implicat şi au luat ini- 
tiat o poziţie, au participat, aşadar, activ în procesul deliberativ; 
este promovat dialogul bazat pe argumente raţionale, libertatea 
de exprimare şi faptul că orice individ îşi poate face public punc- 
tul de vedere; 

este creat un spaţiu asincronic şi atemporal, în care faptul că un uti- 
lizator încarcă mai multe opinii nu implică nicidecum limitarea 
timpului de exprimare a celuilalt sau o mai mare capacitate de in- 
fluentare a rezultatului discuţiilor -situațiile din cadrul interacti- 
unilor de pe Facebook diferă foarte mult de cele din offline si 
permit participanţilor oportunităţi egale de a-și susţine punctul de 
vedere (Robertson, Vatrapu & Medina, 2010). 


Pe de cealaltă parte, sunt invocate si argumente potrivit cărora dina- 
mica fluxurilor comunicationale de pe reţeaua socială online Facebook 
nu întruneşte în totalitate condiţiile ideale de comunicare prevăzute de 
Habermas pentru sistemele democratice (Clemmitt, 2006; Chadwick, 
2009; Habermas, 1991; Lumby, 2010; Robertson, Vatrapu & Medina, 
2010; Waisanen, 2010). Motivele menţionate sunt următoarele: 


există un anumit clivaj între indivizii care au acces la Internet şi 
cei care nu au, accesul şi vizibilitatea nu pot fi garantate tuturor; 
noile media contribuie la fragmentarea şi izolarea actorilor sociali 
şi în consecinţă cei ce participă online şi socializează sunt de fapt 

aceia care au acelaşi timp de comportament offline (nu există un 
impact democratic); 

e dialogurile dintre indivizi nu sunt tocmai rationale; 

e există un decalaj între cetăţenii care au competenţe dezvolate în 
mediul virtual si cei care nu au; 

e discutam mai degraba despre o falsa dezbatere, publicurile con- 
solidandu-si de fapt pozitia initiala; 

e Facebook îi încurajează pe utilizatori să dezvolte comunităţi vir- 
tuale, iar acestea sunt caracterizate de o nevoie de standardizare 
(poziţiile dizidente sunt marginalizate sau contestate puternic fără 
apel la argumente de ordin raţional); 

e utilizarea reţelei sociale Facebook si a altor site-uri similare spo- 
reşte fenomenul de izolare a indivizilor şi uneori aceştia dezvoltă 
comportamente sociale deviante. 


Pentru ca interacţiunile online ale utilizatorilor şi spaţiul comunicatio- 
nal astfel format să întrunească toate condiţiile unei sfere publice, dintr-o 
perspectivă habermasiană a conceptului, este nevoie să fie îndeplinite ur- 
mătoarele criterii: reflexivitate, sinceritate, înţelegerea poziţiei celuilalt, 
critică la adresa normelor raţionale şi morale de dialog şi dorinţa de a le 
modela, incluziune şi egalitate, autonomie faţă de stat şi presiuni de or- 
din economic (Dahlberg, 2001b; 2001c; Robertson, Vatrapu & Medina, 
2010). Dahlberg (2001b; 2001c) considera ca in cazul forumurilor din 
mediul virtual pot fi observate atitudinea critica a participantilor si incer- 
carile lor de a găsi si implementa condiţiile necesare pentru a crea un 
spatiu de dezbatere, insa celelalte cerinte anterior mentionate nu sunt res- 
pectate. In acest caz, nu poate fi atestata emergenta unui spatiu public 
online. Cu toate acestea, alti cercetatori sustin ca retelele sociale si in spe- 
cial Facebook sunt un caz aparte, deoarece ar permite formarea unui 
spatiu deliberativ, pentru ca (Robertson, Vatrapu & Medina, 2010): 

e aula bază reţele constituite din prieteni (imaginea de sine virtuală 
nu este foarte diferită de realitate, pentru că este construită astfel 
încât să fie recunoscută de către cei din listă, pe care-i cunosc şi 
offline, aşadar identitățile comunicationale online sunt în concor- 
danta cu personalitatea individului); 

e din motiv ce activităţile le sunt observate de către prieteni, atunci 
este o probabilitate mai mare ca acestea să reflecte interese şi 
opinii reale și să fie deschise la o schimbare pozitivă; 

e oricine poate încărca opinii pe pagina unui candidat politic şi, prin 
urmare, în limitele acestui mediu virtual sunt garantate accesul şi 

incluziunea, cu menţiunea că şi reţeaua interpersonală a fiecăruia 
poate exercita o anumită presiune socială. 


Având în vedere aceste raționamente, putem afirma că site-uri precum 
Facebook si Twitter îndeplinesc mai multe condiţiile de funcţionare speci- 
fice unui spaţiu deliberativ, chiar dacă nu putem elimina în totalitate ar- 
gumentele contra, cum ar fi clivajul între cetăţenii care au competenţe în 
mediul virtual și cei care nu au. În acelaşi timp, este important să observăm 
şi practicile de dezbatere construite şi promovate prin intermediul re- 
telelor sociale pentru a putea analiza dacă au un efect democratic sau nu. 
Acestea urmează să fie investigate în studiul empiric al lucrării de faţă. 

În afară de Dahlberg, o serie de alti cercetători în ştiinţe politice au 
propus la rândul lor criterii pentru a evalua în ce măsură un spaţiu co- 
municational poate fi considerat ca fiind deliberativ. Potrivit lui White, 
acestea sunt (Robertson, Vatrapu & Medina, 2010; White, 1988): 

e Fiecare individ are dreptul să participe în discurs. 

e Fiecare poate să se îndoiască de orice propunere sau sugestie. 

e Fiecare are la rândul lui dreptul să emită opinii sau să vină cu sugestii. 

e Oricine poate să-şi exprime părerile, dorinţele sau nevoile. 

e Toți au încredere că rezultatul dezbaterilor va fi unul rezonabil si 

spre binele comun (este urmărit interesul public). 


Pe de altă parte Fishkin susţine că într-o democraţie deliberativă sunt 
mai multe şanse ca procesul decizional să-i ajute pe participanţi să inte- 
leagă mai bine problema şi să ajungă la un rezultat mai bun când 
(Fishkin, 1995; Robertson, Vatrapu & Medina, 2010): toţi au dreptul egal 
de a participa si de a fi auziti, opiniile exprimate reflectă diversitatea in- 
tereselor indivizilor şi fiecare îl tratează pe celălalt cu respect. 

Revenind la problema dacă tehnologiile de comunicare în sine dau mai 
multă libertate cetăţenilor, contribuie la democratizarea societăţii si 
creează un spaţiu deliberativ, Pfister şi Godana (2012) aduc în discuţie 
fenomenul Primăvara arabă. În acest context, cercetătorii confirmă faptul 
că media folosite de către protestatari au fost nişte instrumente de delibe- 
rare eficiente care au favorizat schimbarea. De pildă, activiștii au trimis 
mesaje către un număr tot mai mare de cetăţeni, i-au implicat în discuţii 
la nivel transnational legate de probleme socio-politice si, în urma inte- 
ractiunilor din mediul virtual, s-au prefigurat soluţii şi direcţii comune de 
acţiune. Noilea media nu au cauzat propriu-zis schimbarea, ci au susținut 
eforturile activiștilor. Au funcţionat ca un instrument de eliberare. Cetă- 
tenii din Egipt, Tunisia, Libia, Orientul Mijlociu şi America de Nord au uti- 
lizat strategic Facebook, Twitter, YouTube şi site-uri locale ca sa disemineze 

informaţiile, să-i mobilizeze pe indivizi să ia parte la proteste, să facă pu- 
blice abuzurile statului şi să aducă în discuţie proiecte politice alternative 
(Pfister & Godana, 2012). Dizidentii au fost la rândul lor mobilizați ca să 
lupte împotriva cenzurii şi să reuşească să obţină libertatea de exprimare, 
iar reţelele sociale au amplificat eforturile lor şi rezultatele obţinute. 

Până într-un anumit punct al acţiunilor protestatarilor, Pfister & 
Godana (2012) consideră că noile media au creat un spaţiu comunicatio- 
nal deliberativ, dar care nu s-a menţinut si după schimbarea puterii. De 
aceea, ar fi nevoie de eforturi susținute din partea trusturilor inter- 
naţionale de presă în vederea stimulării deliberării. O singură platformă 
comunicationala nu este suficientă pentru a atinge idealul democraţiei de- 
liberative şi, de aceea, este necesar să fie dezvoltate şi implementate meca- 
nisme capabile să cultive practici bune de discuţie critică, pentru a dezbate 
probleme publice (Pfister & Godana, 2012). 


În concluzie, cercetătorii din domeniul politologiei si stiintelelor co- 
municării susțin faptul că reţelele sociale prezintă o serie de condiţii pen- 
tru formarea unui spaţiu deliberativ. Însă, fără suficiente date empirice 
de tip calitativ, nu au putut atesta şi o dimensiune reflexivd. Aceasta pre- 
supune ca participanţii să deţină capacitatea de a-şi examina critic pro- 
priile valori culturale, judecăţi, interese, dar şi contextul social mai larg 
de care aparţin (Robertson, Vatrapu & Medina, 2010). Cu toate acestea, 
ar trebui să observăm şi tipurile de dezbatere construite prin interme- 
diul reţelelor sociale şi spaţiul comunicational astfel generat. 


3.4. Concluzii 


În acest capitol, am enunțat două probleme, una referitoare la modul 
prin care noile media continuă relativizarea dintre spaţiul public şi cel pri- 
vat, iar cealaltă la posibilitatea ca reţeaua socială online Facebook, în cali- 
tate de dispozitiv socio-tehnic, să instituie o sferă deliberativă. În încercarea 
de a oferi răspunsuri, s-au conturat niște tendinţe generale. Utilizatorii 
noilor media au dezvoltat forme de participare simultană online şi offline, 
acest fapt accentuând hibridizarea sferei publice şi emergenta unor spaţii 
private consolidate. Cu alte cuvinte, reţelele sociale au contribuit la rân- 
dul lor la amplificarea acestei direcţii evolutive, şi anume relativizarea dis- 
tinctiei dintre cele două sferi ale vieţii sociale. 

În legătură cu a doua problemă, au fost observate dificultăţi precum exis- 
tenta unor limite de tipul accesului şi lipsei oportunităţile egale ale indi- 
vizilor de a participa la dialogurile şi dezbaterile formate prin intermediul 

reţelei sociale Facebook. Aceste aspecte nu ar trebui omise din discuţiile 
privind posibilitatea formării unui spaţiu deliberativ online. În plus, în cer- 
cetările empirice sunt menţionate şi alte limite precum fragmentarea și izo- 
larea publicurilor si clivajului dintre indivizii cu acces la Internet si cei fără. 
Totodată, trebuie aduse în discuţie şi argumentele pro care susţin existența 
unor multitudini de spaţii de comunicare construite prin utilizarea reţelei 
sociale Facebook, iar unele dintre acestea încurajează formarea unui cadru 
deliberativ, de tip audiovizual (Pfister & Godana, 2012; Robertson, 
Vatrapu & Medina, 2010; Waisanen, 2010). 

Având în vedere toate aspectele problemei, considerăm că nu putem 
discuta despre o stare de omogenitate a cadrului comunicational generat 
prin folosirea unui site precum Facebook. În consecință, pot fi observate 
o diversitate de spaţii care întrunesc într-o mai mică sau mai mare măsură 
condiţiile democraţiei deliberative. Mai exact, urmărim să analizăm cum 
se construiește un cadru de dezbatere unde se conturează poziţii diferite 
care introduc şi o formă de angajament. Există posibilitatea ca prin uti- 
lizarea reţelelor sociale să se formeze puncte de vedere variate şi anumite 
mecanisme de mediere între acestea (negociere şi reguli de dezbatere). 
Unii utilizatori invocă interesul public în construcţia argumentelor lor, fapt 
ce ar putea fi interpretat ca un mod de a solicita angajamentul celorlalți 
sau o acţiune de mobilizare adresată unor publicuri variate. 

În continuare, în studiul empiric, vom analiza paginile de Facebook 
ca dispozitive socio-tehnice pentru a observa interacţiunea dintre partici- 
panti, mecanismele de legitimare a unor probleme publice si cum este 
construit controlul asupra dezbaterii. Vor fi investigate practicile delibe- 
rative dezvoltate de către utilizatori, dar şi eventualele spaţii comuni- 
cationale care întrunesc într-o mai mică măsură condiţiile necesare. 
Pentru a stabili dacă reţeaua socială online Facebook contribuie la for- 
marea unei sfere publice virtuale, vom urmări identitățile discursive ale 
protestatarilor, cum este construită interacţiunea dintre participanţi în 
funcţie de anumite teme și evenimente şi relaţia care se formează între 
media tradiţionale si noile media (de pildă dacă sunt preluate pe paginile 
de Facebook informaţii din presă, dacă utilizatorii se raportează critic faţă 
de jurnalişti etc.). 

Construcţia unui spaţiu public 
alternativ prin intermediul Facebook 


I. Facebook, analizat ca dispozitiv 
socio-comunicaţional 


1.1. Sintetizarea demersului de cercetare 


Miza acestei lucrări este de a investiga condiţiile de formare ale unei 
sfere publice virtuale şi, în mod special, contribuţia reţelelor sociale la con- 
structia unui cadru deliberativ. Prin cadru deliberativ, înţelegem un spaţiu 
comunicational unde se pot forma puncte de vedere diferite, aflate într-un 
permanent proces de negociere, si mecanisme de mediere intre acestea. 
Investigand interacţiunile online dintre utilizatori reţelei sociale Facebook, 
urmărim cum sunt construite şi negociate problemele publice. Mai mult 
decât atât, vom examina si tipul de spaţiu comunicational generat pentru 
a stabili în ce măsură sunt îndeplinite normele unei sfere publice. 

În studiul empiric al lucrării, ne propunem să observăm cum este 
definit interesul public, dacă utilizatorii încearcă să controleze dezbaterea 
prin impunerea unor puncte de vedere, precum și ce roluri își asumă par- 
ticipanţii (devin lideri, moderatori etc.). Va fi analizată interacţiunea prin 
prisma subiectelor recurente observate pe paginile Piaţa Universităţii si 
Rosia Montană in UNESCO World Heritage pentru a constata dacă se 
formează o anumită stabilitate în jurul unor teme. Acestea devin subiecte 
importante pe agenda protestatarilor si, în anumite condiţii, dau naştere 
la dezbateri la nivel naţional, aşa cum s-a întâmplat de pildă în cazul 
protestelor pentru încetarea proiectului minier de la Rosia Montană. 

În această lucrare, ne situăm pe o linie de analiză care investighează 
sfera publică (Vezi primul capitol al lucrării). Până în prezent, rezultatele 
cercetărilor transdisciplinare — din domenii precum ştiinţele comu- 
nicării, sociologie şi politologie — care studiază spaţiul public susțineau 

ipoteza că Internetul contribuie la consolidarea societăţii civice, însă 
această contribuţie nu are, in mod necesar, si un impact transformator de- 
mocratic la nivelul politicului (Dahlgren, 2001; 2013; Lagerkvist, 2005; 
Yang, 2003). În cadrul acestor studii, mediul virtual este considerat ca parte 
integrală a unei sfere publice de tip alternativ care permite formarea 
unei varietăţi de forme de dezbatere şi agende de discuţie despre intere- 
sul public. În același timp, este facilitată organizarea mișcărilor sociale, fi- 
ind oferit publicurilor acces la media alternative (Tang&Yang, 2011; Yang, 
2003). Prin media alternative înţelegem mijloace de comunicare, inclusiv 
ziare, reviste, posturi de radio sau de televiziune, ce difuzează discursuri 
diferite faţă de cele aparținând grupurilor dominante. În acest mod, este 
creată o contrapondere, o forţă de presiune la adresa structurilor de pu- 
tere dintr-o anumită societate si implicit a influenţei deţinute de mass-me- 
dia oficiale (Couldry&Curran, 2003; Harlow&Harp, 2012). 

Aceste cercetări folosesc un mix de metode calitative şi cantitative, 
din care amintim: guerrilla ethnographer (Vezi secţiunea despre studiile ac- 
tuale asupra activismului civic online din cadrul capitolului al doilea, 
unde oferim mai multe detalii despre metodă şi studiile ştiinţifice 
menţionate.) şi sondajele de opinie (Yang, 2003), analiza discursului şi 
sondajele de opinie (Harlow&Harp, 2012) si analiza de conţinut si in- 
terviurile semistructurate (Dahlberg, 2001a). 

Alte cercetări — care investighează spaţiul public virtual — din domenii 
precum sociologia şi antropologia au la bază interviuri şi observaţia par- 
ticipativa (Bernal, 2004; 2005). Acestea operează cu o acceptie mai larga 
a conceptului de sferă publică. Este argumentat faptul că dezbaterile 
raţionale nu ar trebui privite ca un criteriu definitoriu în a stabili dacă 
un spaţiu comunicational îndeplineşte condiţiile necesare pentru a con- 
tribui la formarea unei sfere publice. Potrivit rezultatelor cercetării, 
mediul virtual este folosit de către publicurile marginalizate pentru a 
crea o arenă a conflictului nonviolent într-un context socio-politic unde vi- 
olenta este utilizată în mod curent, dar are şi scopul de a pune in circu- 
latie alte discursuri despre problemele publice (Bernal, 2005). În situaţii 
tensionate, prin intermediul sferei publice virtuale sunt încurajate şi le- 
gitimate acţiuni de mobilizare. 

Observând cercetările privind spaţiu public online, constatăm că în 
literatura de specialitate se studiază mai mult media alternative și cum 
sunt folosite acestea în construcţia unor identități virtuale ale activiștilor, 
sfera publica transnationala, publicurile marginalizate sau subalterne, dar 
şi în ce măsură Internetul poate avea o contribuţie democratică la nivel 
socio-politic (Fraser, 1990; 2014; Harlow&Harp, 2012; Milioni, 2009; 

Yang, 2003; 2013). În acest context, prin studiul de faţă ne situăm într-un 
demers complementar, deoarece analizăm relaţia dintre media 
tradiţionale şi noile media, identitățile virtuale ale protestatarilor-utiliza- 
tori ai reţelei sociale Facebook şi dacă se formează, prin interacţiunile 
internautilor, un cadru deliberativ. Vom folosi în principal analiza de dis- 
pozitiv, însă pentru unele dimensiuni secundare ale cercetării vom uti- 
liza analiza de discurs. 


1.2. Despre dispozitiv 


În cea de-a doua parte a lucrării, urmărim să investigăm: 

1. Construcţia identitatilor virtuale ale utilizatorilor paginilor de Face- 
book Piaţa Universităţii şi Rosia Montană în World UNESCO Heritage; 

2. Interactiunea dintre utilizatori si tipurile de dezbatere in care se 
implica internautii; 


Prin urmare, ne propunem sa raspundem la urmatoarele intrebari 
de cercetare: 
1. Care este imaginea pe care utilizatorii o construiesc despre ei insisi? 
2. In ce măsură paginile Piaţa Universităţii şi respectiv Rosia Montană 
în World UNESCO Heritage contribuie la formarea unui spaţiu de- 
liberativ online? 


Pentru a atinge aceste obiective, a fost folosită metoda analizei de dis- 
pozitiv (Beciu, 2011; Caborn, 2007; Jager & Maier, 2009; Nel, 1999). 
Aceasta permite cercetatorului sa investigheze nu numai textul incarcat 
online de catre utilizatori, ci si resursele comunicationale materiale, tehno- 
logice, logistice si simbolice. Aplicand analiza de dispozitiv, poate fi ob- 
servat felul in care toate aceste resurse sunt utilizate strategic astfel incat 
sa creeze un spatiu de interactiune intre participanti. In plus, sunt evi- 
dentiate constructiile identitare. Interactiunea dintre multiplele elemente 
care compun ansamblul generează anumite identitati pentru actorii so- 
ciali implicaţi. Spre deosebire de analiza de discurs, metoda folosită în 
cercetarea de fata permite observarea relaţiilor de putere produse în 
cadrul dispozitivului şi statusurile online- cine sunt şi cum isi construiesc 
un rol prin intermediul conexiunilor şi raporturilor formate în mediul 
virtual — aparţinând participanţilor (Caborn, 2007). În comparaţie cu ana- 
liza de conţinut, această metodă poate fi utilizată şi cu scopul de a inves- 
tiga efectele comunicationale ale elementelor ce formează dispozitivul 

Facebo 


(texte 


ok, mișcări sociale şi construcţia unui spaţiu public alternativ 


, imagini, resurse simbolice etc.) şi identitatea pe care şi-o creează 


comunicatorul în acest mod (Charaudeau, 2005). 


Pri 


n resurse cu valoare comunicationala prezente pe această reţea so- 


cială înţeleg: 


elementele vizuale de pe pagină (fotografii, poză de profil, Cover, 
organizarea vizuală a informaţiei în pagină, videoclipuri); 
mesajele încărcate de către utilizatori, notițe; 

temele abordate; 


e simboluri (de exemplu: lupul dacic, steagul României cu gaură in 


Pic 


mijloc, portretul lui Che Guevara, masca Anonymus etc.); 
formele de relationare între utilizatori si interconectivitatea cu alte 
resurse de comunicare (de exemplu: trimiteri catre blogguri, arti- 
cole din presă, siteuri, semnarea de petiţii); 

aprecieri ale altor pagini cu un conţinut similar (se crează asftel 
o reţea la nivel transnational care în anumite cazuri poate fi acti- 
vată şi transformată într-o importantă resursă de comunicare); 
aplicaţii (de exemplu Pic Badges). 


Badges este o insigna care se adaugă fotografiei de profil a utiliza- 


torului, astfel încât toţi ceilalţi ce interacționează cu el pot observa fap- 


tul că 


isi exprimă public — mai exact prin intermediul reţelei sociale 


Facebook — susţinerea pentru o anumită cauză (Vezi detalii în Anexa 1). 


Anexa 


1 


= PIU 


Ilie Lucian collected and Alexandra Dinu collected 
wore this and wore this Anamaria Pop collected 


nao} 
UNESCO 


- 

Prin analiza de dispozitiv, putem atinge următorul obiectiv de cercetare: 
observarea tipului de spaţiu comunicational creat şi a practicilor discursive 
ale utilizatorilor în mediul virtual. Ne propunem să investigăm particulari- 
tatile acestui mediu şi în ce măsură sunt respectate normele deliberării. 

Având în vedere acest obiectiv, prin analiza de dispozitiv urmărim să 
răspundem următoarelor întrebări de cercetare: 

1. Cine sunt participanţii si cum se negociază regulile dezbaterii? 

2. Care sunt relaţiile de putere formate şi cum se reconfigurează 

acestea? 

3. Cum îşi construiesc propria imagine virtuală? 

În ce mod îşi negociază identitățile comunicationale? 

5. Care sunt mecanismele de legitimare a unor probleme publice 
(forme de angajament si tipuri de responsabilităţi contruite în ca- 
drul interacțiunilor dintre participanţi) ? 

6. Ce practici de dezbatere sunt observate și care sunt cele predo- 
minante? 


IP 


Concepte cheie: Vom operationaliza prin intermediul analizei de dis- 
pozitiv concepte precum: spaţiu deliberativ, identități virtuale, relaţii de 
putere, moduri de interacţiune şi tipuri de dezbatere. Toate aceste prac- 
tici discursive sunt considerare ca fiind indicatori ai mediului de comu- 
nicare creat de către internauti si prin investigarea lor putem stabili in 
ce măsură reţeaua socială online Facebook contribuie la construcţia un- 
ui spaţiu public alternativ. Totodata, vom examina relaţia care se formează 
între mass-media tradiţionale şi noile media în contextul protestelor de 
amploare din iarna anului 2012 (Piaţa Universităţii) şi a toamnei 2013 (de- 
mersurile împotriva proiectului minier de la Roşia Montană). 


Corpus pe care vom aplica analiza de dispozitiv este compus din două 
pagini de Facebook, Piaţa Universităţii (ianuarie-februarie 2012) şi Roşia 
Montană in UNESCO World Heritage (septembrie-octombrie 2013). Mai 
exact, examinam: 

e 1613 imagini; 

e 331 mesaje ale utilizatorilor; 

e 134 postari; 

© 86 repere (postări marcate ca fiind importante); 

e secţiunile paginii (scena vizuală a interacțiunii dintre participanţi); 

e trimiteri şi conexiuni către alte resurse virtuale, împreună cu care 

activiștii formează o reţea mai amplă; 

e referiri la articole si programe televizate aparţinând mass-mediei 

tradiţionale. 

Pentru a înţelege mai bine această metodă de analiză, vom discuta 
în continuare despre conceptul de dispozitiv care îi aparţine filosofului 
francez Michel Foucault (1978). Conceptul a fost dezvoltat pentru a in- 
vestiga multitudinea relaţiilor de putere create şi funcţionale la nivelul 
structurii statale pentru a produce si perpetua o strategie de control. 

Potrivit lui Foucault (1978), dispozitivul reprezintă un ansamblu etero- 
gen format din discursuri, instituţii, moduri de amenajare a obiectelor 
materiale, din legi şi reglementări. Cercetătorul va observa natura legă- 
turilor dintre elementele eterogene componente, adică interacţiunea 
dintre multiplele resurse materiale, tehnologice, logistice şi simbolice 
care alcătuiesc ansamblul. Foucault a subliniat că dispozitivul este un 
mod de organizare dezvoltat într-un anumit moment pentru a funcţiona 
ca răspuns la o necesitate. Astfel, este marcată funcţia lui strategică 
(Foucault, 1978; Nel, 1999). Într-un dispozitiv, totalitatea elementelor in- 
teractioneaza într-un mod strategic astfel încât să genereze un cadru de 
comunicare între participanți. 

În următorul tabel, poate fi observat felul în care conceptul este 
operationalizat din perspectiva unor autori diferiţi (Bussolini, 2010; 
Tenerio, 2011): 





Michel Foucault „[...] un ansamblu extrem de heterogen care include 

(1978) discursuri, instituţii, structuri de tip arhitectural, decizii 
normative, legi, măsuri administrative, argumente ştiinţifice, 
premise filosofice, morale si filantropice; pe scurt: ceea ce este 
verbalizat, dar şi ceea ce nu, acestea sunt elementele 
dispozitivului. Dispozitivul este reţeaua de conexiuni strategice 
dintre acestea.[...] 

Are o funcţie strategică, presupune o intervenţie raţională și 
atent planificată. 

Dispozitivul este încadrat într-un joc de putere şi, în acelaşi 
timp, mereu corelat cu limitele procesului de cunoaştere 
care derivă din el. 

Condiţionează anumite moduri de cunoaştere, dar este la 
rândul lui condiţionat de către acestea. 





Giorgio Agamben | Dispozitivul este un răspuns la o necesitate. Implică deseori 
(2006) tehnici de tip militar. 

Termenul de dispozitiv, în aceptiunea lui Agamben, are 
următoarele semnificaţii: instrument, aparat, maşină sau 
sistem de orice fel. Este înrudit cu disponere (italiană) care 
înseamnă a stabili termenii, a înfiinţa, a organiza sau a 
distribui într-un anume mod. 

Dispozitivul se referă mai degrabă la aranjamentul strategic 
al elementelor eterogene, acestea având un rol dinamic. 

Gilles Deleuze Primele două dimensiuni ale dispozitivului sunt: curba vi- 
(1989) zibilitatii şi cea a enuntarii. Dispozitivele determină ceea ce 
indivizii pot vedea şi afirma într-o anumită configuraţie a 
forţelor şi moment istoric. 

„Cunoaşterea, puterea si subiectul nu au contururi definite o 
dată pentru totdeauna, ci sunt mai degrabă legături între 
anumite variabile aflate într-o permanentă luptă.” 








Teun van Leeuwen | Porneşte de la definiţia lui Foucault potrivit căreia 

(2009) discursurile sunt practici care sistematic formează obiectul 
discuţiilor noastre. Subliniază faptul că discursurile au la 
bază cognitii sociale în acord cu un anumit context istoric şi 
social ce le imprimă o interpretare nuanţată. Prin urmare, si 
dispozitivul trebuie înţeles într-un astfel de cadru. 











Conceptul dezvoltat de Michel Foucault este folosit cu precădere în 
domeniul audio-vizualului. Emisiunile televizate sunt considerate dispo- 
zilive (Beciu, 2011; Lochard & Soulages, 2003). Însă, acest concept poate 
fi operationalizat în contextul analizei reţelelor sociale. Paginile de 
Facebook care compun corpusul acestei lucrări pot fi considerate 
dispozitive, fiindcă sunt formate din multiple elemente discursive, vizuale 
sau audio-vizuale si construiesc un cadru de interacţiune — între activiști 
si utilizatori ai reţelei sociale — cu reguli de funcţionare si practici speci- 
fice (Grigorasi, 2015; Grigorasi & Toader, 2013; Grigorasi, 2011). În plus, 
la nivelul dispozitivului se conturează o dimensiune strategică, iar, în 
cazul de faţă, strategia urmărită de către protestatari este aceea de a in- 
fluenta opiniile publicului, de a atrage si alti utilizatori care să se alăture 
acţiunilor şi de a constitui o forţă de presiune socială. 

Regulile de funcţionare si practicile specifice formează o microsferă so- 
cială (Beciu, 2011). Dispozitivele înglobează semnificaţii, un limbaj spe- 
cific, forme de comunicare si relationare, instituind un mod de relationare 
intre participanti si o anumita maniera de a discuta despre problemele 
publice. Prin aplicarea metodei la o pagina de Facebook, vom putea evi- 
dentia două lumi virtuale (Piaţa Universităţii si Rosia Montana), adică două 
spaţii de comunicare diferite cu practici socio-culturale de comunicare si 
ritualuri specifice. Ne propunem să discutăm si despre potentialele efecte 
ale resurselor cu valoare comunicationala ale dispozitivului. Astfel, va 
putea fi observat tipul de spaţiu comunicational format prin utilizarea 
reţelei sociale Facebook şi mecanismele sale de vizibilitate și de dezbatere. 

Cercetarea de fata nu este singura care porneşte de la premisa că 
un site precum Facebook poate fi considerat dispozitiv şi analizat ca atare. 

Argumentele ce susţin această poziţie sunt următoarele (Grigorasi, 
2015; Grigorasi & Toader, 2013; Grigoraşi, 2011): 

e paginile de Facebook sunt formate din multiple elemente discursi- 
ve, vizuale sau audio-vizuale care construiesc un cadru de interac- 
tiune între utilizatori (activiști civici, simplii protestatari, jurnaliști, 
actori publici etc.); 

e resursele verbale, materiale, logistice şi simbolice interacționează 
într-un mod strategic; 

e este creat un spaţiu social cu reguli şi practici specifice; 

e prin intermediul dispozitivului, sunt generate identități comuni- 
cationale participanţilor. 


În studiul empiric, va fi examinată pagina de Facebook în decursul 
a două luni de zile, ianuarie şi februarie 2012. Această secvenţă tempo- 
rală a fost selectată pentru că reprezintă începutul unui fenomen social 
cu multiple consecinţe în societatea românească la nivel social şi politic. 
Printre urmările protestelor nationale si transnationale am putea men- 
tiona demisia Guvernului Boc si a ministrului de externe Teodor Bacon- 
schi si rechemarea lui Raed Arafat in functia de subsecretar de stat la 
Ministerul Sănătății. În această cercetare ne referim la consecinţe mai 
puţin vizibile, cum ar fi contribuţia reţelelor sociale la construcţia unei 
sfere publice virtuale în acest context socio-politic şi raporturile formate 
între mass-media tradiţionale şi noile media. 

Vom analiza dispozitivul socio-tehnic Facebook din punct de vedere 
structural pentru a investiga interacţiunea dintre multiplele elemente 
eterogene care compun ansamblul şi tipul de spaţiu comunicational ast- 
fel generat. Ulterior, vom decupa un minicorpus (interacțiuni şi dezba- 
teri observate pe pagina Piaţa Universităţii) şi vom realiza o analiză mai 
aprofundată. Prin acest demers analitic urmărim: 

e cine se impune în cadrul interacțiunilor si ce strategii au utilizat; 

e daca există tentative de generare a unor ierarhii; 

e daca se impun lideri si pot fi observate încercări de delegitimare 
a acestora; 

e mecanismele calitative de formare a unui spaţiu deliberativ (de 
exemplu regulile dezbaterii, o formă de mediere între diferitele 
puncte de vedere şi construcţia unor identități virtuale); 

e ce particularităţi apar online într-un astfel de cadru de dialog si im- 
plicatiile asupra formării sferei publice virtuale. 

Identificăm practicile deliberative, dar şi anumite spaţii comuni- 
cationale care nu îndeplinise normele necesare. Ceea ce urmărim este 
să observăm dacă, prin utilizarea paginilor de Facebook, se formează 
puncte de vedere diferite, mecanisme funcţionale de mediere şi este con- 
struită la nivel discursiv o responsabilitate colectivă atribuită publicurile 
implicate (Robertson, Vatrapu & Medina, 2010; Waisanen, 2010). 

Cu alte cuvinte, cercetarea are două etape: 

e Analizăm pagina de Facebook Piaţa Universităţii ca dispozitiv so- 
cio-tehnic pentru a observa cum funcţionează şi în ce tip de spaţiu 
comunicational il proiectează pe utilizator; 

e Introducem o dimensiune calitativă a analizei, care izolează inte- 
ractiunea dintre utilizatori, decupand un corpus exploratoriu pen- 
tru a examina practicile de dezbatere emergente (comparăm 
datele observate pe paginile de Facebook Piaţa Universităţii şi Roşia 
Montană in World UNESCO Heritage) . 


Pentru pagina Rosia Montand in World UNESCO Heritage datele au fost 
culese in perioada septembrie-octombrie 2013, deoarece atunci a fost un 
moment de efervescenta pe plan social cand protestatarii au organizat 
manifestatii ample in 50 de orase din Romania si au participat peste 200.000 
de cetateni!. Protestele pe care le analizăm au atras susţinători din toată 
lumea, activişti interesaţi de problemele legate de mediu, dar şi anticorpo- 
ratisti, şi au captat atenţia presei internationale. Prin conţinutul încărcat 
online, s-a încercat influențarea opiniei publice la nivel international. 

Analiza de dispozitiv este o metodă care se folosește cu precădere în 
ştiinţele sociale. Prin aplicarea ei la un corpus dat, sunt investigate iden- 
titatile comunicationale ale actorilor sociali, construcţiile discursive, 
efectele de discurs generate prin intermediul dispozitivului şi relaţiile 
de putere. În următorul tabel, vom prezenta cercetări diverse ce au la 
bază această metodă. 





1. http://ireport.cnn.com/docs/DOC-1051083, accesat la data de 11.02.2015, 
11:01. 


111 


Facebook, mișcări sociale şi construcţia unui spaţiu public alternativ 














; Principalele 
Domeniul de Obiective | întrebări de ‘Concepte Metodă Corpus Rezultate 
studiu importante 
cercetare 

Studii Investigarea 1. Cum trans- Memorie Analiza Studiu de caz: |e Memoria a 
despre construcțiilor |misiunile construită |dispozitivului |proscrisul si ajuns să fie un 
memorie identitare şi a |media, tem- cultural de memorie a |eroul national |produs comer- 
(Basu, 2011)  |procesului de |poralitatea si ae unui grup Ned Kelly cial pe masura 

negociere din- |puterea con- Dispozitiv (suveniruri, ce a suferit 

tre relaţiile tribuie la Identi atractii turis- procesul de 

entitate i 4 

care se for- formarea me- A Si tice, reclame,  |globalizare, 

A ARE: A națională = i Sy 
meaza intre moriei unui Ideologie fan cluburi semnificatiile 
media, tempo- |grup? online, articole |devenind flu- 
ralitate si 9. Cum interae: din presa si ide, lipsite de 
putere. E ez acess artă stradală)  |istoricitate si 

categorii în separate de 
cadrul unui nafiunea de 
dispozitiv de apartenenţă; 
memorie. e Memoria este 
construită prin 
reţele interper- 
sonale si 
apartine unui 
prezent 
continuu; 
© Memoria cul- 
turală despre 
Kelly este com- 
plet fragmen- 
tara, aplatizata 
si fitisizata, 
scopul urmarit 
fiind dea 
obtine profit. 
Discursul si Investigarea 1. Care sunt Subiectivitate |Analiza de Discursurile e Asistentii 
efectele sale; [efectelor pe efectele de dispozitiv a asistentilor medicali ajung 
subiectivita-te  |care discursu- [discurs din in- Tehnologii efectelor medicali, la ce |susţinători in- 
(Springer & [lui îl are dustria farma- | CW consirwiesc | discursive anume aspiră  [fluenţi ai 
Clinton, 2013) |asupra subiec- |ceutică asupra sinele produse de să devină pe [unor medica- 
tivitatii asis- asistentilor Efecte discursul plan profesio- /mente, 
tentilor medicali? aa despre nal instrumente 
ae discursive : fi ; 
medicali cu rol 9: Ce rol leesté industria | eficiente de f 
de lider de dtr buit-asis- Dispozitiv farmaceutică persuasiune si 
opinie. supraveghere; 








tentilor? 


3. Care sunt 
efectele posi- 
bile induse 
asupra intregii 
industrii de 
medicamente? 














e Ca subiecţi, 
asistentii medi- 
cali devin in- 
strumente de 
control in in- 
dustria farma- 
ceutica; 


e Detin rolul 
de aliaţi ai 
reprezen- 
tantilor indus- 
triei si agenti 
de vanzare; 

. Îşi atribuie 
mai multă 
cunoaştere în 
domeniul 
medical. 

Sfera publică Investigarea 1. Care este Sfera publica |Analiza de dis- |Pagina de e Pagina a fost 
virtuală si con- |modului in imaginea pe virtuala pozitiv, opera- | Facebook Piaţa  |construită ca să 
structia iden-  |care utilizatorii |care utilizatorii | |Wonali-zata pe [Universităţii funcţioneze 
titatilor online |formeaza dis- |de Facebook o Constri uct [cinci dimensiu- | (ianuarie-fe- precum un 
(Grigorași, cursuri despre |construiesc de- | identitare [ni de investi-  |bruarie 2012) [spatiu deschis 
2015) ei insisi, media |spre ei înșiși, Dispozitiv gare: (acces şi partici- 
si politicieni şi |clasa politică si 1. tipologia pare egală), în 
formele de media? internautilor; care dezbaterile 
dezbatere 2. În ce măsură 9. scenă sunt stimulate; 
emergente pagina Piaţa vizuală; e Identitatile 
Universităţii 3.practicile de virtuale con- 
poate fi interacțiune; struite sunt ex- 
considerată un | trem de 
spațiu 4. spatiul so- eterogene si 
deliberativ? cial; formează o 
5.tematica retea care 
informatiilor poate fi asema- 
încărcate. nată unui 
puzzle, 
e Dispozitivul 
Piaţa Univer- 
silății creează 
conexiuni si 
alianţe între di- 
verse domenii 
de activitate. 
Discursul poli- [Identificarea 1. In cazul co- Ipoteza Analiza de dis- |2 pagini de e Ambii politi- 
tic pe Facebook |similaritatilor şi |municării normalizarii |pozitiv folosită | Facebook: cieni au 
(Grigorasi & ja diferenţelor |politice online discursive  |pentru investi- |Victor Ponta și [adoptat online 
Toader, 2014) |dintre practi-  |din România, garea discursu- |Cezar Preda un discurs 
cile discursive |se observă Facebook lui televizual și | (februarie- personalizat si 
online ale politi-| tendința de Dispozitiv a comunicării |martie 2013) cu un caracter 





cienilor şi cele 
din talk 
show-uri 





personalizare și 
negativizare a 
discursului? 


2. Care sunt 
similaritatile si 
diferentele din- 
tre paginile de 
Facebook ale 
politicienilor si 
comunicarea 
politica in talk 
show-uri, in 
ceea ce 
priveste 
personalizarea? 


3. Ce dimensi- 
uni ale perso- 
nalizarii sunt 
predominante 
pe Facebook si 
cu ce efecte? 








politice online 





10 talk show- 
uri difuzate 
intre 17.00 si 
22.00 la 
Realitatea TV 
si Romania TV, 
in care apa- 
reau Victor 
Ponta si Cezar 
Preda 
(februarie- 
martie 2013) 





negativ; 

è Discursul 
televizual este 
mai degraba 
negativ si mai 
putin persona- 
lizat in com- 
paratie cu cel 
promovat prin 
intermediul 
Facebook; 


e Prin perso- 
nalizarea dis- 
cursului online, 
Victor Ponta isi 
creeaza imagi- 
nea unui om 
de stat puter- 
nic avand lega- 
turi solide cu 
liderii euro- 
peni; 


e Cezar Preda 
nu dezvăluie 
online 
informaţii 
personale si 
oferă puţine 
date despre 
activitatea pro- 
fesională. 

1.3. Corpusul investigaţiei 


Construcţia unui spaţiu public alternativ prin intermediul reţelei so- 
ciale Facebook este analizată pornind de la activitatea susținătorilor a 
două pagini, mai exact: 

e Piaţa Universităţii, în lunile ianuarie şi februarie 2012; 

e Rosia Montană in UNESCO World Heritage, septembrie-octombrie 

2013. 


Aceste pagini au fost alese luând în considerare numărul de susţinători, 
peste 30.000 în cazul Piaţa Universităţii în primele zile ale protestelor şi peste 
41.000 în iunie 2015, iar în ceea ce priveşte Rosia Montană in UNESCO World 
Heritage discutăm despre 153.000 utilizatori ce-i urmăreau activitatea în 
toamna lui 2013 şi 152.000 în prezent. Alte criterii au fost reţeaua de cone- 
xiuni formată împreună cu alte resurse de comunicare online ce asigură 
vizibilitate (trimiteri către bloguri, siteuri, alte reţele sociale etc.) şi dinami- 
ca (multitudinea de preluări, Likeuri şi comentarii). 

Am urmărit resursele cu valoare comunicationala, mai exact continu- 
tul vizual (fotografie de profil, copertă, imagini), verbal (mesaje, notițe, 
revendicări ale protestatarilor scrise pe diverse pancarte si încărcate 
online etc.), modul prin care sunt amplasate aceste elemente în pagină şi 
interacţiunile dintre utilizatori (pentru a observa practicile de dezbatere). 
Examinând corpusul, putem analiza comparativ practicile de dezbatere şi 
tipul de spaţiu comunicational generat prin utilizarea paginilor de 
Facebook Piaţa Universităţii şi Roşia Montană în UNESCO World Heritage. Vom 
observa în ce măsură discutăm despre un cadru deliberativ format online. 

Interpretarea datelor va permite evidenţierea următoarelor aspecte: 

e Temele recurente abordate de către protestatari; 

e Identitatile virtuale construite despre cetăţenii care protestează, 
clasa politică şi mass-media; 

e Relaţia care se formează între media tradiţionale si noile media, 
pentru a argumenta dacă acest spaţiu este unul critic faţă de sis- 
temul mediatic; 

e Daca se creează sau nu o dezbatere la nivel national (este impor- 
tant să observăm dacă există premisele formării unui spaţiu publicul 
virtual sau discutăm mai degrabă de o enclavă, membrii acesteia îşi 
menţin o stare de izolare de restul societăţii şi nu reușesc să isi aducă 
problemele pe agenda publică); 

e Cat de democratic este cadrul comunicational observat; cu alte cu- 
vinte dacă există indivizi sau grupuri discriminate, cărora li se in- 
terzice accesul. 

Am încercat să identificăm o anumită stabilitate la nivelul unor teme 
importante pentru protestatari și practici de interacţiune. Totodată, am 
urmărit dacă există actori sociali care se impun, devin lideri prin dez- 
batere şi instituie nişte discursuri. 

Corpusul este format din 831 imagini vizuale în cazul Piaţa Univer- 
sităţii şi respectiv 782 pentru Rosia Montană in UNESCO World Heritage. 
Sunt încărcate pe prima pagină observată 331 de mesaje ale utilizato- 
rilor si 119 postări (mesaje încărcate de către administratorii paginii), 
la care se adaugă 54 de Repere (mesaje postate sub numele de Piaţa Uni- 
versilăţii şi marcate ca fiind importante). La toate acestea trebuie luate 
în considerare si comentariile internautilor si numărul de distribuiri. De 
pildă, un singur mesaj încărcat de către administratori a avut 10.041 de 
Like-uri (aprecieri), 3549 de distribuiri şi a generat nu mai putin de 1232 
de comentarii (Vezi mai multe detalii în Anexa 2, mai jos). Trebuie pre- 
cizat faptul că în perioada ianuarie-februarie 2012 numărul real de 
mesaje, aprecieri şi preluări a fost mai mare (au fost observați utilizatori 
care au dat Unlikesau au şterse mesajele). Impactul a fost mai mare decât 
ceea ce reiese din preluarea datelor în momentul finalizării acestei 
cercetări (iunie-iulie 2015). 

În schimb, pe pagina Rosia Montană in UNESCO World Heritage au fost 
observate doar 15 de postări şi 32 de repere (mesaje încărcate de către 
administratorii paginii şi marcate prin simbolul * pentru importanţa lor). 


Anexa 2 
E Piata Universitatii 


Apasa LIKE si DISTRIBUIE daca sustii libertatea de exprimare in Piata 
UNIVERSITATII 


http /Am acet 





©) 10041 de persoane apreciază asta 


49 de distrbuirt 


GE Andrei Alexandru Hejja http //www youtube com/watch?v=FJt7 qNiGNed 

Numărul real de mesaje ale utilizatorilor nu a putut fi stabilit, 
deoarece pagina nu încarcă mesajele din urmă, ci doar pe cele din 
prezent (setările Facebook au fost schimbate si diferă de cele din toam- 
na anului 2013). În analiza sferei publice virtuale, au fost luate în 
considerare si comentariile internautilor pentru a observa modurile de 
interacţiune. Sunt analizate în total de 2586 comentarii. Ulterior, vom 
putea argumenta în ce măsură reţeaua socială online Facebook con- 
tribuie la formarea unui spaţiu deliberativ. 

Pentru a putea înţelege mai bine fenomenele sociale analizate, vom 
tine cont şi de contextul în care au avut loc evenimentele si impactul 
produs asupra discursurilor distribuite prin reţelele sociale online. 

În iarna anului 2012, în timp ce România se afla în recesiune, Gu- 
vernul Boc a impus majorarea taxelor, a micșorat bugetul pentru sectorul 
public şi a redus ajutoarele sociale. În ceea ce priveşte instituţiile statu- 
lui, cetăţenii erau nemulţumiţi din pricina corupţiei larg răspândite şi 
a nepotismului!. În luna ianuarie 2012, rata şomajului era de 5,26%, în 
creştere fata de anul precedent”. Măsurile de austeritate au contribuit 
la scăderea încrederii în Guvernul Boc şi în preşedintele Traian Băses- 
cu. Guvernantii au susţinut o reformă a sistemului sanitar care prevedea, 
printre altele, ca operatorii privaţi să poată asigura la rândul lor servi- 
ciul de urgenţă. În acest context, doctorul Raed Arafat, pe atunci sub- 
secretar de stat în Ministerul Sănătăţii Publice, a susţinut la un post de 
televiziune că acest serviciu funcţionează bine, iar apariţia unor firme 
private îl va destabiliza. În data de 10 ianuarie 2012, Raed Arafat a fost 
nevoit să demisioneze după ce preşedintele Traian Băsescu i-a criticat 
vehement poziţia legată de reforma în sistemul de sănătate. 

Primele proteste au izbucnit pe 12 ianuarie în Târgu Mureş şi au con- 
tinuat în capitală şi în marile oraşe ale României. În următoarele zile, ce- 
tatenii au protestat în 52 de localităţi”. Manifestatii similare au avut loc 
şi în diaspora. Printre cauzele care au condus la aceste evenimente se enu- 
meră creşterea taxelor, reducerea salariilor, costurile mari ale cheltuielilor 
de zi cu zi, șomajul, corupţia, problemele din sistemul de sănătate, 





1. http://www.nytimes.com/2012/01/16/world/europe/romanians-protest-aus- 
terity-measures.html?_r=0, accesat la data de 12.01.2015, 14:03. 

2. http://www.zf.ro/infografice /evolutia-ratei-somajului-in-romania-sursa-anofm- 
8881453, accesat la data de 12.01.2015, 14:34. 

3. http://www.mediafax.ro/social/bilantul-protestelor-de-luni-13-000-de-mani- 
festanti-in-52-de-localitati-un-intreg-arsenal-descoperit-la-protestatari-din-capitala- 
9152022, accesat la data de 12.01.2015, 14:54. 

scăderea încrederii în preşedintele Traian Basescu si în întreaga clasă 
politică!. Protestatarii au cerut repunerea în funcţie a lui Raed Arafat, re- 
tragerea proiectului de reformare a legii sănătăţii, demisia conducătoru- 
lui statului și a Guvernului Boc. 

Aşa cum am discutat si în cadrul analitic al lucrării, protestele izbucnesc 
şi iau amploare în strânsă relaţie cu mediul politic, iar reacţiile şi acţiunile 
politicienilor determină cursul măsurilor adoptate de către activişti. Fap- 
tul că au loc manifestații la nivel national, dar si în Diasporă poate fi expli- 
cat prin existenţa unei societăţi civice latente care a reacţionat abia după 
ce o serie de cauze s-au succedat, reforma propusă pentru sistemul de sănă- 
tate fiind practic ultima dintre ele, dar nu si cea mai importantă. 

În următoarele rânduri, vom prezenta contextul mediatic în care s-au 
produs evenimentele. Reducerile salariale si de personal din media au 
avut printre cauze recesiunea economică şi o dependenţă accentuată faţă 
de domeniul politicului corelată cu scăderea încrederii cetăţenilor în in- 
formaţiile publicate. Au existat trusturi de presă şi publicaţii finanţate 
din banii actorilor publici (oameni de afaceri şi/sau politicieni) şi, în 
consecinţă, erau promovate interesele acestora. Calitatea articolelor a 
scăzut, iar ceea ce primează este senzationalul şi informaţiile de tip can- 
can, pentru că acestea aduc mai mult trafic şi implicit venituri supli- 
mentare în bugetul publicaţiilor. În acest context, apar criticile legate 
de lipsa de obiectivitate a trusturilor de presă şi comunităţi de reporteri 
independenţi precum Casa Jurnalismului?. Aceștia din urmă se folosesc 
de reţelele sociale pentru a-și distribui materialele (reportaje, investigaţii 
şi proiecte multimedia). Utilizatorii unor platforme online precum 
Facebook şi Twitter intră de multe ori în contact cu perspective alterna- 
tive asupra evenimentelor din ţară, fapt ce-i determină cu timpul să 
adopte o atitudine critică privind informaţiile publicate de către mass- 
media tradiţionale (Poell & Borra, 2011). 

La acelaşi context mediatic trebuie să ne raportăm când discutăm 
despre protestele din toamna anului 2013 pentru încetarea proiectului 
minier de la Roşia Montană. Compania canadiană Gabriel Resources 
încerca din 1999 să demareze exploatările în zonă, însă s-a confruntat 
cu probleme de legislaţie şi cu opoziţia opiniei publice?. Activistii susţin 





1. http://edition.cnn.com/2012/01/14/world/europe/romania-protests/in- 
dex.html, accesat la data de 13.01.2015, 10:03. 

2. http://casajurnalistului.ro/despre/, accesat la data de 13.01.2015, 10:04. 

3. http://www.huffingtonpost.co.uk/stephen-mcgrath/rosia-montana-and-dirty- 
p_b_4123235.html, accesat la data de 13.01.2015, 10:12. 

că atât reprezentanţii Gabriel Resources cât si o parte dintre politicieni, 
printre care premierul Victor Ponta şi fostul preşedinte al României 
Traian Băsescu, dezinformează populaţia în legătură cu numărul real de 
joburi ce vor fi create, impactul asupra mediului şi conservarea vestigiilor 
romane, o mare parte dintre acestea urmând să fie de fapt distruse!. In 
plus, presa şi posturile de televiziune au semnat contacte importante si 
vând spaţiu de publicitate companiei canadiene, iar aceasta îşi desfăşoară, 
folosindu-se de relaţii din mass-media, campaniile de PR pentru a influ- 
enta opinia publică în vederea începerii exploatării. În acest context, ac- 
tiviştii ridică semne de întrebare în legătură cu obiectivitatea jurnaliștilor 
şi dacă aceştia pot prezenta corect informaţiile cetăţenilor sau se lasă 
cumpăraţi. Prin canale de comunicare alternative, siteuri, bloguri, pagini 
de Facebook şi chiar ziare tipărite, este construită opoziţia faţă de proiect. 
În același timp, sunt reprezentaţi la nivelul discursului actorii publici. 
Politicienii direct implicaţi în susţinerea acestui proiect sunt prezentaţi ca 
fiind susceptibili de a nu acţiona în beneficiul cetăţenilor şi ar putea cădea 
la o învoială cu Gabriel Resources. Pe de altă parte, informaţiile publicate 
de jurnalişti sunt tratate în spirit critic de către activişti. 

Sunt aduse în atenţia opiniei publice o serie de informaţii prezentate 
trunchiat de susţinătorii proiectului. În perioada în care analizăm datele 
de pe paginile de Facebook investigate, un moment de vârf al discuţiilor 
publice a fost in septembrie 2013 când prezentatorul TVR Moise Guran 
îl confruntă pe Victor Ponta într-o Ediție specială întrebându-l cum se 
poate ca un fost procuror, doctor în drept şi avocat să susţină un proiect 
anti-constitutional. În plus, îl întreabă dacă ştie că vreun politician a lu- 
at şpagă de la Gabriel Resources, iar răspunsul premierului este că proba- 
bil reprezentanţii companiei au cumpărat politicieni?. În timp ce 
emisiunea se difuzează la TVR, reţelele sociale preiau o mare parte din 
informaţii, le disemineaza, utilizatorii sunt îndemnați să deschidă televi- 
zorul, dezbaterile continua in onlineşi tot mai multi internauti isi exprimă 
susţinerea și admiraţia faţă de Moise Guran. În decursul aceleeasi zile, 
16 septembrie, dezbaterea este încărcată pe YouTube. 

Atât în cazul Roşia Montană cât şi în cel al protestelor din iarna anu- 
lui 2012 din Piaţa Universităţii, reţelele sociale au jucat un rol important 
pentru că ofereau utilizatorilor informaţii auxiliare şi erau folosite de 





1. https://www.facebook.com/rosia.montana.in.unesco/info?tab=page_info, ac- 
ce-sat la data de 13.01.2015, 11:03. 

2. https://www.youtube.com/watch?v=4gP4KBdFogQ, accesat la data de 
13.01.2015, 11:43. 

către activişti pentru diseminare, organizare şi mobilizare. În contextul 
unor nemulțumiri în creştere ale populaţiei, iarna lui 2012 a fost practic 
pretextul pentru manifestații de amploare, iar exploatările de la Rosia 
Montană au antrenat, de fapt, o serie de probleme socio-politice având 
o lungă tradiţie în societatea românească (corupţie, exploatări ilegale, 
poluarea mediului). 


1.4. Instrumentul de cercetare 


În această lucrare, vom investiga sfera publică virtuală în funcţie de 

două dimensiuni de analiză: 

e relația ce se formează cu mass-media tradiţionale — ca resurse de 
comunicare care consolidează poziţia grupurilor dominante — si 
tot ce înseamnă contrapublicuri; 

e mecanismele de dezbatere pe probleme de interes public. 


Pentru pagina de Facebook Piaţa Universităţii, propunem următoarea 
grilă de analiză: 
(a) Dimensiunea istorică a paginii 
(i) Încadrarea ei în genul pagină si particularitatile specifice 
(ii) Etapele evolutive ale paginii 


Vom analiza etapele succcesive ale evoluţiei paginii şi caracteristicile 
esenţiale care o delimitează de categoria de profil de Facebook. Analiza 
evidenţiază cum sunt folosite aceste caracteristici în mod strategic şi dacă 
se constată intervenţia unui web designer (informatician care creează 
funcţii adiţionale cu impact grafic adăugate pe pagină), ceea ce implică 
faptul că administratorii paginii își doresc să marcheze un anumit tip de 
conţinut încărcat online. Astfel, este conturată o poziţie privind protestele 
din stradă şi sunt transmise implicit imagini despre protestatari. 


(b) Orientarea tematică a mesajelor 


Prin această dimensiune, analiza urmăreşte principalele subiecte abor- 
date de către protestatari. Astfel, este construită agenda acestora. Analiza 
examinează felul în care se formează imaginea protestatarilor prin inter- 
mediul informaţiilor transmise utilizatorilor reţelei sociale Facebook. Am 
avut în vedere următorii indicatori: temele recurente, tipul de conţinut 
încărcat pe pagină (verbal, vizual sau audio) şi categoriile de formulări 
observate (mesaje care urmăresc implicarea publicului, solicită opinii ori 
argumente sau au scopul de a crea conexiuni între diverşi utilizatori). 

(c) Structura paginii 

Observăm cuprinsul paginii de Facebook şi care sunt secţiunile care 
generează cele mai multe comentarii si informaţii preluate. Modul de 
amplasare al rubricilor creează un cadru de interacţiune, un spaţiu de 
comunicare si anumite identități discursive aparţinând participanţilor. 
Este detaliată structura şi efectele de discurs generate. 


(d) Interactiune si interactivitate 

(i) Ce roluri isi atribuie utilizatorii în cadrul interacțiunilor? 

(ii) Participarea este liberă şi egală pentru toţi sau există actori/ 
grupuri sociale marginalizate (cât de democratic este acest spaţiu)? 
(iii) Cum sunt conectate paginile la alte resurse comunicationale 
(de exemplu secţiune pe Wikipedia despre protestele legate de în- 
ceperea proiectului minier de la Roșia Montană sau despre pro- 
testele din România postcomunistă, blogguri, articole din presă, 
jurnale tv în care se relatează despre evenimente etc.)? 


La această dimensiune a analizei observăm dezbaterea, spaţiul comu- 
nicational astfel creat, cât de democratic este acesta şi ce tip de reţea so- 
cială este construită prin interacţiunile utilizatorilor. Totodată, sunt 
observate şi efectele de discurs generate. 

Printre indicatorii avuti în vedere pentru a observa rolurile formate 
în cadrul dezbaterii menţionăm categorii de limbaj care instituie relaţii 
de putere. Astfel de categorii de limbaj sunt: construcţii verbale (ajută-ne, 
au obligația, să isi ştie drepturile, să nu se lase impresionați), pronume, 
adverbe (trebuie) şi locuţiuni adverbiale (păcat câ). Prin intermediul lor, 
actorii sociali încearcă să își construiască la nivel discursiv un status so- 
cial şi să sublinieze faptul că deţin o formă de putere (socială, politică, 
simbolică etc. sau transmit publicurilor reţelei sociale Facebook că ei se 
află într-o poziţie de putere). 

Pentru a stabili în ce măsură participarea utilizatorilor la discuţiile 
online este sau nu liberă şi egală, urmărim dacă: 

e sunt comentarii șterse; 

e pot fi observați utilizatori cărora le este interzis accesul. 


(e) Spatiul social (identitățile virtuale ale protestatarilor construite 
prin intermediul reţelei sociale Facebook, urmărim cum isi construiesc 
discursul despre ei insisi prin naratiuni strategice) 

Această dimensiune pune în evidenţă identitatea pe care şi-o asumă 
protestatarii în cadrul dispozitivului, identitatea atribuită participanţilor 

prin intermediul paginilor de Facebook si imaginea transmisă despre sis- 
temul mass-media. 


(£) Scena vizuală 


Analizăm principalele resurse vizuale ale paginilor (fotografie de pro- 
fil, copertă, imagini iconice etc.) si felul în care sunt gestionate în mod 
strategic pentru a crea un spaţiu de interacţiune între participanţi. 
Totodată, sunt aduse în discuţie identitățile comunicationale construite 
pentru utilizatorii-protestatari. 


(g) Repertoriul acţiunilor de protest 


Această dimensiune are în vedere tipul de acţiuni de protest în- 
treprinse, în care categorie pot fi încadrate, cu tradiţie — nou-aparute 
datorită Internetului, discursive sau nondiscursive (Vezi secţiunea 
Repertoriul acțiunilor de protest din mediul digital din cadrul capitolului al 
doilea) — şi ce tip de imagine îşi construiesc protestatarii în acest mod. 


(h) Piaţa Universităţii ca microspatiu social: cum este folosită pagina 
de Facebook ca dispozitiv şi în ce măsură contribuie la formarea unui 
spaţiu public virtual? 

Observăm întregul dispozitiv şi cum funcţionează acesta în mod 
strategic. Discutam ce tip de spaţiu comunicational este construit şi care 
sunt identitățile discursive ale protestatarilor-utilizatori. 

Pentru o investigare mai aprofundată a practicilor de dezbatere ob- 
servate pe paginile Piaţa Universităţii şi Rosia Montană in World UNESCO 
Heritage am realizat următoarea grilă de analiza: 

(i) Ce actori sociali reuşesc să se impună ca lideri şi ce strategii au utilizat? 

Această dimensiune a analizei are în vedere construcţiile verbale 
(verbe, adverbe, pronume, substantive) prin care anumiţi utilizatori își 
creează un statut de putere recunoscut de către ceilalţi. Astfel, la nivel 
discursiv liderului de opinie îi este conferită legitimitate. 


(ii) Ce roluri îşi atribuie utilizatorii în dezbatere (devin lideri, mediatori)? 

Observăm rolurile create prin dezbatere, dacă prin discursurile lor 
îşi construiesc imaginea de lideri, moderatori sau cetăţeni responsabili 
interesaţi să rezolve problemele publice. Sunt investigate tipul de resurse 
folosite şi cum sunt utilizate acestea în mod strategic. 


(ili) Sunt observate tentative de delegitimare a liderilor? 

Analiza urmăreşte dacă sunt invocate motive sau argumente care au 
rolul de a destabiliza statutul social virtual sau puterea simbolică online 
deţinută de anumiţi utilizatori. 

(iv) Putem identifica o anumită continuitate la nivelul unor teme abordate 
sau practici de dezbatere? 

Urmărim subiectele care se impun (problemele cele mai importante 
din perspective utilizatorilor-protestatari) si formele de dezbatere pre- 
dominante (inclusiv particularitatile acestora). 


(v) Cum este construit controlul asupra dezbaterii (forme de mediere între 
puncte de vedere diferite)? 

Sunt analizate: relaţiile de putere care se stabilesc la nivelul interacti- 
unii dintre utilizatori, strategii verbale şi ce tip de cunoaștere este legi- 
timată şi promovată (factuală, de tip expert sau o formă hibridă între 
acestea) şi cum sunt mobilizați alti internauti sa se implice în acţiuni şi 
să distribuie informaţiile de pe paginile de Facebook. 


(vi) Ce particularităţi apar online într-un astfel de cadru de dialog şi care 
sunt implicațiile asupra formării sferei publice virtuale? 

La nivelul acestei dimensiuni de analiză, urmărim ce anume este spe- 
cific unui astfel de mediu de comunicare, cum sunt schimbate concepte 
precum celățenia sau democrația reprezentativă şi discutăm posibilele con- 
secinte asupra spaţiului public. 


1.5. Limitele designului metodologic 


Analiza de dispozitiv este o metodă aplicată pentru a investiga discur- 
sul televizual, iar în acest studiu este utilizată în contextul comunicării 
online prin intermediul reţelelor sociale. Rezultatele obţinute în urma 
interpretării datelor nu pot fi generalizate, cercetătorul formulând doar 
ipoteze despre posibilele efecte discursive legate de modul în care 
activiștii aduc în atenţia utilizatorilor o anumită viziune a evenimentelor 
produse, un tip de abordare a problemelor şi un mod de dezbatere şi 
de construcţie a identitatilor sociale (Beciu, 2011). Astfel, efectele dis- 
cursive ale resurselor comunicationale (text, imagini, clipuri video, sim- 
boluri etc.) utilizate de către protestatari pot fi ipoteze de lucru pentru 
alte cercetări ştiinţifice. 

Dimensiunile reduse ale corpusului nu permit generalizarea rezul- 
tatelor la întregul fenomen al mișcărilor sociale şi al activismului civic 
online din România. Cu toate acestea, menţionăm că demersul analitic 
pune în evidenţă o anumită evoluţie a evenimentelor investigate, dar şi 
a practicilor discursive şi de dezbatere din mediul virtual. Studiul de fata 

reliefează direcţiile viitoare de cercetare în legătură cu sfera publică vir- 
tuală, publicuri contestatare şi activism civic online. 

O altă limită de cercetare este perioada de timp redusă în care au fost 
examinate datele, două luni, mai exact: ianuarie-februarie 2012 pentru 
pagina de Facebook Piaţa Universităţii şi septembrie-octombrie 2013 pen- 
tru Rosia Montană in World UNESCO Heritage. Cu toate acestea, pentru acu- 
ratetea rezultatelor, în interpretarea lor a fost luat în considerare un 
interval temporal mai mare: primele sase luni în cazul Piaţa Universităţii 
(ianuarie-iunie 2012) şi următoarele patru luni (noiembrie 2013-februa- 
rie 2014) în ceea ce priveşte protestele pentru încetarea proiectului minier. 
Aceste proteste de amploare nu au dispărut cu totul la un moment dat, 
ci fenomenele în sine au suferit transformări. Discutăm mai degrabă de 
o continuitate decât de acţiuni izolate fără urmări pe plan politic, social 
si institutional. Prin urmare, aceste mișcări sau initiative civice ale cetate- 
nilor cresc în amploare sau evoluează într-un mod specific. 

În ceea ce privește designul metodologic, putem afirma că acest tip 
de analiză se diferenţiază prin faptul că ia în considerare atât capitalul 
vizual al paginilor de Facebook (secţiunile paginii, imagini iconice, fo- 
tografii simbolice, poze de profil, copertă), cât şi cel verbal generat de 
discursul protestatarilor. În plus, metodele folosite permit o cercetare 
complexă asupra fenomenului activismului civic online. Studiul empiric 
evidenţiază şi totodată discută efectele discursive rezultate în urma in- 
teractiunii dintre utilizatori şi a modului de gestionare strategică al re- 
surselor eterogene ce formează dispozitivul. Interpretarea datelor va 
permite observarea identitatilor comunicationale construite prin inter- 
mediul paginilor de Facebook. Cu alte cuvinte, este investigat un discurs 
identitar, de tipul cine sunt participanții la proteste. Rezultatele studiului 
evidenţiază anumite atribute de imagine ale protestatarilor în mediul vir- 
tual şi temele de pe agenda lor. În cazul în care aceste subiecte sunt pre- 
luate şi în mass-media tradiţionale, putem discuta despre contribuţia 
reţelelor sociale în crearea unui context favorabil pentru o dezbatere la 
nivel naţional, pe un anumit subiect de interes comun. 

Studiul de fata relevă în ce măsură comunicarea online poate con- 
tribui la un proiect democratic prin susţinerea iniţiativelor civice şi a di- 
alogului social dintre diverse categorii sociale sau, din contra, dacă se 
constată un proces de fragmentare a publicurilor. În urma analizei 
datelor, identificăm spaţii comunicationale care întrunesc normele de- 
liberării (se pot forma puncte de vedere diferite, există mecanisme de 
mediere dintre acestea și, la nivel discursiv, este construit interesul pu- 
blic), dar şi forme de dezbatere mai puţin deliberative. 

În cadrul teoretic al acestei lucrări, am discutat despre sfera publică, 
activism civic online si contribuţia reţelelor sociale la construcţia unui 
spaţiu deliberativ. În studiul empiric, vom examina paginile de Facebook 
Piaţa Universităţii şi Rosia Montană in UNESCO World Heritage. Urmarim să 
investigăm, in special, identitățile virtuale create, practicile de dezbatere 
şi tipul de spaţiu comunicational generat. Ulterior, vom stabili in ce mă- 
sură paginile analizate contribuie la formarea unui cadru de deliberare. 

Toate dimensiunile de analiză — printre care se enumeră cea istorică, 
tematică şi scena vizuală a dezbaterii — își aduc o contribuţie în con- 
structia unei sfere deliberative, însă în instrumentul de cercetare am in- 
trodus o categorie distinctă numită sfera deliberativd care delimitează 
practicile de dezbatere şi mecanismele de legitimare a problemelor pu- 
blice. În acelaşi timp, studiul de faţă analizează la nivelul fiecărei dimen- 
siuni ale dispozitivului implicaţiile asupra procesului de deliberare. 

Pagina Piaţa Universităţii are o anumită evoluţie în timp, semnalată 
şi prin grila cronologică atașată în primăvara anului 2012, după perioa- 
da în care sunt examinate datele. Este indicat faptul că fenomenul so- 
cial nu a început în iarna lui 2012 si nici nu a luat sfârşit cand au încetat 
protestele. Mai multe, vom discuta în următoarea secţiune. 


2.1. Istoricitatea paginii 
Informaţiile încărcate pe paginile de Facebook au un caracter public. 


Companiile le utilizează pentru a crea interes în legătură cu produsele 
sau serviciile lor. Pentru o comunitate, paginile de Facebook generează 

discuţii despre anumite subiecte sau probleme, sunt interactive şi-i im- 
plică pe utilizatori. Aceștia creează la rândul lor conţinut şi difuzează 
mesaje importante prin reţeaua lor de prieteni. Comentariile şi ideile 
internautilor pot fi utilizate de persoana care administrează pagina, fi- 
ind considerate un bun comun. 

Paginile crează conexiuni între ele şi primesc informaţii prin actuali- 
zări. Astfel, se formează o reţea care va atrage mai mulţi utilizatori inter- 
conectaţi. În comparaţie cu profilul de Facebook, paginile au instrumente 
specifice de promovare, iar utilizatorul poate avea acces la conţinutul lor 
prin simpla apăsare a butonului Îmi place. Nu este nevoie să aştepte acor- 
dul administratorului. O trăsătură esenţială este că utilizatorul care o ad- 
ministrează primeşte date statistice ce-i permit să observe informaţii 
generale despre abonaţi. Prin abonaţi, ne referim la internautii care ur- 
măresc activitatea paginii. 


Dinamica 


Pagina Piaţa Universităţii a fost construită la început ca un canal alter- 
nativ de informare, iar utilizatorii aveau acces la informaţiile încărcate doar 
dacă apăsau butonul Îmi place. Era prevăzută cu o copertă, ceea ce mar- 
chează intervenţia unui web designer. Paginile de Facebook nu au în struc- 
tura lor opţiunea ca utilizatorii să nu poată accesa informaţiile din 
interiorul lor decât dacă devin susţinători. Utilizarea acestei funcţii subli- 
niază o dimensiune strategică: coperta anunţă încă de la început că pu- 
blicurile vor urmări transmisiuni video în direct din piaţă, fără manipulările 
(termenul folosit de către protestatari) din imaginile televizuale. 

Odată ce utilizatorii apăsau butonul Îmi place, primul mesaj pe care 
îl citeau la exact o săptămână de la începerea protestelor este următorul: 


„Felicitări ROMÂNI! S-a împlinit O SĂPTĂMÂNA de proteste în Piaţa Uni- 
versităţii!! 

În ciuda manipulării excesive, al televiziunilor care mint în draci, al jan- 
darmeriei care face exces de putere si al anumitor grupuri violente (pro- 
vocări), protestele din Piaţa Universităţii vor continua (protestele paşnice). 
Îi rugăm pe cei care sunt pesimisti în privinţa acestei mişcări să ne lase in 
pace. Farmecul pieţei este atât de minunat, am întâlnit tineri deştepţi, serioşi, 
cu iniţiativă şi dorinţă de schimbare, cu viziune pe termen mediu si lung, ade- 
vărate valori ale societăţii româneşti. Deci simplu: PROTESTUL PAȘNIC 
CONTINUĂ!” (semnat de utilizatorul Ragalie Stelian) 


Prin acest mesaj, instanţa comunicationala își asumă o poziţie de 
putere si de cunoaștere. Prezintă evenimentele din Piaţa Universităţii pe 
scurt şi un pronostic legat de ceea ce va urma. Mesajul incorporează o 
anumită perspectivă asupra situaţiei prin intermediul căreia sunt 
reprezentate şi identitățile atribuite protestatarilor: deştepţi, serioşi, cu 
inițiativă şi dorință de schimbare, cu viziune pe termen mediu şi lung. Sustina- 
torii paginii Piaţa Universității sunt construiți ca fiind cei care susţin 
protestele din stradă. Aceștia ar putea fi mobilizați prin diverse acţiuni 
online sau offline. Contribuie la rândul lor difuzând şi diseminând mai 
departe mesajele transmise despre protestele din piaţă. 

Iniţial pagina este construită ca o importantă resursă de comunicare a 
protestatarilor din stradă. După perioada de timp analizată (ianuarie-fe- 
bruarie 2012), Piaţa Universităţii este reconfigurata. Nu mai există copertă şi 
nici transmisiune în direct din stradă. Virtualul se disociază de locul real, 
nu se mai limitează la locul real al evenimentelor. 

În legătură cu etapele paginii, de remarcat este că după luna februarie 
2012 şi în septembrie şi octombrie 2013, când se petrec acţiuni de amploare 
din stradă pentru încetarea proiectului minier de la Roşia Montană, este 
adăugată o grilă cronologică. Rolul acesteia este de a marca momente sem- 
nificative din perspectiva protestatarilor. Accesând-o, utilizatorul poate ob- 
serva informaţii din trecut, mai exact primeşte date şi imagini din etape 
considerate importante (de dinainte de iarna lui 2012) pentru ceea ce a 
devenit Piaţa Universităţii în prezent. Acest instrument subliniază o conti- 
nuitate și-i conferă locului real o dimensiune simbolică. Prin dimensiune sim- 
bolică, înţeleg faptul că piaţa devine imagine conică care înglobează o serie 
de reprezentări colective si chiar si o stare de spirit (libertate de expresie, 
de gândire etc.). 

Dand click pe un anumit an, vor apărea mai multe repere istorice, fo- 
tografii, informaţii şi cronologii secundare. 

În comparaţie, pagina Rosia Montană în World UNESCO Heritage s-a 
dezvoltat de la o platformă relativ simplă despre minerit, importanţa so- 
cială si culturală a zonei la una mai complexă, cu mai multe informaţii 
şi proiecte alternative, faţă de variantele oficiale, de a relansa economia 
şi a crea locuri de muncă. 

În ceea ce priveşte identitățile comunicationale ale utilizatorilor, 
paginii Piaţa Universității, este construită imaginea unor indivizi impli- 
cati, cu viziune, interesaţi de problemele societăţii şi cu resursele de co- 
municare necesare pentru a-și continua acţiunile de protest. Ei sunt cei 
care contribuie la rândul lor la generarea de conţinut pe pagina si la 
distribuirea informaţiei. Apăsând butonul Îmi place, isi manifestă spriji- 
nul pentru protestatari, indiferent de poziţia proprie legată de soluţiile 
la problemele civice. Strategia urmărită de către administratorul/admi- 
nistratorii paginii este de a sublinia diversitatea cetăţenilor care participă 
si a ideilor acestora. 

Spre deosebire de Piaţa Universităţii, identitățile virtuale ale utilizatorilor 
paginii Roşia Montană in World UNESCO Heritage sunt construite discursiv 
ca aparţinând unor activiști civici implicaţi, având toate cunoştinţele nece- 
sare în domeniul lor de activitate şi interesaţi cu precădere de rezolvarea 
unor probleme de mediu. În plus, aceștia deţin multiple conexiuni și 
alianţe cu alte organizaţii internaţionale preocupate de aspecte similare. 

Sustinatorii paginii Rosia Montand in World UNESCO Heritage nu sunt doar 
cetăţeni responsabili ai României, ci ai planetei şi formează la nivelul dis- 
cursurilor lor o responsabilitate publica a tuturor privind probleme de in- 
teres transnational. 

Daca ne referim la implicatiile dimensiunii istorice ale paginii de 
Facebook asupra constructiei unui spatiu deliberativ, trebuie sa avem in 
vedere doua intrebari de referinta, si anume: 

1. În ce măsură utilizatorii paginii marcheaza faptul că sunt orien- 
taţi spre dezbatere şi încearcă să implice si să includă cât mai multi 
actori sociali? 

2. Cum sunt construite probleme publice? 


Din analiza datelor reiese faptul că în primă fază participanţii au fost 
orientati spre protest şi acţiuni de mobilizare, de combatere a indife- 
rentei. Într-o a doua etapă au adus în discuţie probleme publice cu mul- 
tiple ramificații si au căutat soluţii. Dezbaterea publica a figurat printre 
soluţiile cele mai importante propuse. Nevoia de a asigura un cadru le- 
gal pentru ca Piaţa Universităţii să poată funcţiona ca spațiu public a fost 
un alt răspuns la provocările socio-politice ale lunilor ianuarie-februa- 
rie 2012 (prin acest concept activiștii înțelegeau spaţiu unde fiecare 
cetăţean este liber să îşi exprime punctul de vedere despre problemele 
publice şi să-i invite pe ceilalți la dezbatere, cu scopul de a găsi cele mai 
bune soluţii). 

Problemele aduse în discuţie de cetăţeni au fost grupate în jurul 
unor nuclee (de exemplu: corupţia clasei politice, sărăcia etc.) şi aduse pe 
agenda protestatarilor. Astfel, fiecare s-a simţit reprezentat. Scopul urmărit 
a fost ca toţi cetăţenii să contribuie la schimbare. Cu cât un subiect a fost 
mai frecvent articulat, cu atât avea şanse mai mari de a câştiga vizibilitate. 


2.2. Repertoriul de protest şi construcția 
identitatilor virtuale 


Conţinutul încărcat pe pagina Piaţa Universităţii poate fi clasificat in 
funcţie de şase categorii construite empiric după ce toate informaţiile 
disponibile pe aceasta pagina au fost atent examinate (Grigorasi, 2015): 


1. Informaţii importante despre proteste, cum ar fi: 


Proteste de amploare împotriva Guvernului Boc 
13 ianuarie 2012 


La Târgu Mureş, încep protestele împotriva noii Legi a Sănătăţii. Este 
şi începutul unui val de proteste anti-guvernamentale la nivel naţional. 





În acest mod, după ce evenimentele încep să se desfășoare, utiliza- 
torii construiesc mesaje care să le confere o anumită interpretare, în 
acord cu viziunea lor. Sunt transmise publicurilor reţelei sociale Face- 
book naratiuni semnificative care subliniază faptul că discutăm despre 
un fenomen social complex, cu ecouri în societate. Este indusă ideea că 
protestatarii nu se vor opri aşa ușor, până isi vor atinge obiectivele. 

2. Perspectivă critică asupra discursului mediatic 


Mă numesc Presa din România 
și am ajuns dependentă de banii RMGC! 


Te rog să mă ajuţi! Fă share la acest mesaj pe wall-urile televiziunilor 
și ziarelor! Constientizarea lor sper să mă ajute să mă insanatesesc. 





Pe lângă faptul că sunt aduse în discuţie argumente că sistemul me- 
diatic nu este independent faţă de politic, utilizatorii paginii de Face- 
book urmăresc să construiască o viziune critică asupra situaţiei, care să-i 
implice si pe jurnalişti, această poziţie comună putând avea efecte demo- 
cratice. În cazul de fata, protestatarii sunt construiți ca nişte cetăţeni ac- 
tivi care resping manipularile si isi asumă acţiuni ce ar putea aduce 
anumite contribuţii pozitive societăţii. Nu sunt portretizati în nici un caz 
ca agenţi pasivi în cadrul evenimentelor. 


3. Critică la adresa clasei politice 


CER DUT Cisse 


Po Lirica 
Ca umăr. Nici N-am AVUT-O 

În timp ce unii protestatari online se prezintă ca fiind de stânga (de 
influenţă neomarxistă de pildă) sau de dreapta (monarhiști), alţii se con- 
sideră apolitici. În viziunea lor, clasa politică actuală și-a pierdut legitimi- 
tatea şi nu mai este reprezentativă. Schimbarea la toate nivelurile vieţii 
sociale nu este exclusiv a politicienilor, ci va fi posibilă prin implicarea 
civică a unui număr cât mai mare de cetăţeni. 


4. Portrete sau voci ale participanţilor la proteste 


Salut! Am început o serie de portrete ale neavenitilor din Piaţă! Vrem să 
arătăm ce oameni faini sunt acolo! Primul este Marius Chivu, critic literar. 
(mesaj încărcat pe pagină de către Bookaholic, site despre cultură si cărţi) 


Ea Bookaholic shae nb 


Salut! Am inceput o serie de portrete ale neavenitilor din Piata! 
Vrem sa aratam ce oameni faini sunt acolo! Primul este Marius 
Chivu, critic literar 





Neaveniţii din Piaţa Universităţii Marius Chivu, critic literar « 
Bookaholic 


Prin realizarea unui profil special despre unii protestatari cu infor- 
matii detaliate în legătură cu viata lor profesională si personală si impli- 
carea in evenimente, se creeaza opusul unei forte anonime, si anume 
este transpusa imaginea unor cetateni activi care isi cunosc drepturile 
şi au capacitatea necesară de a oferi soluţii unor probleme publice. Din 
perspectiva lui Michel Foucault (1978), cunoașterea înseamnă putere. Am 
putea afirma că pagina Piaţa Universităţii funcţionează ca un dispozitiv ce 
instituie un efect de discurs specific: vizibilitatea într-un spaţiu public vir- 
tual este echivalentă cu a obţine o poziţie superioară. În acest caz, ac- 
torul social are capacitatea intelectuală de a acţiona şi forţa necesară de 
a câştiga un statut de putere prin intermediul dispozitivului. 

În ceea ce priveşte efectele de discursiv generate, se poate observa că 
imaginile negative despre protestatari din mass-media tradiţionale sunt ba- 
lansate de unele pozitive. Portretele online oferă date complexe despre 
construcţia identitatilor virtuale. Protestatarii sunt prezentaţi ca fiind actori 
sociali responsabili, cu studii si implicaţi activ în rezolvarea problemelor mo- 
mentului. Mai mult decât atât, prin acţiunile lor, este dat un exemplu pozi- 
tiv celorlalţi, fiind aduse argumente despre tipul de abordare civică necesară 
pentru a rezolva situaţia socio-politica a României (Grigorasi, 2015). 


5. Imagini remarcabile, preluate ulterior de jurnalişti 





Acestea au un ciclu de viaţă diferit în comparaţie cu mesajele de tip 
text. Unele dintre ele sunt preluate de către mass-media şi comentate 
în diverse programe televizate. Imaginile încărcate pe reţelele de so- 
cializare sunt o dovadă a creativităţii protestatarilor şi a faptului că eveni- 
mentele nu au dus lipsă de culoare şi implicarea din partea unor indivizi 
inteligenţi. Dacă discutăm despre efecte de discurs, fotografiile arată un 
altfel de protest: paşnic, estetic şi cu obiective clare. Utilizatorii paginii 
de Facebook susţin că ei doresc să contribuie la o revoluţie pozitivă cu 
manifestații constructive şi este important ca indivizii să colaboreze pen- 
tru a găsi soluţii eficiente şi cu impact democratic. 

Pot fi observate imagini conţinând mesaje în engleză pentru trusturile 
de presă internaţionale (vezi Anexa 2 mai jos). Protestele naţionale şi-au 
dezvoltat şi o dimensiune transnationala, iar protestatarii urmăresc să 
formeze conexiuni cu alte organizaţii de activişti, cauze importante la 
nivel global şi comunităţi îndepărtate. Conţinutul online ar trebuie să 
genereze impact în presa internaţională şi susținerea unor publicuri vari- 
ate. În ceea ce privește efectul de discurs produs, mesajele se adresează 
unei audienţe mari, iar comunicarea nu mai este îngrădită în frontierele 
unui singur stat. Nici tipurile de probleme abordate nu mai sunt speci- 
fice doar României. În aceşti termeni, este reconstruită responsabilitatea 
colectivă. Cei care pot produce schimbarea reală sunt cetăţenii implicaţi, 
indiferent de apartenentele lor multiple. Diversitatea nu este construită 
ca fiind un minus, ci un plus. 

În ceea ce privește construcţiile identitare virtuale, protestatarii ajung 
să deţină o poziţie de putere prin impactul pe care l-ar putea atinge la 
nivel internaţional şi prin numărul de articole din presa externă ce aduce 
în discuţie viziunea lor. În același timp, clasa politică este expusă unei pre- 
siuni indirecte din partea actorilor politici externi si trebuie să păstreze 
în continuare încrederea acestora şi legitimitatea actelor întreprinse 


(Grigorasi, 2015). 





„Băse” este un diminutiv al lui Traian Băsescu iar in acest context, este 
folosit cu o conotaţie peiorativă. Ca efect discursiv, textul susţine ideea 
că Traian Basescu, în calitate de preşedinte al României, isi pierde din 
legitimitate. 

6. Alte tipuri de mesaje: informaţii despre utilitatea paginii, umor etc. 


LR! Piata Universitatii A 


> 


Piata Universitatii are pagina de Facebook 


Scopul paginii este de a transmite romanilor de pretutindeni informatii despre 
protestele din Piata Universitatii din tara si Diaspora 


ÎN PIAŢĂ PRINDEM VIAŢĂ! 
N ________2 






Utilizatorii sunt informaţi în legătură cu scopul acestei pagini şi de 
multe ori umorul devine o strategie interesantă prin care este consoli- 
dată rezistenţa protestatarilor. În acest mod, internautii sunt mobilizați 
şi se coordonează astfel încât să ia parte activ la acţiunile online la adresa 
clasei politice şi a sistemului mediatic. În acest caz, protestatarii virtuali 
îşi construiesc imaginea de agenţi care acţionează inteligent, având o per- 
spectivă mai amplă asupra planului de urmat în vederea atingerii obiec- 
tivelor. Mai mult decât atât, umorul generează un număr mai mare de 
preluări ale informaţiei. Conţinutul încărcat pe pagină ajunge în reţeaua 
personală a fiecăruia. Impactul este considerabil. 


Online, construcţia tematică a informaţiilor și a identitatilor comuni- 
cationale ale utilizatorilor pot fi realizate prin conţinut vizual (imagini, 
fotografii ale protestatarilor, simboluri şi secţiuni ale paginii) şi anumite 
tipuri de formulări. Pe pagina de Facebook Piaţa Universităţii au fost ob- 
servate următoarele moduri de enuntare (Grigorasi, 2015): 


a) Mesaje care solicită utilizatorilor să isi argumenteze răspunsul (cu 
efectul discursiv de legitimare a protestelor din stradă prin promo- 
varea unor diversitati de opinii şi argumente aparţinând cetăţenilor): 
Vrei ca OTV să se închidă? Argumenteaza-ti răspunsul! 

b) Mesaje care urmăresc să implice publicul să Distribuie informaţia 
şi să apese Îmi place (cu efectul de a sublinia ramificatiile ulterioare 
ale protestelor si de a genera mai departe vizibilitate şi adeziunea 
mai multor utilizatori; este evidenţiat dinamismul protestatarilor 
şi implicit puterea acestora): 

Clujenii au înţeles mesajul nostru! Iată o jurnalistă din Cluj care a ales să 
protesteze altfel decât cu violenţa! 


Numele ei este Oana Moisil şi merită să o facem văzută de o ţară întreagă!” 


Share + Like daca esti alături de cei ca ea!! 


c) Mulţumiri (efectul discursiv este de a transmite că protestatarii au 
o atitudine pozitivă şi dezvoltă prin acţiunile lor un mod paşnic 
de comuniune): 

Mulţumim băieţilor de la Jerry's Pizza pentru gestul frumos pe care lau fă- 
cut celor care au protestat şi astăzi în Piaţă! 


Să le transmitem un mesaj de mulţumire! 


d) De tip buletin informativ (este creată imaginea unui protestatar 
bine informat si interesat să creeze conexiuni cu alţii aflaţi într-o 
poziţie de cunoaştere sau cetăţeni care militează pentru aceeaşi 
cauză /o cauză similară): 

Paris, 19 februarie 2012 (13 fotografii) 
Foto: Sair Jay 


In aceste fotografii, diaspora românească protestează la rândul ei şi 
susţine protestele din tara. 


Revenind la construcţia identitatilor comunicationale ale utilizatorilor 
paginii, prin aceste tipuri de formulări se formează imaginea unor protes- 
tatari care promovează o diversitate de opinii si argumente, sublinind 
totodată dinamismul mișcării si multitudinea actorilor sociali ce doresc 
schimbarea. În plus, comunică publicului faptul că au o atitudine pozi- 
tivă şi urmăresc să construiască împreună o comunitate pașnică, o revoluție 
pozitivă (sintagmă folosită de mai multe ori de către utilizatorii paginii). 

Dacă ne referim la modul în care discursul este construit, mesajele so- 
licită implicarea internautilor şi oferă informaţii despre protestele din di- 
aspora sau aparţinând altor naţiuni ce militează pentru cauze similare. 
În cazul paginii Piaţa Universităţii, pot fi observate o varietate de scopuri 
urmărite de protestatari. Nu discutăm despre doar unul sau câteva obiec- 
tive de atins. O fragmentare a protestului si multitudinea de solicitări ale 
cetăţenilor ar putea fi interpretate ca fiind avantaje şi dezavantaje în 

acelaşi timp. Pot constitui un atu pentru protestatari pentru că în acest 
mod demonstrațiile din stradă sunt o dovadă a nemulțumirii generale a 
populaţiei şi nu aparţin doar unui singur grup de indivizi (Bulai, 2012). 
Cu cât mai diverse sunt mediile sociale şi profesionale de provenienţă a 
participanţilor, cu atât mai puternici devin când cauzele lor sunt inter- 
conectate. Interacțiunile online facilitează negocierea intelesurilor, con- 
structia diferitelor perspective asupra problemelor publice si a 
identitatilor colective ale protestatarilor (Grigorasi, 2015). 

Pe de alta parte, fragmentarea protestului si diversitatea solicitărilor 
pot fi dezavantaje deoarece discutăm despre mai multe agende care se 
formează şi, totodată, mişcarea are mai multi lideri. In negocierile cu 
reprezentanţii puterii si în interacţiunile cu jurnaliștii, acest fapt ar putea 
fi interpretat, în mod eronat, ca o lipsă de credibilitate a protestatarilor 
sau că acţiunile lor nu au ajuns la un stadiu de maturitate. 

În ceea ce priveşte naratiunile semnificative care încurajează utiliza- 
torii să se autodefinească, datele relevă faptul că acestea sunt cele ce so- 
licită cetăţenilor sa se implice, să-și exprime si să-şi argumenteze opiniile 
şi să participe la acţiuni nonviolente offline şi online. Următoarele mesaje 
sunt oferite ca exemple: 


a) Iată fotografia anului 2011! Jos minciuna și manipularea! Să susţinem pașnic 
libertatea de exprimare, acel drept fundamental garantat de Constituţia Ro- 
mâniei! Distribuie această imagine şi fă această pagină cunoscută dacă ești 
de acord cu faptul că românii trebuie să dea dovadă de înţelepciune civică 
şi să protesteze paşnic! 


SHARE + LIKE (mesaj încărcat de către administratorii paginii, a fost adău- 
gata eticheta de Vancouver Riots) 

b) Revoluţia la care visez nu are culoare politică. Pentru că România anului 2012 
nu e o dictatură, ci o tara condusă prost. Revoluţia la care visez nu e organi- 
zată de partide. Pentru că toţi politicienii vorbesc la fel si fură laolaltă cu marii 
capitalisti ai ţării. Revoluţia la care visez nu e declanșată de oamenii care 
vorbesc la televizor. Pentru ca România e o tara cu televiziuni care nu doar 
informează, ci şi manipulează. Revoluţia la care visez eu e altfel. (publicat pe 
Facebook de către utilizatorul Vlad Mixich și distribuit pe pagina Piaţa Uni- 
versităţii de către administratorii acesteia.) 


Prin intermediul acestor mesaje şi a fotografiilor ataşate, este constru- 
ită imaginea unor cetăţeni bine informaţi şi interesaţi să contribuie la o 
societate mai bună. Aceștia resping opţiunea de a rămâne pasivi şi a aştep- 
ta ca actorii politici să rezolve problemele publice. Este promovată ideea 
că o schimbare este necesară, iar cei ce o vor produce sunt cetăţeni edu- 
cati care locuiesc în general în mediul urban. Ca să-şi construiască o ima- 
gine mai conturată despre ei înşişi şi să contracareze informaţiile negative 
publicate în mass-media tradiţionale, protestatarii utilizează pagina de 
Facebook pentru a oferi publicului portrete şi testimoniale ale participan- 
tilor la acţiunile din stradă. Sunt prezentate astfel: înfăţişarea acestora, 
ideile, viziunile personale, visele etc. Un exemplu în acest sens este: 


BA Piata Universitatii 


Alături de ciumpalacii care vin cu îndârjire, seară de seară, În 
Piaţa Universităţi, Gumpalacele sunt o prezență aparte. Una 
dintre ele este Oana Băluță, lector universitar la Facultatea de 
Jurnalism şi Stintele Comunicării (Universitate... See More 





Efectul discursiv generat prin intermediul dispozitivului de către aces- 
te portrete ce vizează identitatea comunicationala a participanţilor este ur- 
mătorul: protestatarii nu acţionează în numele nici unui partid; ei își doresc 

o societate mai democratică şi un nivel de trai mai ridicat, în consecinţă se 
implică activ ca să transforme această viziune în realitate. Adjectivul peio- 
rativ ciumpalac (persoană fără maniere sau țăran) folosit de către jurnaliști 
şi politicieni pentru a-i eticheta, intră într-un contrast accentuat cu iden- 
titatile comunicationale construite prin intermediul paginii de Facebook. 
În concluzie, numeroşi actori sociali creează conţinut pentru Piaţa 
Universităţii şi astfel, se formează identitatea reţelei. Protestatarii o de- 
finesc şi o redefinesc în mod continuu, accentuându-i dinamica. Atât 
timp cat sunt respectate criterii precum accesul liber garantat unei lar- 
gi diversitati de actori sociali şi este posibilă formarea unor puncte de 
vedere diferite, putem afirma că discutăm despre un spaţiu deliberativ. 
Problemele propuse de fiecare individ diferă, însă sunt reluate şi redis- 
cutate într-un cadru mai vast. 
Daca ne referim la reţeaua socială online Facebook, investigăm un conți- 
nut care este creat constant. O particularitate a arenei de dezbatere 
online este că informaţiile cuprinse se află într-o permanentă schimbare. 
Stabilitatea la nivelul unor teme este generată de recurenta acestora in 
discuţiile participanţilor. Un alt factor este importanţa momentului, nevoia 
de a acţiona în timp real pentru a rezolva probleme stringente, cum ar fi 
o reacţie publică imediată la noua lege a sănătăţii. Astfel, onlineul este în 
concordanţă cu acţiunile din offline şi nu este delimitat ca un spaţiu 
separat, fără legături concrete cu viaţa cotidiană. 
Teme bine delimitate şi introduse într-o agendă se formează ca urmare: 
e ainiţiativelor online care propun utilizatorilor să se implice pentru 
a realiza împreună o lista de revendicări (Vezi mai multe detalii în 
subcapitolul 2.2.1 despre evoluţia revendicărilor protestatarilor) şi 
o direcţie comună de acţiune în perioada imediat următoare; 

e avocilor influente sau a liderilor de opinie (cum ar fi Raed Arafat); 

e a postacilorangajaţi de partide ca să orienteze discuţia într-o anumită 
direcţie (de pildă induc ideea că Băsescu este de vină pentru toate, 
în timp ce activiștii reacţionează afirmând că Toatd clasa politică este 
coruptă, printre sloganuri enumerându-se şi Nu ne confiscaţi protestul 
adresat USL-ului; de la o temă propusă de postaci sau activişti se 
ajunge la microteme prin intermediul interacțiunilor online); 

e evenimente create online şi promovate prin reţele sociale, cum ar 

fi organizarea unor proteste în Piaţa Universităţii. 


La construcţia unor teme recurente contribuie și actori sociali influ- 
enti care aduc în discuţie si dezbat continuu subiectele importante din 
punctul lor de vedere. În urma analizei datelor, au fost identificaţi ur- 
mătorii lideri de opinie: 

e Claudiu Crăciun, profesor, activist şi politician (membru al Par- 
tidului Verde); 

e Costi Rogozanu, blogger si intelectual de stânga; 

e Alina Mungiu-Pippidi, politolog, jurnalist şi activist civic. 


Temele recurente şi problemele publice pot conţine revendicări pen- 
tru actorii cu factor de decizie, dar şi pentru simplii cetăţeni ce urmăresc 
protestele la televizor. Un astfel de exemplu este faptul că democraţia 
trebuie regândită, indivizilor solicitându-li-se să se implice la rândul lor 
în găsirea unor soluţii eficiente. În funcţie de declaraţii publice ale politi- 
cienilor sau evenimente cu impact major pe plan socio-politic, reven- 
dicările protestatarilor au suferit transformări. De pildă, actorii politici 
aflaţi la guvernare au folosit termenul de ciumpalac pentru a-i eticheta 
pe participanţii la proteste. Drept răspuns, aceştia din urmă şi-au atribuit 
denumirea, însă au redefinit-o într-o manieră pozitivă. 


2.2. 1. Evoluţia revendicarilor protestatarilor 


În urma analizei datelor, sunt remarcate următoarele tendinţe în 

revendicările participatilor la proteste: 

e sunt ideologice, dar poate fi observată o anumită flexibilitate sau 
slăbire a cadrajelor ce recurg la ideologii (della Porta & Tarrow, 
2005a); 

e sunt corelate cu cele din offline; 

e unele sunt orientate spre dezbatere, de pildă solicitarea protes- 
tatarilor ca Piaţa Universităţii să fie recunoscută la nivel juridic pre- 
cum spaţiu public unde cetăţenii sunt liberi să se întrunească şi 
să dezbata; 

e suntlocale (Solidaritate pentru SMURD) şi internationale în acelaşi 
timp (Ocupati Piaţa Universităţii sau Ocupati Universitatea, cauză 
corelată cu mișcarea internaţională Occupy); 

e sunt adresate opiniei publice internationale (Don’t let them censor 
the Internet sau Out with Base & his Gang’). 


Urmatoarea grila ilustreaza evolutia acestor revendicari, cauzele lor 
si responsabilitatile aduse in discutie la nivelul interactiunii dintre uti- 
lizatorii retelei sociale Facebook. 


140 


Spaţiul deliberativ construit prin intermediul paginii Piaţa Universităţii 

















Pozitionari 
r RA Cauzele 1: g 
Grila Tipuri de Responsabili- locale sau SR 
i problemelor i Revendicări 
cronologică protest ublice tate corelate la nivel 
p internațional 
Luxul, lăcomia, risi- 1. Nu- lasă să 
pa, viciile/prostia, cenzureze 
cheltuielile inutile şi Internetul. 
miliardele de prin 
conturi, nefolosite în 
mod util pentru edu- 
catie, agricultura 
etc., majoritatea ale 
unor semianalfabeți 
a Si Ă cu viciul bani- 2 ae 2. Ocupati Piaţa 
Inainte de Occupy si lor/averilor, sunt Jonstruita jiternătionale Universităţii! 
ianuarie 2012 Anonymous cazul stricted colectiv i . ETR 
E 3. Piața Universi- 
foametei, lipsei de lati km. 0, dialog 
şi dezbatere 
online de către 
utilizatorul 
Edy Mihnea) 
Protestele 
împotriva noii 
Legi a Sănătății 
Cazul Arafat 
E Condiţiile de trai |, 1. Demisi 
In momentul (situaţia In principal a : CITISE 5 
izbucnirii economică, dar si clasei politice, dar preşedintelui | 
protestelor la probleme din revine si cetăților Locale Traian Basescu si 


nivel national 
(13 ianuarie 





sistemul sanitar) 


(li se cere sa 
nu ramana 


a guvernului Boc 


2. Retragerea noii 














2012) Coruptia clasei indiferenti) Legi a Sănătătii 
politice 8 i 
SMURD PENTRU NOI 
INO! PENTRU SMURDI 
Proteste împotri- 1. Obiectivitate în 
va întregii clase [jurnalism 
politice 
2. Respect pentru 
protestatari 
3. Solidaritate şi 
valori autentice 
Locale, însă pot fi |4. Nu ne confiscati 
13.01-26.01 A sae observate si ul! 
À Mobilizare la : Construită P ei ai $ ee X 
(protestele iau i și _ |Aceleasi cauze colectiv trimiteri către (mesaj către 
amploare) a national si contextul USL) 
m GBS Pore. international 














5. Mesaje catre 
romanii de acasa, 
ca să nu rămână 
indiferenți 


6.Educatia: 
prioritate 
naţională! 

26.01-3.02 
(etapa în care iau 


Ignoranta 1. Salvati Rosia 
romanilor Montana! 
Lacomia 2. Nu ne vindem 
politicienilor tara. 
Mobilizare la Coruptia 3. Opriti despă- 


nivel national si 
international 
prin grupuri de 
activisti si 
comunitati locale 


Corporatiile si 
interesele 
acestora de a 
modifica in 








duririle 


4. Libertate, 
demnitate, respect 








amploare soaica lor acte Construită Locale, dar şi 5. Vrem spitale, nu 
revendicări de Activism online, legislative colectiv internaţionale catedrale! 
tip ecologist) demonstraţii, i i 
nesupunere civică [Poluare si 6. Piaţa Univer- 
(nu implică distrugerea sitatii să devină 
forme de ecosistemelor agoră publică 
violenţă) naturale (mai multe 
informaţii despre 
Forme de revendicări în 
partizanat imaginea din 
politic în stânga) 
mass-media 
Deficiențe ale 1. Sistemul 
sistemului democratic trebuie 
democratic regandit 
Anti ACTA si Politicienii se 2. Nu așteptați 


anti-sistem 


înstrăinează de 
popor 


liderii! 


3. Vrem un 


Protestatarii Gatit suit Pozitionări capitalism cu 
: doresc sa schimbe =. lati să Construita SAPORI > ia i 
Februarie 2012 ws... x. |manipulațisă E corelate la nivel | fată umană» 
mentalități si să-i dă că colectiv k . 
creadă că nu au international 





determine pe 
romani sa fie mai 
activi pe plan 
civic 





resursele necesare 
să producă o 
schimbare majoră 











4. Distribuie 
[informaţiile] dacă 
nu eşti de acord să 
devii un simplu 
«cod de bare» 


5. Mesaje 
anti-ACTA 








În continuare, am realizat o reprezentare grafică a mișcărilor de protest 
observate în iarna anului 2012 si a implicatiilor ulterioare ale acestora 
(initiative civice, manifestații publice şi comunităţi virtuale, precum 
Uniti Saluăm). Graficul surprinde faptul că fenomenul social analizat nu 
a dispărut în totalitate, ci actorii sociali participanţi au colaborat ulterior 
şi au reacţionat faţă de alte probleme importante pentru societate. 

democratică un spaţiu liber de dezbatere 
Jurnaliştii 
ar trebui să 

platformă online ai cărei 
utilizatori să dezbată şi să 
Jurnalism găsească soluții 
independent | 












Reacţie fermă la problema 
gazelor de şist 


Comunitatea virtuală 
Uniti Salvam 











Reactie la problema 
voturilor din dispora 


PADUREA@@)REZISTA Su: nl sibiu a 


Reactie la problema 
despaduririlor 


























2.3. O tipologie a utilizatorilor paginii 


Acest subcapitol se refera la un alt aspect legat de constructia identi- 
tara in mediul online. Investigarea identitatilor actorilor sociali este im- 
portanta pentru discutiile ulterioare despre constructia unui spatiu 
deliberativ. Putem discuta de deliberare acolo unde exista posibilitatea 
formarii unor puncte de vedere diferite si accesul la dezbateri este liber 
si egal. Rezultatele interpretării datelor susţin ideea ca pagina de Facebook 
promovează o largă diversitate de actori sociali din medii socio-culturale 

variate. De accea, am putea afirma că Piaţa Universităţii ca spaţiu comu- 
nicational nu este reprezentativ doar pentru unul sau câteva grupuri so- 
ciale. Statutul social al utilizatorilor este considerat, în acest studiu, ca 
fiind cel declarat şi asumat pe Facebook. Ar putea diferi faţă de cel real, 
însă pentru internauti este la fel de autentic precum cel din offline. 

Potrivit rezultatelor cercetării, utilizatorii care au încărcat sau au ur- 
mărit mesajele din conţinutul paginii sunt extrem de eterogeni: şomeri, 
casnice, tineri (în special studenţi), intelectuali, membrii ai ONG-urilor, 
suporterii unor echipe de fotbal, protestatari din toată ţară, din diaspora 
sau străini. Pot fi observați si internauti care își exprimă dezaprobarea fata 
de proteste, însă mesajele lor nu sunt cenzurate. Poziţiile adoptate de către 
ei au parte de aceeași vizibilitate chiar dacă nu sunt în acord cu opiniile 
majorităţii. Printre cei care urmăresc activitatea paginii se numeră şi pro- 
fesioniști din media. Fi preiau o parte dintre informaţiile încărcate de 
protestatari si, în consecinţă, consideră Facebook ca reprezentând o sursă 
de informare privind protestele. Astfel, fotografiile de pe pagină apar în 
mass-media tradiţionale si anumite informaţii sunt difuzate si în jurnalele 
de ştiri. În acest mod, putem discuta despre funcţia de agenda setting sau 
influetarea agendei publice prin intermediul reţelei sociale Facebook. 

O categorie specială de protestatari este formată din hipsteri sau hipio- 
tii de modă nouă care se plictisesc acasă), aşa cum apar menţionaţi în articolele 
scrise de o parte dintre jurnaliști. Aceştia sunt tineri educați preocupaţi 
de mediu. Sunt etichetati ca ecologişti pentru că strâng gunoaiele din 
piaţă la finalul protestului. Media prezintă uneori o imagine negativă 
despre ei. Sunt prezentaţi ca fiind huligani, având capul în nori sau fiind 
lipsiţi de pragmatism pentru că nu acordă interes problemelor reale ale 
României. Participă la proteste de stradă și afişează mesaje împotriva corpo- 
ratiilor, însă sunt angajaţi în mari companii internationale. 








1. http://www.gandul.info/puterea-gandului/rosia-montana-lectii-de-la-revolu- 
tia-hipsterilor-1 1289406, accesat ultima dată la 11.05.2015, 11:53. 

Pe pagina de Facebook, informaţiile despre hipsteri sunt diseminate 
într-un mod diferit si este oferită o imagine mai cuprinzătoare in legă- 
tură cu aceşti protestatari. Câteva imagini sunt prezentate mai jos: 


7 VUNDIANIA 
CERE DEMISIA 
GUVERNUL 


PRE 


Peopie You May Know 


i Traian Basescu 
Gh Add fre 
Help Traian Basescu, 


he has O Friends 





Ca efect discursiv, este generata credibilitate pentru o categorie de in- 
divizi care nu au fost prezentati in termeni pozitivi in media. Prin inter- 
mediul dispozitivului Piaţa Universităţii, le este oferit statutul de cetăţeni 
activi ce acţionează în mod responsabil pentru a-și rezolva problemele, 
dar, în același timp, au si slujbe cu program normal de lucru, ca toţi 
ceilalţi. Uneori, o parte dintre ei lucrează pentru corporaţii, desi nu 
agreează întru totul politicile şi tacticile acestora. 

Un alt efect discursiv este indus prin tipologia utilizatorilor. Ne refe- 
rim la diversitatea identitatilor lor care formează o reţea asemănătoare cu 
un puzzle. Printre utilizatori, se numără chiar şi pensionari ce utilizează 
Facebook ca să-şi împărtășească ideile şi să socializeze cu alti internauti. 
Ceea ce-i uneşte este revoluția pașnică în care cred. Desi initial părea sa fie 
doar o revoltă online a ONG-istilor, Piaţa Universităţii este construită dis- 
cursiv ca având, de fapt, o identitate fluidă şi o multitudine de scopuri de 
atins. Dispozitivul creează conexiuni si alianţe între o varietate de actori 
sociali si domenii de activitate. În acest sens, putem afirma că diversitatea 
identitatilor şi efectele sale discursive ar putea reprezenta un atu al reţelei 
de protestatari. Astfel, este atestată puterea comunicationala a dispozitivu- 
lui şi potenţialul acestuia de a fi un liant social, când cetăţenii se confrun- 
tă cu probleme comune sau de importanţă majoră. 

2.4. Scena vizuală 


Prin analiza de dispozitiv, se poate investiga modul în care sunt uti- 
lizate strategic resursele vizuale astfel încât să se creeze un cadru de in- 
teractiune între participanţi şi sunt construite identități comunicationale. 
În acest subcapitol, discutăm despre contribuţia capitalului vizual al 
paginii la formarea identitatilor discursive ale utilizatorilor. Un alt obiec- 
tiv al acestei lucrări constă în a stabili în ce măsură Piaţa Universităţii 
poate fi considerată un spaţiu deliberativ. Scena vizuală poate oferi in- 
formaţii importante despre tipul de interacţiune facilitat prin construcția 
paginii si efectele discursive generate astfel. Vom discuta despre toate 
acestea în următoarele rânduri, însă vom începe prin a ne referi la co- 
perta paginii de Facebook. 


2.4.1. Coperta — o strategie specifica 


Pe lângă faptul că marchează intervenţia unui web designer, coperta sub- 
liniază o anumită funcţie strategică: internautii nu pot doar avea acces 
la pagină din când în când, ci este necesar să se aboneze şi să treacă la 
statutul de fani, dacă vor să afle mai multe despre proteste. Ca efect dis- 
cursiv, utilizatorii sunt împărţiţi de la început în categoria celor care le pasă 
(fanii paginii) şi celor ignoranti (restul). Prin simpla apăsare a butonu- 
lui Îmi place, internautii primesc, la nivel discursiv, eticheta de cetăţeni 
responsabili, activi şi bine informaţi, ceea ce înseamnă că sunt interesaţi 
de evenimentele din piaţă şi nu sunt nepăsători și uşor de manipulat. 

În ceea ce privește mesajul de întâmpinare (Vezi mai multe detalii 
în subcapitolul despre dimensiunea istorică a paginii), acesta constru- 
ieşte de la început scena conflictului: cine sunt protestatarii (tineri 
deştepţi, serioşi, cu inițiativă şi dorinţă de schimbare, cu viziune pe termen mediu 
şi lung, adevărate valori ale societăţii românești), care sunt obstacolele pen- 
tru o societate cu adevărat democratică (televiziunile care mint în draci) si 
un atribut important al protestului (pașnic). Cu alte cuvinte, este prezen- 
tată viziunea actorilor sociali responsabili de evenimentele din stradă si 
continuarea acestora în online. Ca efect discursiv, este transmisă ideea 
că protestatarii au strategie, viziune şi un anumit mod de organizare. 
Piaţa Universității nu este o simplă pagină de Facebook, utilizatorii au 
obiective şi sunt determinaţi să le atingă; îşi doresc să găsească soluţii la 
problemele lor. În mod indirect, este expusă nemulţumirea cetăţenilor 
faţă de politicieni şi sistemul mediatic, dar şi rezistenţa acestora şi anga- 
jamentul că nu vor accepta o stare de pasivitate. 

2.4.2. Sectiunile şi funcționalitatea paginii 


După ce apasă Îmi place, utilizatorii au acces la următoarele secţiuni 
ale paginii: transmisiuni live, informaţii încărcate de către protestatari 
sau simplii internauti pe perete, o altă rubrică despre informaţii diverse, 
activitatea prietenilor, fotografii şi întrebări. 


Em Came yanis bat gwedi ite ta 
Divort nteietiae RAS) E) rece ne ~is 
pă Ei — totoa com 








Piata Universitatii <tr 





maune VIDEO în direct on Feta Unwerstapi 


Fara manipulare, rd vetenja fără aesiruge 





| Apasă LIKE 
= pentru a intra 


facebook com/PiataUniversitatii 








Piaţa Universităţii funcţionează ca o platformă de informare despre 
proteste. Fiecare utilizator contribuie la rândul lui şi difuzează conţinut, 
fiind considerat de către ceilalţi o sursă valoroasă ce le poate oferi in- 
formaţii importante. Prin interacţiune şi interactivitate, pagina s-a dez- 
voltat şi a devenit o reţea vastă de activişti şi simplii protestatari. Aceştia 
conlucrează şi construiesc o forţă de presiune faţă de politicieni. 

Scena vizuală cu multiplii participanţi care produc si difuzează conți- 
nut creând astfel conexiuni cu alti utilizatori se aseamănă unui forum, dar 
scopul declarat de către activişti este să se asemene unei agore greceşti. 
Într-un forum, discutăm despre reguli unanim acceptate şi un moderator, 
în timp ce pe pagina Piaţa Universităţii indivizii au chiar mai multă liber- 
tate şi pot să-și exprime ideile chiar dacă, în acest mod, resping puternic 
opiniile majorităţii. Ca dovadă, susţinătorii preşedintelui Traian Băsescu 
lasă mesaje şi îi invită pe ceilalţi să aprecieze paginile lor sau să le pro- 
moveze cauzele si nu sunt cenzurati de către administratorii PU (pagina 
Piaţa Universităţii) . 

Ca efect discursiv, în perioada ianuarie-februarie 2012, spaţiul comu- 
nicational virtual analizat a fost construit astfel încât să permită libertatea 
de exprimare. Este prezentat ca o platformă democratică de dialog unde 
utilizatorii interacționează şi ca alternativă la informaţiile publicate în 
mass-media tradiţionale. Cetăţenilor li se oferă acces doar prin simplu fapt 
că devin suporteri şi apreciază şi urmăresc activitatea paginii. În acest con- 
text, Piaţa Universităţii este construită ca spaţiu comunicational unde 
fiecare utilizator are acces şi poate să-şi exprime ideile fără a fi cenzurat. 


2.5. Practicile de dezbatere 


La această dimensiune a analizei, investigăm tipul de interacţiune din- 
tre utilizatori (cum interacționează internautii şi modul lor de coope- 
rare) şi formele de dezbatere cu scopul de a argumenta ulterior în ce 
măsură Piaţa Universității poate fi considerată un spaţiu deliberativ. Pen- 
tru a stabili dacă pagina contribuie la construcţia unui cadru de deli- 
berare, urmărim dacă există condiţiile necesare pentru a se forma 
puncte de vedere diferite şi pot fi observate mecanisme de mediere (Vezi 
mai multe detalii în capitolul al treilea). 

Este necesar să menţionăm că într-un dispozitiv totalitatea ele- 
mentelor componente interacționează strategic astfel încât să genereze 
identități comunicationale pentru participanţii la dialog. 

În ceea ce priveşte tipurile de interacţiune, rezultatele evidenţiază fap- 
tul că în perioada de timp analizată există numeroase mesaje încărcate 
de către protestatari şi majoritatea acestora, solicită opinia celorlalţi uti- 
lizatori ai reţelei sociale Facebook. Sunt întrebaţi daca sunt de acord si 
li se cere să îşi motiveze răspunsurile. Alte mesaje solicită cooperarea 
susținătorilor paginii şi sugerează diverse iniţiative de tip civic. De pildă, 
Tibi Boia (un simplu utilizator al reţelei sociale Facebook) propune să 
realizeze, prin contribuţia celorlalţi utilizatori, o listă de revendicări şi 
să găsească principiile unei bune guvernări. Va sintetiza răspunsurile şi 
le va aminti ulterior protestatarilor. În acest mod, va exista o direcţie de 
acţiune si vor știi ce au de făcut. Tibi Boia si alti utilizatori beneficiază 
astfel de mai multă vizibilitate. 

Acestea sunt tipurile de interacţiune predominante. Ca efect discur- 
siv, este evidenţiată reţeaua protestatarilor, funcţiile acesteia şi extinderea 
pe care o poate atinge prin intermediul Internetului. 

Majoritatea formelor de dezbatere observate pot fi descrise astfel: un 
utilizator semnalează o problema, cere cooperarea celorlalţi si încep dis- 
cuţiile. Deseori, tema de dezbatere este anunţată de către susţinătorii 

paginii şi nu este comunicată prin administratorul paginii. Analiza de 
dispozitiv atestă faptul că Piaţa Universității este construită ca platformă 
de dialog pentru cei interesaţi de protestele din stradă din toată ţara şi 
din Diasporă. Nu reprezintă doar perspectiva bucureştenilor. Are o di- 
menisiune transnationala pentru că activitatea paginii conectează 
cetăţeni şi membrii ai ONG-urilor din numeroase state ale lumii prin 
resursele comunicationale adiţionale folosite: 

e pagini pe Wikipedia despre începerea protestelor împotriva pro- 
iectului minier de la Roşia Montană şi mişcări sociale din perioa- 
da post-comunistă; 

e bloguri si reţele sociale; 

e articole în presă, stiri la jurnale televizate etc. 


O diversitate de actori sociali au acces la conţinutul paginii, chiar si 
cei care aduc argumente împotriva protestatarilor sau îl susţin vehement 
pe preşedintele Traian Băsescu, dar mesajele acestora nu ajung prea de- 
parte (sunt observate foarte puţine preluări si Likeuri). Fanii paginii 
Piaţa Universităţii creează continuu conţinut şi îşi aduc argumentele 
ideilor lor astfel încât să-şi promoveze cauza. 

Subiectele acestor dezbateri sunt următoarele: 

e implicarea televiziunilor şi a mogulilor de presă în jocurile politice; 

e lipsa legitimitatii liderilor politici; 

e sistemul politic din România si deficienţele acestuia; 

e eroi emblematici ai protestelor; 

e sistemul medical; 

e declaraţiile politicienilor; 

e propuneri despre modul în care ar trebui să evolueze protestele; 

e ACTA (acord international de combatere a bunurilor contrafăcute 

care legifera, printre altele, şi depturile de autor online schimbând 
practic drepturile internautilor). 


Prin intermediul dispozitivului Piaţa Universităţii, nemulţumirile po- 
pulatiei din România sunt construite discursiv ca probleme sociale ex- 
trem de importante care nu afectează doar o singură naţiune. Mai mult 
decât atât, importanţa este atât de mare încât, dacă nu se găsesc soluţii, 
numeroase niveluri ale vieţii sociale sunt în pericol. Este transmisă vizi- 
unea potrivit căreia protestatarii ar trebui să schimbe totul dacă vor ca 
acţiunile lor să aibă cu adevărat un efect. Astfel, se accentuează gravi- 
tatea problemei. Acesta este un mod de a-i mobiliza pe indivizi să se im- 
plice activ. Pentru a fi siguri de impactul acţiunilor lor, protestatarii vor 

să câştige atenţia altor utilizatori de Facebook şi să-i convingă să ia parte 
la acţiunile de stradă. 

Rezultatele investigaţiei susţin faptul că pagina Piaţa Universităţii ar 
putea fi considerată un spaţiu deliberativ, deoarece utilizatorii acţionează 
în calitate de cetăţeni, caută să găsească soluţiile cele mai bune pentru 
problemele publice şi își doresc să afle cum gândesc alţii şi cum își mo- 
tivează răspunsurile (Grigorasi, 2015). Bineînţeles, există şi perspective 
care nu sunt luate prea mult în considerare şi nu ajung să primească 
atenţia publică sau să influenţeze în vreun fel opinia majorităţii. Un ast- 
tel de exemplu este poziţia comunităţii maghiare. Am putea afirma că 
grupul maghiarilor raman discursiv la statutul de enclavă si nu este sufi- 
cient de activ ca să contribuie la formarea unei contra-sfere publice. 

În anumite puncte centrale ale discuţiilor online, în spaţiul comuni- 
cational analizat totul devine interconectat (nevoile celor nemulţumiţi, 
ideile si aspiraţiile, identitățile comunicationale construite, perspectivele 
de viitor etc.), deoarece problemele protestatarilor sunt foarte complexe 
şi au multiple ramnificatii şi semnificaţii. Dacă ar fi să găsească un inamic 
responsabil pentru toate, atunci este indicată clasa politică şi obiectivele 
acesteia de a strânge averi şi de a controla trusturile de presă. 

În continuare, ne vom referi la condiţii importante pentru formarea 
unui spaţiu deliberativ, cum ar fi accesul la dezbatere şi mecanismele de 
legitimare a unor probleme publice. 


Accesul la dezbatere 


În cazul paginii Piaţa Universităţii, administratorii sunt cei care se află 
într-o poziţie de putere, deoarece ei sunt responsabili de a stabili regulile 
dezbaterii si de a media. Cu toate acestea, discuţiile sunt lăsate libere, re- 
gulile decurg din construcţia paginii şi nu sunt negociate (nu sunt obser- 
vati utilizatori care să conteste dispozitivul Piaţa Universităţii, dar sunt 
propuse şi acceptate direcţii de acţiune şi forme de organizare). Conver- 
satiile se construiesc în jurul subiectelor propuse, cu menţiunea că de 
multe ori utilizatorii propun temele de dialog sau definiţii privind pro- 
blemele publice. Orice internaut care apasă Îmi place poate prelua infor- 
matii, îşi poate exprima opinia sau dezacordul puternic (Grigorasi, 2015). 

Nu există lideri, ci doar actori sociali ce au parte de mai multă vizi- 
bilitate, cum ar fi Regele Mihai, Brianna Caradja sau Claudiu Crăciun. 
Aceştia se află într-o poziţie de putere fata de simplii utilizatori fie prin 
simpatia protestatarilor, fie prin diversele acţiuni de protest la care par- 
ticipă. În cazul Regelui Mihai, observăm că există susținători ai paginii 

antimonarhisti ce nu cred că monarhia ar putea aduce vreun beneficiu 
României, însă isi explică ideile păstrând o nota de respect si uşoară 
apreciere fata de personalitatea Regelui Mihai I. 

În ceea ce privește tipul de discurs folosit, analiza nu a relevat exis- 
tenta unui discurs de tipul „noi versus ei”. S-a constatat că instanţa co- 
municationala apelează la strategii de incluziune, pentru a-i integra în 
discuţie pe toţi participanţii la dezbatere. Ca urmare, platforma este una 
deschisă si prin urmare toţi utilizatorii discută de pe o poziţie de egali- 
tate, fără a fi constransi de un anumit statut de putere al celorlalți. 

Deşi Piaţa Universităţii este un spaţiu incluziv, se creează o diferenţiere 
clară între noi (protestatarii şi cei nemulţumiţi de situaţia socio-politică 
a României) şi ei (clasa politica). 

Fluxul participanţilor la dezbateri si la acţiuni de protest se reconfi- 
gurează prin apariţia unor grupuri cu identitate puternică. Un exemplu 
în acest sens ar fi gruparea Anonymous şi activiștii ce militează anti-ACTA. 
Aceştia oferă expertiză protestatarilor, susținere pe un termen îndelun- 
gat şi alianţe cu alte reţele de protestatari din lume. În plus, au partene- 
riat media care le oferă vizibilitate la nivel internaţional. 

Există, totodată, actori sociali marginalizati, în sensul că îşi încarcă 
mesajele, dar nu sunt luaţi în seamă. În această categorie îi putem in- 
clude pe membrii minorităţii maghiare sau cei care militează pentru au- 
tonomia Ţinutului Secuiesc. 

Prin intermediul dispozitivului Piaţa Universităţii, se formează urmă- 
toarele relaţii de putere: 

e simplii cetăţeni iau parte activ la găsirea unor soluţii pentru proble- 

mele comune, iar punctele lor de vedere au un răsunet mai departe; 

e prin interacţiunea cu activiști din diverse tari ajung într-o poziţie 
de cunoaştere; 

e se creează o forţă de opoziţie la adresa politicienilor, iar aceştia se 
află în situaţia în care trebuie să le răspundă (nu îi pot ignora); 

e câştigă vizibilitate în media; 

e probleme comune ajung pe agenda publică; 

e posibilitatea ca protestatarii să fie ignorati de către media sau sa 
nu poată contrabalansa imaginile negative este exclusă, deoarece 
protestul a ajuns la un nivel în care beneficiază de vizibilitate mare 
în online şi în mediul internaţional. 


Pentru multi protestatari, Piaţa Universităţii a fost doar începutul. In alte 
momente importante, după încheierea protestelor de la Universitate, so- 
cietatea civică a reacţionat observând anumite evenimente și intervenind 

prin diverse acţiuni online si offline. Astfel de contexte sunt reprezentate prin 
toamna lui 2013, protestele împotriva începerii exploatării de la Roşia Mon- 
tana, gazele de sist sau dificultăţile diasporei de a vota la prezidenţiale in 
2014. Dezbaterea prin intermediul Facebook este un fenomen în creștere, 
iar tipul platformei de comunicare este mult mai deschis decât în offline. 
Chiar dacă putem afirma că protestele de la Universitate au luat sfârșit, 
mișcarea nu a dispărut în totalitate, ci a suferit o metamorfoză. În prezent, 
putem afirma că reţeaua de activişti de la Uniti Saluăm Rosia Montană si 
România! sunt continuatorii acesteia. Mai multe detalii despre cum arată 
una dintre paginile comunităţii Unite Salvam găsiţi la pagina următoare: 


Comunitatea Uniti Salvam | Caiana Acasă 


33 IMPOTRIVA DESPADURIRILOR ABUZIVE! 





Cronologie espre Fotograf Aprec»e Mai mult + 








p E OUGVErGOETO CEDE AND E) Postare Fotografie | Clip video 
etere > 
n ag x 
a Comunitatea Uniti Salvam eveniment 
we X 


Mecanismele de legitimare a unor probleme publice 


Online, este construită discursiv importanța protestelor, iar nevoia de 
a lua parte la acțiuni este marcată prin folosirea unor construcții verbale 
precum: (universitatea) nu poate rămâne indiferentă, au obligația intelectuală şi 
morală, trebuie să actionam; (politica) trebuie, totuşi, reinventată, Salvaţi statul 
de drept!; mesaje specifice grupării Anonymous cum ar fi faptul că (Guver- 
nul) ar trebui să se teamă de popor etc. Observăm obligaţii şi interpelări. 





1. https://www.facebook.com/comunitateaunitisalvam?fref=ts şi http://unitisal- 
vam.ro/, accesate ultima dată la 14.05.2015. 

Interpelarea este definită ca fiind un comportament de enuntare prin care 
comunicatorul îşi creează o poziţie de superioritate, în timp ce îi solicită 
interlocutorului să explice o situaţie sau chiar să dea socoteală (Beciu, 
2011). Astfel, în cazul de faţă este transmisă ideea că universitatea, Guver- 
nul si toţi cetăţenii României sunt responsabili. Este introdusă o relaţie 
de putere şi de asumare, activiștii devenind cei care deţin cunoaşterea 
necesară şi își asumă conţinutul mesajului. 

În construcţiile verbale menţionate în paragraful anterior, constatăm 


interpelări: 
e pozitive (cetăţenii sunt somati să se mobilizeze pentru a rezolva o 
problemă publică); 


e negative (Guvernul nu acţionează în interesul populaţiei si trebuie 
tras la răspundere). 


Alte forme de angajament si tipurile de responsabilităţi aduse în discuţie 
de către protestatari sunt transpuse în următoarele exemple de mesaje: 


În vreme ce în România mișcările paşnice de protest pentru consolidarea 
democraţiei politice şi sociale şi a statului de drept continuă, universitatea 
nu poate rămâne indiferentă. Profesorii şi studenţii au obligaţia intelectuală 
şi morală să intervină. Pentru o societate şi universitate democratice trebuie 
să actionam. 


Nu este adevărat ca nu poţi face nimic pentru ca tara asta să fie mai buna. 
Iesiti din casa, dacă vă pasă! 


Să-i susţinem pe cei care protestează acum în Piaţa Universităţii! Intră la secti- 
unea Video Live pentru a vedea protestul în direct! 


Românii cer respect! Respectul nu se cere. Respectul se câștigă! 


Problemele publice semnalate sunt legate de statul de drept, insufi- 
ciente ale sistemului democratic din România, dar si din alte tari civi- 
lizate, sistemul medical precar, educaţia și pasivitatea românilor în faţa 
dificultăţilor pe care le întâmpină. Responsabilitatea este construită 
colectiv (nu revine doar politicienilor). Este transmis faptul că fiecare 
cetăţean ar trebui să contribuie pentru a putea avea pe viitor un trai mai 
bun. Dezbaterea a plecat de la o problemă locală — nerespectarea prin- 
cipiilor statului de drept — și ulterior, a fost extrapolată la viciile sistemu- 
lui democratic din ţările occidentale în general. Astfel, s-a pornit de la 
o definiţie restrinsa iar în urma interacțiunilor online s-a impus urmă- 
toarea interpretare a problemei: întregul sistem democratic din ţările 
civilizate are o serie de deficienţe care ar trebui discutate si soluționate. 

Aceste probleme sunt legitimate la nivel discursiv prin invocarea con- 
secintelor asupra vieţii tuturor şi a multiplelor implicaţii sociale. In acest 
mod, este construită și gravitatea situaţiei şi urgenţa de a acţiona. 


2.6. Reprezentări despre protestatari 


Această dimensiune a analizei se referă la identitățile create pentru 
actorii sociali cei mai importanţi: protestatarii, politicienii si jurnaliștii 
din mass-media tradiţionale. Totodată, observăm şi efectele discursive 
generate. În cele din urmă, întreaga pagină este examinată ca dispozitiv. 

Identitatile comunicationale create prin intermediul paginii Piaţa Uni- 
versității pentru protestatari sunt următoarele: indivizi bine informaţi, edu- 
cati, proactivi şi ce deţin cunoaşterea necesară de a găsi cele mai bune 
soluţii la problemele lor comune, care în acest context devin subiecte de 
interes public, deoarece utilizatorii acţionează în calitate de cetăţeni. În 
legătură cu actorii politici, se promovează mai degrabă o imagine nega- 
tivă: politicienii folosesc mass-media pentru a manipula populaţia, sunt 
preocupaţi să strângă averi şi ignoră problemele reale ale României. În 
același timp, uită care sunt adevăratele valori democratice şi, în consecinţă, 
nu mai sunt reprezentativi pentru cetăţeni. Media poate fi o resursă im- 
portantă de informare pentru protestatari, din motiv ce pot fi observate 
pe pagina de Facebook multiple trimiteri la articole şi programe televizate, 
însă în acelaşi timp este folosită ca un mijloc de manipulare. Publicul ar 
trebui să fie prudent, critic şi să încerce să găsească surse de informare de 
încredere sau să caute o cale de a afla adevărul. Prin urmare, dispozitivul 
promovează o viziune critică despre politicieni si sistemul mediatic 
actual, atât din România, cât şi din ţările mai civilizate. 

Jurnalistii au fost influenţaţi într-o anumită măsură de către continu- 
tul încărcat pe pagina de Facebook, din moment ce i-au urmărit activita- 
tea şi au preluat o parte dintre informaţii. În ultimii ani, această reţea 
socială a devenit din ce în ce mai utilizată de către profesioniștii din me- 
dia, iar subiecte care au apărut prima dată pe Twitter şi Facebook au fost 
ulterior difuzate în jurnalele televizate sau la diferite emisiuni. Faptul că 
informaţiile încărcate pe Piaţa Universităţii erau şi hilare şi abordau aspecte 
politice în același timp a facilitat preluarea lor în mass-media tradiţionale. 

Un subiect care a stimulat curiozitatea jurnaliştilor a fost cine sunt cu ade- 
vărat protestatarii. Aceştia erau numiţi ciumpalaci de către clasa politică, un 
termen destul de neclar. Portretele protestatarilor încărcate pe pagina de 
Facebook ofereau informaţii suplimentare legate de identitățile celor care 
se alătură acţiunilor de protest. Dacă ne referim la construcţiile identitare 

formate online, Piaţa Universităţii a fost un dispozitiv folositor pentru protes- 
tatari. Aceştia au reușit să-și creeze naratiuni semnificative despre ei înşişi. 
În acelaşi timp, jurnaliștii au obținut informaţii suplimentare legate de 
proteste şi protestatari. 

Pagina Piaţa Universilăţii este construită să funcţioneze ca o arenă civică 
a dialogului democratic unde utilizatorii devin cetăţeni şi dezbat cele mai 
importante probleme ale momentului. Administratorii paginii se asigură că 
o largă diversitate de opinii și indivizi proveniţi din medii sociale variate au 
acces egal şi libertate de exprimare. Poate fi foarte uşor observat obiectivul 
socio-politic urmărit: să găsească alternative la sistemul de guvernământ ac- 
tual si soluţii mai bune ce urmează a fi implementate. Toţi cei care doresc 
să contribuie sunt conștienți de faptul că schimbarea trebuie să înceapă cu 
ei înşişi, fiind o pierdere de vreme să-i aştepte pe guvernanti să le rezolve 
problemele. Drept consecinţe, pot fi observate pe pagină numeroase initia- 
tive civice. Piaţa Universităţii funcţionează ca spaţiu deliberativ si un mediu 
pentru dezvoltarea unei culturi civice. Prin dispozitiv, sunt generate bune 
practici de protest, sunt oferite informaţii (cunoaştere), putere şi multiple 
conexiuni în forma de reţea pentru actorii sociali ce-şi doresc o revoluție pozi- 
tivă, paşnică. Spre deosebire de clasa politică, protestatarii ajung să deţină 
mai multă autoritate şi legitimitate pentru acţiunile lor, în timp ce politicienii 
isi pierd din credibilitate (Grigorasi, 2015). Puteţi observa mai jos o secvenţă 
în care internautii dialoghează, se organizează şi propun diverse acţiuni. 


IEI: Roland Olah CEDO ce zice de ACTA 727 
Sa: E Tii place 
irina Mihaiu Sunt român, deci pot!;) 
etvusne 20 3 7 \miplace 3 


TSE Dana Paduraru Eu as pune pe lista la “in lucru" si organizarea unui 
I referendum national privind forma de guvernare a Romaniei 
Bi e 20 `0h Îmi place d4 


a fi Vlad Tepes. Stoparea imediata a vanzarii resurselor naturale| zacaminte de 
minereuri, petrol si gaze) prin actualele contracte frauduloase 
io 20 Îmi place g4 


Felicia Mardale unele puncte din lista sunt rezolvate, altele amanate (guvem 
alegen comasate etc.) atentie maximal la lista tradarea nationala, adaug 
contractele acordate preferential "prietenilor" (electricitate, gaze etc.) care umila 
facturile tututor (prin taierea acestor "bacsisuri” s-ar reveni la preturi aliniate la 
UE, nu mai mari), reducere TVA, valorificarea resursele minerale ale Romaniei 
(in ansamblu) in regim propnu, 
| ir) imi place 4 


— 
Ovidiu Lupean Daca PDL moara ne paste un pericol mai mare, PPOD 
Propun boicotarea prin protest acestui partid extremist si al lui DD care se wea 


Felicia Mardale Piata Universitatii, nul uitati pe Pogea si raspunderea pe care 
o are guvernul (o au guvernele) in privinta saracirii intregii populatii 


Îmi place 


Leonard George 
cezar e usor sa ne luam tara inapoillldaca ne punem mintea la contributie si 
suntem solidari ca doar numai unii pe altii ne avem cei care suntem romani si 
prin unitate putem face un slalom economic atat de îinutz si frumos in tara asta 
incat nici nu trebuie sa nationalizezi ceva in tara asta din propnetatile strainilor 
doar ii ajuti sa le fie neproductive si sa ajunga ei sa ti le vanda inapoi pe nimic 
dar pt asta trebuie sa avem si media care acum face numai probaganda pt 
corporatiile straine „investitiile straine si in detrimentul economiei romanesti. .dar 
se poate rezolva si asta daca pe data de 11 februane suntem in piata tati 
inclusi din tara sa vina oamenii chit ca stiu ca multi nu au nici bani sa ajunga 
in bucuresti pt ca pe asta au mizat toti politicienii st ei stiu bione treaba 

Pot fi observate pe cuprinsul paginii de Facebook si spaţii comuni- 
cationale mai putin deliberative. Un exemplu ar fi conversațiile în jurul 
ACTA în care este folosit un limbaj licentios la adresa utilizatorilor ce 
susțin această lege. Însă, mesajele celor din urmă nu sunt şterse si nici 
accesul nu le este interzis. Strategia urmărită de administratorii paginii 
este ca, prin dialogurile pe diverse teme, cetăţenii care sunt împotrivă 
să ajungă la alte concluzii. Prin urmare, interacţiunile cu utilizatorii pro- 
ACTA sunt benefice pentru protestatari. Indirect, este transmisă convin- 
gerea că rezultatul dialogurilor este în beneficiul tuturor. 

Dacă ne referim la posibilitatea formării unei sfere publice virtuale, ar 
trebui să discutăm şi despre funcţiile sistemului mediatic. În România, în- 
crederea cetăţenilor în informaţiile apărute în media este diminuată prin 
diverşi factori, printre care menţionăm intruziunea politicului si 
tabloidizarea. În aceste condiţii, indivizii se informează mai mult prin In- 
ternet si un rol accentual îl are reţeaua de cunoştinţe a fiecăruia. Astfel, se 
explică faptul că Facebook este utilizat de un număr din ce în ce mai mare 
de internauti. Această reţea socială permite utilizatorilor să participe activ 
indiferent de mediul social de provenienţă și să-și exprime liber opiniile. 
Având în vedere rezultatele analizei paginii Piaţa Universităţii, considerăm 
că a fost construită să funcţioneze ca o arenă de dezbatere democratică. 
Totodată, remarcăm o anumită poziţie critică faţă de media şi actorii politi- 
ci şi faptul că utilizatorilor li se solicită să-şi argumenteze punctele de vedere. 
În prima etapă a evoluţiei paginii, mai exact ianuarie-februarie 2012, Piaţa 
Universităţii a promovat un discurs mai rational, datorită importanţei acor- 
date argumentelor. Este posibil ca acest aspect să fie o parte integrală a 
strategiei de comunicare, cu alte cuvinte protestatarii să evite să fie per- 
ceputi ca irationali sau fără o perspectivă mai amplă asupra situaţiei. 

Investigând reţeaua de protestatari formată online, poate fi observat fap- 
tul că, în construirea unor conexiuni între o varietate de publicuri, con- 
flictul a avut un rol pozitiv şi nu a contribuit la fragmentarea acestora. 
Pagina se dezvoltă mai degrabă ca o comunitate virtuală. Nu constituie un 
mediu de dispută si confruntare între diverse grupuri având valori diferite, 
ci este o resursă importantă pentru a forma alianţe. Unitatea publicurilor 
componente și amalgamul de identități comunicationale sunt prezentate 
precum atuuri. 


2.7. Concluzii 


In urma analizei datelor, am observat că pagina de Facebook Piaţa Uni- 
versității a generat formarea unei arene deliberative (sunt articulate si 

susţinute cu argumente sau date concrete o diversitate de puncte de vedere 
şi pot fi observate mecanisme de mediere si legitimare a unor probleme 
publice). Medierea este realizată de administratorii paginii, care preiau o 
parte dintre iniţiativele utilizatorilor sau poziţiile acestora si le publică din 
nou solicitând opinia sau reacţia celorlalţi. Cu toate acestea, nu este obser- 
vat un control accentuat asupra dezbaterilor. Conversaţiile decurg una din 
alta, ca un fluviu. Administratorii au un rol redus care constă mai degrabă 
în a stimula interacţiunea de pe pagină. Aşa cum am menţionat în subcapi- 
tolele precedente, există grupuri cărora li se acordă o vizibilitate ceva mai 
redusă, cum ar fi separatiștii maghiari sau adepţii legionarilor. În schimb, 
ideea de regalitate este recurentă, deşi este prezentată uneori implicit şi nu 
explicit, iar cei care o resping păstrează o atitudine de respect faţă de mem- 
brii familiei regale. Interesant este că această poziţie este în concordanţă 
cu viziunea hackerilor de la Anonymous. Deşi promovează anarhismul, aceştia 
consideră că regele ar fi mai interesat de popor decât parlamentarii. 

Primul obiectiv de cercetare a constat în a investiga dacă se poate for- 
ma o sferă publică virtuală. Am pornit prin a nu ne referi la spaţiul pu- 
blic dintr-o perspectivă strict habermasiană. Am observat în schimb sfera 
deliberativă, prin aceasta înțelegând posibilitatea de a se forma puncte de 
vedere diferite şi mecanisme de legitimare a interesului public. Analiza a 
evidenţiat faptul că, la nivelul practicilor de dezbatere, nu au fost utiliza- 
tori care să se impună ca lideri şi prin urmare, nici tentative de delegiti- 
mare a acestora. Piaţa Universității a evoluat mai degrabă ca o structură 
amplă, fără ierarhii şi şefi. Prin dezbatere, utilizatorii şi-au asumat rolul de 
cetăţeni responsabili şi bine informaţi, interesaţi să găsească soluţii la pro- 
blemele publice. Tipurile de resurse folosite pentru a construi această iden- 
titate comunicationala au fost: conexiunile cu alte pagini, siteuri, bloguri 
şi reţele sociale, portrete ale participanţilor la proteste, trimiteri la infor- 
matii publicate în presă, construirea unei poziţii de putere şi de cunoas- 
tere prin intermediul dispozitivului etc. 

Au existat teme recurente pentru protestatari, cum ar fi sistemul 
corupt şi care nu funcţionează în beneficiul cetăţenilor, revoluția pozitivă 
sau ACTA, iar formele de dezbatere predominante au fost conversațiile 
de tip fluviu, slab moderate. Efectul discursiv este că acestea lasă impre- 
sia că pagina evoluează organic (de la sine, fără stimulente și prea multe 
intervenţii din afară sau din partea administratorilor). 

Prin intermediul dispozitivului, utilizatorilor li se oferă aceeaşi poziţie 
de putere, cu mici excepţii discutate în subcapitolele precedente. Ca tip 
de cunoaştere oferită, putem discuta despre o îmbinare a rolului de ex- 
pert cu informaţii factuale (dovezi, argumente, consecinţe ale problemelor 
publice asupra vieţii tuturor cetăţenilor, observaţii personale etc.). 

Particularitatile care apar online într-un astfel de cadru de dialog sunt 
legate de faptul că interacţiunile de pe pagină creează multiple conexi- 
uni în reţea cu activişti, jurnaliști şi actori cu factori de decizie la nivel 
internaţional. Piaţa Universităţii devine o forţă de presiune asupra politi- 
cienilor români. Conţinutul publicat reuşeşte să influenţeze opinia 
publică la nivel naţional şi internaţional. Rezultatele acestei investigaţii 
oferă noi date în favoarea posibilităţii ca o sferă publică să funcţioneze 
în mediul virtual, atât timp cât renuntam la o perspectivă strict haber- 
masiană, însă menţinem accesul liber şi egal, formarea unor probleme 
publice şi a interesului comun în urma discuţiilor dintre utilizatori, cât 
şi mecanisme de mediere între puncte de vedere diferite. 

În cele din urmă ne vom referi la al doilea obiectiv de cercetare al 
lucrării, si anume care este relaţia dintre mass-media tradiţionale si 
reţelele sociale în contextul protestelor. Considerăm că protestatarii 
adoptă o viziune critică şi încearcă să convingă populaţia să apeleze la 
resurse alternative de informare, dar în acelaşi timp sunt create cone- 
xiuni cu jurnaliştii. Acest fapt poate fi explicat prin lipsa altor structuri 
mediatice naţionale, diferite de mass-media tradiţionale, care să permită 
ca un subiect de pe agenda paginii Piaţa Universităţii să ajungă în atenţia 
publică şi să formeze cadrul pentru o dezbatere mai amplă. Astfel, protes- 
tatarii fac referire la informaţiile publicate în presă, deoarece nu au al- 
ternative prin intermediul cărora mesajele lor să ajungă la românii de 
pretutindeni. În același timp, vor să îi responsabilizeze pe jurnalişti să 
se documenteze mai bine şi să nu promoveze interesele marilor corpo- 
ratii în schimbul unei sume de bani. 

O formă emergentă de jurnalism civic online este Casa Jurnalistului!, un 
grup de tineri profesioniști din media care se declară independeti si pro- 
pun reportaje, investigaţii și proiecte media de calitate. Constatăm pe 
siteul lor practica de a finanța munca depusă din banii utilizatorilor, ma- 
terialele lor fiind răspândite democratic pe retelele sociale. Iniţiativa răspunde 
nevoii cetăţenilor de a avea acces la informaţii autentice şi un jurnalism cre- 
dibil, fără intruziunea politicului şi a corporațiilor. jurnaliștii independenţi 
implicaţi în proiect promovează un contradiscurs la articolele din mass-me- 
dia tradiţionale. O parte dintre reportajele şi investigaţiile lor au fost pre- 
luate şi comentate pe pagina Piaţa Universităţii. În acest context, am putea 
discuta despre apariţia unei sfere publice alternative sau contrasfere. 





1. http://casajurnalistului.ro/despre/, accesat ultima dată la 12.05.2015, 12:16. 

În capitolul precedent, am observat construcţiile identitare aparţinând 
utilizatorilor paginii Piaţa Universităţii şi tipul de spaţiu comunicational cre- 
at prin intermediul interacțiunilor dintre participanţi. În următoarele rân- 
duri, vom examina dispozitivul Rosia Montană in UNESCO World Heritage, 
efectele de discurs generate la fiecare nivel al acestuia (dimensiunea isto- 
rica, marile subiecte abordate, structura paginii, scena vizuală, spaţiu so- 
cial creat, interacţiunea şi interactivitatea şi practicile de dezbatere 
predominante) şi relaţiile de putere (ce statut își construiesc participanţii 
şi care este imaginea transmisă despre politicieni şi mass-media). Nu în 
ultimul rând, ne vom referi şi la spaţiul deliberativ construit prin inter- 
acţiunile utilizatorilor reţelei sociale Facebook. 


3.1. Evoluţia reţelei de activiști 


Activiştii care militează împotriva începerii proiectului minier de la 
Roşia Montană nu au o singură pagină de Facebook reprezentativă, ci au 
creat de-a lungul timpului o structură complexă din care fac parte, prin- 
tre altele, si SOS Rosia Montană, comunitatea Uniti Saludm si Uniti Salvăm 
Rosia Montană. În perioada de timp analizată, ianuarie 2012-octombrie 
2013, pot fi observate multiple ramificații virtuale ce susţin aceeaşi cauză. 
Este posibil ca evenimentele din Piaţa Universităţii şi urmărilele acesto- 
ra să le fi oferit contextul prielnic pentru a dobândi mai multă vizibili- 
tate şi mai multi susţinători. 

Pagina a fost înfiinţată în iulie 2010, primul mesaj încărcat fiind 
despre vacanţă la Rosia Montană cu trimitere către două blog-uri: 


Vacanţă de vară la Roşia Montană 


Ai auzit de Roşia Montană: vestigii romane, biserici seculare, monumente 
naturale... şi oameni. Oameni care, asemenea motilor lui Avram Iancu, se 
luptă pentru a-și păstra pământul, identitatea si natura. 

Nu sunt doar cuvinte. Este realitatea pe care rosienii o trăiesc în fiecare zi, 
de 15 ani. Vino să îi cunoşti pe cei care au pornit campania Salvaţi Roşia Mon- 
tana. Vino să asculti povestea lor, chiar de la ei. 

Vino 10 zile la Rosia Montana, in perioada 7-16 august 2010. Super-mega-gi- 
ga-oferta 300 de lei! 

Mai multe informaţii despre oferta si turism http://VizitatiRosiaMon- 
tana.blogspot.com 

Inscrierile se fac la adresa VizitatiRosiaMontana@yahoo.com. 

Mai multe informatii despre Rosia Montana http://LuptaPentruRosiaMon- 
tana.wordpress.com 


Te asteptam, 
Alexandru Binescu 
Asociatia Bucuresti 


Încă de la început, scopul declarat a fost să salveze patrimoniul cultu- 
ral prin includerea în UNESCO. Ca efect discursiv, este transmis faptul că, 
desi initial nu aveau foarte multe resurse de promovare, activiștii au o di- 
rectie clară pe care o urmează mai departe. Identitatea creată este cea a 
unor activiști ce organizează festivaluri pentru tineri ca să îi formeze ca 
ecologişti şi să ducă mai departe mesajele lor. Nu dispun de prea multe 
resurse, cea mai importantă fiind reprezentată de actorii sociali implicaţi 
în proiect. Dezvoltarea lor ulterioară aduce în discuţie devotamentul lor, 
capacitatea de a-și forma o reţea mai amplă si eficienţă în mobilizarea re- 
surselor. În plus, conexiunile cu alti activiști şi organizaţii din afară le oferă 
susţinere pe termen lung si cunoștințe de specialitate. În septembrie 2013, 
devin o forţă socială pe care politicienii nu o pot ignora. 

Datele analizate relevă faptul că se creează un contradiscurs la narati- 
unile din media despre tineri ce nu mai sunt interesaţi de România, aleg 
drumul strainatatii si se instraineaza de tradiţiile şi valorile româneşti. 
În acest context, activiștii care se implica în acest proiect, isi susţin tara 
de oriunde ar fi şi sunt mândri că sunt români. Ca revers al europeni- 
zării si al americanizării, propun păstrarea si promovarea specificului lo- 
cal. Vor să formeze tineri ca ecologişti prin implicarea lor în proiecte de 
tipul FânFest (festival cultural şi care promovează acţiuni civice şi ecolo- 
gice). Informaţii despre acest eveniment au fost publicate pe pagina 
Roşia Montană in UNESCO World Heritage, iar utilizatorii reţelei sociale 

Facebook sunt invitati sa se implice. Un exemplu de mesaj care indeam- 
na tinerii să nu rămână pasivi poate fi observat mai jos: 


Ssss Rosia Montana in UNESCO World Heritage 


Alătură-te 

demersului comun de a promova includerea Rosiei Montane pe Lista 
Patrimoniului Mondial! Apasă pe "Suggest to Friends" şi invită-ți 
prietenii să devină fani ai acestei pagini! Daca ai blog, scrie un post 
pe această temă! In perioada 13-15 august, te aşteptăm cu drag la 
FânFest htto:/iwww fanfest ro/index shtmi?apc=ri1n4 





FanFest 2010 - PROGRAM 


Imi place - Conehează Distribuie 
a 2 
© 30 de persoane apreciază asta. 


CA Vezi toate cele 3 comentarii 


3.2. Imagini generate despre protestatari 


In urma analizei datelor, am identificat următoarele categorii de 
conţinut: 


1. Informaţii despre proteste, asa cum nu se văd la televizor 

Este comunicat publicului faptul că televiziunile prezintă trunchiat 
realitatea şi dezinformează, un exemplu în acest sens dat de protestatari 
fiind şi postul Antena 3 care publică un sondaj potrivit căruia majorita- 
tea românilor ar fi de acord cu exploatările de la Rosia Montana. Ca 
replică, activiștii încarcă online propriile informaţii despre proteste. 

Identitatea comunicationala a protestatarilor devine cea a unor 
cetăţeni care nu se lasă uşor manipulati, dezvoltă o abordare critică fata 
de mass-media si politicieni si ar dori ca utilizatorii reţelelor sociale să 
caute surse alternative de informare. Activiştii se identifică prin publi- 
curi reactive ale căror perspective şi acţiuni iau amploare, ca un bulgăre 


de zăpadă. 

PROBLEMA ROȘIA MONTANĂ 
A PUS CAPAC LA TOATE. 


30 ZILE DE PROTEST, 32KM DE MARS PRIN ORAS, 40.000 DE OAMENI JESITI IN BUCURESTI 





DAM DIN PET PENTRU STATUL DE DREPT, 
29 SEPTEMBRIE, ORA 16.00, PARCUL TITAN, 
MARS PRIN CARTIERE PANAIN CENTRU. 


a eyt Pa 


2. Mesaje despre unitatea protestatarilor, în pofida faptului că aparțin 
unor medii socio-culturale extrem de varietate (implicit este transmisă 
ideea că unitatea constă în diversitate) 


p Cătălina Acasă n 





Ei Rosia Montana in UNESCO ... Fotografii + v Îi place 


Etichetează 


Mobilizare generala pentru #RosiaMontana 


daca orasul tau nu e aici, tnimăe-ne ce! mal DUN cadru cu protestul tau 


fotog@rosiaenontana ro 





Continuitatea acţiunilor protestatarilor pe teritoriul României este 
marcată printr-un conţinut de tipul: 


Noi am fost hipi... aşa cum puteam în comunism... și apoi la cenaclu... 

3. Mesaje despre nerespectarea statului de drept de catre presedin- 
tele Traian Basescu si parlamentari 


EN Rosia Montana in UNESCO World Heritage 9 ră va Abur m Mano 


te statu de drept ş vonta 


5 cănd oameni 










polita din Romana nu vor întelege acest lucru, nu we 


drepturiy noastre democratice” a declarat Eugen Dawd 


obosi, nu vom capita, vom 


Cu doar câteva ore nantes încaperi protestelor , presedintele Traan Basesou a pardopat la o emisunie televizată unde si-a declarat 







z oga Montană î transmite dormiia 
dnte că nu poate fi mediator hire socetatea românească, Guvern şi compania maeră datorită mulnplelor sale artepronunțăn in 
ea proectuia de merit 








23 Ostibue ÄT z 


4. Articole şi informaţii preluate din presa internațională 


Reportaj CNN: Saving Roșia Montană would be a glory not only for 
Romanians, but for the world, because it would set a precedent. (Traducerea 
în română: Salvarea Roşiei Montane nu va fi doar o victorie pentru români, 
ci şi pentru întreaga lume, deoarece ar constitui un precedent.) 


Ca efect discursiv, este evidenţiat un statut de putere atins de către 
protestatari. În același timp, problema lor devine de importanţă inter- 
naţională. Conservarea mediului înconjurător nu îi preocupă numai pe 
români. Mai mult decât atât, graniţele dintre naţiuni se estompează, ceea 
ce îi unește (nevoia de a păstra un specific local, tradiţiile, promovarea 
unui patrimoniu cultural şi împotriva corporațiilor şi a intereselor de tot 
felul, care mai mult sărăcesc populaţia şi poluează mediul înconjurător) 
fiind mai puternic decât diferenţele. 


5. Vizualuri puternice, precum: 

Acţiunile de protest devin evenimente media de mare amploare și o 
oportunitate pentru fotografi să realizeze fotografii impresionante ce ar 
putea ajunge ulterior pe siteuri internaţionale şi la importante jurnale 
de ştiri din străinătate, ceea ce s-a şi întâmplat. 

Deși iniţial au avut imagini negative în media, protestatarii se folosesc 
de reţelele sociale si alte resurse online pentru a-şi construi în mod eficient 
identități mai complexe: nu sunt de acord cu proiectul companiei canadi- 
ene, însă au soluţii ca să relanseze economic zona. Urmăresc o revoluţie 

pașnică si, deşi unii utilizatori incită la violenţă si sunt mai combativi, 
activiștii merg pe acelaşi model inspirat din Mahatma Gandhi ca si alte 
mişcări sociale din ultimele decenii din Europa, Asia și Africa (Ghonim, 


2012). 


6. Creativitate si umor 


ve la Su Liew 


sera snt creaty 


oma cu aromă de cianură, gust mortal drect din rară! Poftiy de lecturap nou menu propus de RMG 


ROSIA aroma de CIANURA 
MORTAL dire natur 

7. Portrete ale protestatarilor 


p Cătălina Acasă n 


zgra 


În pice Comentează DOsvbue A230 97 OH 





«^ 250 de persoane aprecar’ asta 
Cornel Miron https: //www.youtube.compwatch?teature -piyer _datalpage 
a 
Adevarul despre exploatarea gazelor de sist prin fracturare hidraulica 


4 aprile 2013 - Ziua Matena roots excicaten gazette de set oin tract... Vert ma mut 





8. Repertoriul acţiunilor de protest: 

e Proclamaţia de la Câmpeni; 

e Marea adunare a motilor; 

e Promovarea cauzelor pentru care luptă (inclusiv acţiuni de tipul 
lobby and advocacy; 

e Conexiuni către diverse comunităţi, ONG-uri, organizaţii media, 
muzee etc. 


ME tine www facebook com jrosis. montare n.urescofref-=t 
s i Thatch andthe. RY Habermas andthe Pu, Jf TheGuturalPublcSp... [E Radu. Contartresce > Retete Vegne | Vega. 








a CommariesionPower... Nat 





v Îni place + 


V hi place = 


s iti place » 


v iti place e 


Muzeul Taranului Roman 


Produs!Some v iti place 


Goldman Environmental Prize & 


ganz she non pre 


ih imi ploce 

e Evenimente: 


Catlins Aasi n 





dp Ros Montana Ìn UNESCO... Evenimente ~ w Ti phice 


PROTEST GLOBAL Rosia Montană 25 // 29 septembrie | NU CEDAM, NU CAPITUL AMY 
Ads, Pesta Mortara, Abe 
v00 





' A CLU) // PROTEST Roșia Montand 25 | / 29 septembrie / / NU CEDĂM, NU CAPITULAM! 
n 


29 


rho 


22 Protest pentru Rosa Montane 24 - 22 septembrie - CLUJ 


17:03 


22 


în touta lumea! 


si Protest pentru Rosa Montana £4 - 22 septembrie - în TOATA lumeat 


15 Protest Roșia Montană 43 - 15 septembrie = NU in numee MEUT 
Al tra thee word 


b Di Aca sr 








= Rosia Montana în UNESCO... Evenimente = < TY) place 
PROTES 
PROTEST GLOBAL Rosia Montand #8 / / 20 octombrie // Vå rugam să ne saat) / Nu vrem să mal 
20 amnânați 
a ower the wwii 
Po 
13 CLUJ PROTEST // Rosia Montana #7 // 13 oclontirie | / MIZERIA E MARE QURATENIA VA DURAI 
q n 
13 PROTEST GLOBAL / (Kose Motta 7 // 13 octombrie // MIZERTA E MARE, CURATENIA VA DURAI 
In toata Larew 
6 PE CLU) - Protest Rose Montană 6 octombrie - NU in numele MEU) 
0 “n 





06 Data Protest Global Roşia Montană 6 octombrie ~ NU in numete MEU! 
Ri 8 ore the ro! 


Ca efect discursiv, este transmis faptul că protestatarii îşi organizează 
acţiunile ca într-un război de gherilă, cu multiple acţiuni şi subunități 
în teritoriu ce mobilitează pentru aceeași cauză (modelul Zapatista, vezi 
secţiunea despre modele de mișcări sociale și practicile lor comuni- 
cationale din cadrul teoretic al lucrării, capitolul al doilea). Este creată 
imaginea unei mişcări sociale ample, ancorată în trecut şi cu multe di- 
rectii de evoluţie în viitor. 

Imaginea pe care şi-o formează protestatarii este aceea de cetăţeni 
implicaţi, preocupaţi de valorile poporului român. Își iubesc tara si nu 
vor permite marilor companii din afară să cumpere politicienii, să dis- 
trugă vestigii culturale si să înstrăineze aurul. Se află într-o poziţie de pu- 
tere şi de cunoaştere (au strategie bine pusă la punct, tactici, parteneriate 
media solide, voluntari implicaţi şi sunt uniţi). 


3.3. Identitati fluide si lipsa cadrajului ideologic 


Internautii care urmăresc activitatea paginii pot fi încadraţi în şase 

mari categorii: 

1. Tineri activişti, creativi, pașnici, cu viziune şi dorinţă de a păstra 
tradiţiile şi valorile poporului român; 

2. Motii care nu acceptă distrugerea unui habitat natural si se orga- 
nizează să lupte împotriva companiei canadiene; 

3. Hipsterisi cetăţeni de toate vârstele interesaţi de activităţi culturale 
(au în general un stil de viaţă alternativ, mai puţin axat pe valori 
materiale; luptă pentru cauze globale cum ar fi pacea mondială 
sau salvarea pădurilor tropicale); 

4. Utilizatori de reţele sociale din toată ţara afectaţi de probleme de 
mediu cum ar fi despădurirea şi gazele de şist; 

5. Cetăţeni români din străinătate care au plecat pentru că nu aveau 
de munca, dar sunt în continuare atasati de România si preocu- 
pati de ce se întâmplă în tara; 

6. Politicieni ce au hotărât să se alăture protestatarilor (de pildă Ilie 
Lucian, preşedintele comisiei juridice, din PNL Timiş). 


Spre deosebire de Piaţa Universităţii, pe pagina Rosia Montană tipologia 
utilizatorilor este mai clar delimitată, iar identitățile comunicationale sunt 
mai închegate. Acest fapt se datorează atingerii unui stadiu de maturitate 
al mişcării. Potrivit datelor de pe pagină, protestatarii intra în al saispreze- 
celea an al rezistenţei împotriva proiectului companiei canadiene. 

În acest context, identitățile comunicationale formate sunt cele ale 
unor actori sociali implicaţi, care se mobilizează şi se coordonează pen- 
tru a-și atinge obiectivele. Transmit mesaje nu numai în calitate de 
cetăţeni ai României, ci si ai planetei. Problemele lor sunt si ale altor 
popoare. Identitatea comunicationala pe care şi-o construiesc le permite 
să formeze uşor conexiuni cu alti activiști şi jurnalişti din presa inter- 
naţională. Aceştia aderă la unele idei ale protestatarilor, se regăsesc în 

lupta lor şi se transpun în situaţia lor. O posibilă explicaţie ar putea fi 
identitățile fluide şi lipsa cadrajului ideologic (Vezi secţiunea legată de 
evoluţia teoriilor despre mișcările sociale din capitolul Mișcările sociale şi 
activismul civic online). 


3.4. Elementele vizuale şi efectele generate 


Scena vizuală a paginii Roşia Montană în UNESCO World Heritage este 
compusă din copertă şi secţiuni, unele dintre acestea făcând parte din 
structura unei pagini standard de Facebook (de exemplu Cronologie sau 
Despre), în timp ce altele sunt special concepute de către un informati- 
cian sau web designer (de pildă secţiunea Rosia Montană în UNESCO). In- 
terventia unui specialist în informatica personalizează cauza si o fac mai 
inteligibilă pentru internauti. 

Coperta si fotografia de profil capteaza atentia utilizatorului de 
Facebook de prima data cand acceseaza pagina. Totodata sunt exprimate 
si obiectivele pe care si le propun protestatarii, printre care mentionam 
includerea Rosiei Montane in patrimoniul UNESCO si promovarea aces- 
tui ţinut ca destinaţie turistică. Turismul se enumeră printre soluţiile pro- 
puse de activişti pentru a crea locuri de munca si a asigura dezvoltarea 
durabilă a zonei, precum şi conservarea habitatului natural. 

Imaginea care întâmpină utiliatorul deţine un anumit impact vizual 
şi generează efecte de discurs despre identitățile comunicationale ale 
participanţilor. Aceștia pot fi activişti, moti, protestatari, politicieni sau 
reprezentanţi ai companiei canadiene. 


3.4.1. Coperta: diversitate, solidaritate, rezistentă 


Transmite un mesaj către parlamanetari si poartă emblema protes- 
tatarilor, muntele care se transformă într-un lac plin de cianură. Culo- 
rile predominante sunt roşu — de la cianuri, însă induce si gravitatea 
situaţiei — si verde. Este schimbată ocazional şi uneori apar peisaje mon- 
tane mirifice de la Roşia Montană. 

Ca efect discursiv, este indusă ideea că protestatarii sunt mereu ac- 
tivi, hotărâți să îşi atingă obiectivele, iar politicienii vor fi nevoiţi să ia în 
considerare şi poziţia activiştilor. 

Poate fi observat faptul că, în dreptul fotografiei de profil, apare scris 
Pagina comunității pentru Rosia Montană, Alba, iar dedesubt este citatul 

Un om valorează mai mult decât aurul pe care îl poartă. La fel si o ţară. Este 
transmisă încă de la început ideea că activitatea paginii se desfăşoară în 
numele unei comunităţi. Axa luptei este construită între comunitatea 
formată in jurul cauzei şi corporatia. Ca efect discursiv, este deconstru- 
it faptul că bogăţia cea mai mare a unei tari se reduce la metale preţioase 
(în cazul de faţă aurul). Astfel, cei care caută soluţii pentru Roşia Mon- 
tană ar trebui să ia în considerare toate resursele naturale, culturale şi 
umane ale zonei. Activistii încearcă să găsească, împreună cu utilizatorii 
Facebook, răspunsuri alternative (diferite faţă de cele propuse de com- 
pania canadiană Gabriel Resources) la problemele reale ale localnicilor. 


Parlamentari, să nu credeţi că am uitat: 


Aşteptăm 





VOT LA VEDERE 
ROSIA în Senatși Camera Deputaţilor! 
UNESCO 
Rosia Montana in UNESCO World e Apreciat | Mesaj @ 7 
Heritage 


wiar d 153k he me) 
Za S 


Într-o altă fotografie de copertă (de pe 12 februarie 2015), protes- 
tatarii se solidarizează cu militantii pentru cauze similare din alte tari, 
exprimând astfel solidaritatea celor reprimati, care luptă împotriva mari- 
lor corporații. În acest context, pagina este doar un mic dispozitiv bine 
pus la punct dintr-o rețea mai amplă. Este construit statutul de putere 
al activiştilor, unitatea lor în diversitate, dar şi o poziție de cunoaştere 
(explică faptele petrecute pe 3 februarie în Peru, contextul, personajele 
principale şi cele negative). Totodată, este indusă ideea de forță de rezis- 
tenta ce operează pe termen lung. Eventualele victorii ale corporațiilor 
nu vor oferi decât un context în care reţeaua se va organiza şi va 
reacţiona la nivel international. În schimb, compania canadiană Gabriel 
Resources nu reprezintă decât poziţia şi interesele unui grup de investi- 
tori, a căror principală resursă este cea financiară. Aceştia vor putea, even- 
tual, invinge un grup anume, însă nu vor înfrânge întreaga reţea. Ea va 
continua să funcţioneze. Aceasta este poziţia de putere construită. 

Rosia Rosia Montana in UNESCO World 


+ Heritage 


OK e, pare 


’ ay sal daritu Maxima TERA 
wi ua A 





3.4.2. Construcția vizuală a paginii 


Roşia Montană in UNESCO World Heritage este construită să functionze 
ca o platformă de informare și mobilizare, cu multiple conexiuni către 
grupuri internaţionale de activişti. Conţinutul încărcat creează impor- 
tanta momentului şi accentuează gravitatea problemelor, de unde si 
nevoia de a acţiona. 

Este creat conţinut pentru toate categoriile paginii: Cronologie, Despre, 
Fotografii, Clipuri video, Aprecieri, Evenimente, Rosia Montana în UNESCO şi 
Notite. Pot fi observate trimiteri către site şi Twitter. Totodată, sunt evi- 
denţiate conexiuni către pagini similare. Rosia Montană in UNESCO World 
Heritage Funcţionează ca o structură complexă pentru cei care militează 
împotriva proiectului minier. Este gândită strategic astfel încât informati- 
ile să fie redistribuite de utilizatori pe profilurile acestora şi să ajungă, 
în acest mod, în reţeaua socială online a fiecărui individ. Pe această cale, 
vor fi citite de o largă diversitate de publicuri şi va creşte gradul de consti- 
entizare în rândul populaţiei a problemelor menţionate de către activiști. 


3.5. Interactiune şi acţiuni de mobilizare 


Pe pagina analizată, nu există propriu-zis o dezbatere de tip clasic. 
Utilizatorii împărtăşesc aceeaşi cauză și au valori comune. Dialogurile 
dintre ei se desfăşoară în felul următor: subiectul este anunţat de către 
administratorii paginii, ei având un control ridicat asupra activităţii Roșia 
Montană in World UNESCO Heritage, încep discuţiile si sunt aduse la 

cunostinta publicului alte rapoarte, studii de caz, situatii similare din 
diferite tari, dovezi ştiinţifice etc. (o cunoaștere de tip expert). Utiliza- 
torii propun revendicări suplimentare, organizarea unor proteste ulte- 
rioare, se aliază si se mobilizează. Îşi afirmă susținerea apăsând Îmi place. 





lulian Morar La revendicari as mai adauga doua puncte: 
gl 1. interzicerea culturilor OMG (Organisme Modificate Genetic) 
2. Demisia presedintelui Basescu 
tembiia 2012 la 7 Îmi place «10 


Forme de dezbatere pot fi observate în situaţiile în care apar utilizatori 
cu puncte de vedere contra. Aceştia isi susţin opiniile prin exemple. Ceilalţi 
utilizatori intervin invocând imposibilitatea ca în cazul Roşia Montană cor- 
poratia să acţioneze pentru a maximiza beneficiile poporului român. Pot 
fi observați internauti care denunţă conturi false de Facebook de unde sunt 
încărcate informaţii în favoarea proiectului şi aduc argumente. 

Există utilizatori care adresează întrebări celorlalţi, însă nu întotdeau- 
na primesc şi răspunsuri. Nu se creează un context propice dezbaterii în 
jurul propunerilor lor. Accentul este pus pe acţiune şi nu pe deliberare, 
la nivel discursiv fiind evidenţiată gravitatea problemei Rosia Montană. În 
acest context, utilizatorii afirmă că tăcerea ucide și îndemnă populaţia să 
nu rămână indiferentă. Un exemplu de mesaj poate fi observat mai jos: 


Copiati şi dati mai departe informaţia ca să afle întreg poporul roman! 
Tăcerea ucide, dacă nu acum, în curând. Nu fii indiferent. (mesaj încărcat 
online de către utilizatoarea Gabriela Romaria) 


Prelucrarea datelor nu confirmă existenţa unor poziţii solide pentru 
proiectul companiei Gabriel Resources. Totuşi, susţinătorii proiectului minier 
îşi încarcă mesajele pe pagină, dar acestea nu au un răsunet mai departe. 
Rămân la stadiul de enclave. Acești utilizatori nu sunt restrictionati, comen- 
tariile lor nefiind şterse de către moderatori. În schimb, pot fi observate 
poziţii ferme împotriva acestor indivizi. De pildă, utilizatoarea de Facebook 
Loredana Niculae solicită organizatorilor să deţină un control constant 
asupra mesajelor transmise. 


m Loredana Niculae 

Ay TOATE comentariile de pana acum - care rëfera la once altceva decat la Rosia 
Montana (adica la dezgust, furie, violenta, neputinta, neimplinire, furt, monarhie, 
s.a.m.d.)- sunt INTOXICARI si deci, de prisos. Sugerez organizatonlor |. sa 
modereze comentariile - pentru a proteja spatiul acesta de deraieri emotionale, 
2. sa transmita constant un mesaj clar, 3. la fiecare protest sa stranga 
semnaturi pentru aducerea in instanta a celor care prin actiunile lor arunca 
riscul otravirii asupra copiilor din Alba. Luptati pentru Rosia! Este o lupta grea 
Luptati si pentru copii! Asta face ca lupta sa fie nobila! 

| mon 3 Îmi place dhd 

3.5.1. Acces, control si relaţii de putere 


Administratorii paginii supraveghează interacţiunile şi hotărăsc 
subiectele cele mai importante. Tot lor, le revine sarcina de a modera si 
de a stabili dacă există utilizatori ale căror comentarii ar trebui şterse. 
Administratorii se află într-o poziţie de putere şi de cunoaştere, însă îm- 
părtăşesc informaţiile lor cu susţinătorii protestelor. Este o structură ierar- 
hică în care liderii sunt greu de observat, deoarece acţiunile sunt 
descentralizate. În schimb, sunt observate imagini unde apare Eugen 
David ce vorbeşte în numele motilor. Transmisiunile video aparţin postu- 
lui Nasu TV (televiziune independentă). Eugen David este considerat doar 
reprezentativ pentru moti. El nu intervine pe pagină şi, prin urmare, nu 
este recunoscut în calitate de lider al protestatarilor. Ulterior, participă 
prin Skypela conferinţe internaţionale despre mișcări sociale, unde discută 
despre cazul Roşia Montană. 

Există actori sociali marginalizati, cum ar fi cei care susţin că ex- 
ploatările miniere ar crea locuri de muncă şi patrimoniul cultural este 
protejat. Nu beneficiază de prea multă vizibilitate, iar uneori sunt chiar 
jigniti. Sunt aduse în discuţie conturile false de Facebook de unde sunt 
încărcate mesaje ce promovează poziţia companiei canadiene. 

Fluxul interacțiunilor se reconfigureaza în momentul în care sunt in- 
vocate acţiuni menite să intimideze protestatarii sau să îi supravegheze 
mai atent, cum ar fi faptul că aceştia sunt urmăriţi din aer cu ajutorul 
unor dronel. În urma unor astfel de relatări, utilizatorii paginii se soli- 
darizează şi se implică mai mult în dialogurile online. Redistribuie 
totodată informaţiile încărcate pe Rosia Montană in World UNESCO 
Heritage. Este consolidată forţa de rezistenţă creată online. 

Având în vedere analiza datelor încărcate pe pagina de Facebook in- 
vestigată, considerăm că se formează următoarele relaţii de putere: 

e o reţea internaţională complexă de activişti şi cetăţeni interesaţi 

să îşi păstreze cultura locală specifică; 

e o diversitate de resurse ce pot fi utilizate pentru mobilizare, coor- 

donare şi informare (cunoaşterea de tip expert este predominantă); 

e o contrapondere la discursul din mass-media tradiţionale; 

e o forţă de rezistenţă. 





1. http://www.aviatiamagazin.com/headline/ protestatarii-din-bucuresti- 
supravegheati-cu-drone-foto/, ultima data accesat la 27.05.2015, 16:02. 

3.5.2. Construirea responsabilitatii colective 


Prin intermediul paginii de Facebook, sunt semnalate următoarele 
tipuri de probleme: rapoarte false prezentate presei şi opiniei publice 
(manipulare), politicieni uşor de cumpărat (corupţie), faptul că proiec- 
tul în sine nu promovează interesele poporului român, indiferența si 
cazuri de trădare (cum ar fi un academician român ce își exprimă îngrijo- 
rarea că patrimoniul cultural poate fi salvat doar de către compania Gabriel 
Resources). La acestea se adaugă altele conexe, precum Pungesti sau 
efectele exploatării prin cianurarea solului pe termen lung, în diverse tari. 

În ceea ce priveşte problema corupţiei şi a manipulării, constatăm că 
activiștii le-au prezentat de la început ca fiind conectate. Pe de o parte, 
politicienii sunt dezinteresati, uşor de cumpărat, iar corporatia se folo- 
seşte de aceştia si de sistemul mediatic pentru a-și promova propriile in- 
terese. Astfel, manipularea este o strategie folosită deopotrivă de politicieni 
şi de reprezentanţii corporației. Primii se folosesc de manipulare pentru 
a obţine beneficii materiale, iar cei din urmă pentru a-și maximiza profi- 
tul. Spre exemplu, în imaginea de mai jos este pusă la îndoială obiecti- 
vitatea comisiei care investighează situaţia de la Roşia Montană, 
politicienii enumerati (Toni Grebla, Gabriela Firea şi loan Darzu) sunt 
consideraţi de activiști favorabili proiectului. Aceeași atitudine este expri- 
mată și în cazul ministrului culturii, Daniel Barbu, care se foloseşte de 
puterea deţinută pentru a „intra în posesia banilor RMGC”. Acest tip de 
discurs a fost păstrat pe toată perioada de timp analizată. 


Z Rosia Montana in UNESCO World Heritage 


O rouă corns specaaă a aparut în Palarnentul Româna 


comise care vrea să sntetizeze adevărul despre stuatis de la 





Roga Montană 


In această comse au fost num deja Ganunsn celebri: Gebi 


Care gedet că este concentrația de cianură a comme speciale 


Care este concentrația 
de cianură a comisiei? 

1 ŞI DISTRIBUIȚI: Peri acest popo Meter Cuburi și INP se angajează ză clad, contra oyst. deom dn partes dbx meristere 





Koloman a vandut, Barbu bereaca, Comert cu Istoria Romaniei - plata ramburs 


Formele de angajament si tipurile de responsabilitati se adreseaza tu- 
turor cetatenilor. Responsabilitatea este construita colectiv. Fiecare ar tre- 
bui sa ia parte la schimbare prin implicarea in actiuni menite sa opreasca 
definitiv exploatarea şi să găsească soluţii privind dezvoltarea durabilă a 
zonei (sustenabilitate). Astfel de mesaje sunt: 


Uniti salvăm Roşia Montana şi o Tara!!! (utilizatorul Paul Clipota) 


Promovează petiția interna?ionala adresată pre?edintelui Comisiei Europene 
Jose Manuel Barroso pentru interzicerea cianurii în minerit! (mesaj încăr- 
cat de către administratorul paginii) 


Deschideţi ochii oameni buni, de când e benefică cianura şi cine îşi bea ceaiul 
cu acid clorhidric — doar una dintre componentele aflate în cocktailul pen- 
tru fracking. (utilizatoarea Emanuela Barani) 


Declaraţia de la Câmpeni 19.10.2013 să fie semnată online şi prin punctele 
stradale de toată populaţia României! Noi și copiii copiilor noştri suntem 
moștenitorii de drept ai pământului, a întregii bogății naturale lăsate de 
străbunii noștri daci! (utilizatoarea Ann Anasha) 


În aceste exemple, se pot observa enunturi imperative, îndemnuri si 
declaratii. Declaratia este un comportament de enuntare ce semnaleaza 
asumarea unei hotărâri importante căreia îi este oferită vizibilitate pu- 
blică. Este marcată semnificaţia şi urgenţa unei situaţii, iar comunicatorii 
îşi construiesc o poziţie de cunoaştere şi de autoritate (Beciu, 2011). În 
comparaţie cu pagina de Facebook Piaţa Universităţii, Rosia Montană in 
World UNESCO Heritage este un dispozitiv care conţine mai puţine inter- 
pelări. Comportamentele de enuntare predominante sunt constatările si 
declaraţiile. Primele introduc în scenă o relaţie de egalitate între activişti şi 
cetăţeni şi prezintă faptele ca fiind obiective, iar celelalte permit con- 
structia unui anumit statut de putere (Beciu, 2011). Astfel, protestatarii 
îşi atribuie pe plan social rolul de a rezolva o problemă publică, nu rămân 

impasivi şi trec la acţiune. În același timp, transmit că se află într-o po- 
zitie de cunoaștere. Au evaluat situaţia si știu ce măsuri sunt necesare. 

Cele două dispozitive analizate se aseamănă din punct de vedere al 
formelor de angajament prin: 

e interpelări pozitive; 

e responsabilitate construită colectiv; 

e invocarea consecinţelor problemelor publice asupra vieţii tuturor, 

la mai multe niveluri. 


Diferențe notabile sunt: 

e pe pagina Piața Universităţii sunt observate numeroase obligaţii si 
interpelări, în timp ce pe cealaltă predomină enunturi imperative, 
declaraţii si constatări; 

e în primul caz platforma comunicationala promovează o diversitate 
de puncte de vedere şi viziuni, iar în cel de-al doilea activiștii pun 
accentul pe unitate şi solidaritate (viziunile utilizatorilor se asea- 
mănă foarte mult). 


Putem observa că la nivel discursiv este transmis faptul că deciziile 
pe care le iau cetăţenii — ar putea fi şi de a rămâne impasibili — ar tre- 
bui gândite pe termen lung si raportate la ceea ce ar fi bine pentru ur- 
masii românilor. În acelaşi timp, este transmisă ideea de unitate şi de 
solidaritate. În alte mesaje, este menţionat că bogăţiile solului nu ar fi 
cele mai de preţ resurse şi că am fost învăţaţi că banii contează cel mai 
mult. Utilizatorii propun să deconstruim această idee şi să căutăm ade- 
văratele valori. Sunt invitaţi toţi românii să se alăture acestui demers care 
ar trebui să dureze ca să aibă cu adevărat efect. 

Problemele publice sunt legitimate prin impactul lor la mai multe 
niveluri ale vieţii sociale pe termen lung (social, de mediu, de sănătate, 
cultural, politic). De multe ori sunt aduse în discuţie fapte din trecut, 
cum ar fi că românii şi-au apărat teritoriul de străini sau indiferența şi 
sentimentul de neputinţă care a avut multiple consecinţe. 

Observăm pe cuprinsul paginii Rosia Montană in World UNESCO Heri- 
lage mai degrabă spaţii nondeliberative, deoarece nu există un mediu 
comunicational propice pentru a se forma o diversitate de puncte de 
vedere. Internautii se sprijină si se susţin unii pe alti ca într-o comuni- 
tate. Identitatile comunicationale generate pentru utilizatorii paginii 
aparțin unei categorii de indivizi care consideră că unitatea într-o astfel 
de situaţie este extrem de importantă. Opiniile contra nu fac decât să 
creeze mai multe reacţii ale publicurilor şi nu este observată nici o pozi- 
tie solidă si puternic argumentată în favoarea începerii exploatării. 

Spre deosebire de mesajele încărcate de către administratorii paginii 
Piaţa Universităţii, pe Rosia Montană în World UNESCO Heritage nu este so- 
licitată părerea argumentată a utilizatorilor reţelei sociale Facebook. În 
general, sunt aduse la cunoștința publicului evenimente, informaţii de- 
spre proteste şi ceea ce se întâmplă în alte state (accentul este pus pe 
nevoia de solidaritate la nivel internaţional). Este o agendă destul de 
bine planificată, iar utilizatorilor li se cere cooperarea. Pot delibera şi 
organiza alte acţiuni pornind de la conţinutul încărcat online. Urgenta 
momentului creează necesitatea de a acţiona imediat. În acest context, 
dezbaterii nu i se acordă un rol central. 


3.6. Identitati discursive şi strategii de legitimare 


În acest subcapitol, ne referim la identitățile generate pentru actorii 
sociali construiți la nivel discursiv ca fiind cei mai importanţi: indivizii 
ce se împotrivesc proiectului, jurnaliştii, politicienii si corporatia. 
Totodată, observăm și efectele discursive formate. La final, vom exami- 
na întreaga pagina ca dispozitiv. 

Protestatarii sunt construiți ca indivizi responsabili si bine informaţii, 
în special prin resurse alternative cum ar fi Nasu TV, ziarul Apusenii liberi!, 
prin conexiunile cu activişti din alte tari, dar si articole din mass-media 
tradiţionale care contin argumente împotriva proiectului minier. Apusenii 
liberi poate fi citit online, prima pagină a ediţiei din octombrie 2013 fiind 
redată mai jos: 





DU seste 


APUSENII LIBERI 





sâmbătă, 19 octombrie 2013, ora 14:00 


MAREA ADUNARE DE LA CÂMPENI 





1. http://apusenii-liberi.ro/, accesat ultima dată la 27.05.2015, 14:16. 

Protestatarii isi doresc promovarea valorilor nationale, protejarea 
habitatului natural si propun solutii pentru dezvoltarea economica a 
Rosiei Montane. Sustin ca resursele pamantului nu ar trebui sa apartina 
nici unei corporaţii si nici măcar populaţiei României de acum. Dato- 
ria tuturor este că aibă grijă de natură pentru generaţiile viitoare. 

Jurnalistii ar putea să promoveze interesele companiei, însă ar trebui 
responsabilizati. În conţinutul paginii sunt menţionate deseori televi- 
ziuni care se susţin din bani proveniţi de la politicieni sau partide. Aces- 
te instituţii media sunt date ca exemple negative, iar utilizatorii sunt 
îndemnați să le boicoteze (să nu mai urmărească produsele lor mediati- 
ce). În acelaşi timp, sunt menţionaţi si jurnalişti care prin articolele lor 
împărtăşesc poziţii în favoarea acţiunii activiştilor şi în defavoarea com- 
paniei canadiene, de pildă sunt preluate de pe siteul CNN. Astfel, re- 
prezentantii mass-media internationale ar putea deveni aliaţi din motiv 
ce protestatarii se pot folosi de materialele scrise şi audio-vizuale ale aces- 
tora pentru a încerca să influenţeze opinia publică internaţională. 

Alţi actori antrenați în discuţiile dintre utilizatorii paginii de Face- 
book Rosia Montană in World UNESCO Heritage sunt politicienii si cei ce 
reprezintă compania canadiană. În timp ce primii sunt construiti ca fi- 
ind coruptibili, nelegitimi pentru că acţionează în numele cetăţenilor si 
nu cunosc suficient de bine problemele reale ale românilor, ceilalţi sunt 
manipulatori, au suficientă putere şi resurse şi nu vor acţiona decât în 
interes propriu (nu își propun să conserve vestigiile istorice și nu sunt 
suficient de interesaţi de conservarea mediului înconjurător). Cu toate 
acestea, la nivelul interacțiunilor de pe reţeaua socială online Facebook, 
responsabilitatea este construită colectiv şi revine tuturor. Cetăţenii ar 
trebui să reacționeze acum, să fie solidari, să conştientizeze problema 
reală şi să nu aştepte ca liderii politici să le ofere toate soluţiile. Una din- 
tre cauzele menţionate de către activiști pentru situaţia de la Roşia Mon- 
tană, dar şi în ceea ce priveşte poluarea mediului înconjurător în 
general, este ignoranta românilor. Astfel, protestatarii isi propun să con- 
struiască o societate civică activă, care reacţionează ori de câte ori este 
nevoie şi caută în permanenţă cele mai eficiente soluţii. 

În ceea ce privește sfera deliberativă construită prin intermediul 
paginii Roșia Montană în World UNESCO Heritage, constatăm că utilizatorii 
nu au discutat despre regulile unei dezbateri online, ci au preluat mode- 
lul de interacţiune standard al reţelei sociale Facebook. Pagina a avut 
mai degrabă scopul de a promova viziunea activiştilor şi de a-i convinge 
şi pe alti utilizatori să se implice activ. 

Există participanţi care încearcă să se impună şi susţin poziţia companiei 
canadiene, însă nu reuşesc. Intervin ceilalţi şi readuc discuţia pe agenda 

activiştilor. Sunt acuzaţi că sunt angajaţi de corporație să facă asta. La ni- 
velul corpusului observat, s-a constatat că există o agendă bine delimitată 
a protestatarilor şi un plan de acţiune. Legitimarea problemelor publice 
se realizează prin discuţii privind impactul major la nivel social. Totodată, 
sunt aduse în discuţie efectele de lungă durată asupra mediului înconjură- 
tor. În acest mod, este construit interesul public. Dacă un utilizator 
menţionează o situaţie care se încadrează în aceste criterii (afectează un 
habitat natural pe o durată mai lungă de timp si, implicit, o comunitate 
umană), atunci problema în sine are mari şanse să obţină vizibilitate online 
şi să ajungă pe agenda activiştilor civici. 


3.7. Concluzii 


Prin comparaţie cu Piaţa Universităţii, pagina Rosia Montană în World 
UNESCO Heritage se distinge prin faptul că: (a) nu sunt observate dez- 
bateri; (b) instanţa comunicationala menţine un control ridicat asupra 
interacțiunilor; (c) nu se constată formarea unei largi diversitati de 
puncte de vedere; (d) accentul este pus pe acţiune si nu pe deliberare; 
(e) nu este solicitată părerea argumentată a utilizatorilor; (f) pot fi ob- 
servate mai degrabă spaţii non-deliberative. Prin urmare, se creează două 
arene comunicationale diferite. În cazul Pieței Universităţii dispozitivul 
este unul deschis, permisiv. Utilizatorii comunică de pe poziţii egale si 
pot influenţa agenda de dezbateri. Mai mult, aceasta este construită în 
mod activ. În cazul Rosia Montană, observăm un dispozitiv format în timp. 
Având în vedere că subiectul Roșia Montană este discutat de mai mulţi 
ani în spaţiul mediatic tradiţional, dispozitivul Facebook creat reprezin- 
tă o sinteză a evoluţiei acestei probleme. Agenda de dezbateri este deja 
trasată, iar utilizatorii sunt antrenați în acţiuni stabilite înainte. 

Referitor la problema identitară, pe pagina Piaţa Universităţii naratiu- 
nile create răspund la întrebarea „cine sunt protestatarii”, aceştia fiind 
definiti prin termenul de „ciumpalac”. In cazul Rosia Montana, 
chestiunea identitară este de fapt „cine sunt românii, cine suntem noi 
toţi?”. Identitatea nu mai este construită pasiv, ci activ, prin implicarea 
directă a cetăţenilor în problemele trasate de instanţa comunicationala. 
Mai exact, se transmite faptul că motii, activiștii şi cetăţenii României în 
general au ajuns să facă parte în prezent dintr-o societate civică înzestrată 
cu iniţiativă. Cu alte cuvinte, soluţia problemelor nu mai este aşteptată 
din exterior, cetăţenii sunt cei care iau atitudine. Prin urmare, ei sunt 
plasați pe o poziţie de putere si de cunoaștere, deoarece au resursele 
necesare pentru a acţiona și ştiu ce trebuie făcut. 

In ceea ce priveste conditiile de producere ale dispozitivelor analizate, 
în cazul paginii Piaţa Universității se constată că aceasta a fost creată ca ur- 
mare a acumulării mai multor probleme publice care au erupt în contex- 
tul demiterii lui Raed Arafat. Cauzele reale ale creării acestui dispozitiv 
au fost evidente ulterior, pe măsură ce utilizatorii s-au implicat în inte- 
ractiunile online şi protestele din stradă au luat amploare. Astfel, s-a ple- 
cat de la o problemă punctuală, de la care discursul utilizatorilor a evoluat 
spre subiecte mult mai complexe, ce necesită dezbatere publică. Aceste 
subiecte reprezintă de fapt substratul real al nemulțumirilor acumulate 
în timp. În cazul Rosia Montana, dispozitivul reprezintă un instrument în 
plus de comunicare al activiștilor. Problema are deja o tradiţie în spaţiul 
mediatic tradiţional. 

Pe baza dispozitivelor analizate se pot distinge o serie de tendinţe dis- 
cursive legate de activismul civic online. Mediul online este folosit ca un 
spaţiu de organizare şi mobilizare. Totodată, este un mediu de comuni- 
care complementar celor traditonale (dezbatere mediatică şi întâlniri di- 
recte). Se pot construi agende de dezbatere — cetăţenii vin cu probleme 
şi argumente, studii de caz, propuneri. Cele două dispozitive analizate 
relevă patternuri diferite de comunicare: în cazul Pieței Universităţii dez- 
baterea este fragmentată, iar în cazul Roșia Montană activiştii sunt bine 
organizaţi, iar comunicarea este centralizată. Mediul online poate con- 
stitui un spaţiu eficient de promovare a unei cauze atunci când comu- 
nicarea este centralizată şi dirijată de o instanţă comunicationala care 
impune agenda comunicationala şi de activităţi (cum se întâmplă în 
cazul Rosia Montană). Cu toate acestea, în cazul unor activităţi spontane 
de protest (Piaţa Universităţii), discursul este fragmentat în probleme mi- 
ci, iar capacitatea de influenţă la nivelul autorităţilor este de asemenea 
mai mică. Nu în ultimul rînd, activiștii din România au o reţea de instru- 
mente de comunicare şi o strategie bine conturată şi alianţe la nivel in- 
ternational. Ei se află într-o poziţie de cunoaştere, prin urmare deţin 
resursele necesare pentru a acţiona si au know how. 

Revenind la prima întrebare de cercetare a prezentului studiu („Paginile 
analizate contribuie la formarea unui spaţiu deliberativ şi implică o varie- 
tate de actori sociali»”), rezultatele confirma partial existenţa unui spaţiu 
deliberativ pe pagina Piaţa Universităţii şi atestă un cadru non-deliberativ 
pe pagina Roșia Montană. Cu alte cuvinte, pe pagina Piaţa Universităţii sunt 
exprimate puncte de vedere diferite, există mecanisme de mediere între 
acestea şi se formează probleme publice. Mai mult, există categorii diferite 
de actori care contribuie la dialog: şomeri, casnice, tineri (în special stu- 
denti), intelectuali, membrii ai ONG-urilor, suporterii unor echipe de fot- 
bal, protestatari din toată ţară, din diaspora sau străini. Cu toate acestea, 

spaţiul deliberativ creat este diferit de cel habermasian. Medierea nu se 
face după reguli bine delimitate. Uneori, un simplu utilizator poate 
acţiona din poziţia mediatorului, iar rezultatul deliberării este o sinteză a 
punctelor de vedere exprimate, dar care nu urmează o direcţie clară. Mai 
mult, se poate observa emergenta unor spaţii deliberative paralele. Diferite 
categorii de utilizatori ai paginii discută în paralel aceeaşi problemă din 
perspective diferite, fără a exista un consens la nivel general — de exem- 
plu, monarhistii au o viziune distinctă fata de cea a anarhistilor în ceea ce 
priveşte cea mai bună formă de guvernământ. 

În cazul paginii Roşia Montană in UNESCO World Heritage, caracterul de- 
liberativ este redus deoarece punctele de vedere nu sunt la fel de variate. 
Participanţii la dialog au viziuni similare si colaborează pentru atingerea 
acelorași obiective de acţiune. În acest caz, nu sunt create probleme pu- 
blice în afara agendei activiştilor. Rolul paginii este unul de organizare si 
mobiliare a utilizatorilor şi nu este orientat spre deliberare. Ia naștere ast- 
fel un spaţiu omogen în care categorii sociale diferite, mai bine definite 
decât în cazul Pieței Universităţii (tineri activişti, moti, hipsteri, utilizatori de 
reţele sociale din toată ţara afectaţi de probleme de mediu, diaspora, politi- 
cieni ce au hotărât să se alăture protestatarilor), militează de pe aceeași 
poziţie împotriva proiectului. 

A doua întrebare de cercetare se referea la modalitatea de construcţie 
a problemelor publice. Rezultatele studiului indică faptul că în cazul 
paginii Piaţa Universităţii tonul este unul revendicativ, protestatar. Pro- 
blemele sunt construite preponderent prin comportamente de enuntare 
precum obligaţia si interpelarea. Se cultivă astfel un tip de discurs „noi 
versus ei”, o delimitare clară între protestatari şi clasa politică. Totodată, 
în construcţia discursivă a problemelor publice se pleacă de la eveni- 
mente/contexte concrete (demiterea lui Raed Arafat, nerespectarea 
principiilor statului de drept), care creează o bază pentru extinderea dis- 
cuţiei. Contextul este astfel generalizat, iar de la problemele existente 
la nivelul democraţiei din România se ajunge la dezbaterea lipsurilor sis- 
temului democratic occidental în general. 

Pe de alta parte, în cazul paginii Rosia Montană, problemele publice 
sunt construite preponderent cu ajutorul unor comportamente de enun- 
tare precum declaraţia, enunţul imperativ, constatarea. Astfel, se constru- 
ieşte obiectivitatea şi urgenţa situaţiei discutate, iar comunicatorii isi 
formează o poziţie de cunoaștere şi de autoritate. Rolul pe care şi-l 
atribuie protestatarii este acela de cetăţeni activi şi responsabili, care îşi 
asumă soluţionarea problemelor. Ei acţionează astfel dintr-o poziţie de 
putere. De această dată, cetăţenii nu mai joacă rolul protestatarului, al 

revendicatorului, ci propun soluţii de acţiune concretă. Discursul este 
unul omogen pe toată perioada analizată, iar problemele sunt deja formate 
şi setate de instanţa comunicationala. Rolul acestei pagini de Facebook este 
de a spori vizibilitatea cauzei discutate şi de a organiza utilizatorii pentru 
acţiuni concrete. Nu în ultimul rând, pagina reuneşte diferite tipuri de 
actori subsumati aceleiași categorii — oameni interesaţi de problemele de 
mediu. Fiecare pune în comun puncte de vedere din spaţiul social de 
provenienţă şi contribuie astfel la mobilizarea celorlalţi participanţi la dis- 
cutie. Accetul în acest caz este pus pe solidaritate si unitate. 


IV. Concluzii finale ale cercetării 


În această lucrare, am analizat sfera publică, fenomenul activismului 
civic online şi contribuţia reţelelor sociale la construcţia unui cadru de- 
liberativ. Principalul obiectiv al cercetării a constat în a investiga dacă se 
poate forma un spaţiu public! în mediul virtual şi condiţiile sale de pro- 
ducere. Am încercat să situez această problemă într-o discuţie mai am- 
pla despre procesul de deliberare online si identitățile discursive 
construite de catre participantii la dezbateri. Am pornit de la premisa 
ca modurile de interactiune sunt influentate de catre constructiile iden- 
titare virtuale (identitati discursive, status si relatii de putere). Astfel, 
mi-am propus sa urmaresc un spatiu comunicational online si care este 
specificul acestuia, din punctul de vedere al formelor de dezbatere. Mai 
exact, am urmărit în ce măsură in mediul virtual există condiţiile nece- 
sare pentru a se forma puncte de vedere diferite, aflate într-un proces 
de negociere, şi cum sunt construite problemele publice. Am investigat 
şi cum este invocat interesul public pentru a legitima diverse perspec- 
tive asupra realităţii. Principala întrebare este în ce măsură sunt îndepli- 
nite condiţiile de formare a unui spaţiu deliberativ. 

În cadrul analitic al lucrării abordez concepte precum sfera publică, 
publicuri subalterne (contrapublicuri), publicuri marginalizate, activism 
media, mişcări sociale, activism civic online, reţele sociale, spaţiu delibe- 
rativ şi status online. Aprofundez modul prin care pot fi delimitate 
conceptual formele de protest investigate (Piaţa Universităţii şi Roşia Mon- 
tană) şi dacă paginile de Facebook analizate sunt relevante pentru noile 
mişcări sociale si practicile comunicationale ale acestora. 





1. Spaţiul public şi sfera publică sunt folosite în această lucrare precum două con- 
cepte echivalente, deşi în unele cercetări științifice se considera că spaţiul public in- 
clude şi domeniul public. 

În legătură cu prima problemă, am ajuns la concluzia că Rosia Mon- 
lană poate fi considerată o mişcare socială pentru că este o forma de con- 
testatie construită colectiv prin care activiștii urmăresc să influenţeze 
deciziile şi acţiunile guvernantilor în moduri de interacţiune susţinută 
şi pe o durată mai mare de timp (Tilly, Tarrow, 2011). În plus, are la bază 
o reţea dinamică formată dintr-o varietate de indivizi, grupuri şi organi- 
zatii (Diani, 1992). În comparatie cu Rosia Montand, fenomenul social 
Piaţa Universităţii (ianuarie-februarie 2012) poate fi definit cel mai bine 
prin conceptul de protest. Acesta prezintă trăsături comune cu cu 15 M 
sau Indignados, însă are o durată scurtă. 

În ceea ce priveşte cea de-a doua problemă, considerăm că paginile de 
Facebook analizate sunt reprezentative pentru a investiga noile mişcări so- 
ciale şi practicile lor comunicationale. Motivelele constau in particularitatile 
lor care ne permit observarea unor pattern-uri de comunicare. Printre aces- 
te particularităţi enumerăm: multiplele conexiuni construite cu alte 
grupuri de activişti şi protestatari din lume (trimitere către dimensiunea 
transnationala a protestelor), identitățile fluide si lipsa profesionalizarii for- 
male a membrilor (o distantare fata de ideea de calificare formală si sis- 
tem educaţional convenţional) precum şi un discurs anticorporativ. 

Un alt aspect analitic al lucrării se referă la raportul dintre spaţiul pu- 
blic si cel privat şi măsura în care reţeaua socială online Facebook, în cali- 
tate de dispozitiv socio-tehnic, instituie o sferă deliberativă. Demersul analitic 
a evidenţiat faptul că reţelele sociale accentuează relativizarea distinctiei pu- 
blic-privat. Mai mult de atât, putem discuta despre un spaţiu deliberativ con- 
struit prin intermediul interacțiunilor online, deoarece în urma utilizării 
platformei de comunicare Facebook sunt evidenţiate perspective variate 
despre problemele cetăţenilor si este invocat interesul public de către parti- 
cipantii la dezbateri. Un exemplu în acest sens sunt referirile la efectele de 
lungă durată asupra mediului înconjurător care ar avea un impact major 
asupra calităţii vieţii tuturor românilor (cazul Roşia Montană). 

Pentru a investiga tipul de spaţiu comunicational creat şi practicile dis- 
cursive ale utilizatorilor în mediul virtual, am folosit ca metode de cer- 
cetare analiza de dispozitiv şi analiza de discurs. Prima metodă îmi 
permite să observ felul în care resursele comunicationale materiale, 
tehnologice, logistice şi simbolice sunt utilizate strategic astfel încât să 
creeze un spaţiu de interacţiune între participanţi. Mai exact, în studiul 
empiric al lucrării analizez: cine sunt participanţii şi cum se negociază 
regulile dezbaterii, care sunt relaţiile de putere formate si cum se recon- 
figurează acestea, cum își construiesc propria imagine virtuală, în ce mod 

îşi negociază identitățile comunicationale, mecanismele de legitimare a 
unor probleme publice (forme de angajament si tipuri de responsabilităţi 
contruite în cadrul interacțiunilor dintre participanţi) şi ce practici de 
dezbatere sunt folosite şi care sunt cele predominante. Analiza de discurs 
este utilizată pentru a completa demersul de cercatare. Prin intermedi- 
ul ei, pot fi observate interacţiunile dintre participanţi şi statusul pe care 
şi-l formează la nivel discursiv (sunt examinate cu precădere constructi- 
ile verbale, pronumele personale, modurile de enuntare şi efectele dis- 
cursive astfel instituite). 

Problematica acestei cercetări se situează în literatura de specialitate 
pe o linie transdisciplinară, la graniţa dintre ştiinţele comunicării, sociolo- 
gie şi politologie. Rezultatele studiilor empirice aduc dovezi în favoarea 
faptului că Internetul contribuie la consolidarea societăţii civice. Pot fi ob- 
servate mai multe iniţiative civice, dar şi o mai mare implicare a indivizilor 
în comunitate. Cetăţenii devin mai activi pe plan civic şi social. Cu toate 
acestea, utilizarea noilor media nu antrenează neapărat un proces de de- 
mocratizare la nivelul fenomenelor politice. În plus, concepte precum spa- 
tiul public sau sfera deliberativd nu pot fi operationalizate online conform 
diverselor abordări mai mult sau mai puţin normative din literatura con- 
sacrată spaţiului public. Trebuie menţionate în acest sens fragmentarea 
mediului online şi faptul că nu poate fi disociat de interesele comerciale ale 
marilor companii care urmăresc să-și maximizeze profitul (Papacharissi, 
2010). Din aceste motive, studiile din domeniul ştiinţelor comunicării 
operationalizeaza conceptul de spaţiul public alternativ (Squires, 2002; 
2007). Acesta se formează ca reacţie la discursurile dominante care intro- 
duc o anumită viziune asupra lumii şi înglobează forme de excluziune so- 
cială (publicul feminin, populaţia de culoare, minoritățile). Folosirea 
Internetului facilitează construcţia unui spaţiu comunicational alternativ 
cu identități discursive specifice si un discurs critic, antisistem, din motiv 
ce permite o varietate de agende şi forme de dezbatere. Se formează o di- 
versitate de arene discursive unde este invocat un alt interes public. 

Prin studiul de faţă, propunem un demers complementar cercetărilor 
ştiinţifice din domeniu, deoarece analizăm cadrul deliberativ care se 
formează online, prin utilizarea reţelei sociale Facebook. Pentru a observa 
în ce măsură putem discuta despre deliberare, sunt investigate identitățile 
virtuale ale protestatarilor-utilizatori și modul de formare al problemelor 
publice, dar şi problema accesului (cât de inclusiv este acest mediu, dacă 
există grupuri discriminate şi cum este construit interesul public). 

În prima parte am propus un cadru analitic referitor la problematica 
activismului politic online în relaţie cu formarea unor practici delibera- 
tive. În cea de-a doua parte, am discutat despre metodologia lucrării 
(metode de cercetare folosite, am explicat conceptul de dispozitiv, am dis- 
cutat despre tipuri de cercetări ce utilizează analiza de dispozitiv, con- 
structia ariei empirice şi instrumentul de analiză) si am dezvoltat studiul 
de caz. 


Pagina de Facebook: status, identități şi relaţii de putere 


Analiza celor două dispozitive relevă faptul că prin intermediul 
conţinutului vizual (fotografii reprezentative, portrete), discursuri iden- 
titare şi moduri de interacţiune si dezbatere sunt construite imagini 
despre protestatari, clasa politică, profesioniști din media şi reprezen- 
tantii corporației. Mai mult de atât, în cazul Roşia Montană a fost obser- 
vat şi un discurs legat de identitatea naţională a românilor, din ţară şi 
din diaspora. Pagina de Facebook este un spațiu incluziv, nu creează deli- 
mitări stricte între diverse grupuri sociale. Astfel, sunt construite mai de- 
grabă identități fluide, cum ar fi jurnalişti ce înţeleg cauza activiștilor, 
problemele lor şi aderă la unele din ideile promovate de protestatari. 

Datele relevă si existenţa unui discurs noi versus ei, unde adversarii ar 
fi actorii politici interesaţi doar de propria avutie, însă accentul este pus 
pe responsabilitatea colectivă a tuturor românilor de a găsi soluţii la 
problemele actuale și de a le implementa. 

Dispozitivul Facebook generează status și relaţii de putere. Prin in- 
termediul paginilor Piaţa Universităţii şi Rosia Montană in UNESCO World 
Heritage, cetăţenii României sunt construiți in mod activ, au capacitatea 
de schimba o situaţie problematică, au acces la resurse şi ştiu cum tre- 
buie să acţioneze. Mai mult, prin alianţe cu numeroase grupuri de acti- 
vişti din lume şi jurnalişti independenţi (fenomen numit media activism), 
pot influenţa la nivel international deciziile politicienilor români. Putem 
afirma că opinia publică este activată la un stadiu transnational. Există 
numeroase cercetări legate de sfera publica transnationala, funcţională 
prin intermediul Internetului. Granițele dintre problemele noastre (ale 
românilor) şi problemele lor (ale cetăţenilor altor tari) sunt din ce în ce 
mai fluide şi se construieşte sentimentul de apartenenţă la o comunitate 
mai largă. În concluzie, prin utilizarea reţelei sociale Facebook, activiștii 
civici din România se află într-o poziţie de putere şi de cunoaştere şi 
transmit acest mesaj mai departe. 

Cum este integrat mediul online în strategia activiştilor 


Analiza empirică evidenţiază o serie de practici de comunicare dez- 
voltate de către activiștii civici pentru a rezolva o problemă punctuală 
(cazul Rosia Montana) sau care are trimiteri la nemulţumirile generale 
ale populaţiei (cazul Piaţa Universităţii). Astfel, prin utilizarea reţelei so- 
ciale Facebook, sunt create agende de dezbatere (implică construcţia 
unor probleme, argumente, exemple clare, propuneri, trimiteri la situ- 
atia din alte tari etc.), moduri de interacţiune, identități incluzive si in- 
terpelări pozitive (cetăţenilor li se solicită implicare, o contribuţie la 
dezvoltarea sustenabilă a societăţii şi un comportament responsabil faţă 
de mediu si de semenii lor). Este accentuat rolul unei revoluții pozitive, 
fără violenţă, după modelul Gandi (este preluat un model de succes care 
şi-a dovedit eficienţa). Un exemplu de mesaj care susţine această tactică 
este următorul: Clujenii au înțeles mesajul nostru! lata o jurnalistă din Cluj 
care a ales să protesteze altfel decât cu violența! Numele ei este Oana Moisil si 
merită să o facem văzută de o țară întreagă. Se constată faptul că practicile 
comunicationale observate confirmă tendinţe generale valabile la mis- 
cările sociale precum 15 M sau Primăvara arabă. 

Revenind la situaţia din România, rezultatele analizei de dispozitiv 
atestă faptul că mediul online poate constitui un spaţiu eficient de pro- 
movare a unei cauze când există o strategie bine conturată şi alianţe 
funcţionale la nivel internaţional. De fapt, datorită dimensiunii trans- 
naţionale protestatarii ajung să aibă acces la o serie de resurse (tactici 
noi de mobilizare, de influențare a opiniei publice si a deciziilor viitoare 
ale politicienilor, apartenenţa la o reţea mai vastă de activişti civici in- 
teresati să se ocupe de o serie de probleme conexe, campanii de conști- 
entizare şi de dizlocare sau reconfigurare a unor reprezentații colective) 
pe care le pot folosi ca să-și atingă obiectivele într-un timp mai scurt şi 
având costuri reduse. 

Pentru a înţelege mai bine cum funcţionează acest spaţiu comuni- 
cational, putem apela la conceptul de reţea. Reţeaua formată de activiști, 
protestatari, moti, hipsteri, o diasporă foarte activă, jurnalişti şi chiar ac- 
tori politici (de pildă membrii Partidului Verde) generează relaţii de pu- 
tere cu multiple implicaţii în societate, la nivel national si transnational. 
Astfel, individul are capacitatea de a aduce o problemă pe agenda de 
discuţii şi de a se implica activ în găsirea unor soluţii care să rezolve atât 
situaţia lui particulară, cât şi a celorlalți. Într-o reţea, totul este inter- 
conectat. Individul se află într-o relaţie de interdependeta cu toţi ceilalţi 
membrii ai societăţii, iar problema lor îl afectează si pe el. 

Asistăm la o etapă în care societatea civilă din România cunoaște trans- 
formări importante în ceea ce priveşte practicile de acţiune pubică (ia- 
nuarie 2012 până în prezent). Constatăm o serie de actori sociali implicaţi 
care observă anumite evoluţii şi reacţionează prompt, cum ar fi comuni- 
tatea Uniti Saludm (Rosia Montană este o constantă în activismul lor). Un 
alt moment important îl reprezintă alegerile prezidenţiale din 2014. Ac- 
tiviştii civici s-au mobilizat online fata de o problemă semnalată de diaspo- 
ra, românii din străinătate fiind de fapt unul dintre publicurile cele mai 
active din componenţa reţelei formate în jurul cazului Roşia Montană. 


Dezbaterea pe Facebook: un fenomen actual, promovat 
de către activiștii civici 


În ultimii ani, activismul civic online si mișcările sociale cresc în am- 
ploare. Activiştii se poziţionează ca fiind implicaţi, educați, cu viziune şi 
discurs critic. Au resurse de a semnala o problema publică, transmit in- 
formaţii publicurilor virtuale şi reuşesc să aducă un anumit subiect pe 
agenda media, dar şi pe cea a politicienilor. Activiştii reacţionează când 
observă anumite evoluţii ale unor situaţii care afectează dezvoltarea 
sustenabilă a unei comunităţi/ populaţii (cazul Roşia Montană, gazele de 
sist, problema despăduririi si ale efectelor ei pe termen lung). 

La rândul lor, jurnaliştii din România preiau informaţiile transmise 
prin noile media si contribuie mai departe la diseminarea lor. Uneori, 
sunt de acord cu unele dintre argumentele invocate. Rețelele sociale 
alimentează mass-media, oferindu-le conţinut pe diverse teme. În anu- 
mite condiţii (de pildă Roşia Montană), este creat cadrul pentru o dez- 
batere la nivel naţional. Tipul platformei de comunicare este mult mai 
deschis, toţi utilizatorii având acces şi putând să se exprime. Un subiect 
aparent minor poate escalada, crea dezbateri aprinse, tabere diferite şi 
poate fi preluat în mass-media. 

Atât timp cât există un procent considerabil de cetăţeni care nu au 
acces la Internet, o problemă nu poate deveni prioritară la nivel natio- 
nal dacă nu apare și în mass-media tradiţionale. În cele două cazuri ana- 
lizate, Roşia Montană şi Piaţa Universităţii, accentul a fost pus mai 
degrabă pe media alternative care au reuşit să aducă anumite subiecte 
în atenţia unor publicuri transnationale. Prin urmare, accesul la mass- 
media tradiţionale nu a fost prioritar. Activistii au reușit să influenţeze 
agenda media prin reţeaua creată în jurul cauzei promovate. 

Caracterul nondeliberativ al paginilor de Facebook 


Reţeaua socială online Facebook nu contribuie la formarea unui 
spaţiu deliberativ, deoarece discursul este fragmentat într-o multitudine 
de probleme mici interconectate (constatăm un grad de complexitate 
ridicat al dispozitivelor analizate, acestea nefunctionand după reguli 
foarte bine delimitate), accentul este pus pe mobilizare şi informare şi 
nu pe deliberare, opiniile nu sunt în toate cazurile argumentate — desi 
dacă ne raportăm la Piaţa Universităţii constatăm existenţa argumentelor 
şi formarea unei diversitati de puncte de vedere — iar medierea nu se 
desfăşoară după reguli habermasiene. Mai exact, nu există un rol clar 
stabilit de mediator. Discutăm despre o platformă comunicationala 
foarte deschisă, iar condiţiile de producere a unui spaţiu deliberativ nu 
se aplică în acest mediu. Accesul este deschis tuturor, însă constatăm 
grupuri discriminate, cum ar fi membrii comunităţii maghiare (motivul 
principal este că deviază discuţiile spre cauza lor, independenţa Tinutu- 
lui secuiesc ). Aceştia nu primesc aceeași vizibilitate, iar punctele lor de 
vedere nu sunt luate în considerare. 

Observăm forme de dezbatere-comentariu, promovarea unui dialog 
civic, sunt aduse în discuţie dovezi sau probe (documente oficiale, 
rapoarte, studii de caz), iar utilizatorii participă la construcţii discursive 
complexe despre problemele publice si îi invita şi pe ceilalţi să se im- 
plice. Acestea figurează printre argumentele în favoarea faptului că un 
cadru deliberativ poate funcţiona prin intermediul Facebook (Pfister & 
Godana, 2012; Robertson, Vatrapu & Medina, 2010; Waisanen, 2010). 

În acest context, revenim la întrebarea în ce măsură putem discuta 
despre formarea unui spaţiu public alternativ prin utilizarea reţelei sociale 
Facebook. Ne vom referi la acest concept din perspectiva studiilor despre 
media alternative (instrumente de comunicare folosite pentru a produce 
un contradiscurs, o poziţie faţă de reprezentările despre lume produse de 
grupurile dominante), dar si a investigaţiilor sociologice si cercetărilor 
antropologice legate de sfera publică transnationala (Bernal, 2004; 2005; 
Yang, 2003; 2013). Astfel, în cele două cazuri analizate activismul civic 
online contribuie la formarea unui spaţiu public alternativ deoarece: a) este 
creat un discurs contestatar, antihegemonic; b) se observă o poziţie critică 
bine conturată; c) sunt folosite media alternative pentru a influenţa opi- 
nia publică; d) sunt configurate publicuri subalterne (de exemplu motii, 
hipsterii şi în unele cazuri diaspora); e) au capacitatea de a influenţa opi- 
nia publică la nivel internaţional (cazul Roşia Montană și problema nere- 
gulilor de la secţiile de vot din străinătate în contextul alegerilor 
prezidenţiale) ; f) şi-au introdus problema pe agenda publică. 

Reţeaua socială online Facebook este formată dintr-o multitudine de 
micro-spatii comunicationale. Ar putea fi observate până la urmă o di- 
versitate de practici discursive si de forme de dezbatere. Argumentul 
fragmentării publicurilor ar putea fi combătut când există o problemă 
urgentă care afectează viaţa tuturor şi ceea ce îi uneşte pe cetăţeni este 
mai important decât diferenţele. Există cercetări empirice ale căror 
rezultate au confirmat acest lucru (Bernal, 2004; 2005). 


Contribuţii teoretice şi empirice ale cercetării 


Spre deosebire de cercetările anterioare care s-au axat mai mult pe 
identitățile virtuale formate prin utilizarea noilor media sau au discutat 
despre dimensiunea transnationala a spaţiului public, cercetarea de fata 
a problematizat condiţiile de formare a unui spaţiu deliberativ. Formele 
de interacţiune si de dezbatere au avut un rol central in această discuţie. 
Rezultatele au dovedit faptul că Facebook nu funcţionează ca un spaţiu 
deliberativ, ci precum un mijloc de informare, de mobilizare, dar si de atitu- 
dine critică şi acțiuni construite colectiv faţă de evoluţiile unor situaţii. 

Cadrul analitic al lucrării permite examinarea unor tendinţe în ac- 
tivismul civic online şi în noile mișcări sociale. Studiul de caz s-a axat pe 
realizarea unei analize comparative între cele două forme de protest in- 
vestigate. Pattern-urile de comunicare si, in special, de dezbatere au fost 
comparate cu tendinţele observate în mișcări sociale din ultimii ani 
(Primăvara arabă, Indignados si unele particularităţi ale modelului 
Occupy care a fost preluat mai departe de către alte reţele de activişti). 
A fost observat modul în care reţeaua ia amploare şi operează la mai 
multe niveluri (national, transnational, ca forţă de opoziţie, de influență, 
sistem mediatic de tip alternativ). 

Una dintre concluziile celor mai importante este că fenomenul so- 
cial Piaţa Universităţii (ianuarie-februarie 2012) nu s-a încheiat la un mo- 
ment anume, ci a suferit transformări ulterioare cu multiple implicaţii 
(problema gazelor de şist, a defrișărilor, semnalarea neregulilor la vot 
în contextul alegerilor prezidenţiale din 2014, comunitatea Uniţi 
Salvdm). S-au format sau s-au consolidat alte grupuri, mişcări, reţele de 
activişti care au evoluat ulterior şi au organizat alte forme de protest. So- 
cietatea civilă a ajuns într-un stadiu de maturitate, iar dezbaterea publică 
este un fenomen care ia amploare. 

Actorii civici implicaţi îşi construiesc identitatea unor cetăţeni activi 
şi bine informaţi, interesaţi de probleme ale lumii. Se formează imagini 

puternice cu multiple implicaţii la nivel local, international şi transnatio- 
nal. Activistul se reprezintă pe sine precum un cetăţean al lumii, intere- 
sat să gestioneze probleme mai ample, ale umanităţii. Nu este singur si 
nici nu trăieşte izolat, ci într-o interdependenta cu alti reprezentanţi ai 
societăţii. De aceea, pentru ca o schimbare să fie cu adevărat eficientă, 
trebuie să îi responsanilizeze pe ceilalţi, dar într-un mod pozitiv. 

Atât rezultatele, cât şi instrumentele metodologice ale cercetării vor 
putea fi utilizate în cadrul unor studii viitoare despre activismul civic 
online şi sfera publică transnationala. 


Limitele cercetării 


Printre limitele acestui studiu, precizăm: 

1) Dimensiunile reduse ale corpusului nu permit generalizarea rezul- 
tatelor la întregul fenomen al mișcărilor sociale şi al activismului civic 
online din România. Cercetările ştiinţifice viitoare ar trebui să ia în con- 
siderare o arie de investigare mai amplă, care să includă şi comunităţile 
virtuale Uniti Salvăm. 

2) Datele au fost examinate pe o perioada de timp redusa, doua 
luni, mai exact ianuarie-februarie 2012 pentru pagina de Facebook 
Piaţa Universităţii şi septembrie-octombrie 2013 pentru Rosia Montană în 
World UNESCO Heritage. Pentru acurateţea rezultatelor, în interpretarea 
lor a fost luat în considerare un interval temporal mai mare: primele sase 
luni în cazul Piaţa Universităţii (ianuarie-iunie 2012) şi următoarele pa- 
tru luni (noiembrie 2013-februarie 2014) pentru fenomenul social Roșia 
Montană. O perioadă mai lungă de timp ar oferi indicii suplimentare 
despre activismul civic online şi sfera publică alternativă. 

3) Rezultatele obţinute prin utilizarea analizei de dispozitiv nu pot fi 
generalizate, cercetătorul putând formula doar ipoteze despre posibilele 
efecte discursive legate de modul in care activiștii aduc în atenţia utiliza- 
torilor o anumită viziune a evenimentelor produse, un tip de abordare 
a problemelor si un mod de dezbatere şi de construcţie a identitatilor 
sociale (Beciu, 2011). Astfel, discutăm despre ipoteze de lucru pentru 
cercetări ştiinţifice viitoare. Ar trebui folosite metode complementare 
pentru o acuratețe mai mare a rezultatelor. 

4) Demersul de investigare este unul de tip calitativ (analiză de dispo- 
zitiv şi analiză de discurs). Ar trebui implementate şi metode cantitative. 

Direcţii viitoare de cercetare 


Rezultatele cercetării ridică o serie de întrebări referitoare la publi- 
curile virtuale şi practicile de dezbatere ale acestora. S-a constatat fap- 
tul că nu se formează un spaţiu deliberativ prin reţeaua socială online 
Facebook, însă: 

1) Una dintre direcţiile importante de cercetare care ar trebui să ob- 
serve alte spaţii comunicationale si să investigheze mai atent procesul 
de mediere, se negociază problemele şi semnificaţia anumitor eveni- 
mente. Rezultatele obţinute vor fi comparate cu ceea ce se întâmplă în 
cazul Rosia Montana si Piaţa Universităţii. Sustinem că Facebook nu este 
un spaţiu omogen, ci este mai degrabă format dintr-o multitudine de mi- 
crospatii. Daca nu se observă procesul deliberativ, asta nu înseamnă că 
în anumite condiţii nu ar putea exista o variaţie în rezultatele obţinute. 

2) S-a constatat formarea unor publicuri subalterne, însă nu ştim 
exact cum funcţionează acestea si nici în ce măsură au capacitatea de a 
influenţa opinia publica. Investigaţiile ulterioare ar putea oferi date su- 
plimentare despre spaţiul public alternativ (discurs contestatar puternic, 
publicuri reactive). 

3) Deşi există date care susţin că în jurul cazului Roşia Montană se 
formează o comunitate virtuală, această ipoteză nu a fost investigată. 
O comunitate civică are un anumit specific cu implicaţii ulterioare asu- 
pra activismului civic online, identitatilor virtuale, formelor de interac- 
tiune si a modalitatilor de legitimare a unor probleme publice. 

4) Pentru acuratetea rezultatelor, paginile de Facebook ar trebui ana- 
lizate pe o durata mai lunga de timp. Propunem si folosirea unor metode 
de cercetare complementare, cum ar fi interviurile (pentru a observa 
mai atent identitățile protestatarilor) şi gherrila etnographer (reţeaua este 
observată atent, la mai multe niveluri de activitate). 

Aceste patru direcţii empirice ar trebui dezvoltate în cercetările viitoare. 

